
ELŐSZÓ HELYETT 
LEVÉL ALFÖLDI GÉZÁHOZ 


Kedves Géza bátyám! 

Bocsáss meg, hogy túlvilági nyugalmadat megzavarom, de fontos köz- 
lendőm lenne számodra. Ha sok késéssel is, de végre megvalósult az a régi 
álom, hogy költeményeid egy életmű kiadás formájában Magyarországon is 
megjelenjenek. Büszkén és örömmel jelentem, végső kivánságod immár 
teljesült és a hazai olvasóközönség is megismerkedhet a több évtizede 
papírra vetett gondolataiddal. Olvashatja és elgondolkodhat, hogy vajon 
miért kellett a verseidet száműzni az egyetemes magyar irodalomból? 
Miért csak most akadt végre egy bátor Kiadó, aki dacolva az előírt normák- 
kal, fontosnak tartotta, hogy a huszadik század egyik legelhallgatottabb 
magyar költőjének alkotásai ne csak néhány szerencsés honfitársunk féltett 
kincsének számítsanak, hanem betöltve hivatásukat, végre eljussanak min- 
den hazáját szerető magyarhoz. 

Tizenhárom hosszú esztendő telt el azóta, hogy harcodat végigharcolva 
átléptél egy talán szebb és jobb - másik világba. Mert ahogy írtad: , Nincs 
halál! Az élet örök! Folytatódik a felhők fölött." Sok minden történt azóta, 
csak a magyar újjászületésnek nem látszik semmi jele - se égen, se földön. A 
teher, amit ránk hagytál s amit úgy hívnak, hogy , a magyar feltámadásba ve- 
tett töretlen hitf, egyre jobban nyomja már a vállainkat, szinte rogyadozunk 
alatta. , Ha ma élnél, a sorsod ma is csak a keresztig vezetne. Nem változtak 
azóta sem az emberek, a farizeusok, pilátusok, papok, a nép, a tömeg, a 
helóták. Ma is kereszt jár annak, aki igazán, szívből a másiknak mindent 
megbocsát!" 

Kegyes volt hozzád a Teremtő. Nem kellett azt a szégyent megélned, 
hogy az általad szinte fanatikusan szeretett fajtád - a magyar nép - 1994-ben 
és 2002-ben is újra, önként visszaválasztotta a hatalomba egykori gyilkosait 
vagy azok utódait, akik élve a tálcán kínált lehetőséggel, most már a magyar- 
ság végső eltüntetését tűzték ki célul maguknak. Ami pedig a magyar nép 
jelenlegi állapotát illeti, ez már nem Kossuth egykoron gerinces népe, sok- 
kal inkább egy negyven éven át agymosott, önálló gondolkodásra képtelen, 
nemzettudat nélküli korcs, amit birka módra lehet terelni. Így már érthető, 
ha nem is elfogadható ami történt. Ie azonban bocsáss meg nekik, mert 
nem tudták, hogy mit cselekednek. 

A magyar szellem védelmezői már csak egy rezervátumnyi területet 


mondhatnak magukénak. Innen tovább hátrálni már nem lehet. Ezt védeni 
kell foggal és körömmel, ha el akarjuk kerülni, hogy egy utánunk jövő ge- 
rincesebb magyar generáció - ha lesz ilyen - ne vesse ki még a földből is 
csontjainkat. , Kifosztott vándorként rójuk a népek országútját. Koldusta- 
risznyánkban honfoglaló őseink átkán kívűl egyebünk sincs. Bennünket, 
egykoron európaverő büszke őseink méltatlan unokáit Nyugat a koldusnak 
kijáró alamizsnán és szánalmán kivűl egyébre sem méltat." 

Az igazságtalanság évszázadában az igazság gyanús jelenség. Aki ki meri 
mondani a kellemetlen, lázító igazságot, az vagy , antiszemita", vagy legú- 
jabban , elmebetegf. Az aranyborjú imádatának korát éljük. Nem az számít, 
hogy ki vagy, hanem az, hogy milyen anyagi javakat tudsz felmutatni, mert 
ezáltal mérettetik meg napjainkban az embernek fia. Ez a normális mérce. 
Az erkölcs, mint olyan, már csak egy elavult régi világ szégyelnivaló em- 
lékeként él a köztudatban és legfeljebb megvető gúny tárgyaként tűnik föl 
néhanapján. 

És mi, magyarok, szinte tülekedve igyekszünk, hogy ennek a , normá- 
lis" szép új világnak minnél előbb egyenjogú polgárai lehessünk. Közben 
nem vesszük észre, hogy másodrendű állampolgárok vagyunk már régóta a 
saját hazánkban is. Nem az a legnagyobb veszély, hogy a 19. század végén 
hazánkba befogadottak utódai - a történelemben példa nélkül álló - gátlás- 
talan gyűlölettel próbálják lerombolni, kiírtani a gazdanép többezer éves, 
megmaradásához nélkülözhetetlen ősi kultúráját, hanem az, hogy ez ellen a 
nemzeti öntudatát vesztett magyarság semmi jelentős erőt nem tud fel- 
vonultatni. S ami még elszomorítóbb, hogy a Magyarország felszámolására 
összeesküdött, számarányánál fogva jelentéktelen kisebbség annak ellené- 
re, hogy magyarellenes tevékenységét már a legnagyobb nyiltsággal végzi, 
az agymosott magyarság soraiból sajnos nem jelentéktelen siserehadat 
képes maga köré védőpajzsként felhasználni. Mindezek ismeretében nem 
túlzott pesszimizmus, ha kijelentem: a magyar szellem rezervátumba 
kényszerítését logikusan fogja követni a magát még mindíg magyarnak 
tartó és e szerint cselekvő országlakosok fizikai értelemben történő rezervá- 
tumba kényszerítése is. Akkor azonban már késő lesz. 

Adja Isten, hogy verseid fáklyaként világítsanak a nagy magyar éjszaká- 
ban és mutassanak utat az eltévedt magyar vándornak. 

Aludd hát békében örök álmodat tovább, mert Ie már megcselekedted, 
amit megkövetelt a Haza. Minket azonban köt az eskű - az adott szó! Mi 
harcolunk tovább! 

Dobszay Károly 


KÉSZ, MEHET! 


VERSEK 
1936 


1936-ban jelent meg először ez a kis gyűjtemény akaratom ellenére. 
Magam még nem akartam megjelentetni írásaimat. Barátaim válogatták ki a 
verseket. Az első kiadás néhány hét alatt teljesen elfogyott. Második kiadás- 
ra csak 1944-ben szántam rá magamat. A második kiadás szedése Budapest 
ostroma alatt elpusztult. Most — huszonegy év után újra megjelenik első 
versekötetem. Ha egy valaki lesz, akinek örömet okoznak e fiatalkori 


írásaim, megérte, hogy újra megjelenjenek. 


A. G. Tesising, 1957. Karácsony. 


KÉSZ, MEHET! 


A mozdonyon még csillog a fém, 

a lámpákon még töretlen a fény, 

még új a fék, még friss a gőz, 

kopatlanok a kerekek, a csapágyak, a csavarmenet: 
Kész, mehet!... 


Mozdony: az Én mozdonyom. Egészen! 
A csapágyakat én csiszoltam össze, 

a tűzcsöveket én húztam a kazánba, 

a kerekeket én formáltam nyögve, 

én raktam a fékeket rá, s ha 

a gőz vad ereje dobog fel benne, 

mintha csak a szívem verne 

s hajtaná a hajtórudakat. 

Az én munkám rajta minden, 
kalapácsütés, hegesztés, szegecs, rugó, szelep: 
Kész, mehet! 


Az én mozdonyom, az én mozdonyom! 
Ott áll remegve az új sineken, 
messzeségbe mered két szeme ... 

Hadd menjen, rohanni minden vágya, 
csalja a távlat ködös álma, 

vérvörösen lobog a tűz benne, 

ha nem mehetne már, szétdobná a gőz, 
megölné a saját lelke. 


Mozdony, én mozdonyom! Nem is várunk tovább: 
rohanj!... Istenveled!... 
Hé, jól áll ott a váltó?... Szabad az út!... 


Kész?... 


MEHEI! 


Én 


Vagyok: a falu fellázadott fia, 

járok a város utca-kövén, 

a sorsom furcsa sorstragédia; 

nem érti senki tán, csak a falum, meg én. 


Ó, hogy örültem, ahogy először 
rohant el velem a vonat 

a kis tanyáktól, a szőlőtől, 
csilingelő nyájerdőtől; 

miket reméltem, mit nem vártam!? 
S hogy nem találtam, amit vártam, 
amit láttam, rosszul láttam... 
megcsaltak a színek, szívek: 

régi nóta, régi rímek. 


De jaj, a homok is megátkozott: 

és megfogott a szörnyű átok: 

azóta egyre visszavágyok, 

De nem mennék vissza, nem mennék haza, 
nem tudnék a homokra lépni 

a kéklő rónánk szemébe nézni; 

nem merném, nem...! 

bevallani: hogy csalódtam, mást reméltem... 
Csak járok a városban hangos utcákon, 
vágyva vágyom üvöltő zaját, 

hogy ne halljam: hív a falum, 

hívnak a tanyák... 


Vagyok: a falu fellázadt fia, 

járok a város utca-kövén, 

a sorsom furcsa sorstragédia, 

nem érti senki tán, csak a falum, meg én! 

Az én testvérem 


Az én testvérem a gyönge, az esendő, 
a mindég akaró, de egyre csak merengő; 


a tetterős, de egyre csak álmodó, 
a jószívű, de folyton csak átkozó: 


a hűn hívő, de untalan kétkedő, 
a gyáva, aki mégis vakmerő; 


az óriás, aki a törpét féli, 
az öreg, aki a jövőt nézi; 


a fiatal, aki a multon él, 
az életerős, aki élni fél. 


az én testvérem a gyönge, az esendő, 
a nagyotakaró, s mindég csak merengő; 


csupa lendület, csupa kezdet, 
de be nem végzi, amit kezdett, 


tétova, bolyongó bűnös szegény; 
akárcsak En! 
Vagyok 


Vagyok: végtelen, 
mert örökké élni fogok. 


Vagyok: bölcs, 


százszor bölcsebb, mint ti valamennyien. 


Vagyok: szép, 
ezerszer szebb, mint minden asszonyok. 

Vagyok: jó, 


a legjobb szív az én szívem. 


Vagyok végtelen: mert belerágom 

minden kis csontatómomba magam, mélyen nagyon, 
s fáradt porom évmilliókig is ott 

fújja majd a szél a szürke útakon! 


Vagyok bölcs; mert tudom, hogy itt a földön 
minden hiúság és minden egy fillért sem ér! 


Vagyok szép: mert már magamra semmit 
sem adok; 


s vagyok jó: mert nem mondom soha, 
hogy a nagy teremtés, milyen megunt, 
buta, gőgös, senki jószágai vagyunk! 


Valami történt 


Ma szembenéztam önmagammal, 

s révedezni láttam két szemem. 

A számra ráfagyott 

a mosoly, s mint ráaggatott 

ránc a ruhán, 

úgy mélyült el arcom húsán 

barázdásan a számig a keserűség. 

A szívem úgy felgyorsult, mintha ütnék, 
fusson, mert valami baj van, 

valami történt... 


Pedig semmi sem volt az egész, vártam, 


tudtam, hogy jönnie kell, hogy jönni fog, 
csak a tükörben, — nem titok, 

hiszen öregszem, az élet szalad, — 
barázdás homlokom fölött 
fölfedeztem az első 

fehér hajszálakat. 


Portós levél 


Nem vagyok több, mint a 

többi ember. 

A csomagolásom is olyan 

egységes rendszer 

szerint készült. 

Cegléden kézbesített 

az élet posta ki, 

Már kézben is vagyok: 

de még nem sok hasznom látták, 
hogy mire való volnék, nem értenek, 
s jótormán még magam sem tudom, 
vajon megértem-e 

a portóköltségemet. 


Őrület 


Tudom, hiszem, hogy egyszer ez lesz a vég: 
valami megpattan az agyamban, valami ér, 
s mindent elönt a vér! 


Sodorni fogja, mint az árvíz 

a gondolatok tenger töredékét, 
összedobálja az össze nem illőket, 
s mint ahogyan az árvizek nőnek, 
áttör akaraton, gondolkodáson, 
lerombol mindent, amit 

évek során alkotni mertem, 
tündérvárat, álmot, vágyat: 
őrület! 

Tudom, hogy jössz, s lásd: én várlak. 
Várlak, mint éjfélkor a reggelt, 

ami eljön okvetlenül. 

S lehetsz rút, nekem szép vagy: őrület! 
Mert jó vagy és jössz, jönni fogsz; 
nem tudok aztán semmiről sem többet, 
nem fáj, hogy éretlen csőcselék 

ki fog gúnyolni, ki fog kacagni, 

de ez lesz jó. Uram, hiszen 

úgy fél a haláltól fáradt szívem, 

s így majd nem tudom legalább, 

hogy meg fogok halni. 


Látogatás 


Ma meglátogatott a Halál. 
Keresett, 

de nem talált itthon, 

— Kint a virágos réten jártam. — 


Valamit közölni akart titkon, 
és hogy nem jöttem, elment. 


De itt hagyta a névjegyét, 
s tőlem is elvitt egy névjegyet: 


a virágvázámból elcsent két rózsabimbót, 


s itt hagyott helyettük két hervadt, 
őszi falevelet. 

A szívem 


A szívemet ma lezártam. 

így is hagyom lezártan; 

a kulcsokat is levettem 

s könnyeimnek feneketlen tengerébe vetettem. 


Az én szívembe többet nem jöhet be senki, 
a zárt ajtókat nem lehet beverni, 

s a kulcsok ott fekszenek, lent a mélyen, 

el nem érni semmiképpen. 


Az én szívemben többet ne kutasson 

senki fia, lánya, csókos, buja asszony; 

ne nézze, sír-e, fáj-e, vagy kacag, 

ami bent történik, most már örök titok marad. 


A szívemet ma bezártam. 

így is marad bezártan; 

a kulcsait is levettem 

s könnyeimnek feneketlen tengerébe vetettem. 


Vadul, sírva vágtam a mélyére mélyen, 
s ma nem tudnám kivenni onnan még én sem. 


Fázom 


A lábom 

csupa sár, az októberi 

eső befolyt lyukas cipőm talpán, 

a kabátom kopott, már a 

foltja is tarkán 

virít a szövet kifakódott színéből, 
kalapom 

színe zöld volt, újonnan; ma napon 
szürkének látszik, este 

fekete, — a koromsötétben, — 

kesztyűm nincs, 

az októberi szél átjár tüdőn, csonton, 
s hiába mondom, 

bíztatom magam, 

még foga van a napnak, nincs 
olyan hideg, még jó ez a ruha, 
hát akinek ez sincs, 

az hogy didereg? .. . 

az hogy capol?... 

vacogva... vízen... sáron... 

S ha látom, 

már nem is olyan nagyon fázom! 


Én a mesék fia vagyok 


Szeretek az égre nézni 
és a földön járni; 


Szeretek csodát remélni 
és semmit sem várni; 


Szeretem a dagályos szókat 
s a tömör egyszerűséget; 


Szeretem az emberi torzókat 
és az érintetlen szépet; 


Szeretem a havas hegytetőket 
s a mély, sötét völgyet, 


a fákat, — amik az égig nőnek, — 
és a törpe tölgyet; 


szeretek mindent, ami véglet, 


ha pokol, ha ég... 


Szeretek minden elérhetetlen mesét. 

Így gondolkodom 


Valami ég bennem, lobog, 
— mint lámpából a kanóc üszkös vége — 
fényt szór valami belőlem szerteszét. 


Eg bennem, valami, ég... 
mi fűti: pénz, hír, címek, érem, 
mindegy, csak égjen! 


Lobogjon messze a láng, 

húzzon világító kört az éjszakába, 

s hacsak két ember is egymásra lel nála, 
akik különben össze nem érnének, — 

— s boldogok lesznek a sápadt fényben: — 
érdemes volt, hogy égtem. 


Így lenne szép 


Élni, első osztályon utazni, 
gyorsvonaton, 

étkezőkocsit nemcsak kívülről látni, 
tájakat nézni, míg közben 

dúsan csámcsog a szám, 

— kaviárt ennék, azután dzsemeket vegyesen, 
bort innék, pezsgőt, — 

rózsaszín ködön 

át nézném a szemben ülő 

lány rózsás bőrét, 

egy halvány kék fényű szobába, 
álmodnám vele magam, 

. . selyem kobiné... hófehér ágy. . . 


— s míg elfogna valami vérpiros vágy, 
belénk szaladna egy irigy tehervonat, 
s én boldog mosollyal az ajkamon, 
holtan maradhatnék a romok alatt. 

Fele úton 


Még tele vagyok 

színes álmodással, 

de már semmiben sem 

tud a lelkem hinni; 

még tele vagyok forró lázadással, 

de nem tudok már magamban sem bízni. 

Az életem felét elértem, — a legjobb esetben is, — 
gyerek már nem vagyok, öreg még nem vagyok, 
és talán az ég verése rajtam, 

hogy úgy gondolkozom, mint egy öreg, 

s mint egy gyerek, úgy akarok. 


Álmodunk: 


de hányszor, s miket — 
nagyemberről, hősről, 

kiket millió kisér s kikért 
meghalni százezer siet: 

vagy néma bölcsről, 

ki elvonultan meditálgat 

s teremt e világnak 
örökigényű törvényeket: 
vagy álmodunk — színészeket, 
írót, költőt, akik mi vagyunk, 
akik mi leszünk! 


Jaj!... 
És mik leszünk? ... 


Kishivatalnok, tintásujjú, 
hajló szolga, fáradt multú, 
megtépett, rongyos, mostoha, 
ki robotol, ki kutyagol 

s úgy esik össze valahol, 

hol azt sem tudják: kicsoda! 

Őszi táj 


A tájon enyhe félhomály. 
A réten néma köd, 

a hold mint égi héros áll 
díszőrt az őszi fű fölött. 

A rőt füvön a dér fehér 
köd fátyola lebeg 

a hideg, kegyetlen őszi szél 
virágot, álmot eltemet. 


Tar fák körül, s a fák között 

sötét ruhába öltözött 

bokrok állják körül a tépett 
négy-öt holdnyi őszi rétet. 
Halódás minden: s mégis oly szép! 
Hatalmas ravatal most a rét, 

a tar fák körül kandelláberek, 

a barna bokrok síró emberek. 


Királyi temetés volna most: 
odafeküdni a rét közepére, 

— rámborulna az ősz fehér fátyla, 
a tar fák ágain égi hozsánna 
dallamait hangolná ki a szél, 

s míg két öreg juhar 

búcsúzót beszél. . .— 


a csöndes őszi réten 
ottmaradni: holtan, 
tisztán, fehéren! 


A mi házunk 
A cserepe piros, mint a szívünk, 
szobája tágas, mint a 


lelkünk, 
s ha örömre leltünk, 

csak a szemünk ragyog olyan tiszta 
fényben, mint a tükör szobánk falán. 
Az ablakunk kicsi, de 

csupa muskátli, a színük 

olyan piros, mint a vérünk. 

Az ajtónk nehéz, de szívesen kinyílik, 
mint a szeretetünk, 

bárkit bebocsátunk, 

s megőrizzük azt, akit 

a szívünkbe zártunk. 

Itt lakik a csend, 

bent csak dal van, öröm, 

mert ha bánat ér, 

be nem hozzuk a kis szobákba, 

a szenvedést lerakjuk a küszöbön, 

az kint, a házon kívül marad, 

mint ahogy sáros cipőnkről 

az ajtó előtt 

hangos kopogással leverjük a sarat. 


Csak nevessetek! 


Csak nevessetek ki, 
gúnyoljatok, 

senki 

se védjen, 

hagyjatok magamra! 
Fent az égen 

a Nap is egyedül rójja 
útját: 

és mégis... 

hiába tagadnátok le, 
hiába mondanátok róla, 
hogy nincsen ott, 

rég letűnt, 

levitézlett, halott — 
ha Nap az a nap: 


az úgyis ragyog. 


Sorskomám 


S ha a fejed tetejére is állsz: 
kikacaglak, buta Sors! 


Tudom, hogy jössz értem, 
s ha utólérsz, megölsz, 
mert te vagy az erősebb, 


és hiába futok előled, 
utolérsz. 


Csakhogy ma már nem is futok előled, várlak, 
megálltam: mint a strucc 

homokba, 

fejem mámoros álmodásokba dugom. 
Tudom, ha utolérsz, pedig utolérsz, megölsz, 
de már ma csak nevetlek, mert 

nem látom, hogy jössz: 

elvakít a mámorom. 

Mámor-buckák ölére hajtom fejem, 

új örömökbe álmodom 

fáradt szívem. 


S érzem, míg beérsz a Bánat, Könny lován 
a kietlen pusztaság fölött, 

elkésel, harcos Sorskomám, 

mert megölnek az örömök. 

Hinni 


Oly egyszerű: 

meggörnyedt háttal lekussadni 

az Érthetetlen előtt s úgy imádni, 

azt, akit el nem ér 

sem fény, sem gondolat. 

De kételkedni! .. 

százszor is kétségbe vonni, hogy van, aztán 
százszor meggyőzni magad, saját érveiddel 
a sarokba szorulni, de nem, 

. . még akkor sem: leborulni! 

Csak odaállni, elé, halkan, 

csendesen megbiccenteni a fejed, 

ami még soha nem hajolt: 


s úgy szólni — 


legyőztél Uram. 
szép munka volt! 


Tamás 


Én hiszem, hogy vagy, Uram, 
mert érez a lelkem, de látod, 
kevés ez az érzés maga. 

. .. Nem hallom a szavad, 
nem fon át a karom, 

nem lát a szemem, 


pedig én érzék is vagyok, Uram, test, 
nem elég a lélek, ! 

Engedd meg, Uram, hogy 

egyszer veled beszéljek. 


Csak egy percre, 
szemem a szemedbe nézne, 

megfogná kezem a kezed, 
hallhatnám jóságos szavad, s ha 
megszakadna is a szívem talán, 
nem fájna, utolsó szavával 

is téged dicsérne a szám, 

ha holtan esnék is össze, 
halottra válva 


vagy tán ez a találkozás: a Halál, 
s a halott test 
a Legszebb Hozsánna!? 


Uram 


Köszönöm, hogy itt vagy, 
eljöttél a hívásomra, 


rámfigyeltél a sok hívő között 
s a kegyességed ideköltözött. 


Érzem, hogy megjöttél, 

zúgó fejem úgy megcsendesült, 
mint a háborgó tenger, 

mikor rája léptél. 


Sötét éj van. 

Odakint épp halkan kongat az éjfél, 
— hajnalra vált a sötét estünk, — 
jöjj, Uram, hajolj a szívemre 

s beszélgessünk! 


Uram, megvallom 
Uram, megvallom, nem voltam 


mindig a te hű fiad, 
s zúgolódtam emiatt is, amiatt! 

De hiszen úgy vagyunk mi Veled, apró kis emberek, 
ha süt a Nap, kacag az Élet, 

dehogy is várnánk, kívánnánk Téged! 

Csak ha a sorsunk balra tér le, 

sírunk fel Hozzád fázva, félve, 

és sopánkodva, hajladozva 

térünk be a hajlékodba. 


Uram, én sem voltam más! 

Te hozzád sújtott könnyes-bánat. 
Azóta hiszlek és csodállak: 

mert a könny, a kínok véres árja 
azóta rólam úgy pereg le, 
mintha nem is fájna, 

nem sebezne. 

S olyan jó így: könnyek, bánat... 
...a te szíved... a te várad... 
künt az élet törtetése, 

Veled csönd, a lélek fénye! 


Uram! Ó add, hogy mindég így legyen, 

legyen: valamin sírnom, valami, ami fáj! 

Mert tudom, gyarló az ember, 

én is itt hagynálak, ha az élet nem ver; 

de így a bánat mindig itt maraszt, újra térdre vet, 
s Uram, oly jó itt sírni, panaszkodni 

és megenyhülni Veled! 


Alázatos kérdés 

Uram, nem vagyok méltó 
Hozzád, de mint alázatos szolgád 
bevallom: nem értelek. 

Tudom, Te alkottál mindent, 


a cerkófmajmot, a tengert, a felhőt, 
fűt, fát, halmot, minket. 

De Uram, minek? ... Minek?! 


Mi vagyunk mi neked: a tudós álma, 

aki vigyázza, 

mikké leszünk, hogyan, miképp, 

s aki úgy mércsikéli sorsunk, helyzeteink, 
mint a vegyész a vegyszereit? 


Vagy játékszer vagyunk Neked, 

— (fű, kő, föld, nap, ember, hold) — 
mit nagy kedved a végtelenbe szórt, 

s játszol velünk, mint óriás gyerek: 
kit felemel, kit eltemet kezed? 


Uram, legyen, amint Te akarod, 
alázatos szolgád lesi szavad, 
és szeret: 


. . mert én nem értelek. 


Nagy vagy 


Ma rádgondoltam, 

különben is sokat gondolok Rád, 

ó, nem, nem imádkozom, 

nem fújok szenténeket, 

csak úgy magam elé képzelem az arcod, 
s beszélgetek... én — Veled! 


Ma is így hívtalak elém, 

s úgy elbeszéltél velem, 

mint egy jóbaráttal.. . 

Mikor elmentél, nem éreztem, 
hogy kinevetsz, mert nagyobb 
vagy mint én, hatalmasabb, 

s hozzám kellett aláznod magad. 


25 


Csak ahogy csöndesen elsuhantál 

a szívem felett, 

akkor éreztem, milyen nagy lehetsz, 
hogy még csak nem is érezteted. 


Jövel 


Hozsánna, Uram, Jeruzsálem koldusai, 
az árvák, a kivetettek 

pálmát szórnak lábod elé, 

Hozsánna, Uram, 

a koldusok szeretnek. 


A nemes vámosok díszes házai, 

a templomok, a gazdag paloták 

veretes kapui, ládd, 

gőgösen zárulnak be, amerre lábod lép. 
De azért jövel, Uram, 

mert várnak a koldusok, 

az árvák, a bűnösök, a nép! 


Jövel a fényes palotákból 

a hozsannázó csőcseléken 

hadd nevessenek, 

csak te nézz ránk, Uram, 

Áldott kék szemeddel, 

s királlyá magasztosul 

ez a tépett, szegény koldus-sereg. 


Az ács fia 
Százszor belerúgtak, százszor elesett, 
de aztán felkelt szépen, 


s csöndesen nevetett. 


Százszor végigverték, 
patakzott a vére, 

de véresen is lágyan 
mosolygott a szeme alázatos kékje. 


Hányszor megkövezték, 

s nem hajlott panaszra a szája, 
keresztre szegezték, 

nem kerülte, várta. 


Tudta, hogy több, mint százmilliók, 

cél, eszme, évezredekre, 

utána fogják számolni az éveket, 

érte nyúlnak az égig csodás tündértemplomok: 


de nem volt gőgös, alázatos volt, 
nem ütött vissza sohase, 
s azt sem bánta, hogy úgy hívja pár büszke pária: 


egy betlehemi ács izgága fia. 


A Golgotán 


Vállán kereszt volt, 
szívében bánat, 

szemében lágy szomorúság, 
ruhája tépett volt, kopott: 


Isten volt... és 
háromszor mégis összerogyott! 


Vállamon kereszt, 

szívemben bánat, 

lelkemben lágy szomorúság, 
az én ruhám is tépett, kopott: 


ugye, megérted, Uram, 
hogy annyit összerogyok!? 

Isten 


Uram, ha vagy, és vagy, érzem, 
engedd meg, hogy 

valamit bevalljak Neked: 

nem irigylem a kiváltságos helyed! 
Tudsz mindent, látsz 
mindent, nincs előtted 

semmi rejtezetten, 

a bűn előtted leplezetlen, 
látod az embert, úgy, ahogy 
van, nem, ahogy látszik 

a szíve, lelke, a húsa, a bőre: 
Uram, mondd, 

még nem undorodtál meg 
mindörökre tőle? 


Uss meg, Uram! 


Uram, 

most hozzád fordulok, 

Jehova, Isten, Hadúr, 

vagy amilyen néven éppen akarod, 
nézd, kitárom előtted gyönge mellem, 
ide sújts, Uram! 

Döngjön az öklöd, 

recsegjen szét a bordám 

csontja, túrjon vérbe 

izmos kezed, 

ha szeretsz, Uram, 

tépd ki a szívemet. 


Tépj szét, törj össze, 

mert nem bírom tovább, 

ez így már nem mehet, 

hogy Te engem egyre csak szeress, 

s én — Téged! — mindég csak üsselek. 

Körmenet Pesten 


Halk énekszóval jönnek végeláthatatlan 
sorban, lassan, fehér zászlók alatt; 

elől cserkészcsapat 

halad, mögötte, lányok, nőknek 

serege s asszonyoknak; 

— soknak vele a gyereke; 

férfiak, feketében — őszek, 

aggok, fiatalok, — s a menet közepében 
piros bársony baldachin alatt 

fehér ruhában pap 

hozza a szent testet. . . 

A villamosok mind leálltak, 

a vezető álmosan vár, 

két rendező dühösen szaladgál, 

az egyiknél fényképezőgép, 

valahol filmfelvevő berreg, 

egy bütfé mélyén beljebb két úr épp 
nyugodtan iddogál, 

itt és túl a járda szélén 

sokaság, . .. pár autó nesztelen oson 

el a menet mellett, odaát 

fesztelen két diák fecseg, 

itt két szerelmes összebújva forog, 

pár úr a villamoson 

morog, hogy várni kell!... 

S a menet lassú csendben lépdel... 

Van, aki vigyorog, van, aki letérdel, 
van, aki a nőket nézi, van nő, aki visszanevet. . . 
s fájdalmas arccal a baldachin alatt 

a Krisztus s a menet... halad... halad!... 

Koldus 


Két kezét 

kérőn nyújtja feléd, 

áldó szókat motyog a szája, 
reszketősen rázza 
kékzománcos kis bögrében 
a csörgő filléreket. 

Háta a falnak dől, didereg 
a hideg kövön. 

A szél sivít: november. 


Ha néha egy-két fillér 

hull a bögre 

falánk ölére, 

föléje 

hajol, s gránáttépett ökle 
két ép, ványadt ujjával, 
alázattal úgy emeli ki 

a kétfilléreket, — ha kap! — 
mint Úrfelmutatáskor 

az Ostyát a pap! 


Apáca 


Neki tilos, 

ami másnak szabad: 

a csók, az ölelés, 

a forró vérnek orgiája, 
mert így kivánja 

a rend s mert így fogadta 
egyszer. Azóta állja. 
Hiába hívja lázas álma, 
rohanó vére 
csók-csatákra: 

nem megy! A templom 
hideg kövére térdel 
lángoló szívével, 

ze 


imát mormol csókra égő szája, 
alázattal hajlik lázadó teste, 
két szeme a Krisztus keresztre 
tapad... 


és boldogan sír a 
kereszt alatt! 


Este: 1936. 


Sötét?... világosabb van, mint 

a nappali fényben... 
villanyfények, neonlámpák, 
utcasarki lángok, 

autók, az éj homályát 

reklám csillogások fénye szórja tele 
százezer wattokkal, 

csupa fény minden, az áruházak 
fénye őrjöng a buja világosságban, 
színek: minden színben, 

fény a palotán, kunyhón, 
templomon, bordélyházon, 

fény, fény, minden szikrázik: 


Este; ... 1936, 


ma már a szemét is világít. 


Egyszerű eset! 


Szívébe lőtt és vége lett: 
oly egyszerű eset. 


Szeretett, s csak érte élt, 

mit nem remélt, 

utána járt, a széltől óta, 

s az ég csak amegmondhatója, 

hogy mennyit ázott, fázott érte, 
hogy imádta, hogy becézte, 
csak benne bízott, 

benne hitt: 

és nála talált valakit. 


Szívébe lőtt és vége lett. 
Nem egyszetű eset!? 


Oreg ház az erdőn 


Ezt a házat a bánat rótta össze, 

ócska szerszámokal ócska anyagot, 
korhadt kötelekkel össze is kötözte, 

s pár zöld akácot még dísznek is adott. 


A tetejébe öreg kéményt emelt, 

rá feldobott egy rozsdás szélkakast, 
ócska kunyhó, mást mit is érdemelt? . . . 
s megtagadta tőle a tavaszt. 


Ott áll árván a tavaszi erdőn csöndben, 
körötte tenger erdei virág, 

kacagó fenyőfák. . . tarka lepke röppen... 
illatát száz bimbó szórja, hinti rád. 


Vén tetején moha ütött fészket, 

a barna zsindelyen két kis cinke dalol, 

a vén öreg kunyhó nézi a cinkéket, 

s a nagy boldogságban egészen meghajol. 


Ujságárus 
A Ferenciek tere felé szoktam látni, 


kétkerekű kocsin görgeti ki magát 
a kapu elé. Eső veri, szél vágja, 

merő rongy a színtelen ruhája. 

. .. Reggel robogó biciklis suhanc 
ölébe hányja az újságokat, 

s ő hangtalan, néma csöndben várja, 
hogy valaki venne tőle... 

de rikító hangú fiatalok 

minden fillért elszednek előle. 


Kétéves házas volt, hogy a háború láza 
kihurcolta Dobrudzsába. 

Fogságba Iomszkba került, 

szökni akart, nem sikerült, 

két lábát tőből lemarta a fagy, 

. . így jött haza, lába nélkül; s itthon: 
felesége más ágyába, 

kis porontya más lábzsákja, 
vagyonkája más zsákmánya. 


Azóta itt ül a szűk kapu alatt 

és újságot árul... 

szótlan... könnye se csillan, 

csak tüdeje sípol, s a tenger kíntól 

úgy bénult meg az arcán pár idegszalag, 
hogy olyan a nézése, nézz rá, Uram! 
mint aki mindég szívből kacag! 


Holdas éjjel 


Valahonnan 

enyhe szellő 
elmerengő 

dalt hozott; 

mint a róna rózsaálma, 
öreg pásztor furulyája 
felzokog; 
messzeségből, 

nyári éjből 

öreg kolomp 

tompa hangja idekong, 
pásztortűznek pislafénye 
vaksötétben 

mécsesképpen 

ide-ide látható; 

távolabb a lápi-tó 

már csendes, ó, 

és fent az égen 
csodaszépen 

mosolyog a hold 

túlnan néma barna nádas... 
. .. Öreg tanya. . vén kútágas. . . 
szél se libben... 

csend fönt... s itt lenn, 
ezer csillag ég az égen, 
mint valami örökálmú 
szép: Petőfi költeményben. 


Légy 


Két szárny, lábak, 
test, szemek, 
örökké szállnak, 
legyek. 


Ezer lóg holtan a légyftogómon, 
s mégis rászáll újabb ezer, 

óvja millió kegyetlen példa, 

de bután mind csak úgy vesz el. 


Hiába inti milliók sorsa, 

rohan a maga feje után, 

rohan meghalni, rohan a vészbe, 
csapong és mindent elfeled: 


talán nem is legyek, 
talán ezek a legyek is: emberek!? 

Mérleg 


Van két karja, vannak súlyok és mér. 
Kinek egy kilót, kinek egy felet, 
hol többet, hol annyit sem méreget. 


Az egyik karján súly, a 
másikba jön az arany, a búza, 
étel, parfűm, kenyér, 

s szüntelen: mér, mér, mér. 


Hidegen, az egyikbe éppen annyit tesz, 
mint a másik tenyerébe, 

jelzi büszkén, ha egyik több, nehezebb, 
s ha egyenlő a két súly, 

önelégedetten integet. 


S ha eldobják egyszer, mert kivénül, 
sértést lát benne, 

pedig ez az élet! Nemde, 

kiki megkapta a hivatását egyszer, 

hogy legyen mérleg, vagy ember, 
jószág, vagy kőszén, cukor, rizs, tégla, fa, 
s ha betöltötte, amiért jött, 

teremtetett, 

az élet eldobja: végzett, mehet. 


Mérleg: igazság, alapja minden 
becsületességnek, 

de ha az igazságok is kivénülnek, 
az igazságokat is eldobja az Élet! 


Halál 


Félelmetes, hatalmas, ma még, 
mikor fiatal s kacag a szív, 

de ha öreget hív, 

már nem is olyan rettenetes. 

Mint a Mont-Blanc orma: 
milyen szédítő a mélyből, 
ahogy a havas 

feje felnyúlik az égbe, 

de annak, aki a csúcsot elérte, 
már nem is olyan magas. 


Pénz 


Uram, engedd meg, hogy 
alázattal köszöntselek 
innen a porból 

s áhítattal ejtsem ki a neved. 


Engedd meg, hogy mély meghajlással 
levegyem előtted kalapom, 

és fogadd szívesen, 

hogy megalázkodom. 


Hiszen nagy Úr vagy, mindenható, 
kezed a legmélyebb bányába leér, 

s a sztratoszférában is 

érted hull a forró embervér. 


Te vagy a Kezdet, Te vagy a Vég és 
Te vagy a Cél, az Eszköz, az Út, 

a Motor, a Gépész, 

a Hit, az Eszme, a Szép, a Rút! 


Úr vagy s lásd, én hódolok, 
kalaplevéve köszöntelek. 

Nagy vagy és én: — mit tehetnék — 
áldom és átkozom a neved! 

Tegnap este 
Tegnap este beszéltem vele: 


— Tudod, holnap már belekezdhetek 
abba az öreg tervembe, 

amit olyan régen hordok 

itt bent, magamban belül: 

s ha minden sikerül, 

az Isten is segít, 

két év alatt megcsinálom; 

de ha nem halad, lehet, hogy három, 
vagy tán még négy is kell, hogy kész legyen; 
de hiszen van még időm, 

még nem vagyok túl a negyvenen; 

s ha ez sikerült, valóra válik, 

akkor még megvalósítom 

azt a másik 

tervem is, de ahhoz aztán 

kell legalább öt év, hat év; 

de mi az, még 

akkor is ötvenéves leszek 

csupán, ötven év: az élet dele! 


Tegnap este beszéltem vele; 

csupa kedv, öröm, terv, felkészülés — 
s ma reggel holtan találták: 
szívszélhűdés! 


Ennyi az egész 


Testvér, félsz a haláltól, 
megremeg a kezed, ha egy 
ember koponyát látsz s fázol; 
keresztet vetve 

jársz a temetők mentén este, 
ha arra visz az utad, 

be nem nézel halottas házak ablakán, 
mert elvisz a holt, ha 

a szemedbe nézhet; 

testvér, igaz, hogy a 

halált nagyon-nagyon féled. 


Pedig lásd, nem nagy eset 

az egész elmúlás, 

csak lehunyod szépen a szemed 

s az többet nem sír, nem nevet. 

Átölel egy boldog érzéktelenség, 

mint valami mámoros álom, 

s megtörtfényű, merev szemeddel 
láthatatlan mosollyal csak nevetsz a világon. 


Aguárium 


A szobában áll faragott állványon, 
kiváncsi szemek 

nézik naponta, s 

őrködnek a 

kis halbirodalom felett. 


Apró halak, 

kényes halporontyok, 
finom meleg víz, 

dafnia, piscidin, 
szárított saláta: ennivaló! 


S kint tél van, goromba szelek, 

az országúton üresgyomrú, 
megfagyott koldúsok 

csontkemény bőrén dobol 

aszél 

s itt bent ez a négy rongyos hal, 

— meleg víz, dafnia, piscidin!. . . — 
él!... él!... él!... 

Csatahajók 


Az egyik angol volt, német hajó fenékbetúrta, 
a másik német volt, angol hajó lőtte széjjel. 


Elsüllyedt mind a kettő s most ott pihennek 
a tenger mélyén. Felettük hullámzik a tenger, 
kék az ég, a nap nevet, 

s ők csak fekszenek. 


A víznyomás összenyomta őket, egymás mellé, 
a hajók orra szorosan összeér, 

az ágyúk torkában korallok tanyáznak, 

a hajószobákat lakásnak használja 

pár élelmes hal. A hajó farára 

sűrű erdőt vert valami tengeri moszat. 

S a hajók eltemették a régi haragokat. 
Összesímulnak csendesen, mint vándorfecskék 
az eresz alatt. A kormányoknál egy-egy 
csontváz pihen, szerte a fedélzeten 

rémítő halálfigurák, 

nincs mundér rajtuk, lerágta a só, a víz a ruhát. 


Egyforma mind: angol, német, 

hiszen különféle csak az élet, 

a halál az ugyanaz. Csend van. Néha félve 
suhan át felettük egy-egy mélytengeri hal, 
beleevez egy-egy mellkas üregébe, 
meg-meglök orrával egy-egy koponyát. . . 
aztán egykedvűen elevez tovább. 


Fent felettük tombol a tenger, 

kék az ég, az égen nap nevet, 

van hossz, van bessz, van nyomor, 
de lent a Csend honol, 

s ők békésen fekszenek. 

Két hangya 


Két hangya 

ment az úton, 

rájuk léptem, az 

egyik ott maradt 
holtan, a másik 

riadtan nézte a holtat... 


Egy hangya, 

nekem a föld apró, 
fekete csöppje, 

. ..de a másiknak talán 
egy világ omlott össze! 


Holdas este a Dunán 


A Gellért-hegyen, mint álmos kis 
szentjános-bogarak, égnek a lámpák, 
a Citadella szürkén mered 

az égnek; a táj felett 

lávás vörösben büszkén lépked a hold 
az ég ívén fölfelé; túl — Pesten — 
ívlámpák fehér sora olvad 

bele a sötétbe; a kékbe 

játszó vízen csolnak; egy gőzös 
három uszályt vontat, 

— (az uszályon két tót, az egyik vacsorázik, 
a másik hátul a vizet nézi, ) — 

a hídon villamos siet; 

két néni a hídról 

a habokba bámul; valaki ott a 
vízbeugrott, amott 

fényszórózva jön a mentőcsolnak; 
kutatnak a fuldokló után: 


Holdas este a Dunán! 

Hajnali harangszó 


Nem zúg, mint az öregharang, 

nem kongat vészjelet, 

nem zeng hozsannát esküvőpárnak, 
nem zokog a halottak felett. . . 

csak csendesen kél 
hajnalpirkadáskor, 

lágyan száll át 

mezőkön, réten, 

lehajol minden kis virághoz, 
megringatja az akácok ágát, 
megfürdik a kristályos éren, 
megszárítkozik hajnali fényben, 
besurran a kis szobák ablakán, 

s a boldogság csöndes, áldott reggelén: 
elhal egy szőke lány álmodó szemén. 


A vonat robog 


Forró sínen, hideg sínen, 
ne félj, szívem, 
a vonat robog. 


Őszi tájon, nyári tájon, 

rónaságon, a gép az rohan. 
Száguld a mozdony, szédít a rohanás, 
pattogó ütemben zakatol a sín, 
mintha sírna a robogó ütések alatt, 
ne félj, szívem, 

a mozdony meg nem áll, szalad. 
Rohan vason, fémen, fán át 
embertesteken, húscafatokon, 

s nincs megállás, hisz 

a messzeségbe belenyúló pályák 
távlata dús ködökbe oson. 

Rohan a gép, száguld a tájék, . . . 
pedig talán már szeretnél megállni 
is néha, egy-egy virágot tépni, 

a fűre lépni, a rétre heverni, 
lustán egyet nyújtózni a szélbe, 
egy kicsit elandalogni a 
búzasusogásba, 

a napsütésbe... 


De megfogott szívem, a vonatok átka, 
hiába hívnak boldog pillanatok, 

a vonat elindult, 

s hideg sínen, forró sínen, 

zokogj, szívem, 

könyörtelen robog, robog. 

CSAK A GYÖKÉR 
KITARTSON 


VERSEK 
1943 


Csak a gyökér kitartson! 
A Fa névtelen gyökereinek ajánlom 


Kint a szőlőnkben, emlékszem rája, 
deszka kunyhónk előtt állott 
öregapám diófája. 


Ha vihar támadt, — szőlőkötözéskor, — 
dörgött az ég, csattant a villám, 

füstölt az úton a felpaskolt por, 
bebújtunk a kunyhóba. Onnan néztem, 
miként robognak a felhők az égen. 


Nagyapám a fát leste. 

Vajon, elbír-e a széllel? 

Recsegett, ropogott öreg teste, 

a szél a gallyakat csomósan tépte, 
hullott a zöld dió, áldott termése, 
mozgott a föld is, ahogy a vihar rázta: 
de győzte a vihart öregapám konok, 
törzsekopott diófája. 


Csak a gyökér kitartson! ... 


Még ma is hallom, — 

motyogott nagyapám, 

s nem lesz baj, gyerek! 

Dió lehullhat, 

új tavasszal terem az ág újat, 

ág is nő a letépett helyére, 

de ha a gyökér nem bírná tovább, 
a diófának, kisunokám vége! 


Most is vihar, szél tépi, rázza, 

de állja a vihart Árpád vezér 

ezeréves, öreg diófája! 

Kárpátoktól az Adriáig nyúlnak a gyökerek, 
tapadnak a földre, hogy termés legyen 

az örök magyar szőlőhegyen, 
hogy élni tudjon: dió, levél, ágak. . . 
. ..Adj, Uram, elég erőt a harcos diófának! 


Lehull ezer dió, millió lesz holnap, 
letörhet száz ág, ezer nő helyére, 

s ha csupán a csonka törzs marad, 

ha új tavasz zsendül, kifakad! 

Uram, csak Te lássad, 

hogy ezen a véres, küzdelmes harcon 
a gyökér kitartson! 


A gyökér kitartson! 


Paraszt vagyok 


Paraszt vagyok! Vallom és állom! 

Nem szégyenem, de a boldogságom, 
nemesi rang ez, gróféval fölér: 

mi vagyunk az ősi fán a gyökér! 
Belőlünk sarjadt ki minden, 
tekintetestől a kegyelmesig, 

s aki magyar itt ebben a Hazában, 

az mibelőlünk kerekedik. 

Mi vagyunk a gyökér, mely ezredévbe nyúlik, 
s ott tapad a röghöz a Tisza táján, 

a bánáti homokban, erdélyi bércen, 
megannyi elhullott, hős magyar képében. 
A jégtől terhes, vad felhők fölött 

paraszt királyok, királyi parasztok 
halhatatlan lelke állja a vártát, 

őrzi az ősi, szent határok 

mindenegy porszemét, minden táját, — 
harcra és munkára, kardra és ekére 
örökre készen, — 

Krisztus hitével Isten nevében. 

Paraszt vagyok, gyökere egy népnek, 

hajszálgyökér talán, — 

egy nem több, két-két porszemet köt le, — 
de tudja, hogy millió kis hajszálgyökerek 
jelentik a jövőt. S örökre 

csak akkor áll Árpád fája, 

ha hiába rágja 

ezer féreg, ezer gyilkos álca, 

ha élve és halva, a földdel eggyéválva, 

ki nem téphet 

sem villám, sem árvíz, sem vihar. 

Ha a gyökér kipusztul, a fa is kihal! 


Alföld 


Sár, 

végeláthatatlan 

zöld és barnaszínű 
táblák, amott szik, 
arrább terméketlen 
sárga futóhomok: 

de nagy lelke 
lehetett annak, 

aki erről a földről 
Himnuszt álmodott! 


Magyar éjszakák 


Magyar éjjel, őszi éjjel, 
hallgató tanyák, 

sárba vesző tájak: 
súgjatok valamit a 
fényes szemű város 
hozzátok hajló 

fáradt fiának! 

Innen jöttem én 15! 
Ott az országúton 

Az apró tócsák, ahol a 

csillag fénye most lopva 
csillan meg, tudom, 

a lábam nyomát őrzik még. . . 
Valahonnan mélyről, 
honnan elindultam, 

mondj valamit halkan, 
lágyan, megindultan, 

sárba vesző, őszi, 

dacos magyar vidék! 


Én 


Magyar lettem, 

mert furcsa természeti 
törvények s a bolygó 
véletlen annak 
avattak: 

faját imádó, 

fajával vitázó, 

fajával hibázó 

gőgös parasztnak! 


Paraszt 


Ott születik meg az úttalan, 
sárba vesző fehér tanyákon. 
Egy bölcsőben sír fel 
nagyapától az unokáig, 

és soha-soha el sem vágyik. 


Él: távol 

a világtól, fénytől, 

autótól, mozitól, színháztól, géptől, 
napot is csak a munka után számol. 


. . születik . . .szeret . . meghal . . .eltemetik, 
s csak az állatai nem feledik. 

Magános jegenye 


Sorsunk örök kergetőzés. . . 

ide jöttünk legendák után, 

s mert mögöttünk vágtatott 

a valóság, a viharos végzet, 
füvön és fehér lovon 
megváltottuk az első ezredévet. 


Jöttünk. Miért? Nem kérdtük 
magunk. Jöttünk, mert hajtott 
valami álom, 

ideharcoltuk hősi magunk 
Attila útján fáradt paripákon. 


De tovább nincsen út! 


Nyugatra nem tudunk előbbre törni, 
keletre vissza már rég nem várnak, 
itt maradtunk Kelet 

és Nyugat határán 

magános, árva: jegenyenyárnak! 


Elítéltek: fellebbezek 


Mondhatjátok, hogy itt 

nem olyan fekete még 

az ég s az élet, amint én látom, 
meg látják mások, 

s hogy amit a szemem látott, 
azért börtön jár, 

mert rosszul látok, 

mert az egy népet gyaláz, 

egy nemzetet... 


ti el is ítéltetek, 
de én fellebbezek! 

S Jaj, tudom, felmentenek: 
a meg nem született, 
rongyokban elhalt 

magyar gyerekek! 


A mi virágunk 


Ez a sorsunk, 

vagy az az átkunk: 

hogy minden virágra 

mi találjunk. 

De míg büszke örömmel 
dédelgetjük, 

széltől is ójjuk, 

hogy más is lássa, 

jön egy durva, duhaj legény, 
s leszakítja agomblyukába. 


Így élünk 


Ezt a népet verték, ezt a népet nyúzták, 
százszor elfecsegték róla a jó gúnyát, 


meglopták a hitét, kicsalták az álmát 
azok, akik egyre a falujait járták. 


De azért él még, vár valami szépre. . . 
arany nap a fényét sosem szórta népre 


igazabbra: jobban ki sem érdemelte. 
ha a szíve dobban, mintha félve verne. 


Csupa szelíd jóság, szíve, lelke, szája 
csöndes, néha szóját megfontoltan váltja. 

Él: munkában és hitben, babonás mesékben, 
tengődik mint állat, 

olyan a sorsa, mint a cigánynak, 

aki vacogó fogakkal jéghideg télben 

nyárról muzsikálgat. 


Arvíz 


A kis tanyákból csak a 
nádalás látszik. 

Az istálló körül éppen 
halsereg fürdik 

a langyos napfényben. 

A kútágas is árván bóbiskol 
az égtől-égig érő víz felett. 


Ott túlnan egy kazlon 
segélytváró emberek, 
amott két döglött pulit 

a fára akasztott fel az ár, 

a gátatrombolt végzet. 

Az élet, a vetések 

ki sem látszanak az árból. 
Csak a nap fénye táncol 
gondtalan romról-romra, 
dögről-dögre, tanyáról-tanyára, 
mintha néki nem is fájna. 


De én érzem, hogy ebben 

a táncban valami más van, 

mint öröm. 

Olyan ez a fény, mint mikor 
fekete főkötős sirató asszonyok 
versenyt isznak a halott körül, 
még nóta is akad, 

mert mind fél, hogyha nem dalol, 
megállíthatatlan sírásra fakad. 

Isten könnye 


Valaha az Isten lenézett a földre, 
ezüst harmatként pergett rá a könnye. 


Árpád vezér akkor ért át a hegyek 
felől a vadvirágos rétre, 

s Isten könnyét emelte mosdani 
két erős kezével száradó szemére. 


Alázatos szívvel leborult a földre, 
s Isten könnyével egybefolyt a könnye. 


A hegyek koszorúja lágyan körülvette, 
rónák illata óva körüllengte, 

azúrkék égbolt vállára hajolt, 

s míg felette vígan kis pacsirta dalolt, 
hittel hitte: Ázsia népe 

új Hazára bukkant, új Istene támadt... 


Azóta van olyan csodás ereje 
Arpád földjén Isten harmatának. 


Vihar 


A máskor boldogan 

szikrázó vetések fölött 
jégfelhőket kerget az orkán, 
vagy talán szélruhába öltözött 
végzet!... 

Jeges eső paskolja az ijedt vetések 
magban gazdag, meghajló fejét. 
Állunk a tanyán az ercsz alatt, 
bámulunk a feketeségbe 
András, a gazda s a vendég, én. 
S míg magam a villám fényén 
ámuldozom, András 

a ronggyá vert búzaföldet nézi. 
Sárga kispipáján 

keze furcsán reszket, 

de szeme sem rebben, 

pedig temetget. . . 

...száz tanyai álmot, 

szántást, vetést s a beérő kalászok 
minden ígéretét. 


Csak az Isten tudja, 

ha haragja sújtja, 

mért veri úgy ezt a csöndes, 

átoktalan népet, 

s miért pusztulnak el épp ezen a földön 
mindég és örökkön 

a legdrágább vetések! 


Az én fajtám 


Lusta, léha, konok, fáradt, 
csupa unalom, duhaj bánat, 
ezer bűnnel megvert fajta. 
Kóró tépi, tetű marja, 

ma már néha azt sem bánja! 
Ha van enni, bezabálja, 

ha nincs enni, koplal, szótlan; 
tanultabbja üres szólam, 
divat-bolond, mások majma. . . 
hiú gőggel megvert fajta. 


Mégis vallom, holtig állom: 
meggyűlöltem, de csodálom! 
Ha ez egyszer fel tud állni, 
minden szennyet le mer rázni, 
minden ködöt szét fog fújni, 
maga körül szét lát rúgni, 

. . megremeg a világ sarka! 

Furcsa faj a magyar fajta! 


Elindul egy szál gatyában 
világot teremtő vágyban 
kapával és tilinkóval. 

De hol egyszer dallal szólal, 
karddal támad, ölre szállhat, 
másvalaki kárba fárad. 
Félkarjával folyót gátal, 
hegyet hord el vasmarkával, 
sivatagban rózsát termel, 
száz óriást játszva elver. 
Kacag az ég, les az éjjel, 

ha nótával s kelevézzel 

új termést hoz vén ugarra: 
tunya fajta, bűnös fajta!.. . 


Mégis-mégis hittel érzem, 
az én fajtám, az én jó népem! 


Örök magyar 


Mondják: a hitünk olaszoktól kaptuk, 
kultúrát a németek adtak, 

harcolni a török tanított meg, 
énekelni a szlávok... 


nem vitázok! 


Leszek hitetlen, tudatlan, 

harcban esetlen, ügyetlen a dalban, 
visszaadok mindent, amit mások 
magukénak akarnak vitatni belőlem! 
Nem kell idegen. Valami marad 

a végén, ami csak magyar bennem, 
amit Ázsiából hoztunk, s 

el nem sikkasztottak aljas századok, — 

ha egyetlen porszem talán, — 
de az új világok új hajnalán 
felépítem belőle majd 

az igazi, az ősmagyart! 


Átok 


Verje meg az Isten, két kezével bőven, 
azt, aki miatt én lázongani jöttem 


erre a tájra, ehhez a néphez, 
búzakalászon csillogó napfényhez! 


Árnyakat mesélni, bánatot szólni, 
hogy halál a sorsunk, dermedten dobolni. 


Mért nem maradhattam vidám nótaszónak, 
tulipános-szűrös víg kuruckodónak, 


mért kell nekem átok, ha testvérhez szólok, 
s lassan az égtől is, jaj, miért húzódok?... 


Mért bújunk el rögtön, ha idegent látunk? ... 
Verje meg az Isten, ki miatt bezárunk 


kiskaput és ajtót, senki be se lépjen, 
muskátlis ablakon még csak be se nézzen! 


Élünk dúvadként, testvértelen, árván, 
nem vidul a lelkünk a gólyahír láttán, 
virágnak, gyereknek nincs többé varázsa: 
verje meg az Isten, ki sírunk megássa!... 


Falusi tavasz 
Az apró házak között 


most bontogatja fehér virágait, 
mint illatos ködöt, 

a tavasz. A faluvégi fákon 
már itt a gólya pár és 
miként ezeréves álom, 
zsendül a vetés. 


Tavasz van. Lázadnak a fák, az ég, 
kifényesednek a rozsdás ekék, 

s különös, síró muzsikaszót 
hordozgat a szél. 


A szürkén korhadt kerítéseket 

az élet feltörő zöldje öleli át, 
bimbókra büszkék az akáca fák, 
pihés libákra az öreg libák. 
Minden él: virág, vénhedt házak, 
csillogó szemek, s hangos 
jókedvben búvik el a bánat 

az utcák során az ablakok megett! 


Megteltünk termékeny szeretettel, 

de míg jószóra várunk a tavaszi utakon, 
halotti énekként lebeg a szíveken 
felrázhatatlanul a lomha unalom. 


Szánt a Gond 


Még fagy. Még havas 

eső csorgatja levét a 

zsuptetős tanyák ereszén, 

de a búcsúzó tél ködös reggelén 
a mezőkön már valaki szántogat. 


Amerre lép, felsír a barázda, 
nyikorog a kiszolgált eke, 

alig vonszolja két keshedt gebe, 
fúj, zihál a két állat, 

fáznak, a föld is fázósan remeg: 
valaki szánt az ugar felett. . . 

Valaki szánt. Szeme beesett, 
vérét kiszítta a nélkülözés, 
csizmája lyukas, kalapja nyűtt, 
ruhája mindenütt 

csupa folt, csupa rongy: 


már nem is ember, aki ott szántogat, 
aki ott lépdel, az maga a Gond!... 


Sánta Kata 


Börzi tollú, keshedt jószág, 
sánta tyúk és árva, 

azért lett az édesanyám 
úgy féltett jószága. 


A szemestől lemaradt vón, 
elverte a többi, 

odabújt az anyám mellé 
kusza bögyét tömni. 


Ha zavarták, rikoltozott: 
sánta kata, sánta... 
menedéke lett az anyám 
hosszú kék szoknyája. 


Tíz éve már, pestis tört ki, 
hullott a sok állat, 
egyedül a Sánta Kata 

nem kell a halálnak. 


Maga maradt az udvarunk 
csataterén, árva 

öreg sirató vénasszony. 

A nagy kertet járta, 
etetőtől a vályúig 

bicegett nagy csöndben, 

itt 15 kárált, ott is kárált, 
öregesen, törten. 


Várta talán, megzavarják, 
összecsípjék, rúgják, 
kereste a nagy erősek 
megcsúfoló gúnyát. 


Sem nemn evett, sem nem ivott, 
a búzán átlépett, 

kukoricát bekaparta, 

savóra sem nézett. 


Egy reggelen megdögölve 
találtam rá végül, 

megtört szeme valami nagy 
nyugalomba révül. 


Embermódra eltemettük, 
kis húgom a kántor: 
édesanyánk könnye csordult 
furcsa zsolozsmánktól. 


Tavaszi fájdalom 


Virágban áll a szőlőhegy, 
illatban úsznak 

a keményfakarók, 

s a dűlőutat 

a szőlőkbe ballagók 
vidám dala veri fel, 
mint tarack a földem 
szélét. Tavasz van, 
távol s köröttem 

új ígéretek halkan 
bimbózó csokra a táj: 

— de nagyon fáj valami, 
ha tavasszal, így 
szőlővirágzáskor fáj! 


Bálint 


Arcán a bánat barázdákká mélyült, 

s míg megvénült, harminc éves fejjel, 
megverte az Isten soha meg nem nyugvó, 
bolygó szerelemmel. 


Virágtól virágig 

visz az élet-útja, 

s csak az Isten tudja, 
már mennyire bánja, 
hogy egyszer az Isten 
lázadó lelkű 
magyarnak alázta!... 


De megy a régi úton, — 
bátran döng a lépte, — 
mintha sosem félne, 
kérdi: hol a Végzet? 

S csak titokban sír, hogy 
világjáró lába 

virágról virágra 
rombolva lépett! . 


Ormányság 


Ránk már nem ragyog 

a nap, 

minket már a fény is kikerül, 
mi már lehúztuk a téli 


zsalukat, 
s itt a téli éjben 
egyedül 


már csak a Bodri kutya 

ugat 

céltalan csaholással, 

a lelkekre hasztalan harcok 
fontak halotti leplet. 


Sirasd meg, Uram, 
mikor egy népet 
ilyen könnytelen, 
kutyamód temetnek. 


Ehség és virág 


Disznót legeltettem, 

s hogy el ne fusson, 
koloncot vetettem 

hájas nyakára. 

Magam meg virágot szedtem 
füttyösen nyalábra. 


Pipacs, búzavirág, 

s mit tudom már, mi még: 
meghajszoltam 

a fáradt állatot 

s a nyakára fontam. 


A disznó csak legelt, 
teli pofával habzsolta, amit látott, 
ette a konda piszkát, 
rá százszínű virágot. 


De a csokromból semmit sem látott! 
Nem örült neki, ha tehette, lerázta, 
s ha el nem cibáltam, meg is zabálta. 


De nem szabad ezért, gonosz emberek, 
egy szegény disznóból csúfot űzni: 

aki éhes, nem ér az rá 

a virágnak örülni! 

Holdas este 


Lépkedtem a kis falu felé. Lábam nyomán 
az alkonyat bíboresőként pergett 

a fákra, alá, s mintha hallaná, 

mint búcsúzom a letűnő fénytől, — 
fáradt testtel ballagtam az éjbe, — 
betakart a nyárfasor mélyülő sötétje. 


Lassú lépttel róttam az utat. Mögöttem 
a porfelleg úgy bomlott ki mint 
menyasszonyi fátyol, 

míg jelként felém 

a falu tornyán visszaverődő esteli fény 
hívogató ezüstje világol. 


A házakon már éji csönd sötétlett. 
Fönt az égen csillagpalástban 
elindult a hold. A csobbanó éren 
aranyhídként kúszott 

át egy apró parti ház ablakának fénye. 


De boldog, aki így mehet 
a csöndesen álmodó magyar éj elébe! 


S nem hallja, hogy a tanyákon 

a nyomor orgiázik vadul, — 

s míg maga a holdtól ábrándozni tanul, 
belering lélekben a csodálatos éjbe, — 
nem ér fel hozzá a könnyes magyar élet 
millió lázító, haldokló miértje! .. 


Andrásék 


Andráséknál nem lesz több gyerek: 
húsz hold földből nem lehet 
már többnek megélni! 

András gazda, kár így beszélni! 
Lám, ott a béres, a Jóska, 

a gólya a negyediket 

hozza maholnap náluk! 

Azok bírják? Pedig 

sem földjük, sem házuk! 

Hát hozza, koldus fajta, 

ha csinájják, rajta! 

Gyártsa, ha olyan 

cigány a vére, 

de egyszer úgyis kirúgom értel... 
Magyar fajta, magafajta, 
szomszéd, a kend vére! 
Hát szülje a kölyköt, 
szüljék rakásra, 

mi közöm véle, 


Az égen felhősen 

ballag felénk az este, 
ülünk az eperfák 

alatt künt. Erősen 
nézzük egymást. Messze 
harang szava zeng át 

a falu felől. 

András vaserős férfi, 
Julis derék szép asszony: 
élnek magtalan, gőggel, 
nem lesz utód! 

S még csak nem is érzik, 
hogy hazaárulók! 


Jó az ökörnek 
Nem jobb az ökörnek? 
Húzza az igát reggeltől estig, 


az útszéli fűből harap, ha éhes, 
korpás répát rak elé a béres, 

békás vízből iszik rá jó nagyot, 
s a füle sem rezzen, 
ha végigvágnak rajta. 


Nem csalja rétek álma, 
bikák bőgése, tavasz varázsa, 
a nyár, illatos virág. . . 

Csak húzza az igát. 


Két mosolygós szeme nagy békés 
nyugalommal nézeget széjjel. 
Nem izgatja semm!! 

Nem akar semmit! Dolgozik, 
zabál, kérődzik, alszik, 

csak inni legyen, 

meg ennivaló: 


és szentül hiszi, 
hogy mindez így a jó! 


Az én népem 


Naphosszat arattak. 
Most ott fekszenek 

a csűrben. 

A legényféle a keresztek 
mellé ágyazta fűben, 
virágban gazdag ágyát, 

s buzgón fújja a kását. 


Keresném, mi ebben a szép itt? 


De a hold sem szépít 
a hólyagos bőrön. 
Sósízű verítékben 
sárrá állott össze a por 
a fáradt arcokon, 
némelyik mellén 

borzas szőrök rengetegje, 
amannak feketén 

mocskos a lába, 

emerre meg 

egy őszszakállú öreg 

úgy hever, mint döglött 
nyúl a szántás szélén télen. 


Izzadtságban pállott 
gúnyák bűzét érzem, 
mégis: az én népem! 
Az én örök robotra, 
gondra rendelt fajtám... 


De nincs az az úri nép, 
akiért odaadnám! 


A gyűlölet igaz 


Ha egyszer 
megölöm magam, 
ne csodálkozzatok, 
ezt meg mi lelte: 
beleundorodtam 

az emberi szívekbe! 


Emberi szív, 

útálom, — pedig nincs is, — 
szeretet, várom, 

pedig hagymázos álom: 

a gyűlölet az egyetlen 

igazi ezen a világon! 

András a Tenyészállatvásáron 


Ott állt. A bika szarvát fogta, 
körötte hullámzott 

a vásári nép. 

S bezárta mélyen a szívét. 


Átnézett a csodálkozók fölött, 

szeme, — lehet, — a falu tornyát látta, 
tovaszállt csöndes gondolatja 

a négy holdas tanyára. 


A bika is állt. Meg sem rezzent. 
A tüzes tavaszi napon 
megemeltem előttük kalapom. 
András visszabólintott, 

a bika 15 odanézett, 

aztán tovább bámulták 

a nekem üres messzeséget. 


A tömeg ott hullámzott, 
zsongott köröttünk, köröttem, 
s én szentül hittem, 

hogy most Árpád Vezér 

fiának köszöntem! 


Ne félj, Uram 


Fogam összeszorítom, 
szám szélét 

vörösre harapom, 
lehúnyom villogó 
szemem... 


köröttem haldokló magyar vidék, 


düledező viskók, 
rongyos parasztok, 

gőgös urak, 
sápadt gyerekek, . . . 


de azért ne félj, Uram, 
én hittel hirdetem, 
hogy van Isten 

és van Szeretet! 


Így éljetek ezután 


Fessétek ezután csak fehérre 
a szobátok falát, 

nézzetek szembe a valósággal, 
és mossátok le róla 

a színes, hazug cirádákat. 


Fületek, ez a fáradt, 
gyötrött szerv, kiáltson fel végre, 
ELEG!... 


...5§ ne hallgassatok meg többé 
semmiféle mesét. 


Harmincévesek 


Mikor születtek, még arany nap fénylett 

a vértusákra készült föld felett, 

s az elemibe indultak éppen, mikor apjuk a frontra érkezett, 
hogy vérét ontsa a Hazáért, 

azokért, akik itthon maradtak. 


Beleszülettek hadikenyérbe, 
szénszünetbe, ruhajegybe, 
kommunizmusba, ellenforradalomba, 
összeomlásba, pénzügyi romlásba, 
megértek minden nehézséget. 

A fiatal szépségek 

úgy kerülték el fáradt testük, 

mint leprás beteget az egészséges, 

s hozzászoktak az édesanyák 
napról-napra könnyesebb szeméhez. 


Életük nyomor és halál közt viharzott. 
Nem volt egyetlen önfeledt daluk. 
Vérben, viharban szerettek, ha volt kit. 
Lopva hagyták el a nyomorgó falut, 

ha hívta a város szava őket, 

ha felcsillant olykor egy jobb 

falat kenyér. 

Eladták életük, fiatalságuk 

eszmékért, ígéretre, mások javára, 
vittek másokat hátukon a siker felé, 

s míg aljasok lábakapcája 

lett lelkük élő fehérsége, 

nem jutott soha búzakenyérre 

abból, amit eléjük dobtak! 

Falu kivetettjei, akit bolondnak 
tartott, eszköznek a város, 

s akiket a hit szoktatott a káromkodáshoz! 


Harmincévesek: falu fiai, falu népe, 
állnak földtelen, céltalan, könnytelen, 
kiverték őket, mint a haszontalan bikát 
elűzi a csorda, 

s halott remények gondozatlan sírján 
porlad el szívük minden szép virága 
anyai könnyel terhes csokorja. 


Fáradt a népem 
Sírni már régen elfelejtett, 
halottért, örömért nem hull a könnye. 


Olyan a szava is, 
mintha mélyről jönne, 

pedig csak a mának éldegél már régen: 
fáradt, nagyon fáradt, 
Uram, az én népem!... 


Az Aggyonistennél 

semmire sem gondol. 

Köszön, mert tanulta, beszél, mert várják, 
téli tüzelőnek kivágja szótlan 

édes dédnagyapja féltve nevelt, őrzött 
öreg akácfáját. 


Mosolyog, ha mélylekűnek nézik, 
ha buta parasztnak, 

szeme összeszűkül, 

de igazában nem érdekli semmi! 

. . Már enni sem akar, 

egyszer nagyot enni... 


Az unokára ugyan olykor még 
felvillan a szeme, gügyög a szája, 

de lassan már a halált is csak 
változatosságnak s nem barátnak várja! 


Ha van Isten az égben, 
tekintsen le rája... 


Magyar akácok 


A korona még virágot 
bont tavasszal, 

illatát szórja 

a kis házikókra, 

még szemre épek a fák, 
de a gyökéren már 
valami rág! 

A gyökeret valami 
rontás pusztítja, 

itt is, ott is, elkorhad 
egy szála. 

Rossz gazda az, aki 
nem néz a gyökérre, 
csak a virágra. 

A gyökérrel pedig 
határozottan baj van. 
Úgy néha hajnalban, 
már a lombon is látni: 
nem tudja levelét 

az új hajnaloknak 
oly gyorsan kitárni 
mint régen! 


Bár így is elélhet még 

ezen a kietlen, homokos vidéken! 
Magyar akácok, fehérbe borítják 

a hallgató tanyákat, 

egyetlen öröm közel s messzeségben. 
Mi lesz velünk, testvér? 

Valami rág az ősi gyökéren! 


S ahogy a vidám gyerekkacagást 
az apró tanyákon elfojtotta valami 
halálos nagy Bánat, 

pusztuló gyökérrel sem lesz 

soká virágja a magyar akácnak! 


Szüret: felénk 


A gádor alatt két 

részeg darázs szédeleg. 
Öblös horkolással 

forr már a must. Meleg, 
őszi nap tör át 

a szőlőlugas ritkuló levelein. 
Maga is belekóstol 

a bizsergető mustba, 

s mintha berúgna, 

dülöngél át a 

diókönnyeket hullató 
nyárfa-magas diófára. 


A fa tövében asszony, — 
kötözni való szőlőt válogat, — 
a gazda lába 

súlyos tánccal tapossa, — 
térdig gyűrt nadrágban, — 

a cuppanós szőlőt. 

Bíborszín vérként 

csurrant a must... 


S a vidám őszi dáridóhoz 
a barna venyigéken 
a szél zörgeti a tust! 


Igazság 


Van-e, vagy csak ábránd 
egyedül? Hisz ha volna, 
néha csak látnánk 

vagy Itt, vagy ott! 
Maradnának elmosódó 
nyomok! 


De nincs nyoma, 

sem illat, sem visszarezzenő 
parányi fény. 

Hogy van, hogy volna: 

még mesékbevesző 

monda sincs róla! 

Mégis valami vágy hajt felé, 
keressük, mint csodás világot, 
. ..bár nem látta senki!... 


Csak azt érezzük: nincsen!... 


Útszéli hittel 


Fehér kőszent a virágzó réten, 
áll a tavaszi napsütésben... 


Öreg anyóka térdel előtte. . . 


A szent mereven néz le rája. 
Isten fáradt, tépett madárkája 
valami jót olvas ki belőle, 
mert vissza-visszamosolyog a kőre, 
... s míg lassan, térdethajtva 
lopva tovább lépdel, — 
megroggyanó lépttel 

ballag el a virágos réten, — 
szentül hiszi, hogy a 

kőszent vak szemében 

most Isten szeme pihent meg 
munkában meghajlott, 
megnehezült vállán... 


De jó volna, Uram, 
ha a világot én is 

az ő hívő, szelíd szemével látnám! ... 
Orosz Julis néni 
Nyolc gyerekét csak úgy, 


mellesleg nevelte fel, 
amíg ura után dolgozott 

az öt kishold földön, — 

szénát rakott, 

kaszált a réten. — 

Talán csak az Isten 
csillagszemében érdem, 

hogy míg a sorsa hajszolta, vágta, 
boldogan ballagott 

szagos misékre, létániákra. 


Élt, mint dolgos barom 
igavonó párja! 


Hisz ez a sorsa, 

így van ez rendjén, hogy gyerekei 
most útálattal nézzék, 

mert nem halt meg: él még! 

A föld kellene nagyon, — 

még nyolc részben is, — 

hisz köztük még ez is 
mérhetetlen vagyon! 


Még sincs panasza. Megsímogatja 
káromkodó fia lázas fejét, 

s fehér hajjal, kit legázolt az élet, 
áhítattal végigénekli 

a szagos miséket! 


Fölfordulunk 


Te is paraszt, aki a 
földet túrod ma, 

te is, kovács, pék, 

ács, szabó, hentes, 
kőműves, jegyző, tanár, 
nem válogat a halál! 

Nem is érdemlünk mást! 
Temetni sem kell! 


Nem is fognak, mert gyáva 
kutyák vagyunk, 

nem merünk élni, 
vicsorgunk egymásra, 

mint kivert ebek, 

s míg éhesen, 

egymást ugatva 

járunk a kietlen kertek, 
vetetlen határ alatt, 

bent, fűtött, kényelmes szobákban 
korcs patkányivadékok 
fölfalják a nekünk járó 
fehér falatokat! 


Nem értjük egymást 


Gondod sosem volt, 

a bánatot nem ismerted, 

sírni sosem sírtál, 

meg sem botlottál, 

nem léptél félre, 

hogy kushadtan, félve 

nézhess az anyád ijedt szemébe. 


Éltél, mert rádmérte 

a nyugodt napokat az élet. 
Mindent megkaptál, 
miért sem küzdöttél, 
izzadva, hiába remélve... 


Szépen éltél, de 
én: sajnállak érte! 

Tavaszi szél 


Tavaszi szél 

nyűgeti a fákat. 

Mint pajkos gyerek 

zörgeti az ágak 

még téli álomtól 

sután álmos testét. 

Porral szórja a szemed tele. 
Illatot szagoltat 

veled, aztán elszalad vele. 
Furcsa hangokat hallat, 

s úgy örül az első fénynek, — 
amivel a nap ránevet, — 
akár az új játéknak 

a haszontalan, makacs: 
aranyos gyerek. 


János 


János afféle buszma 
legény. 

Nagy tohonya jószág: 
az álmot átalussza, 

az örömnek elfelejt 
örülni, ha valamit elejt, 
otthagyja, ha kenyér is. 


Ulni tud csak, 

vagy hasalni a ludak, 
disznók közt naphosszat. 
Ha szólnak, 

morog egyet, 

ha köszöntik, bólint, 

ha hívják lehet, 

hogy megy, lehet, hogy marad. . . 
nem tudni, nagyon bölcs-e, 

vagy nagyon bolond:... 

teher az élete, — bár néha rázza, — 
mint akár a kivert jószág nyakára 
kötött kolomp! 


Kő a sorsunk 


Köveket hordunk 
a lábunk alá, 
hogy biztosabban, 
járjunk. 


Kőházat rakunk, 
kőágyban hálunk. .. 


S akár a köveké, 
olyan sivár, 
csúnya a halálunk! 


A rekenyék mámora 


Szőlőt kötöztünk. 
Nyikorgott az áztatott 
háncs nagyanyám 
kezében. Köröttünk, 
meddig szem elláthatott, 
Itt is, ott Is, amott is, na lám, 
szorgos munkában 
izzadt gazda és feles, 
vagy munkás. Én 

a hártya közepén 

ültem és rekenyéztem. 


Szopogattam a zöld 


szőlővenyige levelet. 
A bajsza külön 

csemegének számított. 

A szomszéd gyerekek 

ugyanígy ülhettek 

valahol, de én most nem 
törődtem senkivel. 

Még a déli derelye is hiába várt a 
kunyhó előtti kecskelábú széken. 
El nem nem cseréltem 

volna semmiért 

a rekenye ízét, 

a szőlő bajszát. 

A hártya homokja 

lágyabban ölelt át 

mint akár a bársony, 

boldogabb voltam, 

mint azóta bármikor s bárhol. 


Még az sem fájt, 
hogy nem én lehettem egyszer 
Sobri Jóska, vagy Rózsa Sándor. 


Pista bácsi nagyon öreg 


Ha olvas, a szemét szűkre húzza, 
betűvel, tűvel sok a gondja, 

de a napba még bátran belenéz, 

s a csillagos égnek 

boldog bámulója. 


Tehénhez, állathoz meleg a szíve, 
emberfajtára már dühvel rámorog, 
nincs hite előtte a pap szavának, 
de esküszik arra, amit álmodott... 


Mikor született? Nem tudja! Régen. 
Összefolynak agyában az évek, 

az unokákat sem tartja nagyon számon, 
teher néki már csak lassan ez az élet... 

De a pipaszárat még keményen fogja, 
a boros kancsót is jócskán meghúzza, 
a szép asszonyra felcsillan a szeme, 
bár haját a tél dere 

fehéren befújta. 


Legényléptekkel ballag misére, 

ha dalra gyújt kedve, felpirul az arca, 

s ha meghal, örök gyerekként 

hull le megpihenni 

a délibábos rónák kivénhedt magyarja. . . 


A termés áldozata 


Hullatja szirmát 

az akácvirág, pörögve 
hullnak a fehér szirmok, — 
mint öröm a lélekről, — 

a fekete rögre. 


A magnak hely kell! S mert virág 
és gyümölcs egyszerre nem lehet, 
a gyümölcsért fel kell áldoznunk 
minden örömet! 


Bordás János 


A Hortobágy felől olykor el-ellátogat 
ájult, meleg napon erre a délibáb, 
megforgat templomot, kis libát, 

házakat, tanyákat, s elhozza a mezők fölé 
a városokat, mint ordót a tájnak. 

Itt él ebben a környezetben 

Bordás János és a Bánat. 


Bordás dinnyeficsér, a Bánat 
örökidők óta lakócimborája. Így élnek 

már évek óta. Mint két kivénhedt 

szerelmes, úgy ragaszkodnak 

egymáshoz, s ahogy a harangoknak 

nyelve el nem válik a testtől: 

Bánat nélkül János tán már nem is: , embör!" 


Nyolc hold földön termeszti a dinnyét, — 
nem magának, az uraságnak. — 

Vágja a kaccsot, gyomlálja a mácsonyt, 

s az uradalom lóistállójában 

húzza át a telet, üli a Karácsonyt. 

Minden gondolatja dinnyével kezdődik, 
dinnyénél vége világszemléletének, 
dinnyék között, napraforgók árnya alatt 
rongyos ruhában jár hozzá az Élet. 


De él! Sőt: örül a délibábnak, 
dinnyevirágnak, rétek illatának, 

néha virágot is tépked 

a közeli tanyára egy fáradt fehérnépnek. 
Már faragott botot, kulacsot, — szépeket, — 
s ha a nyári tájon nótázó kedvvel 

rangosan lépeget 

a rám mosolygó dinnyefők között, 

úgy érzi, hogy belé most 

minden szépségével az Öröm költözött! 


S ha Debrecen felé piacra ballag, 

úgy ül a dinnyés kocsin, 

mint valami öreg, rozzant 

ház az erdőn, amit roppant 

súlyával eltiport a rohanó idő. 

De ha a köd, ez a szürke terítő 

mögül álmosan kibontakozik a város, 
gőgös királyként kihúzza magát 

a rázós ülésen a Bánat és Bordás János. 


Vg 


Tehén 
Legel az őszi réten. 


Én a kiegyensúlyozottságát nézem. 
Te talán a kék szemét látod, 

a kisgyerek az áldott 

tejecskét, amit majd ád, 

a bőrügynök a bőrét, 

a hentes a tarját... 


Mellette síró asszony, 
szeme fátyolosan nézi a tehenet. 


Reggel elviszik adósságba! 


Jaj, mert sokba kerül, közömbös emberek, 
ha a szegény paraszt kisunokát temet. 


János béres 


Haja csapzott, ruhája sáros. 
Dolgos állat, 
pedig úgy hívják: János... 


Béres. A tehénjászolban 

alszik, legédesebben 

a szénapadláson 

szeretkezik csodás vággyal, 

lótól a tehénig 

visz élete sorja, 

káromkodik, vagy fütyürészik. . . 


s fehér lélekkel a fekete sáron 
tisztessége felér az égig. 

Ez a bánatom 


Valahol egyszer bús őszi réten 
egy virág s egy tehén akadt elébem. 


A virág szép volt, 

a tehenet is megszerettem, 
barátaim lettek 

nagy magányomban ketten. 


S egy reggel nincs virág, este 
a tunya tehén lelegelte. 


Azóta sötét az ég, 

fojt az illat, 

fáj az élet, 

napjaim vén búban telnek: 


mert a tehenek, Uram, 
minden szépet lelegelnek! 


A veréb, az ittmarad 


Veréb, idétlen szürke állat. 

Lépni sem tud, — fél talán a földre hágni, — 
csak ugrál rajta. Aprókat, 

sűrűn, mint aki tüzes vaslemezre hágott, 

de ittmarad a legvadabb télben is, 

s őrzi a téli, kietlen világot! 


Ez a szürke bolond állat, 

akit rúgnak, parittyáznak, 

akinek tisztességes élelem se jut, 
ha nem piszkol a röges magyar út, 
ez, aki nem tud dallal hízelegni, 
fényes tollal henyén cicázni, 
akinek úgy kell minden falatot 

szekerek nyomán összekapirgálni, 
ez, akinek ez a föld csak szemetet ad: 
a veréb ittmarad! 


Mikor a többi füttyös madár 
megtagad Istent, Hazát, Házat, 
elröpül arra, ahol könnyebb az élet, 
puhább a kenyér, s tunya népek 
csicsergésért is adnak kenyeret: 
ez akkor is szeret! 

Ez, aki az utca porán át 

láthat csak földet, virágot, rétet, 
jómódot, s hozsannák 

helyett csak szidalmat kap, 
ittmarad! 


Ittmarad, ha százszor elűzik is, 
szétverik fészkét. Vérző csipaszok, 
szétszórt fészkek fájó tetemével 
gazdagabb naponta az utca sora. 
Ez mindent újrakezd; 

új kedvvel rohan a mindennapiért, 
küzd, dolgozik, s akinek nem jut 
csak más asztaláról lehullott falat, 
a veréb: marad!... 


Mert van itt madár elég a magyar földön, 
hemzsegnek a madarak aranykalászt ringató 
búzatáblánk fölött. Felhőtlen ég alatt 

dalol bizony tenger madár, 

s amíg a vetés bőségben megterem, 
dologtalan madársereg fecsérli esztelen. 

S amíg benne tart, pacsirta füttyével, 

cinege szavával, pitypalaty zenével 
kárpótolják a korgó gyomrú, 

istenfélő, madárimádó éhes parasztot. 

Él itt madár, amíg a föld kincses kamrája teli kézzel 
szórja a potya falatokat. Dalol, szárnyal, 

fütyül a holdnak, trillázik az arany nap alatt, 
de ha a tél ránkszakad, 
mind elrepül, csak a veréb: marad!... 


Marad, ma még marad: egyedül! .. 
De mi lesz velünk, ha egyszer 


Az én parasztom 


Birtoka védett, 

fia rokkant, 

felesége epéjét hányja, 
becsorog a kistanyája, 
az unoka köhög, — 
kis arca sápadt, — 

az anyjának 

most egy éve ástak 
sírgödröt. 


De még bírja. 


S míg esze lassan 

az őrülésbe réved, — 
bár ötven éves, 

keze már reszket, — 
nagy-kalapot emel 

az útszéli keresztnek! 


Rozi 


Rozi még nincs tizenegy éves, 
de már libát őriz, 

disznót legeltet, 

mert a béresgyereknek 

nincs sok köze 

játékhoz, örömhöz. 


81 


Úgy születik kenyérhajsza közben, 
játéka dolog, 

ifjúsága munka, 

s robot mellől hull a 

sír ölébe, mosolytalan, árván: 
viharos égen céltalan szivárvány. 


Vitéz Nagy Sándor 


Hitt az Istenben, hitt a Hazában, 
s kék szeme ottmaradt Volhyniában. 


Most vak, de azért a 

tanya végére néha 

magától kiballag. 
Letelepszik a fal melletti 
hol zöld, hol havas gyöpre, 
s vakon is látja 

a hullámzó vetések 
kalászba érett 

fejét örökre... 


Neki nincs tavasz, nincs nyár, 

ő vak szemmel, elborult aggyal 
egyre azt a ringó búzatáblát látja, 
ahol a szeme kifolyt 

valahol messze Volhyniába. 


S boldog, mert nem tudja, hogy a földet régen, 
megvették egy könnyes árverésen. 

És csak kegyelemből ülhet ki néha 

örökjogon a megkopott portára: 

a hullámzó vetések 

s könnyes magyar élet 

fölkent királya. . . 

Magyar utakon 


Mennek az úton: 
öreganyó és kisgyerek. 
Úgy tudom, 

az unokája, de lehet 
valami ismerős legényke 
is. Mennek... 

. ..kéz a kézbe... 

virágos rétek közt 

a halál elébe! 


Magyar anyák 


Mikor először venni észre rajtuk, 
anya lesz a lány, 

s apró élet hirdeti 

büszkén: leszek, 

de furcsák is az 

addig , úri emberek"! 

Különös szemmel 

néz a férfi nép, 

s még a nénikék 

szeme is laposan villan, 

— múló örömöt gúnyolnak gőggel 
a megijedt anyák 

szent, nagy titkaiban. 


Ha rúttá magasztosítja 
arcuk az élet láza, 

vajon, ki néz hálatelt szívvel 
az új magyar anyára? 


Terhesek: gúny és 

nem 1s titkolt lenézés között, 
szülnek: vérző fájdalomban, 
s míg testük egy új élet 

fájó éléstára, 
ki gondol vigyázó szeretettel 
a magyar anyákra"... 


Szenvednek hogy éljen a faj, 

hősi életre készüljön egy nép, 

s akik élete a legszentebb küzdelem, 
a vér nagy csatája: 

ki gondol alázattal 

a magyar anyákra? ... . 


Ha beteg: únjuk, ha öreg, nyűg lett, 
kikelt palánták, nekünk 

csak üzlet 

jóságos szíve, mert mindég csak ad! 
De hányszor dühöngünk, 

ha ránkszorul, ha kér: 

a mama még él?... 

Bölcsőtől a sírig kísér el szavuk, 
melengető kezük a legszentebb ajándék, 
drága szép szemük 

a legragyogóbb gyémánt, 

könnyes csókja az Isten lelke tán; 

. ..s mégis de szürke, 

kopott szó a szánkon, az: édesanyám! 


Magyar anyák! Fáradt, bús szívem ma 
hadd küldjem felétek fehér csokornak, 
s hadd hirdessem szóval egy 
lélektelen kornak: 

Ti vagytok a Ma, 

a legmerészebb Holnap, 

a Diadal, a Szentség, 

Szépség, Örök Élet, 

Új Magyar Ezerév, 

Jobb Jövő, Szebb Lélek! 

Ki rátok néz, szeme csillanjon, 

s minden ragyogása 

egy nép örök háláját szórja 
mindenegy drága 
magyar anyára! 


Lázadó kérdés 


Minek van szép szó, 

zene, 

ezernek kalács, míg százezer 
szeme 

könnyben úszik, mikor 

este 

nincs mit enni, és jaj, 

egyre 

többnek nincs kenyér! 


Minek van szép szó, zene, 
a szegénynek kék szeme, 
hogy lássa, 

füle, hogy hallja, 

hogy kérje: szája, 

hogy akarja: karja, 

mikor nem segíthet rajta! 


Istenem, Uram! 

ha már szegénységet adtál, 

ha különbséget tettél 

ezen a könnyes, véres világon, 
mért rendezted úgy, 

hogy a szegénység fájjon! 


A kukoricás legendája 
A kukoricásban valami mozog. 


Nyúl-féle, pulyka, vagy szerelmes pár, 
vagy talán a réti szellők szelleme jár 

a kardlevelű, keménykötésű 
kukoricák között? .... 


Állok a tábla szélén, 

s mert belém a kívánság költözött, 
merev szemekkel kutatom, 

mi lesz a zörgésből? 

Elég lenne egyetlen 

bedobott göröngy, 

fellibbenne a titkok fátyla: 

de jaj annak, aki a 

vetések titkát 

valóvá gyalázza... 


Legalább is így tanított János, 
— ne dobj követ, 

se vetés közé, se kukoricásba, 
mert talán a kis Jézuska 

jár benne éppen, 

vizsgálja, hogy nő a szeme, 

a szára, 

s elpusztulna minden termés, 
ha a rögben 

megvérződne parányi lába!... 


Tavasszal élni kell 

Hírbehozták a szőlőhegyre, 

— meghalt a bátyád, eredj haza, Péter! — 
Péter éppen metszésben küzdött 

a dacos venyigékkel. 

És nem ment. 

Körötte csupa-szín virágos 


tavaszban állt a szőlőhegy. 
Lent temettek. Az öreg pap 

áldásos szókat mondott, 
s mindenki Péter lépéseit várta. 


De Péter csak metszett 

kint a szőlőhegyen, 

rakta a hártyákra 

a könnyes venyigéket, 

s nem ment... 

mert ne haljon meg akkor senki, 
mikor a szőlőhegy 

csupa ígéret! 


Paraszt poéták 


Jönnek, szent hittel 

keresztre menni készek 

az otthonmaradottakért. 

Hiszik, hogy a szívből jött ének 
világot válthat, 

fejükre dús aranybabért 

csak azért várnak, 

hogy szavuk annál súlyosabbá váljon, 
s leszálljon egyszer a Tisza a tájon 

a legszebb álom, a paraszti álom. 


Jönnek. Szemükben a megszállottak 
különös lángú tüze ég. 

Hangjuk ősi ritmusokban döccen. 
Hirdetik, hogy holnap, 

nem, még annál is elébb, 
meghasad az ég, 

s azonközben 

a boldogság úgy rápereg 

a paraszti népre, 

mint az esőszemek 

a szomjas vetésre. 

Jönnek. Szavuk a föld szava, 
igazságuk magyar igazság, 
szellemük borával bőven itatják 
a kőváros urait. 

Lesznek is: ünnepelt csodák, 
őstehetség. Utaik 

bor és pezsgő, úri szobák 

s kiskocsmák közt 

vezetnek céltalanul. Sehova! 
Mert csak játszik velük a város... 


Hadd daloljanak! Ez érdekes! 
Eleven paraszt, aki nem büdös, 
nem sáros, 

verset ír, különös 

rögeszméi vannak: és árva, 

s akit olyan könnyű belevágni, 
ha kezd terhessé válni, 

saját dicsősége bűzlő mocsarába! 


Paraszt a Hortobágyon 


Kékgatyás paraszt 
baktat előttem 
a hortobágyi végtelen réten. 


Messze fejére állt csodákat 
mutat a délibáb. . . 
En a parasztot nézem. 


Megy. Lába alól por 

tolong elő, ahogy lépked, 

s ünneplő tömegként 

követi útján. A Vezért 

fogadja így a népe, 

vagy a hazatérő fejedelmeket, — 
a délibáb is, az udvari bohóc, 
most őnéki hányja a bukfenceket. 

Ez a végzetem 


Egész valómban a békére vágyom, 
egy csöndes szobára, 

egy meghitt fészket 

szeretnék elérni, 

ahol nem zavar senki... 


És nekem kell a legtöbbet menni, 
a legtöbbet rohanni, 

harcolni szívvel, 

tollal, kézzel, vérrel, 

nem aludni csak hotelszobákban, 
robogó vonaton, 

s búcsúzó kézzel átfogni 

a felémhajló áldott testek. . . 


Úgy jártam, mint 

az építészmérnök, 

akit szolgálatra a 
bombavetőkhöz tettek! 


Ha... 


Minden férfiben 

az apám keresem, 
minden asszonyban 
az anyám látom, 

az egész világ így 

az én családom! 


Hej, ha minden férfi 

a fiának látna, 

minden asszony bennem 
fiára találna, 

boldogság szakadna 

az egész világra. 


39 


Útálok: élni 


Az én szám 

mindég keserű, 

bár arcomon örökös 
mosoly, 

s nagyokat kacagok 
minden buta viccen: 
az én szívemben 
tiszta öröm nincsen! 


Mert, akit az élet egyszer 
nagyon felemel, 

vagy nagyon földhöz vágott, 
csak útálni tudja 

az egész világot. 


Riska 


Holnap a Riskát vásárra viszik. 
Ma este ez a legfontosabb beszéd. 
Könny üli meg a gyerek szemét, 
az asszony is nagyokat nyel, 

a gazda mélyeket hallgat, 

olyan keserű íze van ilyenkor 
minden szűkös, száraz falatnak. 


Holnap a Riskát vásárra viszik. 

. . . Testvérnek számít, úgy is nőtt fel. 
Az asszony gondozta, a 

gyerek őrízte, a gazda 

nézegette, mennyit hízott. 

Tudják, a barna folt meddig ér rajta, 
de jön a szegénység, a baj, s a 
megszorult ember, 

nyugodt lélekkel, 

a testvért is eladja. 

Holnap a Riskát vásárra viszik. 

Oly egyszerű az egész: 

kupec és gazda 

megalkusznak rajta, 

néhány bankó gazdát cserél, 

a tehén kötelét más veszi kezébe, 

aki talán sohasem látja meg, 

hogy mennyi kékség fér a Riska szemébe. 


Dimitri dala 


Dimitri orosz fogoly volt, 

így került hozzánk a nyakigláb kozák. 
Első este velünk egy asztalnál 

sírva ette a meleg vacsorát... 


Kiadták a hadimunkára. 
Szőlőbe jártunk, én meg ő, 
s boldogan gajdolta, 


neki is van otthon: szőlő, 

föld, rét, legelő. 

De náluk a cseléd külön eszik. 

Ha hazajut, nála is másképpen lesz minden, 
s kétszer gyorsan kezetcsókolt, 

mert templomba is vittem. 


Imádkozott, furcsán görgő nyelven, 
bámult a papra, orgonára, képre. 
Kétméteres ember-óriás, 

befogta kezem jó-meleg kezébe. 


Almából két mázsát rakott, 

az erős dragacs hajlott 

a súly alatt, — 

én még az almák tetejébe ültem, — 
Dimitri biztatott: magának szabad! 

Rohant velem a mély homokon át. 
Almák illatát 
szívtam be levegőnek. 


Dimitri futott és dalolt hozzá. 

Nem értettem egyetlen szavát, 

de ha valami nagyon boldoggá tesz néha, 
még ma is hallom Dimitri dalát! 


Furkóra, szomszéd 


Valaki jár a kertek alatt, 

látni még nem látod, 

hallani nem hallod, 

de a kutyák már igen vonítanak. 


A jó gazda többre úgy sem vár, 
markába köp, furkót ragad... 


Rajta, szomszéd, zavarjuk el 
kertjeink alól a kísértő árnyakat! 


Nagyanyám kotlósai 


Isten bűnéül soha fel ne rójja, 
szent volt nagyanyámnak minden kotlósa. 


Mikor furcsa kárálással ülni készült 
egy-egy, fészket rakott nékik 

finom szálszalmából, 

s etette őket a búza legajvából. 


Maga rakta a tojást a fészekre, 
keresztet vetett sorra a tojásra, 
megsímogatta a sápadt taréjú, 
vedlő állatot, szívére ölelte 

mint illatos virágot, 
s amíg letakarta tarhonya rostánkkal, 
imádkozott. 


Szentet látott a pihegő kotlósban, 
maga itatta, maga etette. . . 


Anya az, gyerek, — fedett, ha szóltam, — 
a nyiszlett kotló is Isten csodája, 

s tisztelet annak, aki 

önteste tüzével életet 

hoz erre a halott világra. 


Péter fia, János 


Még kalapot emel, megszokásból, 

az útszéli keresztnek, 

de a Krisztus-testre már 

sandítva ráles. 

Még eljárogat a szagos misékre, 

de az Isten igéje 

már nem fog rajta. Konok: 

az iskola óta nem imádkozott. 

Ha bajba kerül, káromkodik, 

az Istent szidja, — de a papot érti! — 
pedig derék ember, estig dolgos férfi! . . 


Csak valami történt! 


S ezt, Uram. Te lássad! 

Adj több hitet, vagy hívebb szolgákat, 
mert itt valami készül, 

valami elbukott: 

vagy nem úgy van, ahogy Te akarhatod, 
vagy ahogy megtartják! 


Segíts, Uram, 

hogy szívvel levehesse 
Péter fia, János 
megkopott kalapját. . . 


Nagyapám ujjai 


Nagyapám ujjait görbére 

húzta két csúnya vágás 

kérges tenyerén. Egyszer a vére 
lázzal föllázadt, 

mert föltört tenyere 

véres nyers húsát 

megfertőzte valami piszok. 


Orvosnak kellett csodát tennie, 
hogy megéljen. Ma is titok, 
mint lábolt ki a 

szörnyű bajból az a vékonyka 
kis ember. 


Karom ujjait sosem felejtem el! 


Örökké látom, 
ahogy ujjait fejemre 
feszíti áldón. 
Kérges tenyere 
hajamat túrja, 
ahogy a búza 

érett fejét morzsolja 
a gazda, 


S ma is átzendül az öröm rajtam, 
mert amíg túr göndör hajamban: 
boldogan mosolyog. 

A szik 


A föld néha elszikesedik, 

s kipusztul a termés: rozs, búza. .. 
. . meg kell forgatni a földet, 
hogy teremjen. Újra 


sárga kalászok fejét hintázza a szél, 
kukorica selymét csókolja a nap, 
forgatni kell a földeket, 

hogy megteremjen a mag! 


Ami lent volt, felülre kerül, a kivénhedt 
gőgös szik a sötét mélybe le: 

ez a földek és ez az élet 

örökké igaz története! 


Éjjel 


Két kuvasz vonít 

a kertek alatt, 

— tolvaj bujkál a ház körül? — 
a fehér falak 

hátán sápadtan fénylik a hold... 


Távol dörög, 
fekete fellegek öntik a jeget... 


De az apró tanyák tarka ciháin 
a Gazda és a Gond 
most békésen fekszenek. 


Isten fia 


Télen krumplin él, nyáron szalonnázik, 
hajsza az élete, sorsa robot, 

ha zúgolódik, ez dörög feléje, 
azért éhes, mert rosszul imádkozott. 


Jó ruhája nincsen, 

a foltos is árva, 

égetett cserép a féltett pipája, 
szemében az öröm is 

már csak kisebb bánat, — 

de nagy becsülete van még előtte 
a korhadt keresztfának. 


Bárhogy veri az élet, 
soha nem sír és sohasem nyög fel, 
szentül hiszi, ennek így kell lenni. 


Mert minden szegény Isten fia: 
s az Isten fiának sokat kell szenvedni! 


Kettesben 


Fejkendős néne, 
a hátán gyerek, 
lépked 


a szemergő esőben. 


A gyerek fázósan 
a hátához búvik, 
két vékony karja 
a néne nyakára hull... 


Mennek, 

mint én s örök 
batyum, a bánat: 
elválaszthatatlanul! 

Ükapám üzenete 


Ukapám még a földből élt, 
nagyapámnak szőleje volt, 
az apámnak kertje van, 
nekem az sem jutott. 


Városban élek, ahol sötét 
házak között kőbe burkolt 
mindent az élet, s csak unott 
kövek vesznek körül. 

Az aszfaltok repedéseiben 
még paré sem terem. 

A kocka-kövek közül 

fel nem üti a fejét a fű... 
Van néhány virágom, 
kókadt fejű 

városi virágok. Váltig várom, 
legalább tövükben kinőne 
valami dacos tarack, 
papsajt, libahúr, akármi, 
valami ijedt paraszt 

virág, tanyán is csak 

loppal megtűrt szemét, 
ami félve-lopva nyílhat, — 
. . talán meglelném benne 
üknagyapám hazahívó 
hazaváró üzenetét. 


Öreg szerelmesek 


Az Isten is úgy rendelte 
egymás mellé őket, 

mint szivárványt színez 

a fekete felhőnek, 

hogy amíg a nép a feketét félje, 
a tarka sok színben a békét remélje. . . 


97 


Húsz éves volt éppen mind a kettő, 

mikor pap elé mentek esketőre, — 

nem volt abban sem akaratjuk, sem gondjuk. — 
Az igent azért büszkén kimondtuk, 

meséli András, szeme simogatva rebben 

az asszony felé. Szerelmesebben 

a kétnapos házas sem nézhetne már a 
pirulóképű új asszonyára. 


Élnek együtt örömben, búban, 

hét gyerekkel, huszonegy unokával. 

Két holdon kezdték, most hetvenre járnak, 
jutott pedig már minden gyereknek, 

s maradt is még bőven a kis unokának. .. 


Ha összekocódnak, az ég is beborul, 
ha kibékülnek, a vihar is nevet, 

s akiknek életükben csak a robot jutott, 
most vénségükre szerelmesek... 


Szabó Gergő 


Legelőjét lekaszálták, 
gabonáját elszekerezték, 
kistanyáját dobraverték. 


Nem maradt más semmije, 
csak a fáradt 

teste s valami mély, közönyös 
keleti bánat. 


Most ott él szolgaképpen 

saját földjén, 

mint önmagának is véres átok, 

s buzogánynak, vagy akasztófának 
latolgatja a virágzó akácot. 

Jött 


Jött, 

léptei alatt a fűszál 
sem hajolt meg, 
megsímogatta 

a legázolt virágot, 
visszakacagott a 
dalos madárra, 

és nem volt senkije, 


földje, fiai, hazája. 


Jött, 

meleg szívét 

hozta örökül, mint 
csodás ereklyét: 


Uram, honnan egy ács fiában 


A mi földünk 


Itt a földön 

szebb a búza, 
zöldebb a fű, 
dúsabb a rét, 
halott vitézek 
humusszá lett húsa 
élteti erre 

a kalász tövét. 


Itt meszesebb a víz, 
porladó ősök 
csontjaiból 

került belé, 

s az aratók 
csillogató kaszáján 

egy ezredév megy 
aratni 
a vetések felé. 


A fénynek egyre megy 


A csordaréten át 
egy kis patak vezet, 
abból isznak délben 
a szomjas tehenek. 


Sodrában vidám halak, 
apró kis csíkok, 
partján tenger virág 

és tehénpiszok. 


Állok a szélén, 
nézegetem magamat, 
fejem fölött idefigyel 
maga a nap. 


A víz rohan. Átölel egyként 
tehénpiszkot, halat, virágot, 
s visszatükrözi arcom 

s az egész világot. 


Este a pusztán 


Keleten furcsán mélykék az ég, 
jégfelhőket sodor a szél 

a feketébe vesző nyárfasor felett, 
a csordarétre ráesteledett. . . 


Hárman ülnek a szállókedvű 


tűz körül a sivár réten, 
nézik a tüzet, mint 

csodás virágot, 
vagy holdfény ezüstjét 
a patak vizében... 


Csönd van. A föld alatt halott 
vitézek álmodnak hős csatákról. 
Ha néha a legény arcára lángol 

a pásztortűz fénye, 

olyan bánatos a szeme acélkékje. . . 


Csodásan egyszerű messze a tájék, 
mintha úgy festették volna 
szellemkezek égigérő vásznon, 

s csak azért lett olyan sík, hogy a szél 
rajta szabadabban szaladgáljon! 


Valószínűtlen gyönyörű kép, 
fekete a föld, párja fent az ég, 
s ahogy a hold millió csillaggal 
ékes palástját az égre húzza, 
lent napégett, fáradt testével 
elalszik a puszta. 


Juliska 


Juliska tizenhatéves, 

szeme már a legényre villan, 
s valakit forrón vár 

az álmaiban. 


De ha jön a valaki, 

szemét a földre szegzi, 

arca bíbor, szíve megremeg, 

s csöndesen tépdesi 

a lapu levelet, 

vagy ami éppen a kezébe akad. 
Valamivel lefogja kezét, 
valamit tépni kell, 

mert másképp elébb 
a nagy boldogság 
őt tépné szerteszét. 


A ló és én 


Ló legel a júniusi réten. 

ívben hajlik nyaka 

a fűre. 

Innen is látom, 

ahogy mozog a szája, — 

lassan, ritkán lépdel, — 

s míg én még ma nem 15 ettem, 
ez ott önfeledten 

illatos füvet 

és virágot ebédel. 


Örökké sarjad 


A tájon méteres hó, 
a fákon fekete varjak, 
de a hó alatt 

ott a vetés és sarjad! 


Gólya 


Ott állott. Láttam a vonat 
ablakából, ahogy a kék 
gyatyás paraszt szántott, 

s nyugodtan figyelte 

a görnyedthátú lovat. 


Mikor feléjük rohantunk, 


szélesett csapott szét 
szárnyával és felrepült. 

A ló nem is messze, 

talán tíz lépésre volt, mi vagy 
százra. A lótól nem félt, 
tőlünk felriadt: 

mint csöndes házunkból 
elrepül az öröm, ha tépett, 
zaklatott szívemmel 

ideges kedvvel hazatérek. 


Falunk: szikkadt árok 


Kárhozatos, bűnös fajta, 
a tiltott szerelmet 
titkon akarja. 

A sötétben vett csókok, 
s amit a sötét láthat, 

ki sem kéri számon 

a vérrel fűtött, 
szerelmes éjszakákat. 


Csak egy a szégyen: 
a gyerek! 


Alvégen, felvégen 
szeretkezni lehet, 
csak ne legyen: gyerek! 


Kárhozatos, bűnös fajta, 
a csókot, szerelmet titkon 
mind akarja, 

csak gyerek ne sírjon 

fel, akinek nincs apja! 
Mert mit mond a falu, 

a gyilkos szavú 
szomszéd, az utca szája... 


S egyre nő a tiltott 
szerelmek s a soha 

meg nem ásott 

kis sírok sora. 

ÉI a falunk: szikkadt, 
poshadó, bűzös árok, 
kipusztulnak partja mentén 
az embervirágok. 


Elfajzottam 


Bort nem iszom, 
nem pipázom. 


Elfajzottam, mondanák 
otthon, hisz nem titok, 

csak a lányok, vagy beteg 
legények élnek úgy, mint én. 
Otthon a pincén 

s a kostökzsacskón 

férfi a férfi, 


nem is ember, aki csak nézi. 


Elfajzottam: 

ha jó ivót látok, 

pipás férfi akad elém, 
meghatottan 

nézem. Szeretném 
megölelni, testvér, 

ne haragudj, tiéd a szívem, 
a lelkem! De tudod, 

inni nem tudok, 

pipázni is félek... 


Verje meg az Isten, 


aki elhitette véled, 
hogy ez a boldog, az igazi élet! 

Kuss ki, disznó 


Kuss ki, disznó, a búzából! 
Tilosban a konda, 

a kanásznak árokparton 
másra akadt gondja. 


Asszonyféle viháncol ott, 
csók is csattan, páros. 

Siess, kondás, ne tehénkedj, 
a mocskos kondádhoz! 


Letapossák a vetések 
szépfejű kalászát, 
vigye el a ménkű a sok 
gondatlan kanászát! 


De sok búzatábla sorsa, 
feltúrják a disznók, 
mert a kanászlegény felé 
asszonynép kacsintott. 


Áldott vetés, magyar vetés, 
disznók martaléka, 

de szeretnék magyar rónán 
gazda lenni néha. 


Furkósbotot kerítenék, 
megköpném a markom, 
aztán coki, más vidékre, 
ifiú tésasszony. 


A kondásra nagyot vernék, 
kiadnám a bérét, 

magam őrízném egyedül 

a fődem vetését. 

Éjjel-nappal hogy vigyáznék 
minden egyes holdra, 

s nem túrná fel a földünket 
vadidegen konda! 


Miért jöttünk ide 


Öt holdat nem szánt fel már az idén 

az öreg János, a felső szomszéd: 

meghalt az unoka, nem kell annyi kenyér!... 
Öt holddal több ugar, 

s mert az öreg kevély, 

gőgös paraszt, kár is szólni, 

öt holdra az ég is 

a drága arany napfényt kárba fogja szórni. 
Egy sírral több, meghalt egy élet, 

s öt holddal kevesebb a gazdag vetések 
végeláthatatlan ringó rengetegje. 


Az élet verése talán ez rajtunk, 
sokasodtak a fekete sírok, 
s mi minden sírral több ugart hagytunk. 


Minden búval sűrűsebb a könnyünk, 

egyre jobban bánjuk, hogy egykor idejöttünk. 
S ha egyszer elmennénk, 

mi marad utánunk? 

Felburjázott sírok, csupa kóró-földek, 

aki idehívott, az sem tudja többet, 

mi volt bennünk a több, 

unalom, vagy bánat: 

minek jöttünk ide, virágzó akácok, 
bölcsőnek-e, vagy sírra keresztfának?! 

Öreg asszony 


Arca ráncos, akár a 
napégette szántás a 
lápos, vizes, szikes tájon. 


Szemefénye kialvóban, 
dacos szája néma, szótlan, 
elkerüli rég az álom. 


Hánykolódik csak az ágyon. 
Dologra már nincsen kedve, 
élő ember: eltemetve! 


Embere a föld alatt, 
fia is lassan morcos vén lesz. 
A nehéz munka gyorsan végez 


asszonnyal is és férfi néppel. 
Csoszog immár, nem is lépdel. 


Feje majd a földig hajlik. 


Gyűrött kendője arcára hull, 
ballag a dűlőn hangtalanul, 

s mögötte, lépte idehallik, 
vidáman pattogó léptekkel jár 
a halál! 


Magyar hétköznapok 


Sallangos tarisznya, 
csikóbőrös kulacs, 
karikásostor, 

apró pörge kalap, 
legelésző lovak, 

az arany ég alatt 
táncos délibáb, 
vadvirágos rónák, 

régi szerelemről 
csöndes, büszke nóták. 
Bronzarcú legények, 
nem lopját a rózsát... 


Olyan, mint egy festmény, 
olyan, mint egy álom, 
pedig csak egy hétköznap a 
magyar rónaságon, 

kint a Hortobágyon! 


Csak az anyjuk 


Aggyisten, szomszéd, milyen a vetés? 
Köszönöm kérdését, csak olyan hagyján. 
Alacsony a szála, kicsi a széme, 

az is befúlladt a rekkenőségben. 

Árva a főd, mint fű a temetőszélen: 
mindenki vágná, sénki sém gondozza. 
Az Úristennek is másra léhet gondja, 

s temérdék bajja, 

nem igen ügyel a szegény parasztra. 


De hát: emberé a munka, 
Istené az áldás, testünk a fődé, 
lelkünk az égé... 

Úgy beszél, kied, mintha 


az öregpap meséné. 


Igaz a! Épen! Úgy térül a szóm is! 

De van is oka. A fiam, ösmérte, 

— tégnapelőtt gyött a posta: - 
meghótt! Méghótt a! 

Muszka golyótul. Ott fekszik valahun, 
ahul a halálát 

az Isten kimérte!... 

Az Istené vót, a Haza kérte, 
én beletörődnék, 

csak a szégény annyuk annyit 
né zokogna érte! 


Ebihalak 


Halnak készül, 

nyüzsög a kis érben, 

egy lónyomnyi vízben néha. 
Nagy hal lesz majd végül, 
először úgy véltem, 

pedig csak béka! 


Mit sírtam akkor, mikor kiderült, 

hogy a halak, mikre annyi szívvel lestem, 
rongyos békák lettek, undok jószágok, 

s velem csak a saját hamis hitem játszott. 


Azóta már sokszor láttam, 

apró, kis halból hogyan nő ki béka; 
a magyar vizekben 

sok-sok ebihal él! 

Csodát vár tőle a szegény paraszt, 
— a szegénység mindég remél, — 
s asok kis fürge hal 

pedig csak ígér, ígér... 
Várakozással tölti meg 

szemed, lelked, agyad... 


Vigyázz, testvér: csak ebihalak! 

Ködlik 


Szürkén fehér 
füstben fuldoklik 

a falu, a fák, a rétek, 
szinte porzik, 
amint lépek. 


Járom a falu kihalt utcáit, 

zörren a barna akáclevél, 

s a fázósan topogó öregek szeméből 
a kerítések mögül rámles a tél. 


A kopár faágak 

vége füstölög, 

a zsuptetőn is buborékkal 
labdázik a keskeny szájú őszi szél. 
A napfény, mint aki kinőtt 

a faluból, s már szégyelli, 

hogy egyszer idetartozott, 

a kihalt utcákból behúzott nyakkal 
elsompolyog. 


Kelemen András 


Szőlőcsősz volt, kerülő, 
aki a keskeny dűlő 

poros útjait járja. 

Hátán puskája, 

szeme bűvös szerszám, 
ismer minden levelet 

az útszéli eperfán, 

az almafákon az alma helyét 
mind számontartja, látja, 
nincs karó, amely neki 
nem személyes cimborája. 

Kelemen András a szőlőket járta. 
Őrízte százak vagyonát, 

szőlejét, gyümölcsét, 

míg lelkét az unalom 

s a magány megölték. 


Addig-addig ügyelt, senki el ne 
vihessen erre 

akár egy lehullt barackmagot, 
míg ellopták fiatalságát, 
asszonyról, gyerekről 

alig szőtt álmát 

a hétköznapok. 


Szántanak 


Már szántanak a földeken. 
Görnyedt háttal húzza 
deres és sárga, 

belehasít az éles eke 

a föld húsába... 


A gazda a barázdában lépdel, 
nézi a gördülő rögöt, 

a sárosan zsíros feketeséget, 
s egy percre azt is elfelejti, 
hogy rajta is így hasít sebeket 
az Élet!... 


Madárijesztő 
A salátaföldünk felett 
régi gúnyámból madárijesztőt 


állított nagyanyám, hogy a verebek 
ki ne verjék a magot, a palántát. 

A karó végére öreg piros kendőt 
kötött még, hogy az meg lobogjon 
a szélben, mert attól fél a veréb!... 


A madárijesztő ott trónolt 

a salátaföld fölött. Egy hétig féltek 

is olykor a verebek, 

de ahogy észrevették, nincs veszedelem, 
az egész csak földbevert karón 
meglengetett rongy, 

megszűnt a varázs. Ették a salátát 
vidám csipogással, s volt olyan veréb, 
aki megtisztelte a madárijesztő 
lucskosan elázott szalmafejét. . . 


De a madárijesztő csak állt büszkén, 
őrizte a földet odarendelt hittel. 

Azt hitte, félik, hitte, hogy sorsa van, 
boldogan ringatózott valami 

álomban, nagy szent küldetésben, 

s boldog volt. Boldog volt, láttam, 
ahogy kéjesen nyújtózott 

a tavaszi fényben, fénylő napsugárban. 


Azóta is látom. S jelként hordom mélyen. 
Madárijesztősors: könnyes magyar élet! 
Állunk százan a magyar vetések 

fölött, ősi hittel 

verekszünk, hogy más el ne hordja, 
törjük magunk azért, aki idetett, 

s talán belehalnánk, ha megértenénk, 
hogy sokszor már az is kinevet! . 


Kistamás Bálint 


Az udvarán a disznó másnak hízik, 
a tizenegy tyúk, az kell 

a patikára, 
még alázatos szívvel a szentekben is bízik, 
de sokat költ a javas cigányra. . . 


Csak az Isten érti néha 

s az almavirág a kert alatt, 

mi az, ami imában, dalban 

a szívéből mégis csak fel-felszakad. 


Nem több, mint állat, 

dolgos jószág, 

urak cselédje, cselédek basája, 
meghal a Hazáért, 

s tán már nincs is igazi hazája... 


Mert haza-e, amely tétlen tűri, 
rokkant tüdővel, 

hogy poshad bele 

a munka robotján 

földje porába, 

míg dologtalan, gyilkos, tolvaj népek 
lépnek legendás férfi nyomában. 


Az ember 


Az ember: akár a disznó, 
akár szegény, akár ha úr, 
a saját piszkába túr. 


Az ember: akár a kakas, 
nem érzi soha magát jól, lám, 
csak a másik szemétdombján! 


Az ember: akár a tehén, 
jóllakik a rét virágaiból, 
s cserébe odapakol. 

Az ember: akár az ember, 
hazug, gőgös, tunya, álnok, 
amíg gyerek, addig áldott. 


Egyszer 


Egyszer miránk is 

ránk süt még a nap, 

óriási vihar elhordja majd 

a szükséglakások rothadt tetejét! 
Köhögő gyerekek 

sápadt szeme kék 

csillogással kacag majd 

a melengető fényre, 

dalt muzsikál éhező 
parasztok ma rekedt gégéje, 
dalt dalol a mozdony, 

nótát búg a gyár, 

a rongyos béres is 

fehér kenyeret arat, 

amíg holtan fordul le minden 
dögmadár a magyar ég alatt... . 


Csak most gyűrkőzz, János, 
túlnan a rétek felett 

már lassan pirkad, 

idehallik: a pacsirta dalol! 

S a délibábos őszi rónaságon, 
mint egy boldog álom, 
paraszt és úr 

testvéri csókra összehajol! 


Kereszt a falu felett 


Kétlovas kocsi 
poroszkál az úton. 


114 


Mögötte konok 
szürke ködként imbolyog 
a felvert homok. 


Nem tudom, ki ija-fija 

hajt ott olyan lassan. 

S azért-e, mert gyönyörködik 

a pipacsvirágos sárgálló tájban, 
vagy mert fáj elszakadnia 

az elvesző falu keresztes tornyától. 


A falu felett déli nap lángol. 


Én csak a keresztet látom, — 
ott szikrázik a táj felett: — 
a halálunk hirdeti-e, 


Az én faiskolám 


Tizenkét éves gyerek 

dologba jártam: faiskolába. 
Megtanított szemezni 

Árva Julis. Metszett szemeket. 
Lestem, hogy csinálja, 

mint kell a vad alanyba 
Té-alakban helyet 

vágni s bekötni hánccsal. 


Amint jólment minden, 

takaros szemeket 

tudtam vágni, s a szem felett 

a kötés sem lazult meg, ha rásütött 
a nap, sort foghattam a többi között. 


Ültünk, néha negyvenen 
is az égető melegen. 

Kétszáz szemet kellett berakni 
reggeltől estig. Nevünket felírták 
a sor végére, 

hogy négy hét múlva 

meglássák, kinek a szemzése 

jó, kinek rossz a keze: 

az én soraim csupa 

jószemekkel voltak tele. 


Mint örültem akkor! 

Kúsztam kisfától, kisfáig. 

Dalolni szerettem volna váltig, 
ahogy serkedni kezdtek 

a nem rég halott szemek, 

s szívemre ölelni az egész világot. 


Ma is látom: 

hosszú sorban ezer és ezer kisfa, 
körte, alma, barack, szilva. 
Águk a szent termés titka 
bimbóvá bontotta, 

szerelmes illat, színek csokra 

a fák erdeje, s az ágak sorra 
meghajtják felém virágaik. 


S én két évtized messzeségén át 
tüdőmben érzem ma 15 a fakadó fák 
babonás illatát. 


Villámlik 


Messze.. A fény úgy rohan át 
az égen, mint ahogy a rózsafák 
szökkennek rügybe 

egyetlen tavaszi éjen. 

Távol szürke 

felhők alatt véresen 

robog a villám: 

koromsötét éjben száguldó vonat, 
nem látni mást, csak az egybefolyó, 
összesímuló világos ablaksorokat. 


Most belekígyózik újra az éjszakába. 
S mintha a vonat alagútba járna 

be valahol a hegyek kezdetén, 
eltűnik a villám egy fekete 

jégfelhő félelmes rejtekén. 


Halálos éjszakák 


Őszi éj van. 

Vonaton utazom. 

Kint a néma 

éjszakában, — hallom, — 
a kistanyák során 

most életért könyörög 
sok meg nem született 
béres gyerek! 


Mert jaj, hiába asszonyok 

s a férfi szerelme, 

nem lehet: 

nagyon barnák a magyar kenyerek! 


Rohan a vonatom. 

Ott kint rothadt szalmazsákokon, 
asszonyok meddőségében 
haldoklik egy nép, 

— s én Itt, bent a fűtött fülkében, 
verseket írok, s rajongva írom, 
hogy ez az éjjel milyen csoda szép! 

Őszi tájék 


A sár kerékagyig 

ér, s bizony, 

innen a kistanyákból 
ilyenkor 

sem ki, sem be többet! 


Sem orvos, sem gyógyszer, 
sem tanító, sem pap: 


talán azért olyan 
borús az ég 
ilyenkor ősszel 

a magyar ég alatt! 


Halott hitek virrasztója 


Túzoktoll a kalapom mellett, 
pásztortűz körül forgok, sergek. 
Táncolok néha, — hopp! — féllábon; 
babonás éj van a Hortobágyon. 


Furcsa éjjel. Még zene sincsen, 
ködlik, tunya és csöndes minden. 
Mégis valami táncra késztet, 
táncolok hát, mert ülni félek! 


Fel-fellobban a rőzse fénye, 
belefullad a vak sötétbe. 

S én egyre vadabbul járom a táncot, 
hozzá magam dallikázok. 


Éj van, valahol madár krúgat, 
némán lesnek a gémeskutak. 
Én mint valami megbabonázott 
járom az ősi pogány táncot. 

Rég elhantolt pogány módra 
buggyan belőlem különös nóta. 
Mintha Ős-Kelet támadna fel halkan 
a dallamtalan, rideg dalban. 


Nem tudom, honnan tanultam, 
ilyen nótát sohasem fújtam, 
ilyen táncot sohasem jártam; 
valaki les rám a holdsugárban. 


Pogány isten hideg, kék szemével 
néz, a csillagokkal az ázsiai éjjel. 
Ázsiában, vagy Lebediában 
porladó sámánok táncát jártam. 


Porladó sámánok lelke égett bennem, 
s míg halott hitek virrasztója lettem, 
mintha csak értené nótám szavát: 
szívére ölelt a végtelen pusztaság! 


Oreg már a csőszünk 


István bácsi öreg ember. 
Csősz volt a szőlőnkben 
régen. A dűlőúton, — 

ahogy diadallal nőttem, — 
hányszor megkérdte: tudom 
már Árgirus meséjét, 

később meg Sobri Jóska 
sorsát. S mikor elérték 
államon első pihéim 

bőröm takaróját, s kitolta 
szakállam sörtéin 
férfiasságom első jeleit az élet, 
megérdekelt: tudom-e már az asszonyok 
titkát, a lányok értékét. 


119 


Ilyenkor vígan csoszogott velem 
mesélve a szomszédék 
kunyhója felé. 


István bácsi ma már nagyon öreg ember. 
Most én mesélek neki: 

politikáról, úri becsületről, 
messzeszakadt unokájáról. 

Ő hallgat. Ülünk a dűlők 

homok hártyáin. Ő a jövőbe jár, én 

a múltat nézem. S míg az alkonyat, — 
az égen csillagok fénye reszket, — 
ránksulykolja, hogy magyarok 
vagyunk, céltalan sorsunk, 

csöndes beszédünk 

vérig fájó nehéz keresztnek. 


Így akarom 


Verjétek agyon 

az igazmondókat, 

fejszét ide, 

széthasítani 

az igazlátó koponyákat, 
aki igazat mer szólni, 

aki az igazat valóban látja: 


— hiszen, aki itt 

a jövőbe lát ma, 

az úgyis vágyik 

a megváltó halálra! 


Én vagyok: a Közöny 


Szívemre halkan ráköszönt a Csönd, 
nem fáj a kín, úgy mint azelőtt, 
nem ér oly mélyen semmi nagy öröm, 

. ..én vagyok a konok Közöny! 


Tűröm, mint a végtelen rónák, 
átvágtassanak rajtam szilaj mének, 
meglegeljenek buta tehéncsordák, 

s délibábként mutogassa rajtam 

a játszi képzelet 

távol templomok megfordított tornyát. 


Tűröm, ha bámulnak, állom, ha lenéznek, 
elterültem az égtől az égig, 

még a szívem is hol megáradó, 

hol elapadó hortobágyi 

kis patakként vérzik. . . 


Ha a Tercsi tudná 


Tercsit elvitte a kupec, 

kevés széna termett az idén a nyárba, 
s bárhogy odanőtt a tanyai szívhez, 

a fölös tehén nagyon is hiába! 


Most Tercsit levágják, — 
marha nagy jószág 
bárányszelíd szemmel, — 
megy a kötőféken. . . 

Meghal, mert nincs elég széna, 
hogy a többi megéljen. 


Ó, ha tudná, milyen magasztos így, 
menni a halálba, 

más életéért, mások javára! 

Hogy lépdelne a poros országúton, 
menne, mint csoda, 

mint nótáskedvű bakák, 

akik az önző, sivár nyugatért 
dalolva haltak hősi halált! 

Kakuk Pista 


Kakuk Pista, mondtam én, ne menj el a bálba, 
nem érdemli a vitát a Molnárék lánya. 


A kék szeme rávillan erre is, meg arra, 
azzal megy a rétekre, aki megakarja. 


Sirathat most az anyád, nyomozhat a csendőr, 
kihullott az ekeszarv dolgos, jó kezedből. 


Leütötték gyávamód a sötétben hátul, 
odafent a sárga hold szánakozva bámul. 


Valahol a rét felé sötét árnyék ballag, 
a Molnár-lány. Hajában vígan leng a szalag. 


Kék szemében vad öröm. Öltek! És miatta! 
Egyik halott, a másik menekül. S mi haszna 


volt az egész dolognak, Kakuk Pista halva, 
ha elfogják, bizonyos, kötés vár amarra. 


Kakuk Pista, mondtam én, ne menj el a bálba, 
nem érdemli az a lány, a Molnárék lánya. 


Majdhogy csak nem nevetgél, táncol ott az úton... 
Gyerünk haza mielőbb, hej, mert én leszúrom! 


Lidi 


Lidi a füves asszonyhoz ment, 

a sáros alvégen lakik, ott lent. 
Mikor visszajött, arca fehér volt, 
szeme karikás, fekete félhold 
vetett árnyat a máskor rózsás arcra: 
meg is halt belé harmadnapra. 

Virágot szórtak útjára 

a lányok, 

négy markos legény kapta vállra, 
s vitte a sírig. A sírásók 

közül egy a gödörben várta, 
magához ölelte a fabörtönt, 
mint szerelmesét este, 

aztán rálépett, s két társa 
kirántotta a sír partjára. 


Hulott rá a rög. 
Zokogott asszony, lány, 
köhécselt a legényféle. 
Fejfát is tűztek föléje: 
Szabó Lidi élt 21 évet. 


Ezt már nekem csak úgy mondják, 
mert én hiába nézem, nem látom, 
én azt olvasom a rozoga 

fejfán csöndes feje felett: 

Itt nyugszik Szabó Lidi, 

mert nem akart gyereket! 


Életünk 


Agyunkon a rémület dobol, 
beleinkben az éhség bujkál, 
szemünkben a rémület csillog, 

lassan rettegő rémült vad vagyunk már, 
rabok, akiket nem őriz a börtön, 
szabadok, akik bilincsekben élnek: 


s talán ott az a messzeszálló felhő 
az utolsó menekvő emberi lélek! 

Jánost a Gond megkereste 


Így történt: a falura ráköszöntött az este, 
Jánost a Gond nagyon megkereste. 
Jánossal a Bánat csúf szavakat váltott, 
keserűnek látta a tavaszi világot, 

s amíg a kisharang estimára kondult, 
meggyötört fejével vígan megbolondult. 


Vígan, mert furcsa nevetéssel 
rohant ki a kert végébe tűzzel, 

s úgy érezte, hogy hadbaszáll most 
az égigérő lánggal lobogó szérűkkel. 


Házról-házra ugrott a láng, 

s mint őskori szörnyeteg nyelte a házak 
sorát végig. Már a templom tornyát 
nyaldosta körül, 

még mindég nem tudták, János minek örül... 
Dehogy gondolták, gyújtogatott, 
csak félrelökték, ne álljon útba, 

míg rívó arccal rohantak kútról-kútra 
vizet merni, fecskendőt táplálni. 


Az utakon jajgató asszonysereg 

siratta a bentégett bútort, teheneket, 

a sokévi munkát, a füstzsagú nyomort. . . 
János mint elsodort 

árva falevél rohant háztól házig. 

Nem értették meg, hogy amíg hahotázik, 
az égő falu füstjén, a ropogáson át, 

a pusztulás útján, a romok alól: 

János agyának most az öröm dalol... 


Mert János már érti, pusztulás az élet, 
jobb a Halál, mint a keshedt Nyomor, 

s összeég a világ, ha egyszer 

rátör a falura a Gond s az éhes Gyomor!... 

Sár 


A tanya körül térdig 
ér a sár, az úton végig, 
még a dűlőúton 

is a víz az úr. Tudom, 
tavasszal ilyen ez erre 


hetekre, néha hónapokra, 


de ennyi sár mégis sok ma! 


Átlucskosítja 

a lelket is. A szívre mintha 
mocsár ömölne, 

békanyál rakódna, 

s a szomszédék földje 
minden piszka 

rátelepszik az álmainkra. 


Ki tud ilyenkor álmodni, szépet 
keresni, a lélek 

gazdagságáról szólni, 

vagy akár holmi 

művészetről szóló 

mondatra bukkanni belül, 
mikor a bimbózó 

életre így ráterül 

a sár, a latyak. 

Isten legyen az, aki itt rímre akad, 
vagy dallamot hall ki a sárban 
cuppogó csizma 

zajából, amit a 

közelgő kisbéres 

ver fel itt a 

tanya körüli ködben valahol. 


De csönd! Ez a kisbéres dalol! 

Testvér, adj kezet 


Ha fehéren nyújtom felétek kezem, 
miért hiszitek, hogy csak kinevetem, 
ha elfogadnátok! 

Miért lökitek el segítő karom, 

miért nem hiszitek, 

hogyha el nem viszitek 

a kezeteket, én megragadom! 


Ha fehéren nyújtom felétek kezem, 
szemem 1s kér, lelkem nevet, 
nyúljatok felém, kidolgozott kezek, 
kérges tenyerek! 

Fogjátok meg az én puha ujjaim, 
fonják át vaskos, izmos ujjak, 
testvér, az élet útjain, 

most új szelek fújnak. 


Valahol valami vörösen ég, 

fekete sereg döngeti a földet, 

vér színétől reszket a messzeség, 
templomok hajolnak a fölemelt ökölnek! 


Testvér, fogjunk kezet! 

Egy a sorsunk, koldus leszel 

te is, én is, s nem eszünk, lehet, 
soha többet fehér kenyeret, 

ha nem találkozik végre egyszer 
szántástól nehéz kezed 

a zöld mezők felett 

felédnyúló testvér-kezemmel! 

Mariska ravatala 


Mariskát felöklelte a bika. 
Felérohant a veszett állat, 

két szarvát mélyen a föld felé vágta, 
s tátiport a Mariskára. 

Aztán, mint mikor a gyerek 

labdát kap, hogy annyit ne sírjon, 
dobálni kezdte földtől az égig. 
Szegény Mariska, hiába vérzik, 
tiporta, rúgta a veszett jószág. 


A sánta asztalos kicsi koporsóját 
bánatosan szabta gyantás deszkából. 
Beletették, úgy sáros lábbal, 

ahogy összeakadt a megvadult bikával. 
Ravatal lett a faragatlan asztal, 

koszorú százszínű mezei virágok. 

Ott fekszik merev, véres arccal, 

aki örömet még talán álmában sem látott, 
a csordaházban. Mert a csordás lánya. 
Nincs, aki testét könnyezőn vigyázza. 
Anyja dologban, még nem is tud róla. 
Apja a csordát őrzi, csak mély 
káromkodások, nehéz szitkok árja 
hallatszik messziről a rozzant csordaházba. 


A pókhálós, maroknyi ablakon 
kíváncsi szemmel kandít be a nap, 

s aranyba vonja a piszkos falakat. 

Az ajtóból a macskája tekintget, 
most felugrik melléje a koporsófára. 
Végigcsodálja, oda is heverne, 

ha volna hová. S csak azt furcsálja, 
hogy a Bodri kutya nem ugrik utána. 


Nem zavarja meg, meg sem tépi, 
csak ül és nézi. Igen, mert a Bodri 

érzi talán egyedül igazán, 

mi történhetett a kis Mariskával, — 

a bika szarva felé is vágott, 

amíg elvitatta tőle szegény kis jószágot. 


Most ott vannak a magányos odúban: 
Bodri, a cica s Mariska, hárman. 

Rájuk borul a halál árnya. Túlnan 

az istállóban a bika bömböl. 

Reszket a kis ház, hogy a földet dúrja. 

A cica félszegen Bodri mellé kuksol, — 
harangszó szökött ki a távol kisfalukból, — 
Mariska csak alszik, olyan, akár élne. 


És senkisem tudja, sem apja, sem anyja, 
hogy övé a világ legszebb ravatalja! 


Kistanya 


Két kis ablak, zsubtető, 
fehér fal, sárból, 

a kút körüli fekete tócsában 
kacsanép viháncol. 


A napfényben fürdő 
tanya sarkáról 
egykedvű pipálással 
néz felém rongyosan 

a paraszt; 

s látom, nem érdekli, 
hogy a vonatom rohan! 


Lopott a csőszünk 
Csíkvérű-gyerek egyszer lebújtam 


szőlőnkben a kútba. Két lábam 
a téglafokok közé dugtam, 

kezemet erősen a kávához nyomtam, 
s vártam, valaki jönni fog. 


S jött a csősz. Köszönt. — 

A kunyhó ajtaja nyitva volt, 

azt hihette, valaki bent van. — 

Nem válaszoltak. A kunyhó hallgatott. 
Aggyisten, szólt újra hangosabban, 
aztán odament, s benézett. 
Bekandikált, becsoszogott. 


Mikor kijött, az én délutáni 
lekváros kenyerem majszolta. 

Az ajtót kulcsra zárta, 

a gamót felakasztotta, 

keresztet rajzolt a barnás homokra, — 
lássák, itt volt. — 

S mint, aki jólvégezte titkolt 
dolgát, elballagott 

őrízni a szőlőket, 

hogy valami beste 

tolvaj el ne lopjon szőlőt, 

vagy egyetlen férges szilvaszemet. . . 


Elment, s ellopta a becsületbe 
vetett hitem s a kenyeremet! 


Így éltünk 


A sorsunk különös, céltalan 
tervek között kanyarog 

már ezeréve. Éltünk 

megcsodált különceiként 

egy keleti világnak, 

urakként és mint konok parasztok. 
Harcoltunk dallal a szánkon 
eszmékért, amiket védenünk 

küldetésnek láttunk, 
s kötelességnek véltük 
a másokért való kínos halálunk. 


Küzdöttünk mindenért! 

Azért is, aki sohasem kérte, — 

sőt kinevetett érte, — 

s ha nem akadt más, birokra keltünk 
úri önmagunkkal. 

Halálos gúnnyal 

tiportuk akár a testvért is sárba, 
asszonyért, virágért mentünk halálra. 


De tunyán néztük, hogy 
vérrel áztatott ősi földeken, 
pálinkás boltok részeg 
bicskázásain át, 

ellopják úri fejünkről 

aljas, szemét népek 

az ősi glóriát! 


A cigány így is él 


Tegnap az árokparton 

egy cigányasszony kettős 

ikreket szült. Mind a kettőt 

maga szülte a vézna asszony. 
Rájuk csavart egy piszkos kendőt, 
azután felállt, mintha 

mi sem történt volna, 

s elballagott. Tiszta 

fekete szeme rámvillant, amikor 
rászóltam, várjon, elviszem 

egyik orvos barátomhoz. 

Nem jött: minek gondoz 

maga engem? — Támadt rám még. — 
Ha én valakire várnék, 

hogy segítsen rajtam, 

rég nem volna cigány! 

A gyerek a fontos, az meg itt van, 

itt vannak a karjaimban! 

S jól vannak! Az egyik, lássa, szopik. 
A gondhoz, bánathoz máris szokik, 
mert nincs tejem! De mit érdekli ez magát! 
Maguk gazdagok, maguké a rózsafák 
virágja, a mienk a tövis, 

maguké a nyár, miénk a tél: 

de a cigány így is él! 


Otthagyott. Kis alakja 

fáradtan, de gőggel vitte terhét. 

Én alázattal néztem a földet, 

ahol ez az asszony szült. 

Valami úgy húzott az árokpartra ülni: 


mivé lehetnénk, ha minden magyar asszony 
ennyi szívvel, hittel tudna szülni! 


Lelkem vándorol 


Vállam az éggel összehajol, 
állok az őszi bús avaron, 

s messze valahol, 

túl hegyeken, tavakon, 
lelkem az ősök útját járja, 
hazavándorol Lebediába. 


Elvitte magával emléknek a rétek 
zöld asztaláról a pirosat, a kéket, 
színek ezerjét, illatok árját, 
hazafelé ballag arra, ahol Árpád 
jött el erre egyszer a Tisza tájra: 


elküldök utána egy régi nótát, 
kísérje szépen, ne hagyja magára! 

Tíz Magyar 


Magyar András kocsis volt, volt kilenc családja; 
megtaposták a lovak, maradt kilenc árva. 


Magyar Julis, a lánya, kijárt a tarlóra: 
megszúrta egy királydinnye, meg is halt azóta. 


Magyar Pista, a fia, bikát őrzött: nemrég 
megtaposta a bika, minap temették. 


Magyar Péter, még kisebb: megmarta a disznó, 
kordé vitte temetőbe, nem fekete hintó. 


Megmaradt még hat árva: kenyér nincsen ötnek, 
kettő lázas, kettő sápadt, ketten meg köhögnek. 


Fenn az égen nap ragyog, akácvirág nyílik: 
így ballag a hat magyar négy után a sírig. 


Az útszélén kereszt áll, körül virág bőven. 
Imádkozom, hej pedig: káromkodni jöttem! 


Isten nevével 


A templom toronyban 
denevérek ütöttek tanyát. 
Onnan indulnak most 
vadászatra éjjel. 


De sok mocskos ragadozó 
fedezi magát 

Isten házával 

s a Kereszt jelével. 

Hahó, testvér 


Hahó, testvér, itt közel valahol, 
vagy nagyon Is messze, 
tifelétek is leszállt már az este? 
Nálatok is ott lapul 

az éjjel a tárgyakon? 

. . Vagy felétek még éghet 

a láng, s villanyfények 
rajzolnak csodás 

ábrákat úttestre, fára? 

Hahó, testvér, elküldöm a lelkem 
hozzátok ma éjszakára! 


Itt most koromsötét van. Légiveszély! 
Pislákoló gyertya életeket olthat. 
Megveszekedett, csúf világ 

ez, testvér! Megbomoltak 

vérgőzös árnya berreg 

felettünk. 

Véres testek 

temetői lettünk. 

...§ mi lett a fénnyel? 


Fény: álmok, hitek, tudás fáklyája, 
Cél és Eszme évmilliók óta, 

most Halál, most romba 

dönthet mindent, 

amit fény mellett valaha is 
megálmodott az emberi lélek: 


hahó, testvér, ne higgy a fénynek! 
Kovács Pista esketője 


Kovács Pista béres volt, Kis Julis szolgáló. 
Húzták szótlan az igát, akár két igásló. 

Pista néha káromkodott, Julis imát mormolt. 
Egyikük sem aludhatott, hogyha telihold volt. 


Ezt kihúzta a vére, azt a szíve szólni, 
valakivel jólesett a réten kóborolni. 


Egyik a másikhoz ért, amaz sem húzódott, 
sárgaszemű tányérrózsák hogy lesték a csókot. 


Fejük felett csillagos ég, alattuk fű selyme, 
az Uristen a szíveket égni teremtette. 


Belerezgett szívük-vérük, hogy egymáshoz értek, 
körülöttük áhítatos csöndbe húnyt az élet, 


zsolozsmát zúgott a patak, tömjént szórt a szellő, 
pehelypaplan takaró lett egy kis bárányfelhő, 


templom lett a széles környék, papjuk lett az égbolt: 
ilyen fényes esketője királynak is rég volt! 


Az Ur szeme 


Van, aki cseréptetős házban 
lakik, van, akinek csak 
zsuptetős jutott, 

van, aki kalappal köszön, 

a másik sapkát kapar 

le fáradt kezével fejéről, 

ha köszönni akar. 


van szegény és van gazdag 
ember, van sánta, 

van délceg. Akad 

buta, ritkán okos... 

Az élet harmatos 

tavaszi rét: 

vannak virágok, vannak kórók, 
akad szemét, 

de az Úr valamennyire 
felragyogtatja jóságos szemét. 


Uzenem 


Egyszer mindenért felelni kell, 

egyszer minden számadásra kerül, 
mert él még bennünk a törhetetlen hit, 
hogy nem mindég a szemét marad felül... 


Bár ma még csak káromkodni hajt is 
a tehetetlen, meddő akarat, 
megmozgatja a nehéz hidakat is 

az ár ereje, ha gátja szakad. 


Pedig egyszer ez is bekövetkezik, 
elsodor megfontolást, józan okot 

a megalázott szívben égig lobbant harag. 
S a legény, ki eddig dallal szórakozott 


a virágban terhes réteken, 

a gazda, aki izzadva kapált, 

az asszony, aki kenyeret dagaszt: 
eljön kiosztani a megérdemelt halált! 


Egyszer minden mocskos patkányra 
rászakad az örök rémület, 

s ti, akik ma mégis rajtunk rágtok, 
tudjátok meg: nincs könyörület! . . 


Kérges markunk ököllé duzzad, 
fáradt szemünk mintha villám volna, 
s megismeri büszke úrmagunkat, 
kifosztott fajtánk minden árulója. . . 

Hazavár a népem 


Fekete éjben fekete vonat, 

vidd el magaddal az álmaimat! 

S míg rádborul halkan a fekete éjjel, 
mint a szikrákat, úgy szórjad széjjel... 


Szórjad, hogy fénylő csodának nézzék, 
babonás kereszttel köszöntsék a fényét! 
Legyen rombolás, ha aszott fűre hullna, 
kiszáradt lelket magas lángra gyújtsa. . . 


Hirdesse parasztnak, úrnak, cselédnek: 
fekete éjben most ölnek egy népet! 

Egy népet gyilkolnak száz titkos szerrel, 
Megverik szívvel, megverik szemmel! 


S hiába fény és hiába lázad, 
Ellopják a boldog magyar éjszakákat! 


De rohanj csak vonatom, szálljon a szikra, 
hulljon az éjben tűzesőként, mintha 
üstökös csóva lenne a lelkem: 

keresek valakit, s keresnek engem!... 


Tán meglátnak itt-ott, virrasztó tanyákon 
én leszek az éjben fel-feltűnő álom, 

Árgirus királyfi éjféli mesékben... 

Száguldj csak, vonatom, hazavár a népem!... 

KRISZTUSOM, 
ÉN PÉTER NEM 
LESZEK 


VERSEK 
1948 


Hat esztendővel ezelőtt jelent meg a , Krisztusom én Péter nem leszek" 
könyvem első kiadása. Szegényesen, úgy ahogy akkor annak, akinek nem 
állott nagy tőke a rendelkezésére, írásait megjelenthette. Minden egyes 
oldalt úgy kellett gépbe berakni kézzel. Hogy a szegényes külső is megtalál- 
ta az utat az emigráció szívéhez, azt azzal tudom igazolni, hogy az első kia- 
dás néhány hét alatt teljesen kifogyott. Hat év után jutottam olyan helyzet- 
be, hogy a második kiadást megjelentethessem. Sem a külalakon, sem a ver- 
seken nem változtattam. A külalakon nem akartam változtatni, a versek 
minden sorát pedig azóta fényesen igazolta az idő. Nem egy jó barát akart 
akkor eltanácsolni attól, hogy a , Pesti Gyerekek" megjelentetésére még 
nem érett az idő, hogy , Heródes Lakomája" még korai, mert Feltámadásról 
még nem beszélhetünk. De maga a verskötet címe is elegendő lehet arra, 
hogy elkobozzák a kötetet és én is eltűnjek a nagy süllyesztőben. Hat év telt 
el azóta, és alN Nemzeti Gondolat feltámadt. A hűségesek hűek maradtak és a 
, Pesti Gyerekek" a történelem, egész Európa történelme hőseivé lettek. 
Istenbe vetett hittel, Nemzetemhez való igaz ragaszkodással és a Szép, Jó és 
Igaz győzelme biztos tudatában küldöm útjára ezt a második kiadást. Találja 
meg ez a kötet is az utat az igaz magyar lelkekhez. Fogadják mindenütt olyan 
szeretettel, amilyennel én azt küldöm. Isten áldása legyen mindannyiunkon 
és munkánkon. 


Schloss Teising, 1954. XI. 21. Alföldi Géza s. k. 


Szeretettel küldöm minden magyar bújdosónak ezt a kéziratos kis füzetet, 
akiben él még a hit, lobog a vágy, akit nem tört meg a nyomorúság, aki előtt 
szent még a becsület, a Haza és az Isten szava szívében. De szeretettel 
küldöm azoknak is, akikben márcsak pislog a hit, ingadozik az akarat, akik- 
nek szívét és lelkét összemarták a kétségek. Magyarok vagyunk, kifosztott, 
gyűlölt, rágalmazott és üldözött kis népe ennek a világégésnek. Nem ma- 
radt egyebünk, csak mi maradtunk egymásnak, s a magyar szó. A magyar 
lélek és a magyar szó az a két varázs ige, mely felnyithatja még előttünk a 
boldogság kapuit. Fogjuk meg hát egymás kezét, s ne eresszük soha többé, 
forrjunk egy lélekké, egy akarattá, mert csak ez az egyetlen erő, mely vala- 
mennyiünket hazavezérelhet a letiport haza helyett egy szabad Magyaror- 
szágba, megtalálni azokat, akik ma titkon éppúgy utánunk sírnak egy rém 
karjából, mint ahogy a mi minden könnyünk is a tiszai tájak sorsát siratja. 


A bujdosás harmadik esztendejében: Rosenheim, 1948. 

Vagyok az Alkotó... 


Vagyok az Alkotó furcsa rádiója, 
melyet ha felizzít egy szent pillanat, 
fogni tudja az Isten hullámhosszát. 
Felzúgnak benne az égi szavak, 

az Örök Alkotó csodás zenéje, 

a szépség fűben, fában, tettben, 
tájban, télben, nyárban, szélben, 
lázban égten, hogy esetten, 
fedingesen, de mégis-mégis 
valami más, mint anyag, tények: 
valami vágy, hogy többet higyjek, 
mást akarjak, másért éljek, 

mint enni, inni, jót aludni, 
valakire vágyban hullni, 
dorbézolni, gyűlölködni, 
lerombolni, zúzni, törni... 


Vagyok az Alkotó furcsa rádiója. 
Az Örök Alkotó szólal meg bennem. 
Gyere, Testvér, s ha úgy akarod, 
az Isten hullámát fogja a lelkem. 


Uram, bocsáss meg 


Uram, bocsáss meg szívből nekik, 
akik a lélek ruháját levetkezik. 


Gyilkos dudvaként egymásba tépnek; 
sarokba rúgják a megszentelt igéket; 

ki átkozva szidja áldott neved, 

mert nincs meg ma mindene, amit szeret; 
saját vérüket megtagadják gőggel 

és együtt köpnek ki a ránk köpködőkkel; 
akiknek, ha másé, minden lopás, 

csalás, rablás, sikkasztás, de — csodás! — 

minden, amit ők összeszereznek, 

azt hívják a szent úri-becsületnek; 

aki még most is a , méltóságos úr", 
míg maga már régen csak lopni tanul; 
s ki anélkül, hogy viszont szeretnék, 
odaadja száznak másnak esküdt testét, 
mert csokoládé nélkül nem élet az élet, 
s a cigaretta is kell az arca teintjének; 
és a vörösre lakkozott lábujjúaknak, 
akik csak dőzsölnek, akik csak mulatnak, 
míg ezreket az éhség marka fojt; 
akiknek érdemrend a legfeketébb folt. 


Uram, bocsáss meg szívből nekik, 
akik a lélek ruháját levetkezik. 


Kovász 


Kovász! 

Lenézett, nyúlós massza! 
Mégis Te vagy a lét magja. 
Tőled ered az élet. le vagy a 
teremtő erő, Isten karja, 

mely a történések hajtja: 
Kovász! 

Te vagy a kezdet és a vég. 

Te teszed, hogy a mindenség 
él, lélekzik, új életet terem. Ég 
az élet örök lángja. De tiéd 

az örök nagy felelősség: 
Kovász! 

Ha jó a kenyér, Te teszed, 
hogy ízletes, a Te kezed, 

ha keletlen, a végzeted, 

s ha Te romlott vagy, elveszett, 
mert Te keleszted a kenyeret: 
Kovász! 

Rajtad épül fel az élet, 

a boldogság, a szenvedések, 
Teérted remegek, csak érted, 
hogy jó légy, Kovász. Erős, érett, 
hogy alkotó légy s ne a végzet: 
Kovász! 

Neked lenni csodás feladat. 
Isten küldöttje, tenmagad 
feláldozó szent törvények alatt, 
de jaj neked, ha miattad megszakad 
s nem teljesedhet az örök Akarat: 
Kovász! 

Az Örök Isten éled benned. 

Az Úr lelke a te lelked. 

Neked kell az Urat tenned, 

s megtagadni sose merjed, 

hogy alkotásokra rendeltek: 
Kovász! 

Légy az örök élet lángja! 

Csoda légy, a lét csodája! 
Keleszd a kenyeret! Ezt várja 
tőled az Isten s az árva, 
kenyérre éhesek sokasága: 
Kovász! 

És légy áldott, ha megteszed, 
legyen áldott a két kezed, 

glória fejed felett! 

De átkozott légy, megvetett, 

ha rendelésed feleded: 

Kovász! 


Szánt az Isten 
Az Isten szánt a tavaszi égen. 
Ekéje a tűző napsugarak, 


s az ugar föld, a jeges felhő, 
ekéje nyomán vígan hasad. 

Krisztus dalosan boronál, — 
bárányfelhőkké porlad szét a jég, — 

s a Lélek boldogan szórja a magot, 

hogy tavaszt csirázzon a kéklő magas ég. 


A Jóság virága 


Kisgyerekek voltunk. 
Hátul az udvar végén 
kertünk volt, amit 

én gondoztam, ástam, 
vetettem, gyomláltam. 


Egy reggel soha nem látott 
virágot 

találtam benne. 

Illata bódít, 

hófehér a kelyhe, 

büszke a szára, 

selymes a levele, 

bársony a ruhája. 


Nagyapám, hitem őre, 
azt mondta rá: , Na, 
látod, ez a Jóság Virágja! 
S addig nyílik, 

amíg valaki jó! 

Ha rossz leszel, 
elsorvad s hírét 

sem látod többé!" 


Egy reggel hervadtan akadtam rá, 
két napra alá 

hajlott a kelyhe, 

s ötödik nap 

lehullt remegve 

a sárba. 

Nagyapám kiásta. 

Gyökerét szerteszét 
rágták a férgek. 
Ebbe halt bele. 


De hagyjuk itt. Mondta. 
Éjjel érte jön a hold, 

s felviszi nyílni az égre, 
honnan a földre lehajolt. 


S valóban, reggelre 

nem is volt ott. De 

este magam láttam az égen: 
ott virágzott a 

csillagos éjjel 

nagy kertjében. 

Ott van ma is, 

a Göncöl szekér mellett, 
de csak aki jó, az látja, 
hamis ember nem találja. 


Én sem mindég, néha látom, — 
halványan ragyog a fénye, — 
de keresztlányom, 

ma mesélte, — 

most négy éves, — 

Ott ragyog! 

Ő tisztán látja, 

csodás fényes 

fehér virágja, 

s egy öreg, kis ember őrzi, 
öntözgeti, gyomlálgatja, 

s mert képről 

már többször látta, 

váltig állja, — 

százszor kérdem, 

egy a válasz, — 

hogy az én rég halott, áldott 
meselelkű nagyapám az! 

Én: mondtam! 


Mécs Lászlónak , Én így gondoltam, de 
még se így gondoltam" versére felelem és ajánlom! 


, Ha leverik a germánt?" — 
én mindég: mondtam, 

vele hull a szörnyű sorsba 
másgondolók magyar honja 
kifosztottan, holtan! 


, Nem lesz többé, aki védjen" — 
én mindég: mondtam, 
igazságról hazudnak csak, 

s majd leköpnek, megrugdalnak 
védtelen, gyámoltalan. 


, Béke..." Nem a mi békénk lesz, 
én mindég: mondtam, 

mi leszünk, kit kirabolnak, 
felosztanak, darabolnak 

újabb Trianonban! 


, Szabadságunk. .." Nem lesz többé! 
Én mindég: mondtam, 

orosz csizma magyar asszony 
lotyójuk a magyar asszony 

állattal egy sorban. 


, Egyenlőség?" ... Az lesz köztünk, 
én mindég: mondtam, 

ha magyar mind rongy ruhába, 

se Jó inge, se gatyája, 

éhen, felkopottan. 


, lestvériség?" ... Vörös maszlag, 


én mindég: mondtam, 
testvér fog testvért felkötni, 

hogy ne öljék, testvért ölni, 
veszetten, bomlottan! 

, Földosztásról szavalgattak, . . ." 
én mindég: mondtam, 

másé lesz a magyar földje, 
nekünk csak a temetőbe 

jut két ölnyi, holtan. 


Voltak, akik mást gondoltak! 
Én mindég: mondtam! 

Ez lesz a magyar halála, 

s mégis átkozott és gyáva 
mindvégig én voltam! 


Késő a , nem — így — gondoltam! —" 
én mindég: mondtam, 

minek ezer más gondolat, 

egy hit kell és egy akarat, 

egy testté válottan! 


S akkor hiába a pokol, 

én mindég: mondtam, 
megmenekül István népe, 

s nem volna ma összetépve, 
szíve, lelke romban! 


De mindenki , máskép gondolt!" 
Én mindég: mondtam! 

Ki a bűnös, hibás érte? 

Feleljen, ki máskép vélte, 

a sok , nem — így " gondoltam!" 


Talán üzenet?... 


Apró hópelyhet fújt be a szél 
nyitott ingembe, szívem fölé. 

S ott olvadt el remegő bőrömön 
apró kis tónak a szívem köré. 


Megremegtet hideg kis csöppje, 

de nem törlöm le, élni hagyom: 

talán üzenetnek küldte hozzám erre 

egy habos hullámból a viharos Balaton? ... 


Erős János 


Erős János erős volt, bikát gyűrt le kézzel, 
két bús bivaly nem bírta, elment a szekérrel. 


Malomkővel labdázott, botja fenyő szálfa, 
ha megfogja, két ökör előre, se hátra. 


Kilenc korcsmát kirámolt félkézzel az útra, 
két zsák búzát emelni félválla is futja. 


Négyes ekét elhúzott, mint a kenyér, jó volt, 
asszonyfélét, amíg élt, soha meg nem csókolt. 


Két karjával ölelni száz halál lett volna: 
szörnyűséges erejét bús átokként hordta. 


Hogyha német lett volna, palotája, kincse, 
de mert magyar, nem volt egy foltozatlan inge! 


Hogyha angol, híresség, félvilág csodálja, 
így csak béres volt szegény, más rúgott kutyája. 


Ha francia, a nemzet drága fia lenne, 
így a dolog robotján égett ki a lelke. 


Akárhol a világon boldog, büszke volna, 
de itt még a cigány is gúnyra állt csak szóba. 

Még sem húzott a szíve keletre, se délre, 
kutya sorsát dalosan, fütyörészve élte. 
Este ha a holdvilág beszőtte a tájat, 

az istálló végiben csendesen pipált csak. 


Megölelte a szellő, illattal beszórta, 
vadrezeda, kökörcsin körüludvarolta. 


Néki cirpelt a tücsök, a falu harangja 
az esték áhitatát szívére rárakta, 


Mit tudták, hogy csodára alkotta az Isten. 
Megölte a hétköznap, a nyomor s a nincsen! 


Én tudom, hogy ki volt csak Isten küldött mása, 
s talán nem is élt csak mint szívem álmodása. 


En álmodtam, jön egyszer világ-erős ember, 
s a magyarral mocskolni többet senki sem mer! 


Odavág, ha gúnyolják, megveri, ha bántják, 
s egymaga is megőrzi földjeink határát. 


Megmutatja keletnek, nyugatnak, meg délnek, 
gőgös világ a magyart tiszteljed és féljed! 


De mert szegény volt s magyar, dala volt csak, s füttye, 
még a Nádszál Gyorgye is éppen, hogy megtűrte. 


Úgy halt meg, hogy sírja sincs, még én sem találom. 
Elt és meghalt kutyamód, mint a magyar álom! 


Most éj van... 

Most a Hortobágyon 

is éj van, 

Halason is meg Csongorádon, 
s szeme legyen annak, 


147 


aki tíz lépésre lásson... 

Tíz lépés? ... Milliókra vagyok, 
még le is hunyom 
éjfélre-fáradt szemem, 

s mégis látom: 

a legkisebb fát is Csongorádon, 
Halason a templom tornyát, 
pásztor tüzek fényét 

a hortobágyi réten, 

s a kibuggyanó nehéz könnyet 
egy öreg pásztor 

napégett szemében!... 


Na, gyere, sátán! 


Na, gyere, Sátán! Ne szégyelld magad! 
Tudom, hogy fáj, vén öreg fiú. 
Megértelek, hiszen a Sátán is, 

azért Sátán, hogy bizony hiú. 


És fájhat, öregem, elismerem, 
hogy kivénültél, s mit a múltak, 
de lásd be halkan, lehajtott fejjel: 
a tanítványok jól tanultak. 


Föléd nőttek, a mesterük fölé. 
S a Sátán már tanulni járhat, 
és beállhat ördögit tanulni 

itt lent a földön: tanítványnak! 


Látod?... Mindég lenézted az embert! 
S most fáj, ugye, a nehéz lecke, 

mert elismerni, elhiszem, nehéz, 
hogy reánőttek a fejedre! 


Hallod, a szavuk még békét mesél, 


a galamb röpülését várod: 
de éjjel-nappal készül a fegyver, 

a tank és bomba, s a lövészárok. 
A hitet hirdetik, prédikálják, 
minden szavuk száz istent ígér: 
s bitófán lógó papok holttestét 
táncoltatja a tavaszi szél. 


S jogról beszélnek... a nép jogáról, 
jaj annak, aki nem tiszteli: 

S mi a jog? .. . Joga van millióknak 
a Nagy Vezérért megdögleni. 


Koszos ebként úgy elhullani 
fagyba, szemétbe, sírba, sárba, 
hogy jeltelen sírjuk szemétdombját 
tán még az Isten sem találja. 


A gyerek szentség! . .. Ordítják szerte, 
de ami enni jutna rája, 

a kenetes szónok puffadt hassal, 
vigyorgó arccal megzabálja! 


Könyvtárt írtak a női tisztaságról, 
szobrot kapnak az áldott anyák... . 

s részeg fővel — terhesen és szűzön — 
nyílt utcán huszan gázolnak át. 


Nem is nő, aki még százé nem volt! 
S míg testükben a halál lángol, 

a vérbaj gennyes, gyilkos szennyével 
tesznek hitet a tisztaságról! 


Emberhúst falnak reggel és délbe, 
a vacsorájuk szív és lélek, 

s ha inni tudnák, bárjaikban 

még embervért is kimérnének! 


Hősük az áruló, az aljas, gyáva, 
a becsülettel vannak nagyra, 

de az az imádott vezérük, 
ki saját anyját is eladja! 


Ölnek és csalnak, hazudnak, lopnak, 

— s csak azért, mert messze a pokol torka, 
azért élsz, Sátán, mert különben rég 

még téged is elloptak volna! 


Na, gyere, Sátán! ... Ne szégyeld magad! 
Gyere tanulni, öreg gyerek! 

Különbek ezek ezerszer nálad, 

de ne csodáljad... hisz: emberek! 


Hídverők 


Bömbölve zúg a megáradt folyó. 
Reszket belé az ácsolt állvány. 
Hidat verünk. . . Izzadva állok, 
körülnyaldosnak a hullámok, 
remeg a csolnak a vizek hátán. 


A régi hidat elmosta az ár. 
Kitépődtek a kötővasak, 

a gerendákat zúgva vitte, 

s belehullt a tarajos vízbe 

a büszke híd. S most tengerré dagadt 


vad folyam rohan ellenségesen 

az egymást váró két part között. 

A hívó szót elkapja a szél, 

s csak a két templomtorony beszél 
néma jelekkel át az ár fölött. 


Apát és fiút elválaszt az ár, 

jaj, mennyi barát is elszakadt, 
mert az ádáz, kemény vad harcon 
egyik itt, másik a túlparton 
társtalan és elvágva ottmaradt! 

Hidat verünk. A hídnak állni kell! 
Hogy megfoghassuk egymás kezét, 
épül a pillér, épül az ív, 

harcol a test és harcol a szív 

és ránk figyel a napfényes ég. 


Arcunkról patakban sósvíz csurog. 
Lázas a nyelv. Fáradt az izom. 
Hogy bömböl a víz!... Tép a zajlás! 
Bírod-e még, kenyeres pajtás? 

Én fáradok néha, de még bírom! 


Mert a hídnak, pajtás, állnia kell! 
Hord a gerendát!... Én is hordom. 
Hiába rontás, piszkos ár, 

a messzi két part egymásra vár, 

és kell, hogy a két part találkozzon! 


Nézd csak, a kereszt biztatóan ragyog, 

a túlsó partról átinteget. . . 

Hó-rukk!... Hó-rukk!... Feszüljön inad! 
Harcolj és sződd az álmaidat: 

a büszke új hídról az ár felett! 


A túlparton is áll már egy pillér. 
Hó-rukk!... Hó-rukk!... Egy új híd a cél. 
S de szép lesz, pajtás, ha egy reggel 

a híd két íve szeretettel, 

kigyúlt szemekkel egyszer összeér! 


Jó volna most 
Jó volna most a hallgató éjbe, 


míg szívem a nesztelen csendtől félne, 
belelopakodni az erdő csöndjébe. 

Kihallgatni a gombák beszédét, 
megtanulni a fűszálak zenéjét, 
s ellopni a fenyőfák meséjét. . . 


Aztán sebesen vele hazaloholni, 
egy kistanya falához odalopózni, 
s egy álmodó kis magyar szemére leszórni.. . 


Otthon 


Otthon most peng a kasza. 
Romházakon arany nap ragyog. 
S az a futó felhő az ég ívén, 
ahogy szertenéz, én vagyok! 


Belekukkantok széles határon 
minden szembe, minden házba, 
s lehullok áldó esőcseppként 
egy fáradt magyar poros hajára. 


Heródes lakomája 


Heródes palotájában szikrázik a fény. 
A részeg kurjongatás messzire hangzik. 
Fekete karika a dőzsölők szemén. 

Van, aki részegen az asztal alatt alszik. 


Szeretkező párok fetrengnek egymással. 
Asszonyt falnak a kétszínű papok. 
Áporodott bűz terjeng a palotában. 
Kutyák falják, mit uruk kiadott. 


Rabszolgasereg hajlong, alázkodik, 

a részeg uraktól valami csak marad: 

egy megunt örömlány, egy nyálas boroskancsó, 
s pár összeturkált, megutált falat. 

Heródes tartja örömlakomáját. 
Harmadik napja tombol a mámor. 

A lázadó Krisztus elvérzett testét 
mióta titkon eltemették a Golgotáról. 


Heródes szeme vértengerben úszik. 
Rekedt a hangja, elfúltan hörög: 

— Hozzátok el azt a halott Krisztust, 
most megvendégeljük itt magunk között. 


Menjetek érte! Ki vele a sírból, ide! 
Bort öntünk sebeibe. Szájába 

ecetes víz helyett nektárt locsolunk. . . 
S te, te szőke, lefekszel vele. Ágyába 


tömjént szórunk! Ne sápadj, szőke, megöleled, 
hideg a szája!... Száz ezüst jár érte, 

ha ráforr a szád, ha rázuhansz! 

Nem férfi már, mert megalvadt a vére. 


Megváltani jött erre a világra! 

Azt mondta, én az örök lét vagyok! 
Lássuk, ha tud, most prédikáljon! 
Most éljen örökké, mikor már halott! 


Hozzátok el!... A részeg nép röhög: 

ez lesz mulatság, igaz heródesi! 

Szolgák rohannak a kővel fedett sírhoz. 

Már hangzik a léptük... Jönnek... Tusst neki! 


Evoé, Krisztus!... Lebben a függöny. 

A szolgák arca sápadtan remeg. 

— Hol a betlehemi? . . . — örjít a csend! 
Halljátok, kutyák, most feleljetek, 


mert keresztre küldöm valamennyit, 
így hal meg, aki ellenem lázad! 

Elő azzal a kótyagos fejűvel! 
Hol vagy, te szőke? Készítsd a szádat! 


Száz ezüst!:... Ne reszkess! Sok pénzt kapsz érte 
Judás az élőért csak harmincat kapott! 

Elő azzal a halott prófétával! 

Nem lehet, Heródes, mert föltámadott! 


Így lettem én 


Az Isten tudja, mit akar velem. 

Ő vezet és Ő fogja kezem. 

Hang vagyok, szavamban Ő beszél. 

Dal vagyok, belőlem Ő zenél. 

Szem vagyok, szememből Ő nevet. 
Szív vagyok, szívemmel Ő szeret. 

Láb vagyok, hová küld, ott vagyok. 

S maradok, ha egyszer otthagyott. 

Kéz vagyok, kezemmel Ő akar: 

Így lettem én: nyílt, hű s konok magyar! 


Varga Pista 


Gyerekkoromban történt az eset, 
hogy Varga Pista csúnyán elesett. 
Belehuppant a ragadós sárba. 
Bőven jutott a tiszta ruhára. 

Arca 1s csupa sár, szeme, szája. 
Lapítva leste, van-e, aki látta. 
Engem eltakart az utcasarok. 
Keresett arra, de nem láthatott. 
Nem látta, hitte, állat, sem ember: 
csak a nap leste kacagó szemmel! 
Rettentő haragra gyulladt Pista. 
Isten nevével a napot szidta. 

A nap csak mosolygott, csendben, lágyan: 
Pista meg ott ordított a sárban. 

A végtelen düh véreres szemével 

nyakig sárosan lassan feltérdel. 
Belemarkolt a rút pocsolyába, 

hogy a napot sárral megdobálja. 

S dühvel dobta a sarat az égre, 

a nap hajára, a nap szemére. 

Azt hitte, hogy feldob majd odáig, 

a tisztaság szent fehér honáig. 

De a sár csak visszahullott rája, 

mind a dühszántott sárga arcára. 
Mennél sárosabb, annál jobban mérges, 
s verte a sarat a Saját fejéhez. 

...Szúró tüdővel nyúlt el a sárba, 

s a nap lágyan sütött a hajára. 

Pista ázott a fekete lében, 

a nap pompázott fénylő fehérben. 
Gyerekagya sehogysem értette, 

. .. Az Örök Fény nem hullhat a sárba, 
sáros ember hiába dobálja! 


Karikásostor 


Karikásostor. Otthonról hoztam. 
Ez maradt meg még nálam egyedül 
otthoni magyar emlékként, szegény, 
s a fájó lelkem bennem, legbelül. 


Ha olykor torkon ragad a vágyam, — 
a puszták álma, ködlő kistanya, 

Tisza tája, darvak krúgatása, 

a felboglyázott széna illata, — 


kisurranok véle titkon, csendben, 

s hol senki sem lát, a hegyoldalon, 
kibontom, mint szent, gyémántos kincset, 
nagyot cserdítek, s úgy suhogtatom! 


Döngve durran a bivalybőr csapó. 
Lelkem, a rab is elősompolyog. 

Úgy lesi boldog, pirosló arcom, 
s bár könnyezik, de belül mosolyog. 


Halkan valami régi dalt dúdol, — 
öreg pásztorok avitt énekét, — 

s távolból, mintha felelne rája, 

most megdördül a felhős messzeség! 


Húsvét előtt 


Közeleg Nagypéntek ünnepe. 

A Húsvét vágya oly közel. 

— Nagypéntekünk már nekünk is volt, 
csak a Húsvét, a Húsvét már mikor jön el?! 


Nagyon sok már a Kálváriákból! 

Sírba vert a sok galád varázs. 

...§ most nem leli a romok alatt sírunk 
a szívünk kereső Feltámadás. 


Hetivásár 


Végeladás, nincs maradás, 
itt az olcsó, itt a jó! 
Idejöjjön, szomszéd, pajtás: 
Itt ma minden eladó! 


Eladó a tiszta hitem. 
Kicsit használt, kifakult. 
De az anyag békebeli, 

s téphetetlen, mint a múlt. 


Ez a láthatatlan semmi, 
telik, elfogy, mint a hold, 
Ez a lelkem. Pár garas csak. 
Pedig egyszer minta volt! 
Vigyázzon rá, urambátyám, 
el ne ejtse! Kireped. 

Kicsit szétnyűtte a jóság: 
eladom a szívemet! 


Mit ád érte, lelkemasszony? 
használt, de használható! 
Három csomag Luky Strikeért, 
— úgye, nem ár? — eladó! 


Hát ezt a szép álmoskönyvet 
ki veszi meg, gyerekek? 
Mindenféle álmodásra 

akad benne felelet! 


Fájó nehéz éjszakákon 
szedtem össze s máma ím, 

— hogyne, néném, részletre is 
eladók az álmaim! 


Ez a finom acélpenge, 
kiszolgált egy életet, 

jó villának, jó kaszának, 
borotvánál élesebb. 


Erősebb az elefántnál, 
a bivalynál konokabb: 
feleáron eladom a 
fölös akaratomat! 


Az a nyálkás, nyúlós holmi? 
Két garasért? . .. Majd, ha fagy! 
Amit kend a kezében tart, 

bús fejemből az az agy! 


Mire való?... Vannak, akik 
azzal gondolkoznak még, 
bár a mai újvilágban 

a két sonkám is elég! 

Ez a finom, úri holmi, 
mélyen tisztelt csődület, 
békebeli becsszavamra, 
még valódi: becsület! 


Alig használt, nem is kényes, 
mosható, vasalható: 
Micsoda?... Kend képviselő? 
Akkor kendnek nem való! 


Ez a kövér tele hordó 
másért hullott könnyeim. 
Lábmosásra kíválóan 

ez alkalmas, hölgyeim! 


Másfél garas a kis üveg, 
nagyüvegje négy garas, 
ötért adom ezt a fajtát, 

ez viszont már szénsavas. 


Ez itt?... Hűség!... Kicsit kopott, 
itt ott szakadt!... Nyolc garas. 

— Ha csöpp tejen által süti, 

nem érzi meg, hogy avas. 


Különben mit kényeskedik, 
mit vitázik el velem, 

ha tud újat, tartósabbat, 

azt magam 15 megveszem. 


Itt a hét szenzációja! 
Hölgyek, urak, erre csak! 
Ez az olcsó parti áru, 
vegyék, amíg benne tart! 


Szép Krisztuska, koronával, 
valóságos istenség! 

Igaz, kissé divatja múlt, 
kinek kell az ilyen még: 


se győztesnek, se vesztesnek, 
nem kell Krisztus, Isten se! 
S minden öntudatos polgár 
szívéből rég kivette. 


De talán még akad, kinek 
kell az Isten... Előre! 

Van itt még pár használatlan, 
Válogasson belőle. 


Nem pókháló, öreganyám! 
Érintetlen szüzesség. 

Egy húsz éves lánytól vettem, 
ez volt ám az ügyesség! 


Húszon fölül nem találtam, 
tizenhatnál leveti. 

Talán kend még használhatja, 
kend már öreg, teheti! 


Különben is csereáru. 
Olcsón kapja, fogadom. 
Adjon egy öblítés snapszot, 
s kendnek ingyen odaadom! 


Ez itt tűzből mentett áru. 
Barátság volt egykoron. 

Ha tudom, hogy nem keresik, 
eladásra nem hozom. 


Minek jó még? ... Én sem tudom, 
az enyém is messze már! 

S talán átkoz, gúnyol érte, 

aki véle messze jár... 

Ez az egy, ez nem eladó! 
Csak magammal hurcolom. 
Egy életet adtam érte, 

ez az én szép: undorom! 


Undorom és hányingerem, 
hogyha arra gondolok, 
csirkefogók, útonállók 

ma a tényleg — boldogok! 


S hogy az élet nem is élet, 
élni régen nem való 
ezen a csúf rongy világon, 
ahol minden eladó! 


Nem adom el!... Mennyit ad, kend?... 
Három kiló babkávé?... 

S tíz font cukor ráadásnak? ... 

. . Vigye, kend, a magáé! 


Végeladás, nincs maradás! 
Itt az olcsó, itt a jó! 

Ide néni, bácsi, gyerek: 
ez a világ eladó! 


Gyöngyvér 


Itt született már Bajorhonban, 
szája bajor szóra áll, 

ahogy az apró bajorokra 
mérges dühében kiabál! 


Gyerekek ezek is és mégis 
mások, jaj, de mások lám. 
Apró agya ijedten lépdel 

a szörnyű titkok lábnyomán. 

Érti szavuk, de a tettük 

és a lelkük idegen. 

Nincs ezekben mese, álom, 
s nincs ezeknek szíve sem! 


Totyognak a fapapucsban, 
se erő, se akarat, 

mint a gépek, ahogy lépnek, 
ahogy valamelyik szalad. 


S hogy a seprő fehér táltos, 
egy sem érti, s nem hiszi, 
hogy a seprű csillagokba, 
mesehonba elviszi. 


Nevetik, hogy a cicával 
elbeszélget. Most is épp. 
S hogy a dorombolás néki 
értelmes cicabeszéd. 


Azt mondják rá: bolond, szamár, 
mert a Tejút fehér por, 

s attól van, hogy Csaba vezér 
táltosán ott lovagol... 


Gyűlölik, mert minden kutya 
farkcsóválva velejár, 

s apró ökle dühvel lendül, 

ha valaki rádobál... 


Nem veri a kis csirkéket, 

s szemükben nagy gyávaság, 
nem engedte megtollazni 

a háziak kakasát. 


Így jár köztük megértetlen. 
Ot sem értik, ő sem ért. 

Valami ős átok verte 
benne másra át a vért! 


Kis agya még azt sem érti, 
mi az, hogy ő nem bajor, 
de lelkében ködlik máris 
kemény sorsa valahol. 


Tudja, amit tesz, az jól van, 
lelke szín jóakarat, 

csupa szeretet a Szíve 

s mégis egyedül marad. 


Mehet széles e világon, 

s legyen legjobb, mit akar, 
gyűlölet kíséri végig 
életében, mert: magyar! 


A szeretetből sosem elég 


A sok a jóból is sok, 

az örömből is megárt a sok, 
az igazságból se jó, 

ha sok, már a szép se szép: 
csak a szeretetből nincs sok, 
mert a szeretet sosem elég! 


Hazátlanok 


Hazátlanok! Akiket kitagad az otthon, 
pár véresszájú, véragyú alak, 

testvér, engedd, hogy ma titkon 

a szívemre szorítsalak. 

Átöleljem fáradt válladat, 

letöröljem fénylő homlokod, 

s beleégessem kínlódó szívedbe, 
leszünk mi még, pajtás, boldogok! 

A Hortobágy, az sohasem tagad meg, 


162 


ránk gondolnak az alföldi fák, 

s rólunk beszélnek ott fent az égen 

a délnek szálló vándor vadlibák. 

Mert előttük szent ma is az a vétek, 
hogy tenni mertünk félelmes nagyot, 

s hogy nem akartunk rabszolga lenni, 
de százszor inkább vagy hős, vagy halott! 
Hallod?... A szél dúdolja vígan 

véres harcok áldott jelszavát: 

a magyar elhull, meghal egy szálig, 

de még idáig meg nem adta magát! 

A magyar Isten a csillagos égen 

tudja, hogy mindent miért tettünk, 

s hogy folt ne essék a magyar lelken, 
félholtan is csatára keltünk. 

S ti véreskezű sötét bitangok, 

mi vagyunk itt az igazi magyarok, 
kitagadott, és vérző szívű harcos, 

ki őszül, ki fáradt és hazátlan csavarog. 
Kiket nem csal haza jó hírrel levél, 
hogy áll a ház, s van, amit csak akar, 

ha hazamegyünk, megyünk, mert haza hív 
orvul megölt százezer magyar! 

Nem a bútor érdekel, merre, . . . 

s ki rabolta ki az ősi, drága házat: 

de hová tűnt egy milljó jó magyar, 
hamis sáfárok, lássuk a számadást csak! 
Megtört testű, megtépett anyák, 
valakinek egyszer még felelnie kell, 
aki visszaélt otthon a föld, 

a templom és az Isten nevivel! 

Idegen földek fáradt bolyongója, 
hallod-e, mi zúg az éjen át?... 
Százezrek dalolják a föld alól, 

hogy hazavárnak!... Várnak!... S Tereád! 
Mert Te vagy a magyar, kidobott fiú, 
az atyai házban idegen az úr! 
Disznókkal esznek jó testvéreid, 


163 


s ha jön az új úr, tán mind meglapul! 
De titokban már ők is álmot szőnek, 
megbünhődött, nagyszájú fiúk, 

mert ez a sors, hős, vagy halott, 

a rabszolgasors nem magyar kiút! 

Ne sírj, testvér, hogy már oly soká, 
mert eljön egyszer a boldog pillanat, 

s hazamegyünk, a mámor reggele 
vidám szívünkre ha gőggel rászakad! 

S akkor: döngjön a föld, zengjen a dal, 
zúgja az égig, ki most csavarog, 

hogy ősi, szent, nagy, jogos számadásra 
hazaindultak a hazátlan magyarok! 


Ha nem az én fajom... 


Uram, Krisztusom, bocsáss meg nekem, 
de szent parancsod nem teljesíthetem. 
Szeretném, Uram, hiába, nem tudom! 
Ember vagyok, s vérem van, s húsom. 

. .. Nem gyűlölöm a felebarátom, 

meg is segítem, meg is áldom, 

de szeretni, bárhogy akarom, 

nem tudom, ha: nem az én fajom! 


Krisztusom, én Péter nem leszek! 


Krisztusom, én Péter nem leszek! 
Intőn a kakas hiába szólal, 

én hittel vallak, 

és meg nem tagadlak, 

nincs börtön, bitó, kérő sóhaj. 


Láttam a szemed csillogását, 

az örök egy Isten mosolygott rám, 
míg hallgattalak, 

s ki beittam szavad, 

gőggel követlek a Golgotán. 

Ha mindenki elhágy, én soha. 
Örökre hozzád láncol, köt a hit. 
S kell, hogy a harcon 

valaki maradjon: 

hirdetni a Mester szavait! 
Láttam az arcod a halál előtt. 
Örökre belém égett ez az arc. 

S amíg csak élek, 

én harcolok érted, 

ha megöl is egyszer ez a harc! 


Hirdetem kelettől nyugatig, 

aki így halt meg, az örökre él, 
mert benne az Úr, — 

tán láthatatlanul, — 

mégis-mégis csak hozzánk beszél! 


Vagyok és maradok, ki voltam: 
ki rád hallgat, egy senki, szürke por... 
de aki érted, 


kit vallok, kit értek, 
soha majd gyáván meg nem hajol. 


Meglesem minden apostolod, 
s halálba űzöm, aki megtagad, 
és ha kell vérrel, 

korbáccsal, veréssel 
beteljesítem minden szavad. 


Tudom, Isten küldött a kínra, 
hogy így váltsad meg a te népedet! 
S én, aki vártalak, 

hogy megtagadjalak? .. . 
Krisztusom, én Péter nem leszek! 

Miért? 


Megdörzsölöm égő szemem. 
Félegy. Aludni kellene. 
Köröttem félkaréjban ül 
elhalt milliók szelleme. 


Beszélgetünk. Minden: miért? 
A tenger vér, a hősi tett, 

a megtört szem, a néma szó, 

a vert hitek, kihűlt szívek...? 


Megkérdem százszor tőlük én, 
köröttem csak az éj neszel, 

s a halott milliók közül 
szavamra egyik sem felel. 


Csak körülülnek hallgatag, — 
fojt, fojtogat a néma csend, — 


de én s az Isten tudjuk jól: 
a hallgatásuk mit jelent! 


A hited, Pajtás... 


Pajtás, a sorsunk fojtogat, 
a hited azért fel ne add! 


Gyűrött az arcod, éhezett 
de ragyog még a két szemed, 


a hajad lassan hófehér, 
de hangod keményen zenél, 


a kezed olykor már remeg, 
s ritkul a homlokod felett, 


és néha keserű a szavad: 
a hited azért fel ne add! 

Hit nélkül csak az állat él. 
Az ember küzd, hisz és remél! 


Maradj ember, pajtás, maradj, 
a harc elől meg ne szaladj! 


Föl ne add, hogy jön a hajnal, 
s találkozunk a tavasszal, 


s hogy bármilyen felhős az ég, 
a felhők felett csillag az ég! 


S hogy bár ma bűn, űzött, vágott, 
mi tettük az igazságot! 


Bár ma talpig nehéz vasba, 
bűzlő börtön, bilincs rabja, 


holnap, ha reggel felragyog, 
ő lesz a legszebb, legnagyobb! 


Valahol a Bibliában 
Krisztust szólni szókban láttam: 


Ha hitetek volna, hitetek, 
mint hinni tud a kisgyerek, 


s rászólnátok erre a hegyre, 
menj el..., az ahegy elmenne! 


En hiszek a hitben, pajtás, régen, 
s mindenem hitre átcseréltem: 


a nyugalmam, a boldogságom, 
a jólétem és tenger álmom; 


a sorsom legszebb perceit. 
Mert úgyis, kinek lelke hit, 

annak mindent a hit jelent, 
a múltat, jövőt és jelent. 


És én, pajtás, nézd, koplalok, 
lyukas cipőm és rongy vagyok, 


de ég a szemem, fűt a hit. 
En látom az Isten álmait! 


Beszélek vele. Átölelget. 
Tudom, mi jön és mi közelget. 


Nyitott könyv az életünk. 
tudom, hogy mire ébredünk. 


Hogy mi lesz holnap, látom én. 
S hogy szenvedés lesz, várom én. 


Olyan a hitem, mint a vas: 
tavaszt lát, bár még kint havas: 


és hiszem, amit jönni lát, 
hogy jön egy új egy szebb világ! 


És nézd, pajtás, tán tévedek, 
talán a hit is tévelyeg: 


és nem lesz semmi sem igaz, 
sem a hajnal, sem az új tavasz... 


de amíg éltem, addig hittem, 
s ebben a mámorító hitben 


nem éreztem a sors kezét, 
tűrtem a fázást, éhezést. ..! 


Hidd meg, megéri a hit, 
hogy fel tedd rá az álmaid! 

Higgyél, pajtás, égjen szemed, 
a hit az úr a sors felett, 


s a sorsod ma bárhogy fojtogat: 
a hited, pajtás, fel ne add! 


Loptál-e már?... 


Loptál-e már fát az erdőn, 

mert nem ad senki, 

de fojtogat a tél... 

Melegedtél-e lopott ágak 
reszketve szerzett meleginél? 
Lapultál-e, mert kutya ugat, 

a lopott gallyakkal válladon, 
mikor a hóban csikorgó lépted 
zaja is éget s fáj nagyon? ... 

Mikor a fűrész halk zizegését, 
hinnéd, az égben is hallják talán, 

s rád les a bokor, a kémény, a fák, 
s a lámpavilág egy kistanyán?. .. 

A hold mint cinkos figyel az égen, 
s az Isten két kézzel szórja a havat, 
hogy eltüntesse áruló nyomod, 

s jaj, valahogy rajt ne kapjanak? ... 


Nammana. . . 


Sokat mesélték, három éves voltam, 
a sötétségtől szepegősen féltem. 
Míg el nem aludtam, égett a gyertya, 
mert sírva fakadtam én a sötétben. 


Öreganyám, mert ő nevelt szegényke, 
míg el nem aludtam, gonddal vigyázott. 
Aztán, ha kisimult vonásom látta, 
elfújta halkan a gyertyavilágot. 

De ha felébredtem, sírva fakadtam, 

mint gőgös zsarnok, kényeztetett zsebrák, 
felkiabáltam szegény öreg álmát: 

— Nammamma, nammama, dúcd meg a deltát! 


Egy éjjel hétszer is felébresztettem. 

El nem aludtam, ha gyertya nem égett. 
Föl kellett kelni fáradt testtel, 

hogy elűzze a rút feketeséget. 


Szegénykém, jaj de régen halott is lám, 
talán csak egy-két ritka csontja van már, 
de arcát még ma is élőként látom, 

ott áll a rácsos kis gyerekágyamnál. 


S bár lassan a hajam hóbelepte, 

sokszor gyereknek érzem magam ma is, 
hányszor álmatlan riadok egy éjjel, 

de ágyamnál ott ül a nagymama is. 


Sötét az éjjel, a tárgyak sötétek, 

sötét a szív és sötétek a lelkek, 

s a sötétség ma is, mint apró kölyket, 
ijedt szemekkel félelembe kerget. 


Úgy panaszlom apró gyerekként sírva, 

— Úgy fáj a sötét, s kisunokád nem lát, 

jöjj közelebb, te fáradt öregasszony: 
Nammama, nammama, dúcd meg a deltát! — 


Iskariothi 
Merre bujkálsz, Iskariothi? 
Csak árulónak voltál nagy legény? 


Most gyere, Júdás, Krisztus a kereszten 
kiszenvedett a Koponyák hegyén! 

Gyere, Júdás, nézz a szemébe, 

most állj elébe, ha van benned mersz! 
Mikor a lélek tisztán, szabadon 
körötted szárnyal, kacagj és nevess! 


Tudod-e, hogy amikor kínozták, 
leköpték, rúgták, nem jajgatott! 
S mikor a kereszten kiszenvedett, 


Gyere, Júdás, állok egy ital bort! 
Részegségbe fojtsd a bánatod... 

Nagy úr lettél ma, Iskariothi, 

s még nagyobb leszel, ha végig vállalod! 


Fürödj a hírnév napsugarában! 
Légy gőgös a Mestert te adtad el! 
S az árulóknak mindég jól fizet 
az Irástudók és gazdag Izrael... 


Felejtsd el, hogy az elárult Mester 
megosztotta veled a falat kenyeret, 

s bár tudta, hogy egyszer áruló leszel, 
megszorongatta remegő kezed. 


Tagadd meg, hogy éretted is harcolt, 
hogy megpihent rajtad fénylő szeme, 
s ha elűzni kértek hívő népek, 
megóvott tőlük féltő keze. 


Csak ne csörgesd harminc ezüstöd gőggel, 
hogy az: Iskariothi Júdás vagyok!... 

Te, bolond!... Senki még egy ilyen Istent 
ilyen olcsón itt el nem adott! 


Úlj le a győzők teli asztalához, 
falj, zabálj, mit meglát csak szemed, 

mert egyszer éhezve, fázva 
halálba hajszol a lelkiismeret. 


Urítsd, míg győzöd, a mámor poharát, 
ünnepeltesd, merre jársz, magad, 
mert neked is véged, Iskariothi, 

ha ennek a mámornak vége szakad. 


Legyél a hős a kufárok szemében, 
írástudók közt legyél a vezér, 

mert nyivákoló kutyakölyök leszel, 
ha egyszer a reggel sugara elér! 


Ha áruló lettél, volt hozzá erőd, 

állj elő, Júdás, s álljad a sarat! 

Éljél nagy vígan, Iskariothi, 

mert ma még neked lehet és szabad! 


A holnap úgyis a szemétre sodor, 

ott rothadsz el a férgek között, 

s a dögkeselyűk is undorral szállnak el 
fölbomló, bűzlő holttested fölött! 


Ha bátor voltál árulóvá lenni, 

s nagy a szád a cimborák mögül, 

gyere, Júdás, most Krisztushoz vezetlek, 
s otthagylak véle kettesben egyedül. 


S ott légy bátor majd, ott légy a hős, 
ha halott szép arca szemedbe mered. 
Ott csörgesd a harminc ezüst pénzt! 
Ott szidjad, Júdás, ha majd mered!... 


Merre bujkálsz, Iskariothi?.. . 

Csak árulónak voltál nagy legény? ... 
Most gyere, Júdás, Krisztus a kereszten 
kiszenvedett a Koponyák hegyén. 

Fajtám... 


Fajtám, te könnyes, űzött, árva, 

mi vagy te, mondd meg énnekem, 
hogy csak terólad szól sírva, vágyva, 
szidva, imádva minden énekem! 


Érted minden sírás, könnyek, 
teérted szent a fájdalom, 

érted a kín is, látod, könnyebb, 
s a keresztet is vígan vállalom! 


Mi vagy te?... Ködös képzelet? 

— Mert meg nem foghat ember agy, 
sosem láttak s még meg nem mértek, 
mert csak lélek, hit, cél és eszme vagy! 


Száz mikroszkóp ki nem mutathat, 

nincs vegyszer, ami rád talál, 

és mégis-mégis minden te vagy, 

hegy, völgy, ég, föld, száz élet s száz halál. 


Semmi sem vagy és mégis minden, 
sosem születsz és mégis élsz, 

mint láthatatlan, örök Isten 

a földből nősz ki és az égig érsz! 


Ezrek halnak kínhalált érted. 
Egyik sem tudja, hej, miért! .. . 
Csak ködös vággyal űz a végzet, 
de nem is férfi, aki nem így élt! 


Koldusok lesznek és boldogok, 
az utcaseprők hercegek, 

mert szívükben lánggal fellobog, 
fajtám, te űzött, az áldott neved! 

Otthagynak asszonyt, kis családot, 
mindent, ami szép, jó és vagyon, 
s büszkén hordják érted a láncot, 
vagy úgy hullanak el a vérpadon! 


S bár egy jó szót nem kapnak érte, 
de te vagy mégis mindenük! 

S inkább a poklok fenekére, 

mint az égbe, ha ott nem vagy velük! 


Mi vagy fajtám?... Hit?... Vagy őrület? 
Átok?... Vagy égi szerelem?... 
Mindegy!... S hozzon bármit a jövő: 
csak tiéd vagyok! ... Rendelkezz velem! 


Ha szegényen hazaérek... 


Hulljon rám még ezer csapás, 
az ütéseket hittel állom, 

de hitem nehéz aranyrögét 
apró pénzre fel nem váltom. 


Apró remények nem kellenek, 
futó mosoly, kábító öröm, 

a percek múló boldogságához 
nincs bizalmam és semmi közöm. 


Nem adom hírért, ragyogásért, 
fehér kenyérért, bár szűk a falat 
s a könnyeim bár megválthatnám, 
a kínok tovább hadd kínozzanak. . . 


De ha egyszer jön valaki, 

hogy virrad már a Hortobágyon, 
neki adom, fusson vele, 

s ossza szét a Hortobágyon. 

Legyen gazdag minden ember, 
s ha szegényen hazaérek, 
valaki tán megszán otthon, 

s felfogad majd béresének. 


Magyar Miatyánk 1947-ben 


Miatyánk Isten, ki vagy a mennyekben, 
szenteltessék meg a le neved. 
Hazátlan, űzött, gyűlölt bolyongók, 
Miatyánk, Isten, Hozzád könyörgenek! 


Kihez forduljunk, ha nem Hozzád, Uram! 
Hozzád könyörgünk, áraszd ránk kegyed! 
Mert nincs más ki védjen, óvjon, segéljen, 
Te vagy még védő bús fejünk felett! 


Árva hazánk rablók martaléka. 
Vérbe fojtják, lásd, az igazságot. 
Segíts, Uram, hogy egyszer végre: 
Jöjjön el a Te országod! 


Legyen elég már a szenvedésből, 
a bosszúnak is parancsolj véget! 
De: legyen meg a Te akaratod, 

s ha nem elég még a szenvedések, 


verj, Uram, mert tudjuk, hogy egyszer 
véget ér ez a rút vérözön Is, 

s megbékélnek élők és holtak, 
miképpen a mennyben, itt a földön is! 


Hiszünk benned töretlen hittel, — 
a lélek erős is, de a test gyenge, — 
sok a kín már, s meg-megbotlunk, 
úgy vánszorgunk el-elesve. 

Adj erőt, hogy álljuk a sorsot, 

s ne hulljunk el, mint kidült fa. 

De mert az ember test is, és éhes: 

mindennapi kenyerünket add meg nékünk ma! 


Tudjuk, a falat száraz kenyérre 

nem vagyunk méltók, sok a bűnünk, 
Szodoma sorsa kísért felettünk, 
mert minden Sátánt el nem űztünk. 


De nézd az anyáink tiszta arcát, 
a gügyögő kis gyermekeinket. 
Irgalmazz meg értük, Uram, 

s bocsásd meg a mi vétkeinket! 


S mi ígérjük, Uram, bár ég a vérünk, 
bosszú azokért, kiket megöltek, 

ha akarod, mi is megbocsátunk 

az ellenünk vétkezőknek! 


Csak ne vígy minket a kísértésbe, 

hogy felgyúljon bennünk a bosszú lángja, 
de szabadíts meg a gonosztól, 

hogy arcunk arcuk sose lássa. 


Vidd el, Uram, békére, csendre, 
legyen az életük boldogság telje, 
de a Tisza közén, a sírok között 

a földjeinkben ne maradjon egy se! 


Mert a halottainkkal úgy akarunk élni, 
hogy ne zavarjon egy idegen vonás sem, 
s akkor mi leszünk a Te választott néped, 
most és mindörökké: Ámen! 


176 


Ködlik az Arber... 


Köd ül az Arber-havas tetején. 
Jósol a gazdám, fagy az éjjel. 
Ha ködbe borul az Arber feje, 
fagyot jelent északi széllel. 


Lefagy a bimbó, a rozsvetés, 

pusztul az élet, gyatrán, botorul: 

így van ez, mikor a magasló fejekre 
szürkén, tunyán nyálkás köd borul... 


Az igaz Isten 


Itt az Isten lábát is leimádkozzák, 

s bagóznak a szent misék alatt. 

S a mormolva mondott délima közben 
, hazagondolni", itt, szokás és szabad! 


Minden házban tán ötven Krisztus, 
hatvan Mária és kereszt akad: 

de a koldus egy falat kenyér nélkül 
kivetetten az utcán marad. 


A Miatyánkot ezerszer elmondják, 
de öregapjuk rúgják mint ebet, 
mert ha nem, az öreg csontváz ül 
kegyetlen törvényt a fiatalok felett! 


A bajor Isten furcsa egy Isten, 

adjon de mindent, mindent csak nekik: 
a testvér, a rokon, a barát, a szomszéd 
saját piszkában meggebedhetik. 


Minden út mellett öt-hat kereszt, 
de kalapot előtte senki sem emel. 
S a kóruson a kántor meg a paraszt 
az énekszünetben vígan üzletel. 

Minden faluban apáca, pap, 

több itt a kápolna, mint másutt a házak: 
de ha sürgős az ügy, a dolgozók szépen 
, félrevonulni" a kápolnába járnak! 


Az egész ország faragott szentkép, 

de a szépen festett szent-arcok alatt, 

a szemben, a szívben, a tettben, a hitben 
erre itten a pénz-ördöge kacag! 


Itt az Isten lábát is leimádkozzák, 

s jót hortyognak a szent misék alatt. 
...§ az igaz Istent itt nem is ismerik, 
talán csak a fenyősudarak! 


Díszmagyarban az erdő... 


Ezüstsújtás a fenyőfákon, 
pitykegomb a tobozok, 

zöldes bársony a ruhájuk, 
kócsagtollként köd lobog 


az erdő kucsmája körül. 
Diadém egy fehér jég. 
Panyókára vetve horja 
nyusztprém színű mentéjét. 


Lakkcsizmája kemény törzse, 
fény rajt a nap sugara. 
Sarkantyúja halkan peneg: 
hóra hulló zúzmara. 


Áll az erdő díszmagyarban, 
kardja ezüst fénysugár. 

S mintha díszőrségen állna, 
halk vigyázzba épp úgy vár. 

Ráköszöntöm kalapomat, 
szelíd halkan üdvözöl. 
S világhíres szép ruháján 
Isten szeme tündököl. 


Rávall... 


Rávall: 
csak a piszkos kezű dobál sárral. 


Tiszta: 
ha megdobják is, nem dob vissza! 


A sintér kutyái 


János bácsi nagyapám öccse volt. 
Szikár emberke, ma is látom, holtan. 
De sokat tartott reszketős térdén. 
Mesélt. Ezt a mesét is tőle hallottam. 


Kicsiny falunk rég gazdag falu volt, 
termést a föld bőségben hozott, 

a szegénynek is jutott jó falat, 

s az aranynap rá áldón ragyogott. 


Falunkban akkor sok-sok kutya élt. 
Egyik szebb állat, mint a másik volt. 
Védték a falut. Nem is volt lopás, 
mert a sok hű eb őrizőn csaholt. 


Nem történt baja jószágnak, csűrnek, 
az asszonynép is békében maradt, 
mert elverték az idegent vadul, 

ha lopni indult a kertek alatt. 


De élt a szomszéd községben közel 
egy züllött, gazdag, asszonyéhes úr. 

Fogát falunkra réges-régen fente, 
hogy megszerezze, ravaszkodott gazul. 


Asszonynép tőle nem maradt vón nyugton, 
de még sem történt addig semmi baj, 

mert a kutyák hírét nem tisztelték, 

s megismerkedtek a nadrágjaival. 


Ha cselédjei éjjel lopni jöttek, 

volt, hogy egy éjjel kettőt is fogott, 
a falu éber, hű kutyaserege, 

a fekete pulik s tehér komondorok. 


Bosszút forralt a kegyetlen nagy úr, 

s a legvadabb sintért a falunkba hívta, 
hogy a hűséges falusi kutyákat 
törvény jogán egy szálig kiirtsa. 


És mert a törvény csavaros dolog, 
jött a sintér, s nagy hatalmat kapott. 
Irtani kezdte a bátor kutyákat. 
Urültek lassan az árva udvarok. 


A falu végén nagy kerítés mögött 
tartotta, ütötte, verte, ölte 

a legszebb, leghűbb, legbátrabb kutyákat 
a megvadult sintér kegyetlen ökle. 


Ott pusztultak el védtelen, galád, 
mert kutyaszívükben becsület égett, 
mert életükkel megvédték a másét, 
szegényét, gazdagét, enyémet, tiédet! 


S akadt pár kutya, ki őrizte a többit, 
testvérhúson híztak meg kövérre. 

S boldogan kurrogtak a gyilkos sintérnek, 
ha kutya-fajuk húsát eléjük kimérte. 

Mit bánták ők, hogy elpusztul a többi! 
Ők nyugodtan híztak, ették, falták 
saját testvérük, gyerekük testét, 

s a sintér kezét áhitattal nyalták. 


Mikor már hű őrző alig maradt, 

jött a nagy úr és éjjelente át 

a templom keresztje remegve hallgatta 
a meggyalázott asszonynép jajszavát. 


Cselédjei, amit csak értek loptak. 
Eltűnt a ló, ökör, tehén, szekerek, 
s kis vagyonkájuk védtében megölt 
parasztok hantja megnövekedett. 


Rabló kezüktől a templom sem ment, 
romban az oltár, szeméten az ostya, 

s a megvadult banda az öreg papot is, 
keresztje mellén, halálra taposta. 


Néhány paraszt s pár hűséges kutya 
a szomszédos erdőkbe elfutott, 

s ott lapult, hogy otthon el ne érje 
a nagy úr népe, a kötél, vagy hurok. 


Lassan a faluban senki sem maradt, 
őrizőn már egy hű eb sem csahol. 
Akkor a nagy úr parancsot adott, 
most a sintér kutyáin a sor! 


A hízott dögök valamit megsejthettek, 
s ki szánakozni máson nem tudott, 
testvére halálát szótalan eltűrte, 
védelmet szűkölve szerteszét futott. 


János bácsi pipáját tömködte. 
Bütykös ujjával tempósan nyomkodta. 


181 


En kiváncsi szívvel firtattam tovább, 
mi lett a sintér kutyáinak sorsa?... 


Emlékszem rá, sziszegett a hangja, 
magához ölelt görcsösen, szorosan, 
lassan hunyorgó szeme tűzben égett, 
s úgy mesélte tovább, hogy hogyan. 


A nagy úr hirtelen meghalt egy éjjel, — 
meséltem, — pár paraszt elmenekült, 

s a bujdosó sereg, — bánat s gyász szívében, — 
egy reggelre újra hazakerült. 


Mert aki a saját véreit eladja, 

könyör, mentség, se pardon nincsen! 
Vesszen el rongyul az utolsó szálig, 
hazug imáit ne hallja az Isten! 


Aki a maga rongyos életét 
mások vérén, könnyein váltja, 
gyilkosabb az a gyilkosnál is, 
örökkétig az akasztófa várja. 


Tépjék csak széjjel, vagy verjék agyon, 
nincs irgalom, nincs kegyelem! 
Árokparton porladjon el, 

s fejfája az átok legyen. 


Eddig a mese. Így hallottam én. 
Ma is hallom János bátyám szavát. 
Megtört alakja az égre magaslik. 
Áttüzesíti vén hangját a vád. 


Reszket megtört, harcban fáradt teste, 
vén marka remeg gyerek kezemen. 

— Add, Uram, hogy ne csak a mesékben, 
a való létben is majdan így legyen! 

Minden reményre... 


Minden reményre kigyullad szemünk, 
reggelre várunk, s úgy hiányzik a fény. 
Szemünkben, ha szép, a mese is már tény. 
Hangos szóval a reggelt hirdetjük, 

pedig csak jánosbogár repül 

a sötét éjen át a messzeség megül. 


A gyertyafényben is a napot véljük, 
pedig a nap még messze tévelyeg, 
sötétben még nyugat és kelet. 

Úgy járunk, mint kakasunk járt, 
villámfényben kigyúlt a messzi égbolt: 

s szegény feje rögtön hajnalt kukorékolt! 


Tebenned bíztunk eleitől fogva 


Lehet, hogy néha elfordultunk Tőled, 
Rád sem néztünk, gúny dalát dalolva, 

de lelkünk mélyén, ha pisla fénnyel is: 
Tebenned bíztunk eleitől fogva. 


Lehet, hogy néha el is átkoztunk, 
lelkünk isten-gyűlölet foglya, 

de ha átkoztunk is habzó szájjal: 
Tebenned bíztunk eleitől fogva. 


Templomaidban elhalkult az ének, 

a hit lelkünkben mintha kihalt volna, 
s bár gyom verte fel oltárod lépcsejét: 
Tebenned bíztunk eleitől fogva. 


Bűnösek voltunk. Gőgösek a bűnben. 
Lelkünk a poklok jelvényeit hordta, 
de a sátáni ének orgiáin túl, csak: 
Tebenned bíztunk eleitől fogva. 

Megtagadtunk és keresztre szegeztünk, 
apostolaid is golgotákra hordva, 

de kísértő éjjel, aranyló fényben: 
Tebenned bíztunk eleitől fogva. 


Bíztunk benned, ha üldöztünk is, — 
bukás, kétség az életünk sorja, — 

de a legsötétebb pillanatok mélyén: 
Tebenned bíztunk eleitől fogva. 


Te voltál az, akire felnéztünk, 

ha gúnyolt is a szavak tüske-csokra, 
ha nevettünk is, ha tagadtunk is: 
Tebenned bíztunk eleitől fogva. 


Fejünk felett most összecsapott az ár. 
Elsodort az élet mocska, sodra, 

de fuldokolva csak Tehozzád sírunk, mert: 
Tebenned bíztunk eleitől fogva. 


Aljas kis önző, bukott emberek, 

nézz le ránk, Uram, lágyan mosolyogva, 
s ments meg a borzalmak hadától, hisz: 
Tebenned bíztunk eleitől fogva. 


S Te nem lehetsz a haragvó Isten, 

add áldásod a bűnben fuldoklókra! 
Ments meg, Uram, mert itt a vég, s mi: 
Tebenned bíztunk eleitől fogva. 


Harkály 


Harkály kopog a fák törzsén. 
Apró csőrével veri a háncsot. 
Keresi a héjak mögött alvó 
tavaszi világot. 

Kopog itt és kopog amott. 

Fülel, valaki majd felel. 

De csend,... a fagyos háncs mögött 
a tavasz még csöndben telel. 


...S nem válaszol a kopogásra. 
Szegény harkály lótott, futott. 
Kíváncsian nézegették 

vad szorgalmát a mókusok. 


Két Mátyás vígan acsarog, 
gúnyolják az álmodót... 
De a Harkály hittel-híven 
a fák kérgén, tovább kopog. 


Mert a tavasz már itt lapul! 
Csak hit kell és keresni kell. . . 
S tavaszra lel, ki nem riad, 

és hinni, tenni, merni mer! 


Pesti gyerekek 


Mondjátok rám, hogy bolond vagyok, 
átkozzatok ki, vagy nevessetek, 
kimondom én, ha száz halál jár érte, 
töviskorona hull az igazság fejére: 
hősök vagytok pesti magyar gyerekek! 


Magyarok, ti, akik az ifjúság hitében 
ott álltatok ezer halállal szemben 

Pest utcáin, Buda romjai között, 

míg bomba bömbölt a romváros fölött: 
a haza hitében rendíthetetlen. 


Tizenhat évesek, fiúk és lányok, 


katonák, asszonyok, németek, magyarok, 
hogy megállítsátok a szennyes hordát, 

megfordítsátok Európa sorsát, 
mely halált ordítva ma rátok acsarog! 


Szentek vagyok pesti barikádok, 

kiégett házak, romba dőlt falak, 

mert itt torpant meg kelet szennyes árja, 
tüzes esőt, száz halált okádva, 

mint annyiszor már Buda fala alatt! 


Áldottak vagytok sötét, dohos pincék, 
oltárrá szentelt védőitek vére. 
Tömegsírok, hol üveges szemekkel, 
fegyver agyára ráfagyott kezekkel 
hullottak ezrek az anyaföld ölére. 


Áldottak vagytok budapesti kövek, 
ti védtétek a harc marok kis népét, 

s ti köztetek lángolt fel hősen, 
halált megvetve, büszkén, eszelősen 
az ezeréves magyar dicsőség! 


Hitetlen világ, hajolj meg előttük, 
csoda történt itt, Isten tett csodát, 
hogy megállítsa a Sátán gőgösségét, 
a szép, a jó, az igaz örök végét, 

s Isten nevében a magyar katonák. 


Felöltöm lelkem ünneplő ruháját, 

s bár mondjon mást még egy bomlott tömeg, 
szentségtek hírét az égre kiáltom, 

sírotokra szórom minden szál virágom, 

Pest védői s ti meggyalázott kövek! 

S álljon ma felette dicsőítő szobra 

a szennynek, az ördög sötét hatalmának, 

lent a mélyben új erők gyürkőznek, 

új ereje támad a halott erőnek, 

s Isten nevében új hajnalfény támad! 

Felvirrad még a reggel romra, sírra, 
egy világ hull térdre előttetek, 
budapesti kiégett házsorok, 

s kiket ma sírva hősnek álmodok, 
Pest védői, ti magyar gyerekek! 


Nézd, a zászló újra leng az ormon! 
Halott százezrek arca felragyog! 
Megzendül az Isten orgonája, 

hogy világgá szórja örök, szent csodára: 
ti voltatok a leghűbb magyarok! 


A hit... 


A hit Isten szívéből virágzik, 
illata a szeretet, 

színe a jóság, 

szára az akarat, 

s harmat éltető árja 

a vértanúk vére hullása. 

Így él: a magot 

az Isten adja, 

s a vértanúk véréből 

nő magasra! 


Krisztus a londoni konferencián! 


Az éjjel rám szállt a sötétség csöndje, 
két szememre csodás álom: 
Krisztust láttam elnökölni 

a londoni konferenciákon. 


A főhelyen ült. Csillogó szemét 

a terem csillárján felejtette. 

Csodás gyémántként két könny égett 
a szempilláin meg-megremegve. 

Körötte ott ült mind a négy nagy. 
Határokról száz vita folyt. 

Éhes milliók bús sorsáról. 

És Molotov lázítva szólt. 


Marshall cáfolva ráfelelt. 
Bevin helyeselt csendesen. 
S a francia higgadt szavától 
felmuzsikált a nagyterem. 


És folyt a vita éveken át. 
Megegyezéstől jaj, messze még. 

S kint rongyban, éhen, ázva, fázva 
pusztul az árva, kerge nép. 


Akkor felállott Krisztus és szólott: 
Kár itt a sok terv s tervezet, 

mert egy kell, Uraim, csak egy kell, 
egy maroknyi kis szeretet! 


Új törvény se kell! A régit kell csak 
hatályba léptetni megint! 
Évmilliók óta örök törvény 

az Úr parancsa, mely megint, 


hogy ne legyen bűn, egymásra átok! 
Szeretni kell! Két szó csupán, 
de örök törvény, igaz s tiszta, 
mint egy napsütéses délután. 


Imádd Urad és Istenedet! 

Szeresd apádat és anyádat! 

Ne csalj! Ne lopj! Ne ölj! Ne véts! 
— hangjában sújtó néma vád! — 


Ne kívánd el soha a másét, 
de add oda, amit csak lehet! 

Mert csak egy az mi örök élet, 
és ami fontos, a: szeretet! 


Ez legyen az Atlantic Charta! 
Aláírója az Úr Fia... 

. ..5S megegyezéssel végződött 
a londoni konferencia. . . 


Csak... 


Csak lenne a szívetek egyszer is árva, 
mint árva a rét, mit a tél beterít, 
hogy sírna a szívetek, várva, kívánva 
lesné a vidám magas ég szavait. 


Csak lenne is egyszer a szívetek égett 
és sírni ha tudna a rét bajain, 

más lenne, de más, de fehér ez az élet, 
és hű szeretet szíve szánk szavain. 


Csak lenne a szívetek tiszta, akár a 
bús tél tetemén az akáca virág, 

s hallgatna a szív a pacsirta dalára, 
szép lenne az ég s ez a furcsa világ. . . 


De jaj, szívetek gonosz, önmaga-ásta 
mély sírba temette a hit szavait, 
és nincs, aki újra a fényre kiássa 
ha egyszer a sír betakart valakit. 


Hajdú Jóska meséje 


Mese, mese, meskete. 
Nem öröm a fele se. 
Csupa bánat, csupa könny. 
Én is könnyel öntözöm. 
Amíg elmesélem, lám. 
Hallgassatok jól reám. 

Hajdú Jóska magyar volt. 
Négy évével meghajszolt, 
űzött, lenézett kölyök 

a jó bajor nép között. 
Menekült az istenadta. 

Úgy hurcolta, hol az apja, 

hol az anyja. Vad viharban, 
éhen, szomjan, fagyba, vészbe, 
februári hóesésbe. 

Csontra fagytan érkezett meg. 
Lélekben már nem is gyermek. 
Meglett férfi, komoly ember, 
ahogy kék gyerekszemekkel 
nagy okosan szembenéz. 

Férfi sorsra érett, kész. 


Itt laktak egy bajor házban, — 
majd egy évig fapajtában, 
most egy istálló fölött, — 

kis odúban, trágyabűzben, 
folyton útban, alig tűrten 

a jó bajor nép között. 


Tejet fal a disznó, réce, 
mégis üres kis csészéje, 
mert a gazda dehogy adna. 
Rámorog a kis magyarra: 
Nincs tej! A tehén nem ád! 
S hamar elmond hét imát, 
amíg áldott felesége, 

amit meghágy disznó, réce, 
kiönti a szemétdombra, 
hogy az apró Hajdú Jóska, 
ha a kis türelme fogy, 

ki ne igya valahogy! 


Nem mehet ki az udvarra. 
Köves ugyan, de a gazda 

egyre rákapcásodik, 

hogy a kövezet kopik, 

s ha rajta jár apró lába, 

fatalpa a követ rágja. 

S kéne már javítnia, 

de néki nincsen annyija! 
Koldus ember szegény feje! 

— Csak nyolc ökre, tíz tehene, 
harminc juha, két pár lova, 


De nem tojnak a rongyosok! 
S kis hasa bárhogy korog, 
Jóska még sosem kapott 
egyetlenegy darabot. 


Csöpp szobában rab gyerek, 
úgy él a rácsok megett. 
Ablak sem nagyon nyitható, 
mert nyáron eső, télen hó 
rongálja az ablakot. 

Sír a gazda: nem kapok 

ha kirohadna a fa, 

s hogyha Jóska, meglehet, 
kitörné az üveget, 

se üveget, se rámát. 

S honnan venném az árát? 
Jobb is az úgy becsukva, 
mert a meleg sem futja. 

S bár a szíve megszakad, 

fát ő bizony nem adhat. 
Magának sincs! jó ember!, — 
alig tizennyolc sterrel. 
Erdeje sem sok már, mert 
alig harmincnyolc Tagwerk! 
De hogy lássák jó szívét 

ad két kas fát egy ingért! 

Roskadoz az almafa. 
Rétegesen alatta. 

Ott pusztul el, ott rohad. 

De egyet enni?... Még olyat! 
S míg az ág majdhogy szakad, 
hullott almát sem szabad 
szegénynek felvennie. 

Meg nem szánja senki se! 

Se az asszony, se a gazda, 
míg a ház két gyerek tagja, 
ha játék-harcra kiáll, 

piros almát hajigál 
ordítozva, nevetgélve 

a kijelölt ellenségre. 


Hajdú Jóska nézte, nézte. 
Szinte száraz kis gégéje. 

A vágy gyötri, tépi, marja. 
Minden vágya, álma: alma. 
Cserepes csöpp szájjal ébred: 
almát kapott, épet, szépet! 

. . . De az alma csupán álom, 
ott rohad a réten, sáron, 

s piroslik a terhes ágon. 

S lázas éji látomáson 
könnyes szemmel pityereg 
a rozsdavásott rács megett. 


Lelkében az alma vágya 
tombol. Lázít a lopásra. 

Még sem lopna, nem szabad. 
Kigyúlt szemmel, leszalad, 
nézni csak az ágakat. 

Kéklő szeme rátapad 

a mosolygó almanépre. 
Kiabál a gyerek féle: 

József, kimm zu spila her! 
Jóska áll és nem felel. 

Körülállják. Ő csak nézi. 
Invitálják, s csak azt érti, 

ő az ellenség lehet. 

Ellenfél a gyerekek... 

s lőni fogják almával, 
aprajával, nagyjával. .. 

Jóska szeme fellobog: 

. ..ehet is tán? — Enni fog!... 
Rám dobják, én elkapom, 

s amit bírok befalom!... 


Körötte zeng, zúg az ég, 
míg a sáncba belelép. 
Máris hull az alma. Jó 
öklömnyi ágyúgolyó. 

Két zsebe gyorsan teli. 
Meg sem rágja, úgy nyeli. 
Alma ágyútűz ropog. 

. . Eltalálják... Boldogok! 
— Jóska százszor boldogabb! — 
Ez a háta... ez kobak... 
ez a melle... ez az orr!... 
Jóska kábultan majszol!... 


Hogy ki dobta?... Ki sejti?... 
Szepl volt-e, vagy Heini?... 
gyerek csíny, átkos, kemény, 
kő koppant Jóska fején; 
Ujjongnak a gyerekek. 
Jóska szeme megremeg. 

A sánc homlokjára hull. 

A sok alma szétgurul. 

Agya zúg... Kis csontja fáj. 
Feje csupa vérben már... 

S megtörő szeme előtt 
almafák erdeje nőtt, 
almahegyek, almarét, 
lelkében érzi ízét, 

mind az övé, mind szabad... 
s betört fejjel ott maradt! 


Úgy temettük csöndben el. 
Gyerekcsíny volt... Ki felel... 
Talán az ég így akart 

felhívni egy kis magyart! 
Bajor földbe temették, 

de kis ácsolt keresztjét 
almafából rendeltem. 

Hantja fölé én tettem. 

Alma legyen fölötte, 

s az őrizze örökre! 


Csak a becsület 


Csak a becsület arathat diadalt, 
ha elbukott sem hull a sárba, 
mert küzdelmét az örök Isten 
tiszta kék szeme vigyázza. 


Mocskolhatják, leköphetik, 
de él a lélek, él a szellem, 

s az az ember erejével 
örökkétig győzhetetlen. 


S hiába tapos fejére a bűn, 
egyszer fénnyel csak feltámad, 
hogy új csodákat mutasson egy 
égett-lelkű, rongy világnak. 


Ferenc gazda 


Celli Ferenc egyszerű paraszt volt. 
Ott élt falunkban télen, nyáron. 
Amíg megfogadták hitre, bizalomra, 
hogy a kazlakra, széles asztagokra 

a közös szérűn éjente vigyázzon. 

Vigyázzon, hogy a rombolás férge, 

s a vörös kakas felé ne szálljon, 

s százak, ezrek dolgos verítéke, 

a szérű szalmája, tele kévéje 

vad pusztulásban hamuvá ne váljon. 


A súlyos tisztesség minden gőgjével 

a szérű szélén büszkén állott. 

Kis makrapipáját marokra fogta, 

s ahelyett, hogy szívvel vigyázott volna, 
nagyokat ásítva vígan pipázott. 


Nagy tisztesség is a szérűt vigyázni, — 
a kis falu bizalma benne, — 

de Ferenc gazda a hitet, bizalmat, 

jaj, istenbizony meg nem érdemelte. 


Lelkét és szívét a gond nem marta, 
hogy mások vagyonkáját féltse, 

csak nagyokat horkolt a kazlak aljában, 
s nem érdekelte, hogy pokollá váltan 
az egész szérű védtelen leégne. 


S mikor egy éjjel sunyi tűz támadt, 
hogy a gazdag szérűt felfalja, 

saját kévéit sebten elhurcolta, 

s elfutott gyáván. A szérűt lángokba, 
recsegve, ropogva martalékul hagyta. 


Idegen földeken rohant már rég, 

mikor, hogy — Tűz van! — zokogni kezdte. 
Ott a szérű kévéje, szalmája, 

akinek kedve van, gondozza, vigyázza, 
magas hivatalát ő máris letette. 


A falu szérűje égett és lángolt. 
S Celli Ferenc egy másik tanyán 

vad meséket költött képzelt küzdelméről, 
szívós harcról, örök érdeméről, 
mintha a bűnös nem is ő lenne talán! 


Ferenc gazda! A szérűnk pusztulása 
mindörökre csak a kend lelkén szárad! 
Bitang ember kend! Az volt, az marad, 
ha mindjárt a tizedik határba szalad, 
átok fejére, nevére gyalázat! 


Nagy tisztességét kutyába vette! 

És hiába sír ma, hazug a szó! 

A gondtalan őrző, a bűnös, a gyáva, 
hiába fut át idegen határba, 

saját mocskára: kötélre való! 


Pásztortüzek 


Fehérgyapja felhőbáránykák 
heverésznek a messzi égen, 

a hold, a pásztor virraszt csupán 
a hegytől hegyig tartó réten. 


Pásztorbotja az ezüst sugarak. 

Pipája füstje: túlnan szürkén borong. 
S mint fenyőerdők muzsikája 
hallatszik az éjben a méla kolomp. 


A pásztortüzet már széjjel taposta, 

— Lassan virrad, a nap is kiragyog, — 

de a sok ezer zsarátnok még látszik az égen, 
a tűz fehéren szikrázó csillagok! 


196 


A KÁRPÁTOKON 
MAJD 
TALÁLKOZUNK 


VERSEK 
1954 


Előszó-féle: 


Ha valaki azt hinné, hogy olyan könnyű egy verseskötetet kiadásra előkészí- 
teni, az súlyosan téved. 

Mert nem olyan egyszerű dolog, hogy közel 15 év "költői termés"-éből hat 
ívre való anyagot valaki kiválogasson, de még kevésbé könnyű ez annak, aki 
ezeket a verseket írta. 

Melyik kerül bele a kötetbe? Melyik maradjon ki? 

Megkíséreltem háromszor két-két hónap időtávolságban egymástól eldön- 
teni, melyek és milyen sorrendben kerülnek a kötetbe. Mindháromszor 
más lett az eredmény. 

Átadtam másnak. Segítsen. 

Segítettek. 

Mindaddig, amíg a kéziratokra, a le nem gépelt versekre nem került a sor. 
Ott kezdődött az áthidalhatatlan, a megoldhatatlan nehézség: elolvasni a 
kézírásomat. 

Végre akadt valaki, aki nemcsak el tudta olvasni, de jobban és biztosabban 
olvasta, mint én. 

Rábíztam, állítsa ő össze a kötetet. 


Ha valaki azt hiszi, hogy egy más összeválogatott és kiszemelt versanyagot 
magát könnyű nyomda alá elkészíteni és leírni, az is téved. 

Kinek van ideje csak versekkel foglalkozni? 

Az emigráció gondjai, bajai, bánatai, keservei, harcai nyomják a vállunkat. 
Már egy évvel ezelőtt boldogan hittük, megjelenhet a kötet néhány röpke 
héten belül. 

Meg is hirdettük a könyv megjelenését. 

Aztán: 

Most ez volt a sürgősebb - új helyiség, berendezni, megindítani a munkát. 
Most az volt a sürgősebb: - megtanulni a nyomdagépek kezelését, a fényké- 
pezés ezer titkát, a nyomólemez készítésének ezer fogását. 

Megint maradt a verseskötet kiadása. 

Kaptuk a szemrehányó leveleket, miért nincs még künn a régen beígért 
könyv?! 

Százszor keményen elhatároztuk, de most már nincs és nem lehet sürgő- 
sebb, a verseskötet kerül sorra. 

Tóth Bandi, a címlap nagyszerű rajzolója immár három éve elkészítette a 
rajzot. 
Már egész rendezőt töltenek meg a sürgető levelek. 

De közben megváltozott az anyag. Új versek születtek és régi versek kerül- 
tek elő. 

Régi versek, amelyeket elveszettnek hittem. A magyar szabadságharc ke- 
serű napjaiban egész kötet vers semmisült meg az egyik budapesti nyomdá- 
ban. 

Az "Én tovább nem hazudok" minden kézirata ottveszett Budapesten. Már 
kész volt a kötet terve, amikor Gárdos Kornélia versgyűjteményéből 
előkerült örökre elveszettnek hitt hat vers. Úgy döntöttünk, beletesszük 
ezeket is, ha nem egyébért, de megemlékezésül ezekre a véres napokra. De 
még arra sem volt időm, hogy Gárdos Kornéliának egyetlen sorban meg- 
köszönjem a küldeményét. Most itt ebben a szokatlan előszóban mondok 
neki hálás köszönetet. 


xk 


És megint csak húzódott a kötet megjelenése. 

Három munkatársam vállalta, hogy külön munkával leírják a verseket. 
De milyen sorrendben? 

Nincs sorrend! Nem válogatunk! 

Leírták a verseket úgy, ahogy azok egymásutánját érezték. 


k 
És most, íme, itt a kötet. 

k 
S nekem előszót kellene írnom. 

k 


Mit írjak? 

Elküldöm őket a lelkem minden melegével azoknak, akiket még érdekel a 
rímes írás, hogy valakinek valahol mi fáj, valakinek valahol mi az öröm, a 
Haza, a becsület, a hűség és az élet. 

Menjenek ezek a versek minden magyarhoz szerte a világon, akik még 
megértenek. 

Legyenek ezek a sorok jó pajtásai, barátai, vigasztalói, örömben és bánatban 
osztozkodó bajtársai minden, de minden magyarnak. 

Nem kérnek ezek a versek sem elismerést, sem hírnevet, csak annyi szere- 
tetet, mint amennyi ezt a kis kötetet nyomda alá feldolgozta. 

Legyen e kötet verseinek lelke erősítője mindazoknak a Testvéreimnek, 
akik rá már vártak, vagy akik vele csak a jövőben ismerkednek meg. 
Kössön össze bennünket ez a néhány vers, csak még erősebben az elhagyott 
Hazával, a Tiszával, az Alfölddel. 

Kössön össze bennünket még jobban egymással! 


xk 


Legyen ez a kis kötet hódolat az örök Magyar Isten előtt, aki megpróbált 
bennünket, de ki velünk volt és velünk is marad. 


x 


Legyen ez a kis kötet tanúságtétel, hogy van Haza és csak egy Haza van! 


xk 


Adjon a Magyarok Istene mindannyiunknak erőt, egészséget, hitet és kitar- 
tást az emigráció nehéz napjaiban. 


Áldás! Békesség! 
Schloss Teising, 1954. III. 15. 


Alföldi Géza 

A Kárpátokon majd találkozunk 


Az éjszakában árnyék imbolyog. 

A szívek mélyén rémület bolyong. 

A kísértőkkel megtelt utakon 

Itt kint kódorgok, kigúnyolt bolond. 
Halottakban botlik meg a lábam. 

És vértócsákon csillan meg a hold. 
Halott hősök az útszéli fákon, 
Romok, mi tegnap templom s tornya volt. 
Kidőlt-bedőlt falú házak során, 

Hol feloszlóban Hit s a Becsület, 

S a ráhajigált sárréteg alatt 
Rozsdásodik az öreg Feszület, 
Tapogatva megyek háztól házig, - 
Léptem zaját sírásnak hallani, - 
Keresem, hogy van-e, aki él még, 

Ki rám figyelne, van-e valaki? ... 
Keresem a magamfajta, "őrült, 

Átkos bolondok" néma seregét, 

Ki megérti a felzokogó szívem 
Társkereső, lenézett énekét... 
Hirdetem, hogy nincs más mentség, Pajtás, 
Hiába szó, a kenetes szavak, 

Hogyha mi magunk nem szakítjuk fel: 
Hát ez az éjjel fel sosem szakad! 
Hiába itt a talpnyalás, Fiúk, 

Feszes vigyázzban úr-nagyok előtt, 
Talpalattal nem lesz nagyobb kertünk, 
De nagyobbak a néma temetők! 
Lehet, hogy más visszaadja házunk, 
De rendet benne csak mi tehetünk, 
Ígérettel telve a padlásunk, 

De attól nyugton éhen veszhetünk! 
Bús politika, reális igék... 

Hiába minden, udvarló szavak! 
Csakegyrealitás maradt igaz: 
Férfi ököl, mely fegyverre tapad! 

Akad-e még férfi, aki bátran, 

Kérőn kinyúl a géppisztoly után? 

Azé lesz a Kárpát büszke orma, 

Kinek zászlója első a csúcsán! 
Honvédsapka, kakastollas csákó, 

Csak ez a út a szabadság felé: 

Ki ér oda elsőnek merészen, 

Lent Brassóhoz, fent Verecke elé!? 
Van-e még egy félmaroknyi férfi, 

Kit nem rettent meg szenvedés, s halál, 
Nem kéri, hogy mit fizetnek érte, 
Hogy nagy-ezüst vagy nyírfa-fejfa vár... 
Nem várja, hogy mint rendeltek róla, 
Jön-e majd rá pecsétes engedély, 
Nadrágszíját meghúzza egy lyukkal, 
Nem udvarol, nem kér és nem beszél: 
S ha üt az óra, tudja, mit tegyen, 
Hogy hová üssön rettentő nagyot. 
Történelmet a merészek írnak, 

És nem óvatos, szürke duhajok! 

Férfi kell itt, nem fecsegő asszony, 
Kréta-papíron síró kérelem! 
Döntő-bíró, ne az érdek jajja, 

A fegyverzaj s a géppisztoly legyen! 
Bolond álmok égnek a szívemben: 
Ötszáz férfiról, aki mer s akar, 

Aki eddig nem feledte még el, 

Hogy mit takar e kurta szó: magyar! 
Ha jön a perc... Irány a Kárpát, 

Addig meg sem áll, a Tett-lován repül, 
Krisztus keresztjét iszákja rejti, 

Puha hajára vassisak feszül, 

Új jövőt teremt a Bácska földjén, 
Erdélyben, fent a magas hegyeken... 
Akad-e még, Fiúk, aki csöndben, 

Vad, szótlan dühvel álmodik velem?!... 
Ne mondja még, egy szóval sem talán, 
Csak hallgasson, beszélni még minek... 

- Isten is hallgat és mégis teremt, - 

Csak gyűjtsétek az erőt, és hitet. 

S ha itt a perc, eltűnünk szótalan 

Nem is marad meg egyetlen nyomunk... 
És fent az égben, Csaba seregében, 

Vagy a Kárpátokon majd találkozunk! 


Pfarrkichen, 1949. X. 6. 


Harc! 1938 


Úgy születtünk, hogy vihar száguldott, 
földrengés zúgott át éppen a föld felett. 

A sziklás partokon a tenger döngetett 
egetreszkettető vészes dörgést, 

vért paskolt ki az eső a páncélos őslényeken, 
erdőket tarolt le rettentő jégverés, 
istenostoraként száguldott a villám, 

s mint beteg, rettentő érverés 

dübörögtek a folyamok végig a földön. 


Úgy születtünk, hogy bölcsőnkbe halkan 

az első reggel az apánk már kardot dugott, 
előbb tanultunk bánni a kelevézzel, 

mint ahogy a lábunk még járni tudott. 

Még lépni sem tudtunk, de vészes paripákon, 
vadlovakon halálra kész nyakkal száguldoztunk 
az ázsiai pusztaságokon. 

Lecsaptunk mint viharfelhő, vagy végzetes álom, 
diadal jelezte, erre jártunk. 

Ember nem ismerte soha a hátunk, 

csak izmokká merevült arcbőrünk látta 

a fél világ, amíg remegve bánta 

meg, hogy véletlenül az utunkba akadt. 


Es most mi lennénk azok a békés szamarak, 
akiken az utcacsőcselék is nagyokat rugdal, 

akik nem merünk kiállni egy szál akácrúddal 
a csaholó kutyasereg ellen, 

csak megbújunk mint férfironcs, mint ember-vakarcs?... 
Testvér: hajrá!... Harc!... Harc!... Harc!... 


Meghajolni évezredek nem láttak, 

s most hajbókoljunk egy őrült világnak!?... 

A sorsunkat eddig mindig mi mértük, 

s most sakálok mondják meg, mi lesz a végünk!?... 
Testvér! Harc!... Harc!...Harc!... 

A földünkből hajdan egy röget el nem vett senki, 
ha karddal támadt, széttéptük kézzel, 

s most kalmár kézen egy nemzet álma vész el, 
egy nemzetet lopnak el sunyi gazok, 

békés szólamok, istenes sóhajok!?... 

Testvér: Harc!... Harc!... Harc!... 


Nem igaz, hogy a béke megoldás 

nem igaz, hogy tűréssel megjavul minden, 
átkos tunyaságok bujkálnak ereinkben, 

s a Halál az Testvér, ha el tudod hinni, 
nem kard kell, csak talpalni és sírni! 


Nekünk a béke nem kell, Testvér, 

sem a kül-ellenség ellen, sem az ellen, 

aki idebent az élő testen rág. 

Nem tűrünk tovább rókák és viperák!... 
Nem bámul itt tovább a nagy semmiségbe 
egyetlen tiszta szem, egyetlen büszke arc! 
Testvér: Harc!... 

Az utolsó csepp vérig: 

Harc!... Harc!... Harc!... 

Megkongatjuk a vészharangokat... 
(Miskolc, 1938) 


Elég volt a csöndes álmodásból, 

elég volt a rózsaszín felhőkből, 

elég volt a szebb jövőről szóló ezeréves 
szép magyar mesékből, a leszből, a majdból, 
elég volt! Elég!... 

Elmeséltünk már minden magyar mesét, 
bölcsőnktől a sírig mesék és tervek 

között vezet a botrányos út, 

de kivitelre sem gond, sem erő sosem jut! 
Mesékkel kötünk be sebet, tömünk be éhes 
szájakat, letagadjuk, ha a szomszédból 
átcsapott a tűz, ha torkunkig ér az ár, 
fölöttünk tűz, alattunk víz, 

bennünk belül ezer sunyi miazma rág. 
Elvesztettünk már Istent és Hazát, 

idegen tőlünk zsoltár és Tízparancsolat, 
becsapnak a papok, s becsapjuk a papokat! 
De ne tovább, Testvér, a hazaáruló álmodásból 
ennek a népnek elég! Úvöltsd a veszélyt, 
hogy száz határ riogja vissza a hangodat, 

és kongassátok meg a vészharangokat! 


Kapaszkodjunk kötelébe százan, ha egy erejére 
nem mozdul meg a tehetetlen érc, 

és zendítsük bele bús harangszavával 

az éjbe, a csillagtalan magyar éjbe, 

ébredj magyar, mert mindennek vége, 

s az égő házat elviszi az ár, amíg 

lázas testünk bent fetreng a szoba-konyhás 
lakásban rozzant öreg ágyon. 

Kongassátok meg a vészharangokat, 

hogy mindenki lásson, 

mindenki ébredjen, mert halálos az álom! 

Egy ezredévet építettünk fel eddig arra: 

mi lett volna, ha így lett volna!? 

És mi lesz, ha így lesz? És ha így lesz, dolgozunk!... 
De nem dolgozunk, de nem akarunk, 

csak várunk, várjuk, hátha, hátha 

leszakad egyszer ránk az Isten csodája! 

De ki hisz ma már abban, hogy a dologtalan tervet 
az Isten megáldja, 

mikor munka után 1s ritka az áldás, 

... lelket riogat ez a magyar Kálváriajárás 

tervek, célok, délibábok, puszta remények 

kietlen Golgotahegyén, ahol negyvenfokos hőségtől összeégett 
ezredév távlatának dicsőségébe beletemetkezett 
magyar szem lát csak valamit ködleni!... 


Hagyjunk fel már egyszer azzal a hittel, 

hogy becsületes apák csodás nagysága, 

egy ezredév megmenthetne egy fajt, egy népet, 
mert dicső apák után dalolva tipor el 

gyáva kukacokat a diadalmas élet! 

Testvér, fogjunk össze, most egyszer, 
temessük el a régi harangokat, 

utánam, Bátyám, utánam, Öcsém, 
megkongatjuk a vészharangokat!... 


Elég a szó! 
(1940) 


A beszédből pedig már elég volt, 

nem akarunk több beszédet, 

több szó már az agyunkra menne, 

több hasonlat, több eszme: 

hogy itt még mennyi remény lehet... 

fordul majd a sors, csak türelem... 

csak várni kell mert az idő nekünk dolgozik, s a mai 
életünk magától is szépre fordul... 

amikor felettünk már a halálharang kondul, 
nem akarunk többé álmokat hallani! 


Nem érdekel, miért jutottunk ide, 

nem törődünk: ki okozta ezt, 

csak azt tudjuk, hogy súlyos a kereszt. 

Egy érdekel, hol van az az ember, akinek szíve, 
esze van arra, hogy könnyítsen a terheken! 

A szónak itt már többé nem terem 

aggódó szívekben puha talaj, 

... Itt az ár, most már hol az a mentőcsónak, 

s nem az a lényeg, hol a baj! 


Tetteket ide, mert a szó halott, 

s halottakból nem élnek meg az élők! 

Ellepik az áradó habok 

a soha nem cselekvőt, a mindig messze nézőt! 
Torkunkon a kés, vagy ha így szebb mondani, 
a szánkig ér az ár mocskos vize, 

s ha nem teszünk sürgősen valamit, 

nem ment meg többet soha senkise! 


Elég a szó, hangos tirádák! Fel a munka 
szekerére. Ki ásóra, ki kapára, 

ki mérőlécet hoz, ki tust, rajzeszközt, tollat, 
de az életünk áttépett gátjait 

meg kell igazítanunk, még ma, már ma, 
mert holnap, jaj, késő lesz holnap! 

Az Isten sem ment meg egyetlen tunya, 
tehetetlen, csak imádkozó népet, 

az Isten segít, de csak hősöket, 

s nem nyivákoló, buta, jajgató heréket! 


Ha ezren belehalunk, hát pusztuljon ezer, 
de életben marad a többi, 

egyszer úgyis meg kell halni! 

Aki gyáva, azt meg kell ölni: 

a gondolat kínzó fegyverével, utálattal, 

lenézéssel! De a szó elég: 

a Halál itt kopog révületbeszédülő, 

lassan ködös koponyánkon, 

s ha nem lesz senki, aki a Halállal párbajra kiálljon, 
ha csak szavak lesznek tovább is, 

mézes-mázos, színes álmok, 

megfojtják a túltengő szavak 

ezt a nyomorult, kivénhedt világot! 


Beszéljünk nyíltan, Testvéreim! 
(1941) 


Úgy van, beszéljünk már egyszer nyíltan, Testvéreim! 
Hagyjuk el a szép szóvirágokat, 

öljünk meg minden buta hasonlatot, 
példát, idézetet, mégis-t, vagy-ot, 

s mondjuk meg, amit érzünk: tisztán, 
őszintén! Ne burkoljuk bele 
cikornyás szavakba, s mint hintán 

ne libegjünk határozatlanul, 

végzetes önzőn sorsunk felett: 

vagy mint kézigránáttal játszó gyerek, 
ne örüljünk, hogy a külszín de szép, 
ne dadogjuk át a valóságot kínosan, 
sután mosolyogva, nevetgélve, 

mert lassan-lassan bele halunk ebbe 

a buta szóvirágos, szóokádó nevetésbe! 


Ne mondjuk végre, hogy nem fáj, mikor 
ványadt gyomrunkon nagyokat ütnek, 
mikor ököllel vág képen a sors, 

de ordítsunk egy ájultan rémültet, 

hogy beleremegjenek az ablakok: 

Hé élünk, hé, akit ütnek, az én vagyok! 


Ha fáj valami, merjünk már végre sírni, 


ha csaló az alispán, nyíltan megírni, 
ha rabol a gyáros, azonmód kikiabálni, 

s ne kelljen mindezért szégyenplaccon állni! 
Ha a méltóságos közigazgatás vége, - 

egy apró kisember, mert van fixfizetése, 

van fája, van kedvezményes vasúti jegye, - 
az emberi voltunkba úgy rúg bele, 

mint rühes kutyába, 

rúgjunk utána. 


Merjünk már egyszer nyíltan beszélni! 
Szabadjon már egyszer bírálni is, 

hogy vallásgyalázna, lázadna bárki is, 

hogy Istenkáromlónak gyalázhatnák le emberek, 
mert megkérdi, hol itt a krisztusi-szeretet?! 
Merjünk már egyszer kezet fogni 

azzal a baráttal, aki paraszt, hogy 

ki ne zárjanak a Kaszinóból, 

s ha egy koldus az utcasarkon mint Istennek bókol, 
merjünk kezet szorítani vele, s így szólni: 
Testvér, hogy vagy, fáj valamid? No, nézz 

s szemembe, hiszen testvérek vagyunk, 

s a te kezed, ez a piszkos, fekete kéz 

az én fehér bőrömmel egy vérrokon... 

... És ne is röhögjenek ezért rajtunk 

senki emberkék nagyúri zsúrokon! 


Beszéljünk már egyszer nyíltan, Testvéreim. 
Ussünk, ha ütni kell, simogassunk, 

ha valami simogatásra hajt. 

És, Testvéreim, ne bántsa már egyszer 
mindig csak éppen a magyar a magyart! 


A véreskardot körülhordozom 
(1944) 


A végvárakon már áttört az ellen, 

dúlja földünk, rombolja a házunk, 
asszonyi testeken dőzsöl, míg mi várunk: 
de hogy mire várunk, tán az ég sem tudja, 

mért nem ütünk daccal büszke szép kardunkra, 
mért nem vágunk széjjel rabló hordák útján, 

s mért nézzük a rablást, mint jégverés elmúltán 
megrémült gazda a kivert vetések... 

Mert várakozónak nem halad az élet, 

... az élet a rohanóké, az élet a küzdőknek 
termi a babérokat, a sikert, a romokon 

csak patkányok élnek. 

Legyen hát vége várásnak, tűrésnek, 

várnak a harcok, édes rokonom: 

Én a véres kardot körülhordozom! 


Idefigyeljen most minden ember, 
akiben él még egy parányi csöppje 

a magyar virtusnak, ami összetörte, 

ha valaha is valaki eléje állott. 

S Halál mocsarakon emelt országot 
magának s tart meg ezredéve, 

és aki belenézhet még saját szemébe, 
akit önmaga is nem szégyell még félve: 
kardot a kézbe, olvasót a kézbe, 

s ki-ki nagy kevélyen csak azt az egyet nézze, 
hány fej hull köréje. 


A véreskardot körülhordozom: 

vizsgálja meg férfi, asszony, lány, gyerek, 
él-e még benne a Hazaszeretet. 

S ha nincs benne többé a Hazáért érzés, 
boruljon le sírva, könnyeit úgy öntse, 
maradjon szolgának, béresnek örökre. 


De akiben még ég: erő és akarat, 

fel tudja emelni a leveses-kanalat, 
kérni mer, enni mer magyar kenyeret, 
szülni mer, nevelni magyar gyereket, 
aki magyar szóval mer Istenhez szólni, 
büszke arra, hogy magyarnak hívják, 
fel meri keresni az édesapja sírját, 


210 


hogy ne szégyellné, apám, mivé lettem... 

azt várjuk, Testvér, várjuk rendületlen!... 

Várjuk, ha ma jön, s várjuk, ha holnap, - 

ha még élünk holnap, holnap is jó lesz, - 

de ha talán nem talál már majd csak holttesteket, 
temessen el bennünk legalább ősi igricdallal, 
közölje halkan minden gyászmagyarral, 

hogy elestünk gőggel, büszke dacos szemmel, 
de meghátrálni köztünk nem volt gyáva ember... 
vagy maradjon itt sírjaink felett kísértő Halálmadárnak, 
gyilkos átoknak a porladó csontokon... 


Hívlak, Testvér, a Véreskardot, ím, körülhordozom. 


Csodák pedig nincsenek... 
(1938) 


Csodákban ma már a papok sem hisznek, 
csodát ma már nem csillogtat meg az ég, 
kiöltek a zsolozsmátlan ajkak 

s hiúság-templomok minden égi mesét! 
Ma már a hegyből forrás nem fakad, 
hogy enyhítse a harcosok ajkát, 

s ha megindul a hegy, szikla leszakad, 
nem az ellenfélre zuhan halált mesélve, 
de keresztes vitézek fáradt seregére! 


Ma már világító oszlop nem halad 
előttünk, mint zsidók előtt az afrikai éjben, 
mert a villanyt is kikapcsolják elsején, 

ha nem fizettem pontosan, s hogy éljen, 

- a népnek nem hull az égből manna, 

de alattomos keleti szelek 

még a kérges tenyerekből is inkább 
kiráncigálják a száraz kenyeret! 


Aki beteg, nem gyógyul meg csodára, 
a beteg, az meghal, ha maga nem akar élni, 

s belehull a végtelen időkbe 

Nyugat Védőbástyája, ha elfelejt remélni, 
és dolgozni és küzdeni és kiállni 

végvári harcokra, egy szál karddal 

szemben az alattomos pénzzel, kötvénnyel, 
szemben síboló bankárral, hosszal, besszel, 
szlávval, árjával, zsidóval, kereszttel! 


Csodák pedig nincsenek! Sebed sajgását 
ne várd: csodák mulasszák el! Nyald azt a 
sebet lázpiros száddal, 

mint kutyád, ha felvértezte egy másik, 

s ne várj csodát beteg hazáddal, 

hanem ökölre, Testvér, az utolsó csapásig, 
az utolsó csepp vérig, míg egy csontod ép, 
az utca girhes, kóbor kutyája is 
visszaharap, ha valaki lábára lép! 


Csak mi állunk itt gyáván, csodát remélve, 
mint pipogya, gennyedő hátú koldus, 

az Élet országútján rúgott jószág, 

mi, akiket úgy rettegett egyszer egy világ, 
mint félelmetes Isten haragvó ostorát, 
mi, akiket irtott évezredek által, 

király, pap, kereszt, félhold, gróf, paraszt, 
kereszttel, szablyával, deressel, kaszával, 
mi, akik nem tudtuk önmagunk megölni, 
most tetvek fognak jönni, 

és tetvek marnának széjjel, 

mint bűzlő tetemet a dögkeselyűk 
bánatosan bús, fullasztó gyászos éjjel!?... 


Csodák pedig nincsenek, s ha tenne is még 
az ég földrengető királyi csodákat, 

olyanról még egy rege sem mesél, 

hogy koldusra nézett az Isten szeme, 

aki az eget szidja, de mindent, mindent 
egyre csak mégis az égtől remél!... 

Harcra, fiúk! 


Harcra, fiúk! Halljátok? Zeng a dal! 
Harcra, aki mer! Aki élni akar! 


A sötétségnek büszkén "állj"-t kiáltok. 
Utánam fiúk! Az élre ma kiállok. 

Úgy hirdetem az Igazság szavát. 

Fújja a szél a hitem zászlaját. 

Lobog a selyme. Isten szava rajta: 
Örök az ige: Ne bántsd a magyart! 
Hirdetem, hogy hősök voltunk, bátrak. 
Dicsőség nékünk és nem gyalázat! 
Elég volt már a börtön, szenvedés, 
Lenézés, átok, rúgás és verés! 

Amit csak tettünk, jogos volt és örök, 

S harcaink fölött az Isten őrködött. 
Térj, térj magadhoz, megszédült világ, 
Áldd meg bennünk a ma átkos hibát, 
Hogy nem dobtuk a fegyverünket sárba, 
De kiállottunk az összeomló gátra! 

És öntestünkből emeltünk falat, 

Hogy megtorpantak az ördögi hadak. 
Mert mi tettük az örök, nagy csodát, 
Hogy zenghetnek még templom-orgonák. 
Még ima szállhat s a omtemplomok 
Oltáráról még száz könyörgés zokog, 
Hogy "Ments meg, Uram, mert eljött a vég!" 
S mi tettük, hogy felvirradhat még. 
Mert mikor minden hit az éjbe hullt, 
A magyar hit fénye fel, az égre gyúlt. 

S bár öltek érte sátán, vad kezek, 

A hitünk fénye meg nem remegett. 
Hirdettük a Jóság igazát, 

A Szeretetet, a tiszta Hit szavát. 

Ma... nézd, a hajnal lassan felszakad, 

S én itt állok a rom-falak alatt... 

De él a hitem, tiszta, szent öröm, 

S fölöttetek is féltőn őrködöm. 

S hívlak, fiúk... Hahó!... Ébredjetek! 
Dobjátok el a megbújt félelmetek. 

Ki a síkra!... Előre, büszke faj! 

Árpád vére, csodákra kész magyar. 
Kit a hajnal fénye szunnyadón talál, 
Kioltja lelkét a lappangó halál. 

De kit az éjek árnya nem szalaszt, 

A sötét tépő hangja nem maraszt 
Szobákba bújva, félve, reszketőn, 
Kiáll velem a viharos mezőn. 

S ha jő a hajnal, fénye ránk ragyog, 
Elsők leszünk, mi konok magyarok. 
S aztán hadd bőgjön, zúgjon a halál, 
Ki nem retten, új életre talál. 

Mert pusztulás csak gyávát veszthet el, 
A hős fejére élet permetel. 

S a magyar gyáva nem volt soha még. 
Reánk épít ma is a sors s az ég. 

Az élet kulcsa kezünkben, fiúk, 

Mi szabjuk meg, jövőnknek majd mi jut. 
Kezünkben az élet itala, 

Vagy a halál, az elmúlás maga. 

És én, fiúk, a jövőt akarom, 

A dics fényét itt minden magyaron. 

S ha gyáva népség, nem lesz, ki követ, 
Bár ellenemre száz pokol jöhet, 

A harcot állom! Zászlóm fenn lobog. 
És szívem az Úr szívével dobog. 
Tudom, harc lesz. Véres gyötrelem... 
De ránk virrad az áldott győzelem. 
Én indulok... Fiúk, kövessetek, 

Ha éltek még, hát rajta, jöjjetek! 


Harcra, fiúk, halljátok, zeng a dal?! 
Harcra, aki mer! Harcra, aki magyar! 


Liebenau, 1947. XI. 29. 

Magyar nóta: 


Magyar nóta, víg és síró, 
Könnyekre, meg táncra hívó, 


Tele könnyel, szerelemmel, 
Duhaj, pohártörő kedvvel, 


Hol mély bánat, mint a bánya, 
Büszke, mint a fehér nyárfa. 


Fáj, mint örök, vérző vágás, 
Atok?... Nem, csak szemrehányás. 


Ezer szín és ezer dallam, 
Hol rikoltva, hol meg halkan. 


Halotti dal: tele kedvvel. 
Olyan, mint a magyar ember. 


Budapest, 1943. 


Péter-Pálkor... 


Telt kalásszal ringó róna, 
Mintha szőke haja volna. 
Hullámosan hull le vállig, 
Ameddig az égtől látszik. 


Mint az alig járó gyerek, 
Vígan táncol, futkos, nevet. 
Anyja vezetgeti kézen: 
Aranynap a nyári égen. 


Telt kalásszal ringó róna, 
Szőke haján anyja csókja. 

De szép kölyök, az áldóját: 
Péter-Pálkor Magyarország. 


Miltach, 1953. I. 25. 


Ne fussatok el a széptől! 


Mi a szép? Hogy mi a szép? 
Tudja azt a magas ég. 

Ne fussatok el a széptől: 
Egy darab az Úr szívéből! 


Liebenau, 1951. II. 14. 


Pajtás...! 


Pajtás, tudom, hogy kínoz a sorsod, 
kevés a kenyér, tüzelni a fa, 

s öregszünk, párolog erőnk, 

mint virág kelyhéből illata. 


S mégis biztatlak, hívlak, várlak, 
kiáltó szóval, s hallgatag: 

meghalni lehet, de ebben a harcban 
elfáradni, pajtás, nem szabad! 


Mert te tudod, a harc miért tombol, 
a fajtánk fekszik halálos ágyon, 

a minket rendelt annak az Úr, 

aki küzdjön, aki megváltson! 


Mert mi vagyunk a mentség, pajtás, 
ha két karunkból erő árad, 

csak mi tehetjük, újra éljen, 

mi tehetünk csak csodákat. 

De csodát csak a hívő tehet, 

a hívő, konok akarat: 

meghalni lehet, de ebben a harcban 
elfáradni, pajtás, nem szabad! 


Szorítsd össze, ha fáj, az öklöd, 
csikorogjon felsíró fogad, 
lógjon rajtad utolsó rongyod, 
az éhség marja gyomrodat, 


tarts ki, pajtás, a mindenségit, 

mert ez az egy mentség maradt: 
meghalni lehet, de ebben a harcban 
elfáradni, pajtás, nem szabad! 


Én nem fáradok! Ha néha-néha 

a lelkemre ül a kétkedés, 

ilyenkor megfürdök gondolatban a 
Tisza vizében. Vad érverés 


robog át rajtam. És konok leszek! 
Megtörülközöm mosolyokban, 
melyet rám csillogó tiszta szemekből 
és gyerekek hitéből fontam. 


Felöltöm az anyák álmából szőtt 
gyémántos, aranybojtos ruhám, 

s mint mesék királya, hőse rohanok 
előre az új harcok után! 


S a távolból mint erdőzúgás 
zeng utánam egy akarat: 
meghalni lehet, de ebben a harcban 


elfáradni, pajtás, nem szabad! 


Eichstatt, 1947. XII. 17. 

Achilles énekel... 


Fiúk, a harcnak nincsen vége. 

A nehezebbje még hátra van. 
Annyi az ellen, mint a pelyva, 
Fegyvere s népe számtalan. 

Egy világ támad ellenünkre, 

És ömlik a patkány száz lyukon. 
Ne higgyétek, hogy gyáva lettem, 
S fiúk ma mégis búcsúzom. 

A harcos, az nem akkor hal meg, 
Hej, mikor a vére megfagyott. 
Mikor a lelke omlik össze, 

S lélekben én halott vagyok. 

Nem ellenség ereje vert le, 

De elégtem, mint egy rongydarab. 
Sose kérdjétek, hogy ki tette, 

Ne éljen bennetek harag. 
Szemetek csak az ellenségen, 

Ha nyomorultan én elveszek, 

A gyilkosom se keressétek, 

Az Úr, ki így rendelkezett. 

Áldott a kéz, mely orvul ölt meg, 
Mert tán így holtan még több leszek. 
A test búcsúzik... s szól a lélek: 

Itt maradok én köztetek. 

Leszek a felsikoltó élet, 

Az örök vád, nincsen-irgalom, 

A testnek nincs, hol megpihenjen, 
Hitemnek nincs, nincs sírhalom. 
Rátok hagyom minden kis álmom, 
Az égre, fiúk harcoljatok! 
Vegyétek birtokotokba bátran, 

A szebb, a legszebb holnapot. 

Ott a cél s most tovább az úton, 
A harcok dalát hittel fújom. 

A lelkem elhaló hörgését 

Reátok hagyom... s búcsúzom. 

Halott harcos csak akadályoz, 
Nem leszek tinéktek akadály. 
Valahol majd az őszi réten 

Reám borul a vak halál. 

Fiúk szememből könny patakzik, 
Úgy fáj a búcsú, hogy elmegyek, 
Egy életet tettem e harcra, 

És mást halottan sem leszek! 
Mit örvendesz, kacagsz, te Sátán?! 
Bár az áruló nyíl jól talált, 
Meghal a test - meghalt a lélek! - 
A hit: túléli a halált. 

És hitem lesz a harci zászló, 

Vad harci dal hörgő sóhajom. 
Fegyverrel támad ellenedre 
Életre gyönge két karom. 

Fiúk, tovább a győzelemre! 
Szent csodát vár tőletek az ég! 
Én gyönge voltam a csodákra, 

A vén harcos hát hátralép. 

Ha fáj nyomorult pusztulásom, 
Fiúk, ne reám gondoljatok, 
Amit elérni én nem tudtam: 
Mentsétek meg a holnapot. 


Liebenau, 1952. VIII. 22. 
Felelj, Uram! 


Meghalni, hogy a hegy ránk szakad, 
Lezuhanni a csúcs alól, 

Elmerülni az óceánon, 

Meghalni, mert megcsalt egy álom, - 


Meghalni harcban ezer ellen, 
Elhullni, eltiport a tank, 

Meghalni kínzó keresztfákon, 

Hogy golyó tépjen, fegyver szántson: 

Kit érdekel? Meghalni meg kell. 
Belerúgok a Halálba!... 

De elpusztulni trágyalében?... 
Hát felelj, Uram... ezért éltem!? 


Miltach, 1952. X. 1. 


A titkok furcsa malma... 


A titkok furcsa malma lettem. 
Furcsa erők hajtják a malmot. 
Őrölök engedelmes gépként: 

Jaj, kispatak vagy szélvész hajtott? 


Még nem tudom, mit, de őrölök. 
Mi fut át rajtam: konkoly, búza, 
S a gépteremben hajtószíjam, 

Az Isten vagy a Sátán húzza... 


Nem tudom... Halkan mormol a malom. 
Őrölök, mert erre rendelt az élet. 

Kinek? Mennyiért?... Sose kérdtem. 

Mi várhat rám: csók, hír, végzet... 


Halkan pereg az őrlemény. 
Új őrlet már a garaton. 

A titkok malomköve lelkem, 
S míg mormolását hallgatom, 


Elringatom a munka lázán 
Kérdéssel fájó lelkemet. 
Mondjátok meg, kinek a malma, 
Kié is vagyok, emberek!? 


Hordjátok csak, megőrlöm én, 
Ha bú, ha gond, ha száz öröm: 

S de szép is lesz, ha majd kidobnak, 
Egy öreg kotlós - tele holnap! - 
Fészket rak majd a tört kövön. 


Straubing, 1952. IX. 28. 


Turáni ének 


Valahol északon, hol a hó varázsa 

szikrázó szépségeket szór a téli tájra, 
nyáron ezer tó tükrében páváskodik a nap, 
valaki, ki tőlem de régen messze elszakadt: 
Testvér, üzenek neked! 


Erre lent délen, hová még hangom is elér, 

s hol ősi, véres, hősi, szent csatákról a Marica mesél, 
hol színben, vonalban, szokásban, szívben, 

ott él még égő napként az ősi szittya isten: 

Testvér, üzenek neked! 


Keleten, ahol a Fuzsijama füstje 

örök üzenetként száll a végtelen űrbe, 
cseresznyevirágok sziromszőnyegére 
boldog mosollyal szitál szamurájok vére: 
Testvér, üzenek neked! 


Mások rabláncán csüggedő fajom, 
s Itt a Tisza táján szántó magyarom, 
fekete városok dolgozó munkása, 
székely hegyek erdőirtó óriása: 
Testvér, üzenek neked! 


Üzenem, hogy egyre gondolok tirátok, 
a szívek nyelvén hozzátok kiáltok. 
Átsikoltok vígan hegyeken, tengeren, 
ősi lármafánkat ma hívón megverem, 


221 


Átkiáltom kelettől nyugatig, északtól délig, 
harmatos reggeltől viharos estélig, 

hogy nem vagyunk egyedül, kidobott és árva, 
mi vagyunk a világ legnagyobb családja! 


S hiába rázza a földet vihar és pokol, 

ha ezermillió testvér, ki szerte kóborol, 
kétezer-millió kar, ezermillió lélek 

egymásra talál, testvér, én semmitől sem félek! 


Suomi, csillogó véres hómezőkön 

ott állok én is fegyverben és őrzöm 

az ősi szent földek mindegy porszemét, 
ami néked fáj, az bennem is vérig ég! 


Ősapáink Várnánál együtt estek el, 

fiuk sem rosszabb, veletek menetel 

ott Bulgáriában, hittel, kéz a kézben 

s megyünk, dacos testvérek, új ezredév elébe! 


Nippon, büszke harcosaid között én is ott vagyok, 
halálpilótáiddal dalolva zuhanok. 

A felkelő nap fénye egész ideáig lángol, 

s megszázszorozva csillan fel a szőke Tiszáról! 


S ha egyszer Indiában is reng majd a föld, állom, 

S hull a bilincs, elnyomott fajom, azt a földet én is rázom! 
Ha páriák sátrába beköszönt a rég várt diadal, 

felzúg bennem is az ősi győzedelmi dal! 


Kiss János, Kovács István, Nagy Péter a Kárpátokon 
nem árva többé, de félvilággal rokon, 

s ha nem is érti, millió testvére mit beszél, 

megérti, mit üzen a múlt, s mit súg az ősi vér! 


Távol évezredekben, ahol más mit kereshet, - 
ködös legendát, elsüllyedt világot, soha nem volt nyelvet, - 

mi réges-rég ott vagyunk, hatalmasok és erők, 
évezredekkel az egyiptomi papiruszok előtt! 


Még haza sem volt, de ha a faj kívánta, 
dalolva mentek ősapáink a legkínzóbb halálra! 
S talán azért fútt az élet viharja szerteszét, 
mert eleresztettük egymás becsületes kezét! 


De most mikor sarkaiból kifordult a föld, 

bűn, vétek, romlás, dögvész minden kis zugot beölt, 
túl a véres fekete, gomolygó fellegeken, 

felétek nyújtom kézfogásomra fáradt két kezem, 

s Testvér, üzenek Neked! 


Uzenem, hogy együtt győzünk, vagy együtt bukunk, 
halál, vagy dicsőség közös szent utunk, 

s ezen az úton, most láss csodát, világ, 

diadalra menetelnek a szittya katonák! 


Csak kéz a kézben, árkon bokron át, 

finn testvér, bolgárok, jó magyar katonák, 
szamuráj hősök, már harcra zeng a dal, 

s miénk a diadal, 

mert él az ősi vér és győz az ősi: Faj! 


Budapest, 1942. 
Romok és temetők 


Romok és néma temetők, 

tört hitek, halott remények, 
üszkös falak, üres házak, 
sebként fájó bombatölcsérek... 


Köztük a nyomor kóborol 

az éhség átka koncsorog, 

s egy meggörbült ablakredőny 
vad, fájó sírásként csikorog 

A romokat gaz szőtte be, 

a régi templom romhalom, 

... csak semmi könny! ... a szívemet 
míg felremeg: hinni nógatom. 


Hinn1!... Mert más már nem segít, - 
se szó, se terv, az ész halott, - 

csak szeretet, csak akarat, 

és a vad hit, hogy én még vagyok, 


és van erőm, és van hitem, 

s én s az Isten, ahogy hittük, 
mindazt, ami porba hullott, 
majd ketten együtt felépítjük! 


Liebenau, 1947. IV. 26. 
Halottak napja 


A sötét éjjel fekete drapériája 
bágyadtan csüng alá az ég tornácán. 
Két fenyő erdő égig meredő árnyán 
kandeláberek alakját sejtem. 


A menny óriás fekete ravatalos ház. 

Sirató anyóként vén felhő zokog. 

A hold fénye mint szélben lengő mécs lobog 
a hegyek mögül a dombok felett. 


Halottak napja. A gondozatlan sírokon 
ma csodát tett a felébredt szeretet. 

Az égbolt sötétlő hantján az emlékezet 
millió apró csillagot gyújtott. 


Kishúgom sírja mellett is ott állhat anyám. 
Apám szótalan álldogál mellette. 

Mintha végtelen csöndbe vesző árny lenne, 
emléke kísért a sírok között. 

A lelkem is díszbe ravataloztam fel ma, 

s kikért nem gyúlhatnak a gyertyalángok, 
és kiket ma mégis mint élőket látok, 
lelkem rejtekén áldozok nekik. 


Ezt a mécsest itt Fekete Bálintnak gyújtom. 
Minden Fekete Bálintnak, kik távol 

egy szál rozsdás puskával, míg lelkük lángol, 
elpusztultak az orosz hómezőn. 


Ezt a másikat Nagy Mariskáért égetem, 
kit ötéves fejjel tépett szét bomba. 

Nem tellett sem koszorúra, sem csokorra, 
keresztje sincs, mert nem lelték testét. 


Ez a mécses Székely Mózes emlékét sírja, 
ki kővel harcolt a Békás-szorosban, 

s míg nem alkudt teste holtan összeroppan, 
árulók raktárán ezer fegyver. 


Egyet Kis Julis emlékének is meggyúűjtok, 
kit hathónapos kis magyarral ölén 

tizen gyaláztak meg a út sáros kövén. 

- Eltemetni is lopva tehették. - 


És egyet gyújtok azokért, kiket a bosszú 

bűntelenül akasztófára hordott. 

A gyertyák fényében kemény imát mondok, 

hogy legyen nyugalmuk csendes, áldott! 

Meg nem bocsátok! ... De ma emlék él csak bennem! 
Hull a könnyem. Szívem tele malaszttal. 

Elsiratom őket és az sem vigasztal: 


mellettem áll az Úr, s maga is: s ír! 


Pfaffenberg, 1948. XI. 4. 

Névtelenek 


Jönnek. Ismeretlen messzeségből. 
Nevük is van, mégis: Névtelenek! 
Álmot sem kapnak a messze égtől, 
Fáradt szemük mégis az égre nevet. 


Parasztviskók szalmaágya ontja 

S munkáslakások odva seregük, 

Por és korom, sár hiába rontja, 

Nem fogynak el, jönnek, s hogyha belesüt 


Fáradt szemükbe csábítón a nap, 
Víg mosollyal fel egyik sem kacag. 
Gyárak és rétek robotja alatt 
Életük dal és öröm nélkül elszalad. 


Mert emberré sosem tudnak lenni. 
Nem faj, nem nemzet, nem magyarok. 
Annak, kinek alig van mit enni, 

Se hite, se népe, cél nélkül csavarog 


Eszmék és elvek között. Játékszer 

Aljas bitangok mocskos kezében. 

Útszéli almafa, akit szeméttel 

TIrágyáz minden cafrang szél. S ha fehéren 


Virágba bomlik, termést sem hozhat, 
Részeg legények letörik ágát, 

Zsíros kalapjuknál céda asszonynak 
Hordják el termésre termett virágát. 


Jönnek: millió és millió senki. 

De rajtuk épül fel minden, mi szép, 

S a nagyvilágból nincs egyebük semmi, 
Nézhetik a mások örömét hírét. 

Ahogy jöttek, eltűnnek nyomtalan 
Hamar besüppedt hantok mélyiben. 
A nagyvilágnak annyi más dolga van 
Mint azt figyelni, egy senki hol pihen! 


Amit alkottak, más nevét zengi, 
Megnyert csatáik másnak diadal. 
Elesett, nyomorult, névtelen senki 
Valakinek lenni, ugyan mit akar? 


Ha kér valamit, csorda, meg tömeg, 

Ha akar valamit, hálátlan, lázad, 

S minden vad parancsot hogyha nem követ, 
Bitang áruló és gyáva. Gyalázat 


Nevükre, akiknek nincs is nevük, 

Átok vérükre, bár bennük nincs is vér, 
Mert elfolyt belőlük, bőven, mindenütt: 
Munkában, robotban. Másokért! S mit ér 


Hogy ma feléjük meghajtom fejem, 
Pergő könnyem fájó sorsukra hull, 

S egekig kiáltó hangon hirdetem, 

Nem tűnhetnek el mégsem nyomtalanul! 


Egyiptomi papirusz-tekercsek, 
Öreg, megkopott, szuvas bibliák, 
Regős énekek, írója nincs versek, 
Népeket elsöprő, bús tragédiák. 


Hirdetik letagadhatatlanul, 

Hogy történelmet ti csináltatok, 
Kezetektől lett mindenki nagy úr, 
Báró, bankár, király, bíró és papok! 


És elmúlik minden, hír és vagyon, 
Atcsap az élet, hős fejek felett, 

De örökre éltek, túl századokon, 
Ti sápadtsorsú, hajszolt névtelenek! 


Sátoraljaújhely, 1943. XII. 10. 


A halál... 


Halál: 

mennyi bajunk van vele, 

örök kérdés, 

amire nincsen értelmes felelet, 
vad és szelíd, világos és sötét, 
akár a Szép, 

vagy a Szeretet! 


Budapest, 1938. 


Aki hazatér... 


Nekem a halál annyi, 

mint másnak az álom, 

várom, 

s kinevetem azt, aki fél: 

csak visszatérünk, ahonnan jöttünk, 
s hogyne örülne az, aki hazatér! 


Budapest, 1938. 

És mégis élünk 


Bevádoltak már nagyhangú hazugok, 
ordították, hogy ontsák ki a vérünk, 
fejünk felett száz halál-harang zúgott: 
... és mégis élünk ... és mégis élünk! 


Elítéltek már pénzen megvett bírák, 
fojtott örömmel vihogtak, hogy végünk, 
a fejfánk szövegét százszor megírták: 

... és mégis élünk... és mégis élünk! 


Keresztre szegeztek, kéjes ütéssel, 
gúnyolni odaállottak elébünk, - 

vad kínjainkkal a pokol nem ér fel! - 
... és mégis élünk... és mégis élünk! 


Meg is haltunk és sírba is temettek, - 
titkon hány barát könnye hullott értünk, 
a sírunk elé követ hengergettek: 

... és mégis élünk... és mégis élünk! 


Állig fegyverben őrizték a hantunk, 
ellopták asszonyunk, házunk, cselédünk, 
vad sziklák mögé szorították hangunk: 

... és mégis élünk... és mégis élünk! 


És mégis élünk, mert ez a rendelés! 

Az Isten rendeli, hogy mégis éljünk! 
Hogy megölni minden gyilkos kéz kevés: 
... hisz mégis élünk, - hisz mégis élünk! 
És hiába üvöltik, hogy megöltek. 
Húsvétkor a Halál fejére lépünk, 

hogy megmutassuk az örvendezőknek: 


... és mégis élünk! És mégis: élünk! 


Liebenau, 1949. VI. 13. 

Gazdag vagyok 


Uram, az évek kiraboltak: 

vagyon, jólét, hírnév... messze! 

De a tolvaj a kincsek kincsét, 
nálam hagyta... észre se" vette! 

A Hit kavicsa nálam maradt, - 

nem csiszolták, nem is ragyog, - 
azt hitte, hogy mindent elvitt... 

Ez megvan!... És én gazdag vagyok! 


Liebenau, 1949. VI. 21. 


Szép - Jó - Igaz... 


Szúrjátok ki a szememet, 
hogy ne lásson: 

látni fog a homlokom. 
Öntsetek ólmot fülembe, 
hogy ne halljon: 

hallok majd a csontomon. 
Varrjátok össze a számat, 

ne beszéljen: 

beszélni fog az álmom. 
Öljetek meg ezer kínnal, 
hogy ne éljek: 

beszél majd a halálom. 
Tesztek bármit, hallok, látok, 
szólok, érzek, 

hiába, hogy megöltök. 
Beszél, él, hall, lát, helyettem 
a Szép, a Jó, 

az Igaz, mely betöltött. 


Liebenau, 1950. X. 9. 

Lepkeszemű Krisztus 


Két nap óta új kereszt 
ÁII a falu végen. 
Kimentem az éjszaka, 
Egyedül, hogy nézzem. 
Rásütött a telehold. 
Glóriába vonta. 

Tízet ütött halkan a 
Templom-torony-óra. 
Krisztus szeme mint a gyöngy 
Úgy fehérlett, fénylett. 
Myrrhaszagú illata 

Volt a lomha szélnek. 
Ültem az út pandalyán, 
Jaj, mire is várok? 

Egy kis színes lepkepár 
Éppen arra szállott. 
Krisztus szeme mint a gyöngy 
Úgy fehérlett, fénylett. 
Megörült a lepkepár 

A parányi fénynek. 
Rászállott a lepkepár, - 
Fáraszt már a hajsza, - 
Jobb szemére egyikük, 
Másikuk a balra. 
Megpihenten szétterült 
Szélborzolta szárnyuk. 
Krisztus arca csendesen 
Felmosolygott rájuk. 
Holdezüstje homlokán, 
Mint valami mirtusz: 
Mintha élne az a szép 
Lepkeszemű Krisztus. 


Liebenau, 1951. II. 14. 

Cézár! 


Cézár, ki ott ülsz Róma trónján, 
És úr vagy mindenek felett, 
Halálraítélt keresztény, én, 
Engedd, hogy egyre kérjelek. 


Ma hallottam a börtönőrtől, 
Mi lenne holnap végzetem, 
Megesznek ronda dög-sakálok, 
S patkányok rúgják szét fejem! 


Cézár, én jó katonád voltam, 

Száz seb tarkítja testemet, 

Az ember szól ma, Hozzád, Cézár, 
Kit érted értek vad sebek. 


Nem kértem Tőled, rangot, módot, 
Se száz fogást az asztalon, 

De azt az egyet, hogy kimúljak, 

Hát azt az egyet: én szabom! 


Én szemben álltam száz halállal, 
Nem nyújtottam bérért kezem, 
Nem sírtam Hozzád soha, Cézár, 
Hogy jaj, nézd, érted vérezem! 


De annyit elvárok ma, Cézár, 
Ha halni kell, hát jó, legyen, 
De tigris karma, szörnyű száj 
Legyen a pont egy életen. 


A sakálokba sarum sarkát 

Meg nem töröltem, nem, nem én! 
Ha halni kell, hát királytigris 
Roppantson szét, marjon belém. 

A sakálokkal nem csatázom, 
Be nem piszkítom kardomat, 
De tigrist adj és gyere, nézzed, 
Csak szótlan nézzed harcomat! 


Vetess vad tigrisek elébe, 

S jöjj, nézd e büszke nagy csodát, 
Hogy vív meg lent az arénában 
Száz tigrissel egy katonád. 


A sakálokkal ki sem állok, 
Kemény a rács a börtönön, 
És kardbeverte koponyámat 
A rácsokon ma széttöröm. 


A tigrisekkel szembeszállok, 
Jöjj, Cézár, nézzed meg magad, 
Hogy hullok el a véres harcban 
Dalolva dísz-helyed alatt. 


Egy jajszót nem csikarsz ki tőlem 
S ha sajnálod a tigrisek, 

Puszta ököllel megyek, Cézár, 
Egy szál fűz-gallyat sem viszek. 


De sakálokkal nem csatázom, 
Tigrist küldj, Cézár, ellenem! 
De a tigris aztán tigris, 

S ne göthös, görcsös, vén legyen! 


Cézár, én jó katonád voltam, 

A hitemért is meghalok, 

De sakál-rongyok rothadt száján 
Szétrágott tolvaj nem vagyok! 


Búcsúzom Tőled, Áve Cézár, 
Nézd, hallgasd meg az elmenőt, 

És jöjj, csodáld meg vad halálom 
Holnap a tigrisek előtt. 


Teising, 1953. XI. 27. 


Holdvilágos éjszaka 


Holdvilágos éjszaka, 
Köd-dohos a szél szaga. 
Túl a rétre dér pereg, 
Hold ezüstje lépeget 
Átarétitó jegén. 

Meg se rezzen, oly kemény. 
Engem is kibírna tán. 
Zúzmara a szilvafán. 

Téli szilva ez ma rajt, 
Egyet a Hold leszakajt. 
Megy a nyárfa sorban át. 
Túlnan holtan rózsafák. 

S ott, ahol a nyárfa reng, 
Rája vár az árva Csend. 
Két szerelmes víg gyerek, 
Fut a Hold és integet. 

S míg a vágyuk fölszakad, 
Eltűnnek a köd alatt. 

Mi ragyog ott?... Mintha... nem, 
Az az árva szilvaszem. 
Elmegyek és felveszem, 

Itt remeg a kezemen. 
Olyan mintha szép szemed 
Szögletében fény remeg. 
Holdvilágos éjszaka, 

Rólad szól a szél szava. 
Messze vagy, de bénító: 
Rólad zeng a téli tó, 

Rólad zeng a téli táj, 
Nélküled, hogy élni fáj. 

Felsírok s a nyárfasor 
Nagy megértőn rám hajol. 


Teising, 1953. XI. 27. 


Énvelem az Isten őrködik 


Elég volt már a tenger sok szemétből, 
elég volt már az áruló barát, 

ki átölel, hogy biztosabban szórja 
lelkemre rá a gyűlölet sarát. 

Ki csókkal jő, hogy hátba szúrjon titkon, 
míg meggörnyedten hűségről dadog. 
Hát öljetek meg, mocskos, ronda férgek, 
végezzetek, de gyorsan, szúrjatok! 
Unom már ezt a szörnyű, szennyes sorsot, 
hogy énnekem már nincsen védelem, 

s hogy sárral tömte, bús cserepes számon 
elhalt a régi vidám énekem. 

Hogy minden álmom telve, telve sárral, 
a legszebb célon gennyes rágalom. 

A mindenségit! Álljatok ki bátran! 

A férfi harcot büszkén vállalom! 

És gyertek karddal, láncos buzogánnyal, 
de nyíltan és ne "barát" szó alatt, 

ne sustorogva, névtelen lapulva... 

A patkány az, ki lesből jő s harap. 

Legyen már egyszer annyi bátorságtok, 
hogy nyíltan jöttök, surranó manók, 
hogy igazságom kemény erejével 
forraszthassam a szátokra a szót. 
Gyertek, nyíltan! Azt a mindenségit! 
Tetvek vagytok vagy tán magyarok?! 
Csak kutyák vagytok, koncra éhes állat, 
ki vaksötétből fúj és acsarog. 

Hát kell nekem, hogy folyton összerúgnak, 
a rágalomban térdig állhatok, 

Hát gyertek ide, irigyelt helyemre, 

ha annyit tudtok, ide álljatok! 

Két szalmaszálat tegyetek keresztbe, 
vállaljatok csak két nehéz napot! 

Hát álljatok fel, fel ide a gátra, 

a vad viharba, ahol én vagyok! 

És innen járjon, fecsegjen a szátok, 

hol minden kín és fájón mostoha, 

és ki csak egyszer, egyszer megpróbálta, 
a bírálatra annak van joga! 

Mit irigyeltek, suttogó patkányok, 

az átvirrasztott nehéz éjszakák, 

a lázas testem, krákogó tüdőmet, 

a gondokat, a szenvedést magát, 

hogy itt meg ott, ha két magyar beszélget, 
vidáman említik meg bús nevem? ... 
Hát odaadom mind, amire vágytok, 

a hírt, ap én zt! Vigyétek! Úgy legyen! 
Tapossatok a fenékig a sárba, 
táncoljatok a holttestem felett... 

De egyet mondok, suttogó patkányok, 
én holtomban még százszor több leszek! 
Ember vagyok, ki telve száz hibával, 

ki tiszta seb, a teste, lelke fáj, 

de itt a gáton, ahol én ma állok, 

hazug barátok, egy, e gy meg nem áll! 
De álljatok a gátra akár százan, 
megsemmisül, ki szájjal hősködik. 

Ti: magatok kell, álljatok a gátra, 

De énvelem az Isten őrködik! 


"Taising, 1953. IX. 22. 


Az Estike 


Ma jóanyámról álmodoztam. 
Tisztán láttam a kis szobát. 

Az óra épp az éjfélt verte. 
S az Éj hullatta hímporát. 


Anyám szemén két könnye fénylett. 
Fejénél bóbiskolt a Csend. 

És színezüstből szőtt sugáron 

A Színes-Álom megjelent. 


Közel surrant az ágy fejéhez, 
Hogy szívét vággyal töltse meg. 
És meglepetten észrevette 
Anyám szemén a könnyeket. 


Lábujjhegyen suhant Anyámhoz. - 

A két csepp könny, mint gyöngy ragyog! - 
A Színes-Álom nézte, nézte, 

S mint vércse érte úgy kapott. 


Ellopta Jóanyám két könnyét. 

A boldogság majd fölveti. 
Mindenje volt, amit kívánt, csak 
Nem voltak eddig könnyei. 


Kisurrant a virágos rétre. 

Kint nyílott épp a gólyahír. 

A könnyeket szemére tette, 
Meglesse, fáj-e, hogyha sír"!... 


Hanyattfeküdt a tarka rétre. 
Körötte csillagos az éj. 

A rétek csendje átölelte 

És rásütött a holdkaréj. 


Feküdt. És várta, jő a Bánat, 

A szíve kíntól majd sajog... 

S az ég hulló könnyének nézte 
A rétre hulló harmatot. 

De ím, a Bánat elkerülte! 

A könny varázsa nem fogott. 

S amit még eddig így nem érzett: 
A Boldogságról álmodott. 


Ily földöntúli boldogságról 
Nem hallott még az égbe" sem! 
És jaj, hogy vak varázslat rabja, 
Döbbent belé a félelem. 


Felugrott... Jóanyám két könnyét 
Ijedten dobta messzire. 

S ahol a könny a földet érte, 
Kihajtott egy-egy Estike. 


És nőtt a két virág. A szirma, 
Egy pillanat, az égig ér. 

Az illatát széthordta szerte 
A lágyan fújó déli szél. 


A szirmát már a hold ölelte, 
A távol fénylő csillagok. 

Az ég beitta, föld beszívta 
A földöntúli illatot. 


Anyám kért csillogó könnyéből 
Tündéri két virág fogant. 
Titok!... S hogy titkait megfejtse, 
A Színes-Álom elrohant. 


Rohant, rohant a Jóanyámhoz. 
Besurrant most is ablakán. 

És durva kézzel felzavarta 

A szendergő szegény Anyám. 


Anyám riadtan összerezzent. 
Imára fogta szép kezét. 

Majd megnyugodva elfutotta 
Egy szent mosoly a kék szemét. 


Az Álom elmondotta néki, 
Hogy - meg nem fejti senki se! - 
Miért is lett Anyám könnyéből 
Két égigérő Estike. 


- Azt láttam: könny. Gondoltam: bánat, 
Hogy fájdalom, hogy könny lehet!?... 
És kín helyett a boldogság szent, 

Szűz láza rázta szívemet. 


Varázslat volt-e vagy csodát lát?... 
- Csodától jaj, de messzi van! 

A szent örömtől sírtam, kedves, 
Mert láttam újra egy-fiam! 


Még gyermek volt, apró kis gyermek. 
Itt gőgicsélt a térdemen. 

Két gyönge karja átölelt és 

Reánk borult a végtelen. 


Először hagyta el az ajkát 

Az első értelmes beszéd, 

"Mamám! Mamám... és felsikoltott 
Szép volt az ég, az este... szép! 


Az Álom állt az ágy előtt, és 
Szemében két könnycsepp ragyog... 

- Kedvesem, miért e könnycsepp, ó 

- Mert hogy a fiad nem én vagyok! 
Hogy énnekem nincs Anyám, és hogy 
Én értem nem sír senkise!... 

S a réten ott künt akkor ért fel 

Az Úr elé az Estike. 


Liebenau, 1951. I. 17. 

Négy éve már! 


Ma este feltarisznyáztam magam. 
Hitem botját markoltam két kézre. 
S indultam, hogy beteljen a vágyam: 
Felkeresni az Istent az égbe. 


Holdfény jelezte rögös utamat. 
Tanulgattam, hogy szólítom meg én, 
Ha felérek az égbe s megállok 

Az aranytrónus gyémánt lépcsején. 


Uram, tanultam, ne haragudj rám, 
Szolgád vagyok, most lázadó cseléd. 
Ölj meg érte, hogyha meghallgattál, 
De hallgass meg, Uram, engem elébb! 


Egy árva népnek fia vagyok én. 

Ha nem tudnád, valaki tudja majd, 

- Mert nem hiszem, hogy emlékeznél rá, - 
Hogy Te alkottad egyszer a magyart. 


S elfeledted, hogy ott él valahol, 
Hol napod fénye délibábot hány, 
Hol acélos a búza, dús a rozs, 
És Verpeléten vállas a dohány. 


Megáldottad földjét minden jóval. 
Most rablóhadak martaléka, ím! 

S a sátán gyilkos, vad cimborái 
Vesznek erőt földjén és lányain. 


A nagyvilág lenézett népe lett. 
Mert nem törődik senki, mint ölik. 
S a templomkereszt a falu fölött 
Álmok fölött már rég nem őrködik. 

Ha alkottad, hát mért is hagytad el? 

Egy kis magyar vádlón ma, hallga, kérd?... 
Mért tűröd el, hogyha Istene vagy 

A szenvedését, Uram mondsza, mért? 


S amíg magamban így dünnyögtem én, 
Az égbe értem holdezüst úton. 

Egy apró angyal jött akkor felém. 

... Adjon Isten, szépséges kis hugom! 


Fogadta. Hangja csengettyű szava. 
Kérdem én: a menny, az most hol vagyon. 
Körülmutat. Kegyelmed ideért. 

Ott túl fekszik, a felhőhajlaton. 


És lám-e, máris tűnik csak elém. 
Olyan fényes és csillogó az ég! 

Ezek a házak!.. És a fasorok! 

Olyan éppen, mint nálunk Kecskemét! 


A tanyarésze... hol barack virul, 

És szilva zöldel gazdagon a fán! 

Teleszívtam illattal a lelkem. 

S bekocogtam az első kistanyán. 


Kijött egy szép szálas öreg magyar. 

- Úgy képről tudom, Péter volt maga. - 
Az Úr házát keresem, szóltam én. 

A szomszédság, de nincs idehaza. 


Tovább ballagtam. Köszönve a szót. 
Ha itt vagyok, benézek mégis tán. 
A kerítésnél szépen kivertem 
Arannyá válott égetett pipám. 


Belépten csöndben a mályvás kapun. 
A verandáról Krisztus jött elém. 

Máriát láttam a méhes körül. 

Óh, mennyi jóság áldott kék szemén! 
Szívem a torkom mélyén dobogott. 
De erőt vettem. Köszöntem nagyot. 
Az Úr Fia szelíden, csendesen 
Istenhozottal szívből fogadott. 


Előadtam, az Urat keresem. 
Panaszomat pár szóba foglalom, 
Hogy meg akartam kérni rendesen, 
Már védje meg az árva szép fajom. 


Ne hagyja el, legyen rá gondja már! 
Mert hallga csak, eddig sír jajszava. 
Jézus vállamra tette a kezét: 

Fiam, az Úr most nincs idehaza. 


Kitört belőlem: azért lett Isten, 

Gondot viseljen ránk is!... Gondolom?!... 
Ő nincs itthonl!... És nem is tudja tán, 
Hogy a hazám bús rabkoloncokon! 


Ha Mindenható... miért nem őrzi meg?!... 
Gondoljon ránk! ... És most is merre jár?!... 
Jézus halkan a földre mutatott: 

Ő Pesten él... negyedik éve már! 


Liebenau, 1948. XII. 29. 
Húzom a harangot 
Uram, Náimra rátört a pestis, 
Halál barangol az utcák során. 
Hiába éget tömjént a hívő, 
Bálványa előtt jajgat a pogány. 


Náim felett a Csontváz lett úrrá. 
Az ágyas házban ifjú szűz rohad. 

Vetetlen földjén porlad a gazda. 
Dög bűze lepte az udvarokat. 


Halott anyák halottat szülnek. 
Kenyéren, húson zöld penész ragyog. 
Nyitott sírokról retteg a holdfény, 

S halottak szeme fenn a csillagok. 


Ahol még test van, halott a lélek, 
Ahol még lélek, ott halott a test. 
Pusztuló testek, elégett lelkek. 

Az alkony vállán már holtan az est. 


Halott a hajnal, halott a nappal. 
Holtak a máink és a holnapok. 

A tegnap láza?... Kihül az mára! 
Náimban, Uram, jaj, de sok halott! 


Siess, Uram, ha van még irgalmad. 
Haldoklik Náim utolsó fia. 

Húzom a harang kötelét, húzom, 
Halld meg a hangját, szép Szűz Mária! 


Érintsd meg Fiad vállát szelíden: 

- Fiam Náimban ott leskel a vég! 
Csak egy lépést, egy lépést feléjük, 
S elfut a végzet, kékel az ég! - 


Kongatom még Náim bús harangját, 
Tán egyedül élő a romokon. 
Holtak vérétől síkos a kötél. 
Felbomló húsok nyoma markomon. 


Uram, engem is megöl a pestis. 

De ne engem ments, ... az ártatlanok! 
Ne is jöjjél, csak akard és felkel 

A pusztuló ember, kicsi s nagyobb... 

Húzom, húzom a harangot. 
Köröttem ködös, nyirkos éjszaka. 
S holtan hull le a fekete sárba 

A magános hit "Segítség!" - szava! 


Ha Krisztus egyszer eltalál erre, 
Mind holtak, holtak, csupa rég halott. 
- s a harangkötélen az a csontváz, 

a széthulló csontváz: én vagyok! 


Liebenau, 1950. IV. 24. 


A tájon át a Halál lépdel 


Köd bolyong az éjszakában. 
Halottak napja. Hó esett. 
Apró foltokban künn a réten, 
Mintha sírdomb lenne épen, 
S a barna rét a szürke fényben 
A hantok körül: az emberek. 


Temetői néma csendben, 

Sírtól sírig lépked a köd, 

És mint akinek nincsen sírja, 

Itt is, ott is megáll sírva, 

Bús könnyeit hogy mind kisírja, 
Mi lágy szívéből csak feltörött. 


Ki lehet e gyászos özvegy? 
Lehunyt szemén száz könnye ég. 
Bús bánatát hogy ne zavarja, 
Csönd borul a rőt avarra, 

Oly résztvevő az éjjel arca 

És véle szenved a csöndes ég. 


Köd bolyong az éjszakában. 
Halottak napja. Hó esett. 

Úgy tele van a szürke éjjel 

Sóhajjal és szenvedéssel. 

A tájon át a Halál lépdel, 

S mint árny suhan el a domb megett. 


Liebenau, 1950. XI. 1. 
Ha jön a tavasz... 


Apró kis hír jelent meg nemrég: 
Az Igazságot kivégezték. 
Veszélyes volt az államrendre. 
Hamát szétszórták a szelekbe. 
A sírjához se járjon senki, 
Nem engedték eltemetni. 

És szállt a hamva szélbe szórva 
Harmatként a virágokra. 

Ott pihent meg szirom-ágyon 
Szerteszét a nagyvilágon. 

A virágok őrzik őszig, 

Télre a magba rejtőzik. 

S ha jön a Tavasz... Int a nap; 
A szürke magból kifakad. 


Liebenau, 1950. VI. 11. 


Beteg a Halál 


Tegnap a Halál beteget jelentett: 
A derekába belebújt a zsába. 

Az ég orvosa ágyba zavarta, mert 
Karja is köszvényes s 38 a láza! 


Morgott az öreg: mi lesz a dologgal. 
Ráripakodott hát az orvos szörnyen: 

- Beteg és punktum, adta vén szamárja! 

Mit gondol, kend, hogy én bolondjába jöttem? 

Olyan beteg, hogy alig áll a lábán, 

Fekvés helyett itt totyog-motyog, dörmög... 
Két liter kadar, hadd izzadjon tőle, 

Öreg már a bőre s elviszi az ördög. 


Még hogy dolga van? Azt szeretném látni! 
Mars be az ágyba! Szót se halljak többet! 
Mint egy gyerekkel, úgy kell kiabálni, 
Nem érek én rá, hogy temetésre jöjjek! 


Húzza a dunyhát jól fel a nyakáig, 

Míg a gerenda nem csorog, feküdjön. 

Csak ne lenne, kend, maga a vén Halál, 
Aszondám, hogy: Hát vigyázzon, elküldöm! 


Itt ez a recept, hozassa meg tüstént. 

Szedje pontosan: este, reggel, délben. 

Adta betyárja, nem a kaszát nézi? 

No, majd teszek róla, ki ne játsszon vélem! - 


A kaszát a falról leakasztotta. 
Behajította a lomos kamrába. 

Csak úgy csörrent a kiszolgált acél. És 
Bezárta az ajtót, kulcsát zsebre vágta. 


Nyűgös gyerekként ott izzadt az ágyban 
Az öreg Halál. A pipa sem ízlik... - 
Ma reggel vígan kisütött a nap s az 


Öszirózsánkon egy fagyos bimbó nyílik. 


Liebenau, 1951. I. 3. 


Ha a lelkem... 


Ha a lelkem vasból lenne, 
Réges rég a rozsda enne. 
Ha a lelkem kőből volna: 

Darabokban porladozna. 
Ha betonból lenne: régen 
Por lenne a messze réten. 
Hit a magja, az anyagja: 
Még a halál sem fog rajta. 


Liebenau, 1950. XI. 30. 


Orizők vigyázzatok! 


A Getsemani kertre ráborult az éj, 
A sötétség kioltotta a fényt, 

A szenvedés a szívből jött kacajt, 
A kétkedés a feltörő reményt. 


A sötétség leple durván eltakar 
Templomot, holdat és az utakat. 
Szemétből, mocsárból merre kifelé, 
Bolygó ember nem, az Isten tudja csak. 


A félelem az értelemre hullott. 
Megvakult a látó, tiszta szem. 
Alszanak a vigyázók, s tanúk. 
Csak az Úr virrasztgat csendesen. 


Az apostolok is álmodva fekszenek. 
Igehirdetők álma, jaj, de mély! 

- S az alvó kert riasztó fái közt 
Kaján mosollyal leskel a veszély. - 


A lámpásokban csak pislákol a láng. 
Hívő szemekből kilobbant a fény... 
- A Sátán jár csak büszkén gőgösen 

A rettegések szörnyű éjjelén. 


A torkomat a halál markolássza. 
Sarkig tárom dülledő szemem, 

Míg fától fáig botorkálva járok, 
S az őrizők, a hívők keresem. 


Merre vagytok, Mátyás, János, Péter, 
Pál apostol?... És ti többiek?... 
Keresem a fosztogató éjben 

A hangotok, a lelket s a hitet! 


Hörgő hangom elfullad a harcban, 
De úgy kiáltom: Fel!... Ébredjetek!... 
Órizők, az éjben jól vigyázzatok, 
Mert átok és a halál fenyeget! 


A pokol végső vad tusára készül. 
Ébredjetek, tunyán alvó lelkek! 

Mert ha nem, több reggel nem virrad, 
Ha a férfiak a karmaiba esnek! 


Rázom a fákat, az ágat, a lombot. 
Tördelem a bokrok gallyait. 
Talán a zaj, s a lelkem sikongása 
Felébreszt az éjben valakit. 


Ébredjetek, istenverte alvók!... 
Rázom vadul a szendergők vállát. 
Belevágok a bóbiskoló arcba. 
Letaposom a szunyókálók lábát. 


Hol a hit?... A lélek lobogása? 
Gyúljon ki a szemekben a fény! 
Őrizők és hívők, jól vigyázzatok 
A kísértések nehéz éjjelén! 


Végünk, végünk, ha nem ébred senki! 
Ne aludj, te szerteszéledt nyáj! 

Ima zúgjon, vagy kard csörrenjen, 

A Sátán népe lelketekre vár. 

Imára fel, vagy végső véres harcra! 
A sötétségnek meg kell futnia! 

Ne virrasszon árván, egyedül 

A halálra szánt örök Úr Fia! 


Hörgöm, ha szívem beleszakad, 
Vigyázzatok és ébredjetek! 
Fogjuk az éjben egymás kezét 
És űzzük el mind a kísértetek! 


Nem tudom, ki vagy, de add a kezed! 
Fonódjanak össze vasként ujjaink! 
Hisz akárki vagy, egyfelé vezetnek, 
Ha jön a reggel, keserves útjaink. 


Ha herceg vagy is, add a kezedet. 
Ha koldus is, én hittel megfogom. 
Testvér, én a hit lángja vagyok, 

S a reggelek erős hitét hozom. 


Sötét az éjjel, csillagtalan. 

De jön a reggel... nem csüggedni csak! 
És fényre ér a sötét éjszakából, 

Ki hittel, szívvel reggelig kitart. 


Kitartani, és hinni, hinni kell! 

Mert jön a reggel s visszatér a fény!... 
Őrizők, csak jól vigyázzatok 

A kísértések sötét éjjelén!... 


Liebenau, 1947. IV. 12. 

Bosszú! 

Uram, Te engem ne taníts tovább! 
Alázatos Krisztus, én meg nem bocsátok! 


Te elviselhetted a tövis koronát 
De én visszaütök, én visszavágok! 

Tagadj ki hívőid seregéből, 

És legyen tán rajtam krisztusi átok, 
Uram, most ne nézz le az égről, 
Mert én kegyetlen bosszúra szállok! 


Ma még a Golgotán nagy a tömeg, 
A véres bakók sem fáradtak, 

Még akad kötél, szeg és kövek, 

S a megbújt hívők is sápadnak. 


Kezük, szemük ijedten rebben 
Minden kutató tekintetre, 

De jön a hajnal is egyre szebben. 
És pirkad is már ott keletebbre. 


S ha feltűz a nap, a régi erőm 
Újra felzúg majd ereimben, 

S bosszúra szállok eget verőn 

De rejtsd el az arcod, Uramisten! 


Mert ötödíziglen véres átok, 

Ha vén, vagy még csak meg sem született! 
Uram, én szent bosszút állok 

Még azon aki, aki csak nevetett, 


Aki csak ott volt, tunyán, lomhán, 
Nem 1s örvendve a szent keresztnél, 
Amikor Te a Golgota ormán 

Áldott arccal kínban vesztél. 


Hiába fut el, aki Téged bántott, 
A pokolból is előhajszolom, 

S ki megütötte egy tanítványod, 
ízekre tépem, összetaposom. 


Leszek a méreg a víz italában, 
Virág illatában fojtom meg én, 

S ha összeroppan halálra váltan, 
Vad örömtáncot ropok a fején. 


Az unokáit 15 a szemétre hordom, 
Anya méhéből kitépem fiát! 

Ez lesz a jövőm, ez lesz a sorsom, 

S ez lesz sírodon nem hervadó virág! 


Én nem nyugszom addig, amíg csak egy is él, 
Rájuk szakítom, ha kell, az eget, 

S az utolsó lator kihűlt testinél, 

ítélj, Uram, majd vén szolgád felett! 


De addig Te is hiába kérnél, 
Legyen a harcom bármi hosszú: 
Minden jóságnál, széptevésnél 
Édesebb, Uram, a sátáni bosszú! 


Uram, Te engem ne taníts tovább! 
Alázatos Krisztus, én meg nem bocsátok! 
Te elviselted a tövis koronát, 

De én rettenetes bosszút állok! 


Liebenau, 1946. XII. 29. 
A patkányok dala 


Éljen a halál! Éljen a pusztulás! 

Éljen a szenny, a mocsok, a szemét! 
Piszokról, bűzről zengjen most dalunk, 
Mert mi vagyunk a kiválasztott nép: 
Mert mi a híres patkányok vagyunk! 


Ahol rothad, erjed, gennyed, ami szép, 
S a csatornákban szennyvíz possadoz, - 
Vidám dalunkkal odarohanunk, 

Hol dögöket az ár hulláma hoz: 

Mert mi a híres patkányok agyunk! 

Megrágjuk mi az élőt is, hogyha rab, 
Ha védelemre nincs már ereje. 

A rothadásnak hű színt mi adunk, 
Mert mi vagyunk a vége s kezdete: 
Mert mi a híres patkányok vagyunk! 


Hogyha új hajót épít a szorgalom, 

Ki elsőnek ver benne új tanyát, 

Mi vagyunk! Mi! Mind rája rohanunk, 
S a korhadásig szétrágjuk falát: 

Mert mi a híres patkányok vagyunk! 


S ha málló roncs, mert szétrágta fogunk, 
A süllyedést mi tudjuk legelébb, 

El is hagyjuk, haj, futva rohanunk, 

- Míg életet remél a kerge nép, - 

Mert mi a híres patkányok vagyunk! 


Ahová egyszer betettük a lábunk, 
Minden szépet és jót szétrombolunk, - 
Erre rendelt a sors, Dicső Fajunk! - 
Nincs, amit szét nem rág éles fogunk: 
Mert mi a híres patkányok vagyunk! 


Szétrágunk mi Istent, templomot, hazát, 
Családot és a szent becsületet, 

Szennyes a bőrünk, szagunk és szavunk, - 
Mégis urak e nagy világ felett: - 

Mert mi a híres patkányok vagyunk! 


Átkoz, sároz, mocskol, hej a balga nép. 
Kiirtana, de ki nem irtható, 

Csak gyarapszunk, de ki nem halhatunk, 
- A tisztaság is hiábavaló, - 

Mert mi a híres patkányok vagyunk! 


S míg a világ világ, mi csak leszünk! 
Rombolunk, irtunk, rágunk, szennyezünk. 

Mindig a világ réme maradunk, 
Mert a sátán, a bűn, a szenny velünk: 
Mert mi a híres patkányok vagyunk! 


Te hülye, ki szebb jövőről álmodol, 
Vedd le előttünk gyűrött kalapod, 
Tedd Istenné rút, utált alakunk, 

S tőlünk a hírt, a fényt is megkapod: 
Mert mi a híres patkányok vagyunk! 


Mert Isten nélkül felépülhet a világ, 
De patkány nélkül nem élet a lét, 

S mi kegyelmet az égnek sem aduk, 
Dalold hát hittel fajunk szent nevét: 
Mert mi a híres patkányok vagyunk! 


A szobrunk álljon minden utcasarkon, 
Költő csak rólunk zengjen éneket! 

Az ég üvöltse dicsérő dalunk, 

Mert úr lettünk az ég s a föld felett: 
Mert mi a híres patkányok vagyunk! 


Liebenau, 1947. VI. 11. 
A patkánynak minden patkány... 
A patkánynak minden patkány: 


A fa, a fű, a hold, a rét, 

Az igazság, a jó, s a szép. 

A napkelet, s az alkonyat, 

A vékony és a vaskosabb. 

A csönd, a zaj, a könny, a dal, 
Az öregje s a fiatal, 

A bánat és a mámorok, 

Ha elpihen és álmodott, 

Vak való, halál, s az élet 

Test, a szív, a hit, s a lélek, 


299 


A patkánynak minden patkány: 


Aljas, tehát aljas minden, 
Hite nincs, hát nincsen Isten, 
Tolvaj, tehát tolvaj más is, 
Megfojtja a jó apját is. 
Becstelen, nincs becsület se, 
Patkány szem a szemüvegje, 
Patkány tett a gondolatja, 
Csak a patkány gondot hallja, 
Mindenben csak magát látja, 
Hazugság az igazsága. 


A patkánynak minden patkány: 


Patkány, hogyha néha jó is, 
Patkány-féreg, még ha gróf is, 
Patkány kucsmában és fezben, 
Patkány, tehát szeretetlen. 
Patkánynak patkány a szentje, 
Patkányszó a feleletje, 
Csatorna a templom néki, 

Az oltárt is szennynek nézi, 
Illata a mocsár gáza, 

Tette patkány fonáksága. 


A patkánynak minden patkány! 
Liebenau, 1947. X. 27. 

János bátyámtól... 

János bátyámtól - feldereng a múltam - 
Nagyon sok szépet s igazat tanultam. 
Bölcsessége, mit hajlott háta hordott, 
Oktatni, ha kértem, sohasem szabódott. 


Ültem a térdén, istállónkkal szembe, 
S mesefonalát meg-megeresztette. 

Hogyha megkértem, mesélt a hangyáról, 
A hollóról, aki feketében gyászol. 


Elmesélte az árva tücsök búját. - 
Kiöntötte rá kemény, hűvös gúnyát. - 
Állatoké volt szíve, teste, lelke. 

Talán a bogarat legjobban szerette. 


Csupa egy melegség karcolós hangja, 

Ha térdére mászott egy bohó hangya. 
Letette szépen, hogy: Eredj békével! - 
Arrébb is pöckölte a botja végével. 


Csak a poloskáról szólt gyűlölettel: 

Lusta és gyáva, piszkos, büdös... nem kell! 
Irtsad a kölykét is, ahol csak látod, 

A poloska lesz még egyszer a halálod! 


De hogyha nem bántott? - Kérdés a számon - 

Ha téged nem is, másokat se bántson! 

Ha még nem is mart meg, majd megmar máskor - 
S kemény vad akarat sugárzott markából. 


Hihetsz kígyónak és hihetsz rókának, 
Becsapni - néha! - az is megpróbálgat, 
Figyeld meg, szembeszáll, megmar, ha merhet, 
Hej, de a poloska álmaidban lep meg! 


Arcodon alszik, melleden melegszik, 
Párnád csipkéi közé telepszik, 
Sötétben hősködik, a fényben gyáva, 
Az alattomosság a fő érdem nála. 


Kínoz, gyötör, s ha elkapod, a szentjit, 

Hát nem ő, aki sosem csinált semmit!? 
Olyan szép ártatlan szemekkel néz rád, 
Hogy mért a haragod és hogy lehet vérvád!? 

Mikor olyan jó s úgy kell a házadban, 
Olyan szorgalmas és olyan ártatlan! 
Anyja keservit! Piszkos, aljas népség, 
Mert kiszívja az a piros ajkak mézét! 


Mindegy az néki, csecsemő vagy anyja, 

... Legyen rá gondod, ne maradjon magja! 
Mert, ha csak egy jut házadba belőle, 
Máris elköltözhetsz fáradtan előle! 


Ma még csak egyedül, holnapra száz van! 
Pusztítottam is, ahol csak találtam! 

Úgy felmagasult János mint a vén fa: 
Még hogy az Isten... a sátán ivadéka! 


Emlékezz majd rá, mit meséltem néked, 
Ha egyszer beléd mar, akkor megérted. 

... János bátyámtól, - feldereng a múltam - 
Hej, de sok szépet és: igazat tanultam! 


Bogen-Ittling, 1949. VIII. 4. 


Heródesék nem változnak... 


Akkor Heródesnek hívták, 
Máma talán Pálnak, Jóbnak, 
Csak a nevek cserélődtek, 
Valójában nem változtak! 
Akkor karddal gyilkoltattak, 
Megfizetett bérenc-mással, 
Rágalommal ölnek máma, 
Halomszámra: hazugsággal. 


Ülnek a hatalom örvén 
Bársonyfedett arany trónra. 
Akkor kardra támaszkodtak, 
Ma bombára s lángszórókra. 

Vágyuk: arany, hírnév, jólét, 
Hatalom és örök élet. 

S hiába a házuk körül 
Ezerszám az őrök: félnek. 


Akkor Jehovát idézték, 

Ma Istenre hivatkoznak. 

S egy istenük van, az arany! 

Az volt tegnap, s az lesz holnap. 


Rettegnek az igazságtól, 
Egyszer valaki csak támad, 
S halkan mosolygó szavával 
Véget vet a hazugságnak. 


Ölnek, lopnak, csalnak, csennek, 
Szeretetnek nincs hely bennük. 
A jóságról nem hallottak. 

Nincs szépségük, nincsen lelkük. 


Hazudnak ma épp, mint tegnap, 
S holnapután: reggel, este... 

S mézes-mázos törvényszóval 
Tőrt vetnek a szeretetre. 


Ártatlanok vére csorran. 
Hullák piramisa épül. 
Sátánt raknak az oltárra 
Báránybőrbe mintaképül. 


Éjszakáik: mámor, kéjek, 
Csalót náluk mirtusz fogad: 
Akkor késsel, ma mesékkel 
Megölik a Krisztusokat. 


Minden másul, szebbül, jobbul, 
Elsöpri a mát egy holnap. 

Változik a föld, az ég csak: 
Heródesék nem változnak! 


Liebenau, 1949. XII. 25. 
Ha az aljasságnak... 


Ha az aljasságnak határa lenne, 
Mérföldkő lenne benne a nap 
S egy határtól a másik határig 
EI is érnél száz fényév alatt. 


Ha lenne határa, de nincs határa, 
És fel se tűnik benne a nap, 

S fele-úton ziháló tüdővel 
Meghal a leggyorsabb gondolat. 


Liebenau, 1952. VIII. 12. 


Akit az Isten... 


Akit az Isten becsülettel vert meg, 
Koldusan is nagyobb, nagyobb mint egy herceg! 


Akit az Isten bűnökkel megáldott, 

Gyémántok között is dögtől bűzlő árok! 


Budapest, 1942. 


Tintahalak 


Mikor a teremtés teljesen kész lett, 

a világ felett az Isten szeme fénylett, 
megjelent a Sátán. Egy röpke pillanat, - 
s míg az égiek másfele néztek, - 
megteremtette a tintahalat. 

S belecsempészte az élet vizébe. 

Míg sorsát kacagva, titokban kimérte, - 

meg hogy az égen is szörnyű bosszút álljon, - 
legyen veszély a hívők hitére, 

s mikor akar, színt akkor, s úgy váltson. 


Most ott él a tenger tiszta vízében. 

Ha kell gyáván, aljasan, ha kell, kimérten, 
míg az igazság szembe gőggel nevet, 
mert mindég olyan szíve van éppen, 
amint a tájék, mint a környezet. 


Hogyha kell, akkor zöldebb lesz a zöldnél, 
de hogyha érdeke, földszínűbb a földnél, 
ámító színét kacagva szórja szerte, 

s ha csalására mégis rájönnél, 

átsiklik a más színű vizekre. 


S ott vörös lesz, ha vörös ott a környék. 
Ma vörösen sírja tegnap még zöld könnyét. 
Mérgét önti rád, ha tudod, tegnap kék volt, 
s utcalánynak szidja szíve hölgyét, 

ki még tegnap maga volt az égbolt. 


Hétfőn zöld, kedden vörös, szerdán kék lett, 
csütörtökre, ha kell, lesz a legfehérebb, 
pénteken: bitang vagy, szombaton megbámul, - 
vége nincs a reád esküvésnek, - 

de vasárnap nyugodtan elárul. 


Ha barna a környék, a barnák vezére, 

ha zöld ád jobb fogást, zöld lesz a meséje, 
mindég csak ott, ahol hős lehet, vezér, 

s belegázol az anyja szívébe, 

ha ma érte hír jár s fehér kenyér. 


Egy istene van csak és az őmaga! 
Egy igazság van csak és az az ő szava! 

Csak egy érdeket ismer, ami jó neki: 
hogy belepusztul mások magzata, 
az nem érdekli, azt csak neveti. 


Mikor unja meg az Isten? Én unom! 
Áldozata apám, anyám, bátyám, húgom. 
Már megtanultam felismerni, de várok. 
Bejön még az én utcámba, tudom, 
akkor aztán kegyetlen levágok. 


Kiakasztom majd száradni a szélre, 
kiszúrom szemét, hogy könnyeim ne nézze, 
eltörlöm erejét: szint többé ne váltson! 

s megmutatom az utat feléje, 

hogy az igazság reátaláljon! 


Straubing - Neufahrn, 1948. IX. 2. 


Feri bácsi... 


Haja fehér, szíve gyerek, 
Virág sorsán elpityereg. 


Kivert kutya, macska nála 
Rátalál a mennyországra. 


Két disznója pertu-koma, 
Száz csirkéje komasszonya. 


Almafái féltett testvér, 
Eljenek csak, termést sem kér! 


De két fia idegenbe, 
A szívéből kivehette. 


Három lánya más szolgája, 
S be nem léphet a tanyára. 

- Nincsen fiam, nincsen lányom, 
Meg nem látom, ő se lásson! - 


Néha ködös szeme kékje 
Elmereng a messzeségbe. 


Mit kereshet? Meg se kérdem, 
Nincs felelet rá szívében. 


Mert, aki felelni tudna, 
Örök álmát rég alussza. 


Az szerette a virágot, 
Ráfigyeltek a jószágok, 


Rá emlékszik erre minden. 
Erti tán a Nagyúristen: 


Mi történt a szíve mélyén, 
Mi vett erőt piros vérén... 


Mert akinek nagyon fájhat, 
Nem latolja, mit csinálhat! 


Ráborul a bánat leple, 
Se hite, se szíve, lelke. 


Él, hogy mért, maga sem kérdi, 
De az Isten, nagyon érti... 


Haja fehér, szíve gyerek: 
Jaj annak, ki egyet szeret! 


Budapest, 1942. 

Kis Bence 


"Kormos volt a kemence, 
Belebújt a kis Bence." 
Régi nóta, így igaz. 
Bánatomra nincs vigasz! 


"Piszkos lett a kis Bence!" 
Fekete lett kis teste. 
A lelke is fekete, 


Nem mossa le könnye se! 


Így jár ma is feketén, 
Megtörten, bár feje vén, 
Lelkén-testén csúf korom. 
Mindhiába súrolom. 


Mosnám tiszta fehérre, 
Álmot lopnék szemébe, 
Glóriát a fejére, 
Imakönyvet kezébe... 


Minek is van: kemence!? 
Uramisten, szeretsz-e, 
Ha elnézed, - ne fájjon... - 
Sok kis Bence bemásszon! 


Kormos legyen ruhája, 
Ki sem vegye kutyába, 
S minden falu szukája 
Úgy ugasson utána!... 


Régi nóta, így igaz, 
Bánatomra nincs vigasz. 
Kormos volt a kemence, 


S piszkos maradt kis Bence! 


Budapest, 1942. 

Esik 


Esik. 
Tavasz felé közeledik. 


Neszez 
az eső paskolta eresz. 


A hó 
Lassan kásás és olvadó 


A fák 
már vetkezik a tél havát. 


A szél 
boldogabb tavaszról mesél. 


S a táj 
felett a vágy illata száll. 


Merő 
illat a föld és az erdő 


Szívem 
vígan könnyezik, mert hitem, 


hogy jön 
a tavasz, s lassan beköszön. 


Holnap 
tán virágok is bimbóznak, 


s madár 
dalol az ágon. A határ 


ősi 
tavasz-ruháját felölti, 

csodás 
március végi ragyogás 


fákon 


szívben, színben, vágyon, álmon. 


S amíg 
a tél behúzza karmait, 


Hegyen 
völgyön, síkságon, réteken 


Mint a 

nagy teremtés örök titka 
jő és 

győz a tavaszi ébredés. 


Esik... 
De szép tavasz ígérkezik. 


Liebenau, 1947. III. 5. 


Győzni fog! 


Kint hideg vihar 

tombol az éjszakában. 

A tél fenyeget 

metsző szavában. 

Rázza reszketős ablakom. 
Gúnyos mosollyal hallgatom. 
Ijesztget, hogy még erős, 

havat hoz, vagy fagyot, 

s még jobban zeng, zúg, üvölt, 
mert én csak csöndben hallgatok. 

Nem érti, hogy miért 

a hallgatás, 

szívem miért nem remeg, 

s nem érzi, hogy a hallgatása, 
diadalmas felelet! 


Csak sejti, hogy 

büszkén lenézem. 

Gyűlöletet sziszeg felém. 

De remény ragyog tisztán, fehéren 
reszkető szívem helyén! 

Már nem is nevetek 

rajta, csak 

kósza dühét megvetem, 

- a tavasz hite halgatag, 

nem vitázó lelkemen. 

... Átkoz, szid és fenyeget... 
Hiába. Nem fog átka rajtam: - 
a réten ma bukkanó 
hóvirágokra akadtam. 

Tudom, ez már a tavasz, 

s a tél hiába fúj, sziszog, 

a tiszta hófehér tavasz 
előbb-utóbb, de győzni fog!... 


Liebenau, 1947. IV. 9. 


De holnap 


Vigasztalan csorog az eresz, 
mint szívemre a 
bizonytalanság, 

kint hideg ajkú 


eső permetez. 


De holnap, ha kisüt a nap, 
áldott melegben 

feléled a táj, 

áldott lesz minden bánat, 
ami a mának 

tűrhetetlen fáj! 


Liebenau, 1946. VII. 8. 


István napját tartom 


Köröttem áhítat hallgat az erdőn, 

mint testőrgárda szoborként a fák, 

tömjén-illat a fenyők gyantája, 

s mint alabárdok csillogó fénye 

villogtatja az égre a nyári nap ezüst fénysugarát. 


Távolban, messze harangszava kondul, 

- templomi énekként hömpölyög át a tájon, - 

a szél megértőn vállamra hajol, 

hogy az egyedüllét, a messzeség, 

a kéklő ég sajgó szívemnek oly nagyon ne fájjon. 


A bokron hajlongó körmenet, 

csillog a rétek tarka ruhája, 

s rajtam csillagokig érő fénnyel ragyog 

hajszolt magyarok, hámos-hímes, 
varrottas-díszes, tulipános-szíves ünnepi ruhája. 


Messze, messze, árván, idegenben 

- reszket a lelkem, szántott az arcom, - 

a bajor erdők hallgató mélyén 

istenes magyarok hites, áldott, 

száz vihart látott István napi nagy körmenetét tartom. 


A rabszolgafajzat ma odahaza, 


hősi temetőket szentel, 
azoknak akik rútul meggyalázták 

húgát, anyját, lelkét, hazáját, 
- a gyávák - vérbajjal, gennyel, állatias szennyel. 


Árpád vére, Szent László nemzetsége 

kussadt háttal a kényúrnak áldoz, 

s a sasok népe kukacként csúszva, 

lapulva, bújva, sündörög félve 

ünnepi misére, mások kegyére a vérbaj oltárához! 


Hol vagy, István király? ... Az égre sikoltom. 

hívlak, idézlek, Isten hű fia! 

S hol vagy magyarok tündöklő csillaga, 
Boldogasszony Anyánk, régi nagy Patrónánk, 

hozzád fordul hazánk, nézz le ránk mennybéli Mária! 


Nézd, gyilkosokért száll ma az ima, 
Pázmányok honában, Nagy Lajosok földjén! 

s Bethlen Gáborok örök szép fajtája 

új urát imádja, anyját alázva, 

s megnyugszik a sárba, bús gyalázatába dőltén! 


Millió magyar jeltelenül porlad, 

idegen föld fölötte szemfedő, 

de a bitangnak, de a rablónak 

magyar vérből, magyar szenvedésből 

magyarok hitéből épül, márványból, fehérből temető! 


István jobbját nincs, aki emelje, 

a szovjet csizmát hordják ma ott körül, 

templomi ének a vérbajosok jajja, 

tömjénfüst a hullák bűze, szagja, 

s akasztott magyarok óriás katafalkja áll emlékkövül. 


De én itt kint csak István napját tartom. 

Most köröttem felzeng, megremeg a táj, 
körmenetre jön millió magyar, 

Erdélyből, Tirolból, jeltelen sírokból, 

palota s kunyhókból hívatlanul is mind idetalál. 

A Tejúton rég haltak serege vágtat, 
ünnepi, szent, nagy körmenetre jönnek, 
idegenbe! - magyar hitre szóra, 


a holtak, a lelkek, kik hittek, kik mertek, 
szenvedtek, elestek, akiket nevettek, vertek, öltek. 


S most itt vagyunk mind, itt, idegenben, 
mind, aki ma is szent hittel kiáll, 

s arany-palástban közöttük lépdel, 

áldó szemével, kegyosztó kezével, 

vérző szívével a hazátlan, elűzött István király. 


Szent László érkezik most fehér lován, 

- fehér felhő suhan át az égen, - 

Pázmány emeli a Mostranciát, 

s Bethlen Gábor maga, nyusztprémes csapata, 

erdélyi magyarja, színarany a kardja, áll a díszőrségen. 


Kossuth is itt lépdel, csillogó szemével, 

Széchenyi bánatos arccal áll itt, 

Petőfit, Aranyt, Vörösmartyt látom, 

kurucok robognak nyalka paripákon, 

s tündéri álom, millió virágon Liszt Ferenc játszik. 


Az égre felérő templomi zászlót 

Toldi Miklós egymaga tartja, 

körül a hegyeken, amerre látok, 

férfiak, legények, de szépek, s lányok 

... térdre pogányok, hitetlen világok, latrok bitangja! 


Egy nemzet ünnepel ma erre, 

akit a sors vad idegenbe vert, 

mert a gyáva kussadt háttal 

csak talpat nyalni, de kaszával, kapával, 

a szennyes vad árral, fejszével, baltával ütközni nem mert! 


De aki hű maradt, István napját tartja, 
elbújva ma a bajor fenyők alatt, 

millió magyar áldoz itt velem, 
s míg István keze meghajló fejemen, 
halkan, csendesen a bajor hegyeken térdre hull a nap! 


Liebenau, 1947. VIII. 20. 


Arulónak nincs bocsánat! 


Minden bűnre van bocsánat, 
Krisztus minden bűnt megváltott. 
De tanítson rá száz bibliátok, 


az árulóra: átok! Atok! 
Az árulónak meg nem bocsátok! 
Arulónak nincs bocsánat! 


Liebenau, 1948. VI. 14. 


Ma Ázsiában jártam 


Ma: Ázsiában jártam, 
ott kóboroltam 

a kietlen szteppéken, 
voltam 

Lebediában, 
elmendegéltem 
Mongóliáig, 

virágtól, virágig 
kérdezve jártam, 
elvesztett nagyságunk 
kerestem, 

s megtaláltam! 


Virágok szirmából 


szittya vér üzent, 
a termő kalászt 

pogány ősök csontja 
merevítette gőgösre, 
vadmadár nótáink dalolta, 
könnyekkel küszködve 
fogadott a táj, 

s rőt fák lomjai közül 
felém pislogott a halál. 


Felé nyilaztam, szíven találtam, 
sziromlevelek karjaiban háltam, 
s hallgattam, hogy a szél 
Küi-Iengről s vitézeiről mesél. 


Átforrósodott piros szívem, 

lángra lobbant, mint ősi pásztortűz, 
áttört a felhőkön át az égre, 
lobogott szűz 

lángja, égve 

világító jelként kétkedő nyugatra, 

a kutyák ugatva 

szűköltek a babonás éjben, 

s én égő szívemmel 

az Istent is elértem!... 


1943. XII. 29. 


Az Isten szava 


A toronyban delet kongat 
a púpos harangozó. 

Száll a mély búgás. 
Lelkemben visszabong. 


Azt mondják, 


a harangozó nemcsak púpos, 
de bolond! 

Zeng a harang, 
évtizedeken át is 

égi üzenetként hallom újra: 
az Isten szava 

Isten szava marad, 

ha a harangokat 

bolond is húzza! 


1943. XII. 12. 


Ha örökké élnénk 


Jaj lenne, ha egyszer 
megállna minden: 

nem lenne bölcső, keresztelő, 
s üresen ásítozna 

a virágos temető. 


Örökké élnénk! 
Kétkedő szívvel, 

irigy vággyal, 

hamis hittel, 

unottan, kínlódva, sírva: 


az örökéletet csak az Isten bírja! 


1943. VII. 7. 


Mind elmarad 


Aki a csúcsokra vágyik, 

Ne nézze, tövis tépi, marja 
Sárba lép, szemétre hág-e, 
Mert így jut el a fény-magasba. 

Csak előre!... Ne nézze, szennyes 
Lesz a talpa a harc alatt: 

A sár, a szenny, a tövis, a genny 
A csúcs előtt mind elmarad! 


Liebenau, 1948. VI. 15. 


Meseherceg 


Mesevárban, meseherceg, 

Tán valami átok vert meg? 
Rom a várad, rom a tornya, 
Hol a tenger livrés szolga? 
Moha nőtte be a kertet, 

Rózsák helyén csalán termett, 
Koronádat elrabolták 
Palástodon ezer moly rág. 

Mire vársz még, árva féreg? 

Fáj a csönd és fáj az ének. 
Csupa seb a tested, lelked. 
Mért nem indulsz napkeletnek, 
Napnyugatnak, messze délre? 
Lelsz valahol menedékre. 

Mit bolyongasz itt a várban, 
Rongy ruhában, holtra váltan? 
Önmagadnak rozzant árnya, 
Mire vársz, csak nem csodára?! 
Áldjon meg az öreg Isten, 
Várakozni célja nincsen! 

Eredj, bolond meseherceg, - 
Hagyd itt ezt a dudvás kertet, - 
Moha nőtte öreg várat, 
Elpusztít a könny s a bánat! 
Hív egy tündér, - csal az álom, - 
Azért jön, hogy csókkal váltson, 
Megtörje a szörnyű átkot? 
Mindhiába várod, látod! 

Meseherceg reám nézett, 

Fakult szemén napfény fénylett. 
Rég nem hiszek a csodákban, 
Mire várok? Hogy a váram 
Összedől egy nap csak s csendben 
Romja alá temetkezzem! 

Reám hull a tenger kőzet 

De szép hely lesz temetőnek. 


Liebenau, 1952. VII. 19. 


Most kél a hold 


Most kél a hold 
a felhők mögül, 
Havasan most 
bukkan épp. 
Mint a fehér 
menyasszonyok. 
Égő arca 

csoda szép. 
Mintha esküvőre 
menne. 
Uszálya fehér 
fellegek. 
Menyasszonyi 
koszorúként 

a Tejút feje 
felett. 

Az éjszaka, 

a vőlegénye, 
paraszt módra 
feketében. 

A násznép Is 
lám, közeleg. 
Vidám dallal 
leány, legény 

a tempós 
Göncöl-szekerén, - 
mosolyból szőtt 
förgeteg, - 

S a pap, 

a karja tárva tárt, - 
túl egy magas 
hegyorom, - 

várja a boldog 
mátkapárt! 


Liebenau, 1947. IX. 9. 


Kivágom emlékeim... 


Kivágom emlékeim fáit, 
Felhasogatom, felaprózom. 
Száradjon ki. S hogyha jön a tél, - 
Mikor a lélek már mit sem remél, 
Mikor már nem segít a hit se, - 
Befűtök véle szívem sarkában, 
Hogy didergő lelkem felmelegítse. 


Liebenau, 1947. V. 2. 


Eső s gondok 


Egész nap esett. 

Ki sem sütött a nap. 
Szobámban furcsa 
homály borongott. 
S lelkem ablakán 
hulló esőként 
kocogtak a gondok. 


Liebenau, 1947. VI. 19. 

Hősök napján 


Ma tele voltam bánattal és gonddal, 
lelkemben a múltak árnya járt, 

idéztem a Tisza szőke színét, 

s a csontváztestű, vigyorgó halált. 

A magyar rónák ezer rétvirágát, 

- lelkemre lágy harmat permetez, - 
Uram, még csak röpke pár nap, s otthon 
a Hősök áldott, nagy ünnepe lesz. 


Május végi napfényes vasárnap, 
régen ilyenkor Hősök Napja volt. 
Az ég is fonta aranykoszorúját, 

s a nap tisztelgő fejjel meghajolt. 
Millió magyar szív dobbanását vitte 
Árpád lábához, a szent emlék elé. 
Díszjelet fújtak fent a szelek, 

s a szeretet szállt a hőseink felé. 


Ma tilos az ünnep! Könny és az öröm! 
A becsület ma száz bilincsbe rab. 

Nincs Hősök Napja - koszorú, beszéd - 
az emlékezés űzött, s nem szabad! 

Az áruló, a gyáva lett a hős ma, 

Pest fölött a vérbaj szobra áll! 

Embert áldoznak új Moloch előtt, 

s hűségre a bitók sorja vár! 


S kik életüket a Hazáért adták, 
úgy porladnak szerte jeltelen, 

míg sakálok a hős mezében járnak, 
s a patkány úr a vérző szíveken. 

A jóság bűn lett, átkos, üldözött, 

a hősiesség gúnyolt őrület, 

a hit koldus a kéjtanyák előtt, 
szeméten a férfibecsület! 

Szabadító lett a börtönőr, 

a rút rabság nagy felszabadulás, 

s az ima hangját táncolva gúnyolja 
a poklokról jött ezer vad dudás! 
Ki lázadjon? Jaj, nincs elég erő! 

A könny is titkon csordul csak alá, 
s a néma imát fent az égi Úr 
mintha talán nem is hallaná! 


Fejem halkan a két karomra csuklott. 
Szememre a vágyak álma hullt. 

Szellem szárnyon röptön hazaszálltam, - 
vad szárnyalásban velem szállt a múlt. - 
A Hősök terén ezer új nap fénylett, 
díszőrséget az égvilág adott. 

És jött a menet ezer táj felől, 

irányt mutattak szárnyas angyalok. 


Kétszázezer paraszt jött vasekékkel, 
felszántották, fel: Pestet és Budát, 
más százezer dallal boronálta 
aranyporrá a romok humuszát. 
Milliom asszony, lány lépked utánuk, 
ölük varázsát szórták, ím, bele, 

hogy hőst csírázzon, acél-hősöket 

az ezerév véres története. 


És nőtt a vetés! ... Percek alatt nőtt! 

A vetés nyomán új hős-had virult. 
Karjuk izmán megsiklott a fény, 
szépségükbe a nap is elpirult. 

Százezer kovács milliom vértet gyártott, 
milliom lakatos milliom nyilat, 

a bognárok új harc-kocsikat húztak, 

s csikósok hajtják vad csikaikat! 


Lágy lánykezek páncélingeket fontak, 
zászlót hímeztek halasi asszonyok, 

százezer szakács rézüstökben főzött, 

s míg milliom gyermek éljent harsogott, 
megmozdult Árpád és a Hét Vezér, 
lovukról szálltak. S mintha értené, 
virágszőnyeget szőtt a Hortobágy, 

míg lejöttek, a lábaik elé. 


Megálltak mind az óriás kő előtt. 
Kemény fejük tisztelgőn meghajol, 

s kilépett egy megroncsolt magyar, 

a névtelen, a roppant kő alól. 

A hősök vetése vértezettre érett... 

már lovon ülnek... zeng belé a föld... 
vad robogásuk, ahogy messze húznak, 
eget, földet s száz poklot betölt! 


A rongyos magyar most az élükre állott, 
- a sor eleje a végtelenbe ér, - 

egy-egy sereg vezérei lettek 

a kemény Árpád és a Hét Vezér. 

S úgy robogtak el az Isten elé... 

Én ott maradtam, sírva egyedül!... - 
Hősök napja volt, oly szép, csodás, 

az Úr is sírt a lelkemben belül! 


Liebenau, 1948. V. 9. 


Szent László 


Egy fejjel nagyobb volt mindenkinél. 
Kétemberes pajzsát kacagva forgatta. 
Kardjával verte a rálőtt nyilat félre, 

Nem volt, hogy nyila a célját elvétte, 
Ellenség fegyvere, mondták, nem fog rajta. 


Fehér lován, mint a villám szállott, 
Nyílvégű kereszt volt ezüstinges mellén, 

A Boldogasszonyról ezer regét mondott, 
Az oltára előtt kemény térdre omlott, 
Az Ur hite égett lobogva a lelkén. 


Keresztet vetett a kereszt előtt, 

Meglágyult az arca, ha az ostyát vette, 

És hányszor látták templomi félhomályban, 
Ahogy lehajtott fejjel, szoborrá váltan 
Szárnyaló imákban fürdött meg a lelke. 


Ha serege élén harcba szállott, 

Hát ember legyen, ki követi, a talpán! 
S ha felhangzott harci Jézus Máriája, 
A pogány ellenség a keresztet hányta, 
S megfutott előle rohantán rohanvást. 


Különb lovag nem volt egy sem nála, 
Asszonynép pirulva néz csak vele szembe, 
A neve elég volt, hogy csatákat nyerjen. 
Valami földöntúli vad rémületben 

Állott meg az ellen előtte remegve. 


Vezér volt a vezérek javából. 

Árpád maga volt, ha kigyúlt szemmel harcolt. 
A szenteknek szentje volt, papoknak papja, 

A harcosok hőse, az árváknak atyja, 


Az Uristen adta, és ezért: magyar volt! 


Liebenau, 1949. VI. 20. 


Föl a hegyre 


Föl a hegyre, le a mélybe, 
reménységből, csüggedésbe. 


Mindég könnyebb le a völgybe, 
mint a völgyből hegytetőkre. 

Szép a csúcsok ragyogása: 
de ki szédül, ne próbálja! 


Támaszkodjék lent egy kőnek, 
s köszönjön a felmenőknek! 


Liebenau, 1951. IV. 14. 


Jön a mese farkas... s támad! 


Nemrég hittem a mesékben, 
Szeretet vad erejében, 

Hogy amivel Isten áldott, 

Két dénárral híven bánok. 
Esküdtem a "barát" szóra. 
Meg is csalt a galád csorda. 
Kiégett a fehér lelkem, 

S zúgó aggyal felébredtem. 
Rájöttem, hogy minden átok... 
Nyitott szívvel mire várok? ... 
Árulók közt hitvallókra? 
Szemét között tiszta volna? 
Szeretetért szeretetre? 

Lelket adtam... lelket egy se! 
Hitet adtam, hitet kértem, 
Mit álmodtam? Mit reméltem? 
Hittem, hogy egy rideg szívet 
Új Krisztus tán idvezíthet. 

Ó, én szegény, szent ostoba, 
Korbács kell itt, s nem Golgota! 
Fájó sebre írt keresni?... 
Hagytam magam kinevetni. 
Tűrtem, ami tűrhetetlen. 

Azt hitték, hogy gügye lettem. 
De most vége! Nincs alázat, 
Vége mint a Vig Andrásnak! 
Ököl kell itt s kell az átok. 

Jaj, annak kit eltalálok. 
Irgalomra egy se várjon, 

Ha a karmom belevájom. 
Simogatni? Olyan nincsen! 

Ne sírjatok, hol az Isten, 

Ha belétek egy tőr mélyed... 
Aljas, mocskok, megöltétek! 
Nevetésem?... Gúnyos ráncok. 
Nem lesz többé nyugovástok! 
Ne legyen, ki pardont kérjen, 
Az árulót, ahol érem, 

Ahol látom, ott gyapálom. 
Kegyelem? Az volt csak s álom. 
Térítő szóm, lelkes kedvem, 
Megöltétek s eltemettem 
Nincs több ritmus holdvilágon: 
Csak a csataordításom. 


Betömtétek dalos számat, 

S most csak öklöm s kardom támad. 
Tűrtem eddig, szótlan tűrtem, 
Sárral-kelten, porba-gyűrten, 
De most elég! Tele a zsák. 

Aki még tud, mentse magát! 
Hűtlen barát, te se jajgass: 
Kitörtem: a mese-farkas! 
Tűröm, a sors mit ma rám mért! 
Előre az Igazságért! 
Széjjeltépem, akit érek, 
Templom-csúszó jaj-vigécek, 
Veszett kutyák báránybőrben. 

Ki a dalok szárnyán jöttem, 
Leszek én a sújtó átok. 

Nem lesz többet nyugovástok. 
Nem lesz többet mese s nóta, 
Nem hiszek már kerge módra. 
Meghaltam, bár nincs is sírom. 
De a szennyet mind kiirtom. 

Nem él ma már egyéb bennem: 
Gyűlölet a szemét ellen. 
Megüzene: jaj a sárnak, 

Jön a mese-farkas s támad, 
Fényes nappal, borús ködben. 
Ne mondjátok: orvul jöttem. 
Megüzenem, jól halljátok, 
Árulók meg rongy barátok, 
Üvöltve vagy szent dalokban. 

S ne sírjatok, nem hallottam! 
Uzenem, mint a gúny mondja: 
Gyertek, rongyok, a púpomra! 
Jön a farkas... hol a csapda? 
Akit elér, holtra marja. 

Nem lesz nyugtom, békességem, 
Míg egy patkány él a réten, 
Míg egy karvaly, míg egy róka. 
Nincs több mese, nincsen nóta! 
S ne legyen egy jaj vagy átok! 
Így történt! Ti akartátok. 

Uzeni a mesék vadja: 
Feltámadt, s most elég! Rajta! 
Karma éhes, dala lázad: 

Jön a mese-farkas... s támad! 


Teising, 1953. X. 29. 
Kovács András... 


Kovács András csúf szegény volt. 
Sápadt, mint a bús fehér hold. 
Árva, mint a patak télben 
Jégcsapokkal tarka réten. 


Idővásott ruha rajta. 

Sár belepte, kutya-marta. 
Bakancsában, mikor sár volt, 
Bűzlő sárvíz tivornyázott. 

Minek annak nadrágzsebje, 
Aki mit sem talál benne, 
Ki is tépte - így valóság - 

S abba fújta ki az orrát. 


Hogyha kapott, ivott, evett. 
Aludt. Hol? Hát ki, hol lehet. 
Hideg földön, istállóban... 
Nem alszik egy király jobban! 


Egy pengő, hisz az se szégyen, 
Nem volt egyben a kezében. 
Három pengől!... Uramisten! 
Annyi tán még úrnak sincsen! 


Nyomorult kis, kopott állat: 
Süvegelt a boldogságnak. 

Úgy remélte... - "Tán elérlek!" - 
De az öröm rá se nézett! 


Nem volt régen vágya, álma. 
Csupa seb a lába szára. 

Seb a szíve, teste, lelke, 
Langy szellő is leteperte. 


Felöklelte az árnyék is. 

Nem volt álma... Talán mégis?!... 
Az volt minden vágya, álma: 

Öt pengőre rátalálna... 


Jézus Krisztus, Máriácska! 
Öt pengőre ráhibázna. 

Öt pengőre lelne egyszer, 
Ő lenne a legszebb ember, 


Legboldogabb, leggazdagabb... 
- aljas öröm, elkaptalak. 

Kinevettél... "Szegény zsellér!" ... 
S mégis most az enyém lettél. 


Remegett a szíve, lelke, 
Önmagát is kinevette. 

Öt pengőre... te nagy állat, 
Kovács András nem találhat! 


Szurtos arcán könnye csorgott. 
És a sárban kőbe botlott. 

Kőbe botlott?... Ej, de furcsa... 
Olyan, mint a tele buksza... 


Körülnézett... Jaj, ki nézte? 
Beletette az ingébe. 
Remegett a szája széle. 
Jön valaki... rája nézne... 


- Kovács András, tolvaj kelmed! 
Hol a tárca? Hova tetted!? 
Enyém az a tele tárca, 

Láttam, hogy kend zsebre vágta. 


Idevele! - S mit tehetne? 

- Visszaadnám? - Kinevetne. 
Nem adnám? ... Még zsandárt hívna... 
Kínozta a talált titka. 


Szinte futott, el előle... 
Kifutott a temetőbe. 
Süppedt sírok... Kitől félne? 
S lerogyott egy sír tövébe. 


Párszáz lépés, alig szaladt, 

S a tüdeje majd kiszakad. 
Hova rejtse? ... Merre rejtse? 
Emberfia meg se sejtse! 

Szorította görcsös kézzel, 
Koldus sorsa örömével. 
Megnézze"?... Vágy űzte, verte, 
Jaj, ha talán üres lenne?! 


Azért dobták be a sárba, 
Ugrassák, ki megtalálja? ... 
Nem lenne egy peták benne? ... 
Csalódhatna?... De kár lenne! 


Feltépte a tépett ingét, 
Kirakta a féltett kincsét, 
Kivette, hogy kikutassa... 
Oly szelíd a Krisztus arca... 


Vert a szíve. Csitította. 
Felsóhajtott... s kinyitotta. 
Kinyitotta? ... Szinte tépte: 
S dőlt a pénz a sír elébe. 


Mint az őrült leste, nézte, 
Beletúrt a tenger pénzbe. 
Dobálta a levegőbe. 

Köd borult a temetőre: 


Se nem látott, se nem érzett. 
Ordított a tenger pénznek. 

Öt, tíz, ötven, hatvan, nyolcvan... 
Több a pénz, mint hal a tóban! 


S mennyi papír?... Halomszámra. 
Tegnap nyomták a nyomdába... 
Úgy remegett, mint a nyárfa, 
Mikor jeges vihar vágja. 


Kovács András szeme égett. 
Vége minden szenvedésnek. 

Cipőt vehet, ruhát vehet... 
Kenyérrel csak kutyát etet. 


Nem 1s fázik, nem is ázik, 
Nem bagózik, de pipázik. 
És amikor kedve támad. 
Akkor dől a tele tálnak. 


A korcsmába mindenkinek 
Kadarból egy litert fizet. 
Néha, mikor el is ázik. 

A cigány csak neki játszik. 


Balogh Maris... Szeme, szája...! 
Kilenc falu legszebb lánya... 
Nem vehetik el előle!... 

Maris lesz a szeretője. 


Csöndet sző a hold a tájra, 

S Balogh Maris csókkal várja. 
- Meggyüttem! Itt vónék, Maris... 
... Jaj, de ha a sok pénz hamis!?!? 


Azt hitte, hogy menten vége, 
Bámult csak a tenger pénzre. 
Remegett, hogy belesápadt, 
Mint csapdába esett állat. 


Mit tegyen a tenger pénzzel?... 
Sírva szórta szerteszéjjel, 
Szerteszórta, összeszedte, 
Belerúgott, fölemelte, 


Mint az őrült, reszket, hörgött.. 
Rászabadult ezer ördög, 

Vád, kétségek tépték, verték 
Húsát, szívét, vérét, lelkét... 

Lerogyott a sír elébe... 
Koldus-sorsnak nincsen vége?! 
Mért hajszolt egy kerge álmot? 
Egy pengőre! Egyre vágyott! 


S van itt ezer!... Mire költse? 
Ráborult egy hideg kőre, 
Kopott öreg sírkeresztre. 
Zokogott a szíve, lelke. 


- Az 1s enyém! ... Ez 15 enyém! 
Kovács András nem is szegény! 
Kovács András nagyon gazdag!... - 
S még se örült a holnapnak. 


Álmodott, hogy mesét lásson. 
S valóság a merész álom! 
Sárban kellett rátalálni... 
Gazdagabb, mint bárakárki, 


S mégse volt még ilyen árva! 
Láz gyötörte, hideg rázta. 
Úgy fetrengett lázas testtel. 
Ott köszöntött rá a reggel. 


Rája hullt a hajnal csókja... 

Mit csináljon?! ... Nyomta, nyomta. 
S míg a hideg, ferde kőn ült: 
Kovács András beleőszült. 


Ült a szétszórt pénze felett. 
Arcán a nap fénye nevet. 

Ült, mint búval babonázott. 

S nem tudta, hogy agyon ázott. 


Eső verte egész éjjel. 
Patakként folyt fején széjjel. 

Kolompszóra tért magához, 
Elátkozott, néma táltos. 


Felállt mint egy álomjáró 
Nem messzére három pár ló 
Legelt benn a temetőben... 
Letérdelt vak eszelősen, 


Összerakta rendben, szépben, 
A sok pénzt a tenyerében. 

Az ezüstjét, ha már sáros, 
Törölte a nadrágszárhoz, 


Ha papír - dús harmat rajta - 
Gyűretlenre vasalgatta, 
Visszarakta a bukszába. 
Senki más, csak az Úr látta. 


Az ingébe beletette. 

S mintha lázas beteg lenne, 
Vérében vad láz lobogna, 
Úgy ballagott tántorogva. 


Mi hajtotta?... Ment előre. 
Fény szökött a temetőbe. 
Csupa fény a süppedt sírok, 
Rajtuk a nap tüze izzott. 


S Kovács András feje felett. 
Arany napfény hetvenkedett. 
Kismisére harangoztak. 
Lelke volt a harangszónak. 


András meg is állt egy percre, 
Hogy a szemét rámeressze... 
Rámeressze? Kire? Merre? 
Egy útszéli ijedt szentre. 

Ki volt? Péter-e vagy János? 
Mindegy ki volt, nem határoz, 
Kovács András egyre nézte... 
Rothadt lomb a tenyerébe, 


Rongyos, tépett, szakadt, sáros, 
Hasonlított az Andráshoz. 
Napégette, a sár marta. 
Felderült az András arca... 


A kalpagját kötekedve, 

Levette s a földre tette. 
Meghajolt az öreg szentnek: 

- Adjon Isten, kőszent, kendnek! 


Megbocsásson, ha zavarom. 
No, de nékem nagy a bajom. 
Hogy az isten-nyila vágja, 
Aki a pénzt kitanáta! 


Ezt a bukszát úgy tanátam, 
Még tennap az út sarában. 
Van benne egy ezer pengő, 
Verné meg a szent leremtő! 


Mit csinájjak ennyi pénzzel? 
Hogy az enyém, nem hinnék el?! 
Azon törjem most a fejem, 

Mire kőtsem, hova tegyem? 


Törje rajt az isten-nyila! 

S ez vón még a kisebb hiba: 
De ha úri-módhoz szoktam, 
Utána, hogy nyomorogjam?... 


Odaadom ezen módra, 
Legyen vele kendnek gondja. 

Okos kend, a legjavából, 
Azért is lett szent magából. 


Mire kőtse, ne én, marha. 
Törje kend a fejét rajta! - 
S kiszórta a rothadt lombot, 
És mint aki roppant boldog, 


Majd megfújt a kacagásba. 
Belenyomta a markába, 

Az öreg szent tenyerébe... 

- Törődjön most, kelmed, véle! 


Nagyot köszönt: Isten álgya! 
Körülnézett... ki se látta... 

- Szép dolog, hogy szentnek nézzék, 
De most kenddel se cserélnék! - 


A kalpagját évelődve 

Feje búbján félrelökte. 

S fütyürészve ment a sárban: 

- Öreg kőszent, megbabráltam! 


Eszelős-e vagy csak bamba? 
A kíváncsi kapargassa. 

Az Úr tudja, mert ő tette, 

S mosolyt szórt rá előlegbe. 


Úgy érezte, nincs már teste, 
Repült mint a vidám lepke. 
Nem is látta, elcsudálva, 
Hogy a kőszent les utána. 


- Ezer pengő, itt előttem... 
Tudnám én, hogy mire költsem! 
Mért faragtak engem kőből, 

... Nem kérdném a Teremtőtől, 

Mozdulhatnék csak meg egyszer, 
Elbánnék én hatezerrel! 

Így meg csak mint bamba álljak: 
... A szentjit a a parasztjának! 


Miltach, 1952. XI. 24. 


Fiúk, a költőt... 


Fiúk, a költőt ne bántsátok, 
Az önmagának is teher, 

S ha el nem bírja már a terhet, 
Mert sírni szégyell: énekel. 


Hagyjátok csak és ne üssétek! 
Az átok úgyis rajta van. 

Ha felkacag, bent sír a lelke, 
S a dal, a rímek hasztalan! 


Csak hordja láthatatlan terhét. 
Mert úgy se adná át soha! 

A hallgató nagy Isten tudja, 
Hogy hős-e vagy csak ostoba! 


Liebenau, 1952. XI. 23. 


Sok a kő és nagy a sár! 


A napsugárnak nincsen árnya. 
A napsugár az tiszta fény. 
Csak az anyag vet árnyékot: 
A napsugár az tiszta fény! 


Es mégis mennyi szennyes árnyék. 
Es nem segít a napsugár! 

Kő és sár az úr felettünk: 
Es nem segít a napsugár. 


A sárnak, kőnek nincsen álma. 
Álmot a lélek lát csupán. 
Hiába a legszebb gyémánt: 
Álmot a lélek lát csupán. 


A lélek napként ég felettünk, 
Az isten áldó két szeme... 

S megtörik a kövön, sáron: 
Az Isten áldó két szeme. 


Hiába fény! Hiába álom! 
Mert sok a kő és nagy a sár. 
S elsorvad a fény, az álom: 

Mert sok a kő és nagy a sár. 


Miltach, 1952. XI. 22. 


Fölöttünk az Úr szeme 


Nevessetek ki, vessetek meg, 
Gúnyoljatok, vagy szidjatok, 
Mondjátok, többé nem szerettek: 


Gyerekek, nem tudok más lenni. 
Mondjátok rám, hogy gyáva nyúl, 
Nem férfi ez, egy poltron senki, 


Dobjatok ki magatok közül, 
Ha kell, még rám se nézzetek, 
Nem kérhetem azt, hogy értsetek: 


De aki egy jó szót szólt hozzám, 


Tudom, néki nem volt semmi... 
Nem tudok rá kezet emelni! 

Tudom, hogy bűnös, belém rúgott, 
Tudom, hogy meg is tudna ölni: 
En nem tudok, nem, gyűlölködni! 


És nem tudnék bírója lenni, 
Ha százszor is enyém a jog, 
Ha nektek ez kell, hát bántsatok, 


De engem, értsetek meg: engem! 
Fölöttünk ott az Ur szeme: 
S Jaj neki, az Ur végez vele! 


Liebenau, 1952. X. 1. 


Nincs neve... 


Nagy András, Balla Péter János... 
Nevek!... S a név, jaj, mit jelent?! 
A porbahulló másodpercek, 

A könnyes múltat, bús jelent...! 


Az Úristen se Pál, se Péter, 
Az se hall egy névre sem! 

A lélek jelenti az embert: 

S bár nincs neve, de: végtelen! 


Liebenau, 1952. XI. 23. 

Meghalt a nyár 

Barna levéllel köszönt a táj, 

Az éjszakában bánat szöszmötüöl, 
S olyan az akác kopár koronája, 


Mint égre emelt bosszuló ököl. 


Párás ködök úsznak a réten, 
Oszirózsák a nagy ravatalon, 

S a dombos tájon könny-piros szemekkel 
Elernyedt gyászban hallgat a halom. 


Szemfedő a sötét éjszaka, 

A gyertyák fénye fent a csillagok, 

S mint halott mellén a fehér olvasó 
Az égen fent a tejút-ív ragyog. 


A gyertyák viasza lecsepeg, - 
Dérként csillog fel lent az avaron, 
Gyászszalagként a bánat ős színében 
Ökörnyál fonja bé a kalapom. 


Kaszáját gőggel vállra vette, 

Nagy fütyörészve baktat a halál, 
Felsír az erdő, zokognak a rétek: 
Meghalt az élet, mert meghalt a nyár. 


Landshut, 1948. X. 14. 


Ma feleltem 


Ma felhívott az élet, 

A morcos tanár. 

Rám szólt, szepegő diákra, 
S kiverte hideg homlokom 
A feladatok forró láza. 
Mia S z é p? kérdezte, 
Eldadogtam: 

Színben, szóban, tettben, dalban 
Bukdácsolni az Isten-lépte 
Öles nyomokban. 

Mi aj ó? 

Adni... 

MiazlIgazság? 
Visszakapni! 

Rámnézett, ülj le! 

Osztályozott, mit írt be, 
Nem tudtam, hogy rosszul-e, 
Vagy jól feleltem? ... 
Tenyeremben 

Nedves foltokat vetett 

Az izgalom láza, 

S halkan sercegett 
Zsebkönyvében 

Az élet fekete 

Ceruzája... 


Liebenau, 1949. X. 10. 


Hallottad-e már... 


Hallottad-e már a csend dalát, 
Mikor szél se rezzen, 

Szú se percen, 

Néma csendben mered meg a táj, 
S a szíved mégis csupa dal, 
Valami mégis: Muzsikál! 


Füled nem hallja - emberi fül! - 
De bent a lélek 

Érzi, hallja. 

Égi hangja 

Mámorba ringat, - 

Csodás mámor, - 

S istenné válik 

Árva lelked: 

Az áldott, szentelt 

Muzsikától. 


A nagy mindenség dalol benned: 
A nap, a hold, 

A csillagok, 

A föld, az ég, 

Az örök szép, 
Az örök jó, 
Azegyígaz, 

A fellegek, 

Az árny, s a fény, 
A szivárvágy 

Az ég ívén, 

A virágok, 

A rög szívén... 


Dalukra elszunnyad szívem, 
Arcomon gyerek mosoly, 

Csupa jóság, még az angyalok is: 
Halkan, lábujjhegyen járnak. 


Liebenau, 1947. VI. 10. 


A sasok törvénye 


Sasnak sas lehet a párja, 
Aki szédül, ne próbálja! 
Álljon félre szépen, bátran 
S csipogjon az út porában. 


Nem üldözi vadásznépség, 
Nem látja a egek kékjét, 

Nem kell hozzá acél-szárnyak, 
Ha viharral az ég rácsap. 


Nem lövik le lesből, orvul, 
Míg a porban enni koldul, 
S úgy hal meg, hogy lenn a porba 


Trágyás szekér elgázolja. 


Liebenau, 1952. XI. 8. 


295 


Csöndes misét mond 


Csöndes misét mond az éjjel, 
Ministrál a messze erdő 

S fent az égről holdszemével 
Ráfigyel a szent Teremtő. - 


Ülök a kis kápolnában 
Bolthajtásos sötét égbolt, 
Szívem csupa síró bánat 

S mégis minden olyan szép volt. 


Mellettem az öreg kántor, 
Éji szél, pusmog magában 
"Ilyen szégyen, megtiltotta, 
hogy a misét orgonáljam." 


Lapozza az imakönyvét, 
Idehajtja, oda hajtja, 

Két sort olvas, hármat dörgmög, 
"S még azt mondja, Isten papja." 


Bal könyékkel belébökök, 
"Hallgasson kend, ne zavarja" 
végigmér, s az imakönyvét, 
jól meghallják, összecsapja. 

S kitotyog a kápolnából, 
Kong a lépte, amint lépdel 
Hallgat az éj, csak az erdő 


Néz utána félszemével. 


Teising, 1953. május 1. 

Kovács Bandi 


Kovács Bandi nagy legény volt, 
Akit megfog, máris félholt. 
Félelmetes acélmarka, 

Nyögte is az ekeszarva. 


Megvadult a szomszéd ökre, 
Kovács Bandi verte földre. 
Tízméteres vastag szálfa 
Meg se hajlik Bandi válla. 


Hét határon nagy a híre, 
Nagyobb volt, mint maga hitte. 
Hét megyében nem lett egy se, 
Aki Bandit leteperje. 


Jött egy asszony, rámosolygott, 
Bandi, mint a gyerek boldog, 
Ha az asszony reánézett, 

Rogy a lába, ahogy lépked. - 


Szúr a szíve, válla remeg, 
Gyöngébb, mint a pólyás gyerek, 
Egyetlen egy mosolyától 

Bandi arca lombol, lángol. - 


És egy reggel, tanú voltam, 

Úgy találták Bandit holtan, 
Gyűrött levél a kezében, 
Kivettem, hogy lássam, nézzem. - 


Az a szőke asszony írta, 

Azt írta, hogy nem jön vissza. - 
- Nehezebb ez mint száz szálfa, 
Nem is bírta Bandi válla. 

Nem 1s bírta ki a szíve 

... Fáradt vállát vitte-vitte 
... És egy nyíló rózsa alatt 
Bandi szíve belészakadt. 


Ráborult a rózsa árnya 

Bandi sápadt bús arcára, 
Szeme szélén egy kis lepke 
Hideg könnyét szürcsölgette. 


Teising, 1953. május 1. 


Éjjeli hangulat 


Az éjben álmodik a Csönd. 
A tó fölött mély köd feszül. 
Ijesztő, szótlan némaság 

Leskel elő a Csönd mögül. 


A Hold unottan lépeget 
A téres égi réteken, 

S a kis padon itt bóbiskol, 
Itt szundikál a Szél velem. 


Vállamra hajtja bús fejét, 
Lehunyt szemén egy lepke pár. 
A tó partján egy néma Árny, 

A múltak méla lelke jár. 


Csak hallgatom a lépteit. 
Nézd, ott ődöng az éjben már. 
Az egyik lepke fölrepül 

S bozontos ősz fejére száll. 


A Hold ezüstje útjukon, 
A Múlt már néma, messze árny, 

S mint gyémántkő ragyog haján 
A csillogó két lepke-szárny. 


Teising, 1953. VII. 10. 
Nagy Pál 


Mintha ma lett volna, 
pedig régen történt, 
dobraverték Nagy Pál 
három láncnyi földjét. 
Három fehér ökrét, 
elvitték adóba. 

Két lova 15 másé, 

háza is azóta. 


Kegyelemből tűrték, 
egy fészerben hátul, 
hová a nap is a 

tetőn át bebámul. 
Szalma volt az ágya, 
rongy a takarója, 
ostora maradt csak 

s néhány régi nóta. 


Mondták, megbolondult 
dologra sem volt jó, 
télen egyre mérges, 
mint az éhes kotló, 

de a tavasz jöttén 
napokig nem látták, 
dalolva járta a 

kis falu határát. 


Ostor a kezében, 

s mintha gyeplőt fogna, 
szellő-paripáit 
gangosan hajtotta. 

Kifogta a réten, 
legelni kicsapta, 

s egy nyíló virágnál 
le-lefeküdt hasra. 


Nézte a virágot, 

beszélt vele. Mintha 
megnyílt vón előtte 

a virágok titka. 

Máskor a vetések 

szélén állt meg csendben, 
mintha imádkozna 
kalapot levetten. 


Nevén nevezte a 

határ madár-népét, 

és mintha értenék, 

azok éppúgy nézték. 
Dalolt a búzának, 
rozsnak, meg a zabnak, 
- Attól szebben nőnek, 
több lesz majd az asztag. 


Acélosabb a szem, 
keményebb a szára, 
minden kósza szellő 
nem verheti sárba. 
Rovarra nem léphet, 
virágot nem tépett, 
hányszor látták, hogy a 
felhőkkel beszélget. 


Eső verte, vágta, 

állott mozdulatlan, 

mint valami táltos 

hívő bódulatban. 

Embert sem bántott meg, 
köszönt hangos szóval, 

- s továbbhajtott vígan 
két szellő-csikóval. 


Csak a kereszt előtt 
állott véres szemmel, 
vad káromkodását 

nem hallhatta ember. 
Szidta, szidalmazta, 

s mintha veszett lenne, - 
- megveri az Istent! - 
ostorát emelte. 


Ott is lelték halva, 
csak pár napja éppen, 
ostornyele törten 

hűlt, hideg kezében. 
De az ostorszíj a 
keresztre tekerve... 

- Megölte az Isten, 
mert keresztjét verte!... 


Mondják, akik látták, 
arcán örök béke, 

úgy terült dermedten 
a kereszt tövére. 

S a fájdalmas Krisztus 
rozsdamarta arca 
csöndesen mosolygott 
a halott magyarra. 


Átölelni látszott, 

két karjával védve... 

... S tövis-koronája 

Nagy Pál ősz fejére 

hogy hullt a keresztről...? 
ma sem sejti senki, 

le sem tudják többet 
homlokáról venni. 

Úgy is temették el 
tövis-koronával. 

S ki kezet emelni 
Istenre nem átall, 

csak lélekharangot 
csendítettek érte... 

- Nem érdemel többet 
ilyen ember-féle. - 


De, hogy bent a sírban... 
a nagy harang kondul. 
Az egész falu a 

torony felé fordul. 
Vajon, ki húzhatja? ... 
Még a pap sem tudta!... 
De én tudom! Láttam! 
Jézus Krisztus húzta! 


Liebenau, 1947. III. 9. 


Ingyért odaadnám 


A hitem pedig nem eladó, 
Sem pénzért, sem dicsőségért, 
Sem senki könnyes kék szeméért! 


El nem adó száz palotáért, 
Magáért az egész földért, 

Sem hétpecsétes kutyabőrért. 

De ha jönne egy koldus s kérné, - 
Kétség ül a cserepes ajkán, - 


Hát annak ingyért odaadnám. 


Liebenau, 1949. I. 29. 

Örök törvény 


Egyszer egy az egy: örök törvény. 
Az volt Krisztus előtt ezerben., 
Atlantiszon, a Mú földjén, 

S az marad örökké. 


Az igazság, akár latinul, 
Akár magyarul mondom, 
Akármily régi, mégis új, 
S akármi új: régi. 


A törvények sosem változnak, 
Legyen bűn ma a régi törvény, 
Feltámad, ha jön a Holnap, 
Diadalmas népe. 


Felírja újra a zászlóra, 
Ezrek dalolják indulóját, 
Míg a Sátán szitkozódva 
Tűnik el az éjben. 


Elrejtőzik a poklok mögött... 
Mert minden múlandóság, csak a 
Törvény és az Isten örök, 

Mert ők az: Igazság! 


Liebenau, 1949. II. 12. 


S az Úr keze kinyúl... 


Örök futás ez az élet 
Köztünk s a vén Halál között. 
Örök verseny a tények 

Sara s az álmok 

Virágai fölött. 

Át ezer kétség-árok 

Recsegő hídján, 

"Tisztán 

Fénylő ég alatt, 
Villámokat viharzó 
Felhők szakadt 

Kárpitján 

Át... át... át. 

Az ég fele. 

Örök verseny 

S örökké vele. 

Rohan mögöttem: 
Mindent bele! 
Rongyokban a tüdőm, 
Futok mégis. 
Rogyadozom. Már 
Fárad... Én is. 

De kergetjük egymást, 

Ki ér a célba, 

Az Úr elé? Néha 

Beérni látszik. 
Felsikoltok! Minden 
Izmom feszül: Isten! 
Isten!... Uram!... Uram! 
S megy a futam. 

Tért nyerek... Beér. 
Gyorsítok... Beér!.. Fehér 
A hajam. Remeg a lábom. 
De állom 

A versenyt! Már látom, 
Ott az Úr! 

S fut a halál ellenállhatatlanul. 
Még két hét s örök szépség 
Vár rám. Még egy óra, 

S az Úr vár. Futok. 

Már ott a 

Mennyek! Látom. 

S a Hallál 

Egyre gyorsít. Gúnyol. 

Nevet. 

Már nincs az útból 
Csak száz méter... húsz méter... 
Csak pár centi már: 

S beér a Halál. 
Megragad, hogy — 
Jusson át a célon. 
Segíts, Uram, segíts menni! 
Én akarok Nálad lenni! 
Nyerni!... Nyerni! 
Érted futottam: 
Dalolva, könnyesen, 
Betolva, büszkén, 
Színesen, szürkén, 
Sáron át, köveken, 
Réteken... 

Uram, légy velem! 

Egy centi még... 

Húz a Halál 
Vissza...vissza! Nézd, 
Nem hagy menni! 

Ő akar az első lenni! 
Jaj, ez a vég! 

Itt verjen meg? 
Letörve, alélva? 
Isten!... Isten!... 

S az Úr keze kinyúl, 
Beránt a célba... 
Fáradtan..., törten: 

... de győztem! 


Nagy András 


Nagy Andrásnak egy Istene 
s egy nadrágja volt. 

Csupa lyuk az egyik fele, 
másik meg csupa folt. 

Az ingén is annyi a lyuk, 
benne nem lehet: 

kilenc macska megfoghasson 
egy kis-egeret. 


András, ha az élet verte, 
nem káromkodott. 
Átalútnál ázott kereszt, 
Rozsdás és kopott, - 


Kiballagott ráköszönt, hogy 
- Isten-jónapot! 

S hozzátette magyarázva: 

- Mesmeg itt vagyok! 


Leült a kereszt tövébe, 

most meg Épp ledűl. 
Kigyüttem, mert tudod, Uram, 
nem jó egyedül. 


Jólesik, ha kiönti az 

Ember a szívit. 

Gondótam, hogy beszélgessünk 
ketten egy kicsit. 


Te is olyan árva vagy itt, 
épp mint jómagam. 

Az árvának feneette 
komisz dóga van. 


Isten Fia vónál, s ládd-e, 
a hét ördögit, 

Rád is csak az öreg nap 
s a hódfény őrködik. 


Tudod, Uram, nem akarlak 
sehogy bántani... 

Ezt a fődet ugyan nagy kár 
vót megváltani! 


Nem a szent véréd hullása, 
nem az kéne itt: 

Huszonöt a fenekükre, 
ötven kék nekik! 


Nem akarok beleszólni, 
Jobban tudja azt, 

Mit tegyen az Öreg Isten, 
Mint egy bús paraszt, 


Csak úgy éppeg fölemlítém, 
tudod, rongy a nép! 
Megbocsáss mán, hogyha mégis 
sértőt szólanék. 


S fölnézett a vén keresztre, 
Krisztus majd felel... 

S akkor látta, nagy csöppekben 
Hűs eső szemel. 


Krisztus teste csupa rozsda, 
megtört és sovány, 
Tövisből font koronája 

lóg a homlokán. 


És a zápor verte-verte 
nyitott öt sebét, 

Árva volt és nem vigyázta 
sem eső, sem ég. 


Nagy András csak nézte-nézte, 
mit adhatna rá, 

Öt sebéből folyt a vér mint 
rozsdás lé alá. 

Nagy András egy nagyont gondolt, 
hátha védené, 

A keresztre mint a macska 

kúszott fölfelé. 


Ledobta a rozzant ingét, 
rongyos bár, de véd, 

S nagy gondosan betakarta 
"Jézuska" fejét. 


Föltérdelt a keresztfára, 
S még fölé hajolt... 
Hogy az eső ne verhesse, 
... hisz oly árva volt! 


Dőlt az eső patakokban, 
ömlött és szakadt. 

András hajlott vén gerincén 
hűs patak szaladt. 


András nézte Krisztus arcát, 
könnye rája folyt... 

Nagy Andrásnak egy Istene 
s egy nadrágja volt... 


Liebenau, 1952. III. 24. 


Dózsa György vitéze 


Dózsa György vitéze 
Volt a szépapám, 

Úgy pusztult el véle 
Véres, had csatán. 

Nem hagyott csak árvát, 
Se hír, se vagyon: 

Hősi, szent csatáját 
Mégis folytatom. 

Ősi szent igazság 

A miénk e föld! 

Bár ma undok gazság 
Földjeinkre tört: 
Miénk itt a búza, 
Vidám dal, virág, 
Halott hősök jussa, 
Boldog, szebb világ! 


Aratás is lesz már 
Nem mindég vetés! 
Lakodalom is jár, 
Nemcsak temetés! 
Tépjék testem húsát, 
Várjon tüzes trón: 
Szépapáim jussát 
Mégis nem hagyom! 


Rajta, jó vitézek, 
Kemény katonák! 
Mutassunk az égnek 
Új magyar csodát. 
Pirkad már a hajnal 
Felhős ég alatt, 

S mire itt a nappal, 
Úr legyünk, s szabad! 


Mivelünk az Isten, 
Ránkfigyel az ég! 
Akiben hit nincsen, 
Menjen el! Ma még! 
Marad, aki nem fél, 
Hősi harcra kar! 

S megmutatjuk, testvér, 
Ki az a: magyar ! 


Budapest, 1943. 

Mondhattam én... 


Mondhattam én az Anyámnak: 
- Édesanyám, ne csináljad! - 
Beszélhettem, mint a fának, 
Borsó, amit falra hánynak. 


Nem használt ott senki, semmi: 
[gy akarta, úgy kell lenni! 


Mondhatom én a babámnak: 
- Édes rózsám, ne csináljad! - 
Olyan beszéd, mint a fának, 
Borsó, amit falra hánynak. 


Nem használ ott senki, semmi: 
[gy akarja, úgy kell lenni! 


Amikor még gyerek voltam, 
Magam sokszor megbokkoltam. 
A fejemet lehajtottam, 
Elindultam csöndben, szótlan: 


Ha nem tetszett, amit vártam... 
Egyszerűen nem csináltam. 


Ha a babám parancsolja, - 
Eredj, gyorsan a sarokba! - 
Odaállok, hogyha mondja. 


Forr a szívem gyerek-módra: 


Ravasz képpel odahívom... 
S a sarokba én szorítom. 


Ha az Anyám ezt így látná, 
Szép kis fejét megcsóválná... 
- Apjuk, apjuk, de jó láttá, 


Vén szamárnak sé létt mássá! - 


310 


Szóban szépen megperelne, 
De szívében megölelne. 


Liebenau, 1952. XII. 24. 


Vigyétek! 


Számlát nyitottam a szeretetnek 
szívemben én, 

aki akar, hívom, várom, 

vegyen kölcsön, adom. S áldom, 
ha mind elviszik kamat nélkül 
egy fillérig a boldogságom! 


Meguntam már őrizni félve, 

Hogy pihenést már sosem lássak... 
Vigyék! Szerezzen már gondot 

Néki, néked, aki kéred, végre: másnak. 


Liebenau, 1948. VI. 21. 


Hogy csak ne féljek 


Én nem tudnék magam dalolni. 
Mellettem mindég más dalol. 

S dalomban messzi nagy világok 
Száz álma, láza, vágya szól. 


És mégis, mintha én dalolnék... 
Oly ismerős, szent dallamok... 
Úgy érzem néha megremegve, 
Hogy énmagam is dal vagyok. 


Hogy valahonnan eltévedtem. 
A szívem sírva felremeg. 

S csak dúdolok, hogy jaj, ne féljek, 
Mint egykor apró kisgyerek. 


- Eredj, fiam, ha félsz sötétben, 
Fütyülj, hogy ketten menjetek, 
A gyáva te s a bátor másik 

Ki ott fütyül és nem remeg, - 


Hm, hányszor mondtad jó Apám, Te, 
- Eridj, s ha félsz, fütyülj, gyerek! - 
Én mentem kint az éjszakában, 

S fütyültem, mint a megveszett! 


Bolyongok itt az éjszakában, 

S míg messzi rétek vágya csal, 
Ajkamról, jaj, hogy csak ne féljek, 
A fütty helyett száll, száll a dal. 


Teising, 1953. VII. 12. 


Az Úr dalolt 


A tó vízén a holdvilág 
Megejtett három vadlibát. 
S mint titkos égi dal fia 
Dalolt a három vadliba. 
Dallamuk se lágy, se szép, 
De ritmusába száz mesét 
Szövött belé a csöndes éj. 
S mint égresíró szenvedély 
Úgy szállt a dal az éjen át. 
S a tölgy, aki az égre lát, 
Meglátta, hogy a menny alól 
Kinéz az Úr és lehajol. 
Magához húzza csendesen 
A furcsa dalt egy fellegen. 

Hozzádalolt még itt s amott, - 
Hajában fénylő csillagok, - 

S aztán az égi dallamot 
Leszórta mint a harmatot. 


Teising, 1953. VII. 12. 


Feldobtam az álmaimat 


Feldobtam az égre az álmaimat, 
Egyből csillag lett s ott ragyog, 
Ha a fekete kámzsás éjben 
Kigyúlnak az apró ablakok. 


Egyből felhő lett, szűz fehér, 
Mely lágy rózsaszínben fellobog, 
Ha a hold fényébe beleér. 


Egyből villám lett, ha levág, 
Szűkölve köszönti a farkas 
A villódzó őszi éjszakát. 


Egyből hulló meteor lesz, 
Felriad, ha átzúg az égen 
A gyerekgyilkos vén Heródes. 


De a legtöbb visszahullott, 
Szétrebbenő sok esőcseppként, 
Mint karvaly felriasztott tyúkok. 


Egy fennakadt az Úr haján. S reggelre 
Egy újabb ősz hajszállal több 
Csillogott nagy óriás fején 

A többi ezüst hajszál között. 


Liebenau, 1948. X. 26. 

Egyém a túzok! 


Koldustarisznyám vállamra dobom, 
Szemembe vágom roska kalapom, 
S kibotorkálok a sáros utcasoron. 


Nekivágok a végtelen útnak, 
Nadrágszíjam egy lyukkal behúzom, 
S míg arcomba a szél hórögöket hullat, 


Víg dalt fütyülök a csókos nyárról, 
Lelkemben valami vad mámoros, 
Elolthatatlan, földöntúli tűz lángol. 


Nagyot kacagok, hogy cipőm talpán 
Vígan csurog bé a hideg hólé, 
S nincs meleg kunyhó, hol megszáríthatnám, 


Utánarúgok az autóknak, 
Nincs semmim, de mégis király vagyok! 
Hej, vigyázzatok, de az egyém a holnap. 


Koplalok, fázom, de nem alkuszok, 
Es nem kell ma a keshedt veréb, 
Még várok elébb s holnap: egyém a túzok! 


Liebenau, 1948. X. 27. 


Nekem elég! 


Hiszek az örök igazságban. 

De hogy mi az igazság igazában, 
keresem, kutatom... 

s máig sem tudhatom! 

Nem tudom, ki, mi... Csak a nevét. 

Azt tudom, hogy az Isten tudja, 
s ennyi, lehet bármi furcsa: 
nekem elég! 


Liebenau, 1947. III. 31. 


Ne akarjatok! 


Ne akarjatok engem 

mássá tenni, mint ami vagyok: 
Aminek az Isten megteremtett: 
tényekkel játszó, 

álmokkal csatázó, 

rímekkel vitázó, 

ritmussal cicázó, 

botló és hibázó, 

hallgató s kiáltó, 

gondtalan s vigyázó - 
ábrándos gyereknek! 


Liebenau, 1952. V. 30. 


Mi a szép? 


Mi a szép? 
Ellopni az ég színét. 


Mi a jó? 
Adni, ami adható! 


Mi a dal? 
Szívünk, amíg fiatal. 


Mi a múlt? 
Minden, ami megfakult. 


315 


Mi a tél? 
Ha a szív már nem remél 


Mi a nyár? 
Ha a szív egy szívre vár. 


Mi a hit? 
Többnek látni valamit. 


Mi a vég? 
Feladni a szív hitét. 


Liebenau, 1947. III. 31. 
Az Utolsó Vacsora 


Kereszt ott, kereszt itt... 
Szép, Jóságos Krisztus 

függ rajta. 

Azt hirdetik: 

kell, hogy a nép lássa, 
mennyi kint küldött az 
esendő népért Isten, az Atya 
egyszülött fiára. 


Keresztek alatt morogva járok, 
öszülő, rebellis, kutya-magyar: 

ez a sok bánatos, esettfejű Krisztus 
korhadt fejfája, vajon, mit akar?... 


Mert Krisztus élt Is, 

nemcsak halált szenvedett, 

és megosztotta az utolsó vacsorát, 
a halait és a három kenyeret, 

szíve, lelke, szava, pénze 

közös volt, akikkel együtt élt, 

hitt is, harcolt és remélt.... 

Mért csak a rettentő, gyászos halált 

rakjátok példának útszélre, 

fában, kőben, pléhben...? 

A mindenét szétosztó Krisztus lelkét 
ki lopta el az ezredévek 

óta tartó törtetésben?! 

Hogy mindenét 


azt miért nem írjátok a templomokra!? 


Ha kereszten függő testét látom, 
megemelem előtte sáron, 

poron megszürkült kalapom - 

fénylő templomok előtt, 

vagy sivár, porülte útszéleken... 

de könnyes szemekkel hiába keresem 
a legistenibb csodát: 

Krisztust, amint áldó kézzel 
megosztja minden hűséges hívével 
az: Utolsó Vacsorát! 


Budapest, 1943. XI. 7. 
Mese a barna tyúkról 


Mesét mondok néktek, 
Gyerekeim, máma. 
Jól figyeljetek a 


Mesélő szavára... 


Élt egyszer egy szegény 
Barna tyúk. De árva, 
Kint aludt a félszer 
Legszűkebb zugába. 


A fényes tyúkólból 
Kimarta a többi, 
Enni is már csak 
Ocsúra mert jönni. 

Ázott tyúk volt, bíz az, 
Szegény volt és árva, 
Többi tyúk is verte, 

A kakas is vágta. 


Hogyha fészket rakott, 
Elvette egy másik, 
Nevették, hogy ősszel 
Kint az esőn ázik. 


Ha tojt egyet-egyet, 
Elvette a többi, 
Féltett tojásait 
Idegen tyúk költi. 


Hogyha tojni kellett, 
Rettegően leste, 
Féltett tojásait 

Hova rajta, s merre. 


Egyszer a félszerben 
Úgy tojt meg nagy lopva, 
Könnye pergett féltőn 
Rá a tojásokra. 


S akkor - mert az ég haj - 
Csodát is tesz néha: 
Könnyétől arany lett 

A tojása héja. 


Arannyá változott 
Menten a tojása, 
Briliáns a fénye, 
Tűz a ragyogása. 


Csillogó fényére 
Összeszaladt sebten 

A tenger irigy tyúk 
A kopott félszerben. 


Emez is, amaz 1s 

El akarta venni. 

De a tojásokhoz 
Nem érhetett senki! 


Még a kakas sem fért 
A hős barna tyúkhoz 
És ebben az egyben 
A mese sem túloz. 


Vágott a csőrével, 

A szárnyával csapott, 
És egyre szebb arany 
Tojásokat rakott. 


Lassan a kis fészek 
Tele is lett vele, 
Hogy vakult a tyúkok 
Irigy tekintete. 


S mert nem volt buta tyúk, 
Jól tudta, hogy vége 
Egyedül, s szükség van 
Véréből csibékre. 


Hol a tojáson ült, 
Öntestével óvta, 
Hol meg kicsapott a 
Szemtelen rablókra. 


Az árva tyúkokat 
Mind összekodálta, 
Szövetséget köttek 
Életre-halálra. 

De a tojás titkát 

El nem mondta volna, 
Csak ide is s oda 
Szorgalmasan tojta. 


Még ülni sem hagyott 
A tojáson másnak. 
Egyik fészektől a 
Másikéig szállt csak. 


Tíz fészekért harcolt, 
Tíz fészeken kotlott, 
S ezer kis csibéről 
Csodás álmot hordott 


Anyai szívében. 
Világokat váltott. 
Szebbé tenni hitte 
Az egész világot. 


Ám a gőgös tyúkok 
Megrettentek erre. 
- El kell pusztítani, 
Míg nem erős lenne! 


Feldúlni a fészkét! 
Nosza, tyúkok, rajta! 
S rá is rohant, rá a 
Falu minden tarka, 


Meg fehér, meg vörös, 
Meg kék pettyes tyúkja, 
Fészektől fészekig 
Véres volt az útja. 


Hol emerre harcolt, 
Hol amarra kotlott, 

Szegény barna tyúk, hej, 
Egész belebomlott. 


Az irigy tyúkokat 
Sorra megzavarta, 
Rettegett tőle a 
Világnak négy sarka. 


Véres a taraja, 

Véres lett a lába, 
Saját fészkét is, bíz 
Csúnyán megcibálta. 


Megmarta már azt is, 
Aki érte vérzett, 
Szétszalmázott annyi 
Hű baráti fészket. 


Mert mindent egyedül, 
Kotlani és harcban, 
Ellene már harminc, 
Negyven, ötven, hatvan. 


Egy ideig győzte, 

De hogy hullott vére, 
Az arany tojások 
Sorra elfecsélte. 


Ezt mások verték szét, 
Azt ő zúzta szerte, 
Meg ne kapja épen 

A győzők serege. 


S mire a tojások 
Kikelésre értek, 

Az aranyhéj megett 
Elpusztult az élet. 

Meghűlt a sok tojás, 

S a gyenge palánta 

A vékony kis héjban 
Nem bírta tovább a 
Hosszú-hosszú harcot, 
S mit a világ bámult, 
A sok arany tojás 

Sorra mind bezápult. 


A szegény tyúkok is 
Cserben hagyták sorra. 
S Isten is a gazdag 
Tyúkokat pártolta. 


Már helye sem maradt, 
Hol fejét lehajtsa. 

A szívét vérezte 

Már a szörnyű hajsza. 


És akkor egy reggel 
Vérző, szétvert fejjel, 
Feladta a harcot 

A győztes sereggel. 


Hajnal fénye fénylett 
Virágra és kertre. 

S a tojás titkával 
Elbujdosott messze. 


Lángban állt a fészek, 
Volt is, aki látta: 
Tüzek szárnyán repült 
Át egy más világba. 


Hol jár most, ki tudja? 
Hol bujdosik messze? 
Talán ment nyugatra? 

Talán ment keletre? 

Vagy talán az egek 
Kék távlata húzta: 
Ki tudja, hová vitt 
Vérrel tarka útja? 


Elment, hogy ne lássa 
Senki sem a végét, 

S ránk hagyta az arany 
Tojások meséjét. 


Gondoljatok sokat, 
Ha időtök futja, 
Gyerekek a szegény 
Árva barna tyúkra. 


Liebenau, 1946. I. 13. 
Az Igazság... 


Az igazság nem mindég szép, 
Az igazság nem mindég jó, 
Az igazság néha börtön, 

Az igazság néha béklyó. 


Az igazság sokszor a kín. 

Az igazság sokszor a bélyeg. 
Sokszor a csúcsoknál magasabb, 
Sokszor a tengernél mélyebb. 


Sokszor győz, sokszor eltapossák. 
Sokszor a divatját múlta... 
Évszázadokra elfelejtik, 

Már csak egy-két bolond fújja. 


Sokszor eltemetik mélyen, 
Hogy átadják az elmúlásnak... 
De az egyetlen, ami mégis 

Ha jön a Húsvét, csak feltámad! 

Nem osztogat érdemrendet, 
Sem rangot, hírt, sem csillagot: 
De a süket hallóvá lesz, 

És látókká, akik vakok. 


Hősökké a síró gyávák, 
Erővé lesz a gyöngeség, 
Az Úr nyújtja ki felénk benne, 
Hogy Ő vezessen: bölcs kezét! 


Liebenau, 1949. VI. 22. 


Egy szeretőm, egy angyalom 


Hogyha száz szeretőm lenne: 
egy fekete lenne benne 

kettő vörös, hat... az szőke... 
Fáj a fogam barna nőre. 

Barna lenne a száz magja. 
Három jutna egy-egy napra. 
Hijnye, de nem pászol ez se! 
Egy maradna feleslegbe... 

Nem is olyan könnyű kérdés... 
Hogy ne legyen örök sértés... 
Hogy osszak be százat rendre... 
Van, akinek nincs sok dolga, 
Segíthetne, hogy beossza!... 

Jól festene... Más segítsen... 

Ez benne van... ez meg nincsen... 
Én szerezzek asszonyt másnak? 
Dehogy tartok akkor százat! 
Egyet tartok, de az aztán 
Legszebb lesz a Tisza partján. 
Szőke haja?... Barna haja? ... 


Most oszt menjek, keresgéljem, 
Hol találom, mely vidéken? 

Nem menek én, hogy keressek! 
Adott mán az Isten egyet! 
Hogyha száz szeretőm lenne... 
Hogy juthatott ez eszembe?... 
Egy szeretőm, egy angyalom: 
Nincsen ezzel elég bajom?... 


Liebenau, 1950. X. 13. 


De lelke él! 


Könnyű a sasba belerúgni, 

Ha holtra váltan földre hull, 
Elárvult, kihűlt tetemére 

Csak kósza felhők könnye hull. 
Rúgtatok volna rajta akkor, 
Mikor az égen fenn repült. 

S csodákra alkotott két szárnya 
A napsugártól részegült. 

Szállt, suhant... Az ég csodálta, 
Himnuszt dalolt a szél neki, 

S hogy bújt a réti hörcsög, patkány... 
Reszketve bújt, hogy szétszedi! 
Viharfelhőkkel csókolózott, 
Király volt! Fenség! Büszke úr! 
Könnyű a sasba belerúgni, 

Ha holtra váltan földre hull! 
Most ott vihogtok rajt a testén, 
Száz porba-búvó dögbogár... 
De jól vigyázzatok! A lelke, 

A lelke él és visszajár!... 


Liebenau, 1952. VII. 4. 

Lesz Feltámadás! 


A mi oltárunkra a Golgota való: 
semmi öröm, csak nagy-nagy bánat, 
poroszlók, halált üvöltő tömeg, 

s a tanítványok... ahogy félreállnak. 
Mária sem kell! Nincs, aki sirasson! 
Se szánó-szívű szent Veronikák. 
Simon se, hogy keresztünk segítse, 

... Sötét színek és semmi holt virág. 
Égresikoltó, szótlan fájdalom... 

Ez illik hozzánk, minden más csalás... 
- Csak a pap hirdesse hittel, hangosan: 
Nagypéntek van, de lesz Feltámadás! 


Liebenau, 1949. VII. 14. 


Ki lehetne?... 


Furcsa fogatot láttam az éjjel: 

két táltos ló elébe fogva, 

az ülésen a gazda pipázott, 

a gyeplőket a cseléde fogta. 

Vér és Arany, gyia, legények! 
Biztatgatta, s szállt a két táltos. 
Ember agy, lélek, szív tapadt a 
különös fogat kerékagyához. 

Az országúton az útkaparó 

nagy süveget emelt előre, 

A kocsis a kobakjához bökött, 

a gazda meg kiköpött előtte. 
Mondja, szomszéd, ki az a bakon? 
Önzés János. Látta, hogy vágtat? 
S ki az, aki ott hátul pöffeszt? 
Nem ismeri? A Huszadik Század! 


Liebenau, 1950. VIII. 8. 

Három gébics 


Száraz ágon három gébics. 
Velük kötődik a szél is. 
Himbálja a száraz ágat. 

Ül a három árva. Fáradt 
Mozdulatlan, tehetetlen. 
Arra megyek, meg se rebben 
Se az egyik, se a másik. 
Tobozt dobok fel az ágig. 

Rá se néznek, el se szállnak. 
Mint az, aki belefáradt 
Harcba, hitbe, álmodásba. 
Ül a kivert három árva 

Bús madár, a száraz ágon. 
Felhő árnya száll a tájon. 
Szürke fátylat sző a tájra, 

Rá a három bús madárra. 
Ahogy bánatukat látom 
Elszégyellem kamaszságom. 
Lehajtom a fejem mélyen 

S úgy lopakszom el a réten: 
Bánatukat ne zavarjam. 
Lábujjhegyen az avarban. 

Jó messzéről majdnem sírva 
Titkon, lopva nézek vissza. 
Elszálltak-e? Dehogy szálltak! 
Ott ülnek még mint a bánat. 
Száraz ágon három gébics 

S velük búslakodom én is. 


Liebenau, 1951. VI. 25. 


327 


Arany sarló 


Júliusi éjjel. A rozs beérett. 
Sárgán villan a kalász feje. 
Lassan sarló alá kerül. 
Kerülgeti a gazda szeme. 


Most is ott a csillagos éjben 

Az Isten, a Gazda, a határt járja, 
- Halkan zizzen kémlő kezében 
A kósza szélben a rozs kalásza. 


Ahogy hangtalanul ballag, nézve, 
Hol lesznek majd az asztagok... 
Nem látni.... de arany sarlója, 
Az újhold az égen ott ragyog. 


Saarbrücken, 1947. VII. 13. 


Se jobb, se szebb!!... 


Magyarnak lenni oly nehéz, 
A nehéznél is nehezebb! 
- De nincs is nála magasztosabb, 


Se bódítóbb, se jobb, se szebb! 
Liebenau, 1949. II. 1. 
Beszélgettünk 

Ez így volt ott... Az úgy volt akkor... 
Elbeszélgetünk, hogy volt a múlt. 
Két hajszolt magyar, kikben az emlék 


itt-ott bizony már néha oly fakult. 


Valamikor oly ismert nevek 
kihulltak agyunkból nyomtalan. 

Egymásra nézünk: Mi ez? Butulunk? 
- Hja az időnek, pajtás, foga van! 


Tűfokával marja az agyunk. 
Emlékeinket liszt-finom por lepte, 
mint őszi erdőben hullott avaron 
járunk a múltban perceit keresve. 


Emlékszel még?... Hogyne!... Már én nem. 
Hol van a János?... Rég meghalt a Pista! 
Béla?... Megnősült. Két kislánya van. 

S a te kislányod?... Kislány? - Gimnazista! 


Megszőkült a hajad! Nem az a!... Fehér! 
Ősz az, pajtás!... Elrohant az élet, 
s kilopta hajamból kacagva, vígan 
a hajdani fényt s a barna festéket. 


Jé, te is ott voltál? ... Ott én! Nem tudod? 
És a Feri!... őrá nem emlékszem... 

Az ördögöt nem!... Az a magas gyerek, 
mintha csak ma lépne épp itt elébem. 


Bánodc-e, pajtás, amit tettél? 

Ha újrakezdenéd, megint tennéd? 
Bánom-e?... Nem én!... A büszkeségem! 
S újra tenném és megint mennék! 


Ugyanúgy!... Nincsen egy pillanat, 

nincs, amit megbántam szégyenkezve! 
nincs, tagadnom!... S bár nem emlékszem 
napra, tájakra, vagy nevekre. 


A Gondolat, az úgy él bennem! 
Az idők foga szét nem marta. 
A gondok, kínok, könnyek árja 
nevelte mind hatalmasabbra. 


329 


Ez így volt ott... Az úgy volt akkor... 
Az emlék már itt-ott elfakult. 
De aranyglóriás fejével 

ma vállunkra ráhajolt a múlt. 


Széjjelhullottak a falak. 

Egy szoba lett a nagyvilág. 
Évek egy-két pillanat csak. 
Egy halomban tettek, hibák. 


Ezer és ezer régi arc 
álltak körül halk nesztelen. 
Ködös januári éjben 
ketten voltunk a Végtelen. 


Oltárrá lett a kicsiny szoba, 

Az égig érnek a kopott tetők. 

S két esett magyar hajnalig szókkal 
Áldoz az emlék, a múltak előtt... 


Wolfratshausen, 1948. I. 17. 


Ikarusnak tört a szárnya 


Ikarusnak tört a szárnya, 
Feküdt a virágos rét fölött, 
Szája szélén piros vér csorgott 
S fölötte kék légy röpködött. 


Ott hevert a szárny körötte, 
És az egykor büszke sasmadár, 
Szétzúzott mellén nóta szóval 
Egy darázs táncolt, s a halál! 


Kurjongatásuk szállt a réten, 
"Ikarus lezuhant és halott" 

nem száll merészen fel az égre, 
megöltük, irigy, korcs-sasok"! 


Két kökörcsin nézte, nézte, 

És összesúgtak halk csendesen 
- Kacagjatok patkányok, férgek, 
Halott a test, a lelke nem! 


Többet mert, mint bárki ember, - 
A csodáért szállt az égre fel 

- Emlékeztek a vad viharban 
Amíg lapultunk: énekel. 


Nem a vihar törte össze, 
Elárulták, hol sebezhető, - 
Az aljasság tiporta földre 

S nem nála még nagyobb erő! 


Ikarus arcán vérpatak, 
Göndör haját vér fogta össze, 
Törött a karja, tört a lába, 

S elmúlás az úr fölötte! 


Ikarusnak tört a szárnya, 

S a szája szélén holt, halk mosoly, 
Két dögbogár fürdött a vérben, 

S szemén az álom haldokol. - 


Többé nem dalol az égen, 
Es az izma többé nem feszül, 
De lelke szabadon, fehéren 


A csillagokon túl repül. 


Liebenau, 1952. VII. 20. 

Csak ne kellene... 


Csak ne kellene soha 
negatívumban élni, 
az lenne csoda 

szép: mindig merni 
és sohase félni, 
mindig szeretni, 
sohase gyűlölni, 

csak életet adni, 
senkit se megölni, 
mindig csak bízni, 
sose kételkedni, 
hiába nem vágyni 
mindig csak betelni, 
sohase sírni, 

de mindig csak nevetni, 
senkit se ellökni, 
mindig csak ölelni, 
sohase elesni, 
mindég bizton állni, 
egekre szállni, 
sohase mászni, 
sasokkal cicázni, 
sohase rombolni, 
mindég csak alkotni, 
mindég csak dalolni, 
sohase dadogni, 
sohase hazudni, 
nyugodtan aludni, 
ne lenne sohase soha, 
de mindig csak mindég: 
de szép is lenne, ha 
mindég csak hinnék. 


Miltach, 1952. VII. 25. 

Ma nagyon fáradt vagyok! 


Agyamra ködként 

borul a fáradtság, 

s a szürke köd alatt 

lelkemig 

ma még az Isten 

csodás szemei sem látszanak! 


Budapest, 1934. 


Hallgat az éj 


Hallgat az éj. Kérdem. Nem felel. 
Neszezését sem hallani. 

Nincs mit mondjon? Vagy nagyon is sok, 
de nem akarja mondani... 


Liebenau, 1948. VI. 18. 


Csak a bolondok boldogok! 


Pistának hívták. 

Bolond volt. Amolyan 

minden faluban akadt kelekótya. 
Abból élt, hogy a keresztet hordta 
temetésen a menet előtt, 
tragacsolt a hajnali piacon, 

tíz fillérért befeküdt a sárba, 

húsz fillérért saját piszkába. 


Egy este vacsora volt nálunk. 
Bekopogott. Nagyanyám 

beeresztette az udvarra, 

s amire a vendég ráunt, 
kimaradt: bor, sült, 

rétes, egy flaska 

bor, kirakta 

mellé. Egyen! 

Mindent külön tányérra, 

s hogy a trakta teljes legyen: 
villát is adott, kést és kanalat! 


Később kiszöktem. Megnéztem, 
mit csinál!? Ült 

a földön és evett. 

Öreg kutyánk lábasába szépen 
beleöntött: levest, 

sültet, bort, rétest, 

a kést, kanalat, villát 

maga mellé rakta, 

s úgy falta 

a förtelmes moslékot. 


Rászóltam: nézd ott 

a kanál, villa, kés, 

vagy te így szereted?... 
Száján bőven csorgott a lé, 
s úgy integetett: 

Igen!... 

És jó? 


Szeme földöntúli 

mámorban égett. 

Nem 1s tudott szólni, 

száját fulladásig 

teletömte, nyelte a pépet, 

s csak fejével bólogatott: 
nagyon-nagyon finom! 
Megevett mindent, amit kapott, 
s én a tokajit sem iszom 

olyan idvezült arccal, 
amint Pista azt a löttyöt! 


Kezet akart csókolni érte, 

s kábult kéjben hörgött, 
mikor végtére 

elsündörgött. 

Vígast bokázott 

hatszor hajlott lába 

maga csinálta dallamára: 

soha ilyen jót, soha ilyen jót!... 


Mosdatlan bűze ma is 
orromba csap. lorz, 

állati hangja velőmbe hasít, 
de szemem ma is őrzi: 
láttam valakit, 

aki boldog volt, 

igazán boldog! 


S ha néha rám ülnek a gondok, 
csak ráemlékezem, 

s már nem is morgok! 
Megértettem az élet 

minden titkát, 

mélységét, 

s ha elhágy az öröm, 

csak arra gondolok: 

valóban talán e földön 

csak a bolondok boldogok! 


Cegléd, 1934. 
Kemény Isten 


Kemény isten a magyar Isten! 
Talán igazsága nincsen!? 

Pedig van az, csak néha késik: 
Boldogok, kik majd megérik! 


Jaj, de soká még se késsen, 
Legyen, aki addig éljen!... 


Budapest, 1937. 


Ha szólok 


Ma csak átok termett volna számon, 
ha szólok, 

a szemembe a gyűlölet 

villódzott. 

Öklömet a néma bosszú 

rázta, 

s lelkem maga volt az öröm 
gúnyosan gőgös akasztófája. 


Liebenau, 1949. VI. 19. 


Rólam meg a nagyapámról 


Négy-öt éves gyerek voltam. 
Virgonc, aki majd szétrobban. 
Úgy szedtek le, hol a fáról, 

Hol a ház oromfaláról. 
Kúrentáltak kint a réten, 
Három bika közelében. 

Künt az ebihalas tóban... 

Szóval: mintagyerek voltam! 
Nem maradtam sosem nyugton, 
Se templomban, se az úton. 
Öregapám, Isten áldja, 

Büszke volt az unokára. 

Úgy ment velem nagy kevélyen, 

Hogy az egész város nézzen, - 
Elég volna egy-egy szó csak, 
S lehozza a teleholdat! - 

Jól emlékszem ma is rája, 
Rákaptam a golyózásra. 
Lyukba lökni, csittelésre. 
Rohantam is reggel, délbe. 
Csábított a golyók titka. 
Piros Pista, Varga Pista 

Ott vártak az utcasarkon. 
Kő-golyókkal telt a markom. 
Ma se fog el olyan mámor, 
Mint akkor a golyózáskor. 
Én lettem az utca réme, 
Nyertem lyukra, csittelésre. 
Gyűlt a golyó a zsebemben. 
Fölkent golyó király lettem. 
Sose tudta a két Pista, 

Mi a nyerés titkolt titka. 

Volt egy golyóm, agyag, barna. 
Úgy találtam az udvarba! 
Lemostam a sarat róla. 

Ha tudná, megkalapolna 
Nagyapám, mert egyszer félve 
Bemártottam a vérébe. 

A kezébe belevágott. 

Folyt a vére, mint az átok. 
Nem figyelte, amit tettem, 
A vérében megfürdettem. 
Lyukra lökni, csittelésre 
Csodát tett a hulló vére. 
Szentül hittem, az a titka... 
Az ő vére igazítja! 

Úgy őriztem árgus szemmel, 
El ne lopja senki-ember. 

S egy reggelre a nadrágban, 
Nadrágomban nem találtam. 
Ma sem tudom, elveszett-e, 

Vagy a húgom elrejtette. 
Kerestem én sírva, bőgve, 

Kis körből mind nagyobb körbe. 
Nem találtam három hétig. - 
Azt hitték, a szívem vérzik, 

Úgy sírtam el tenger könnyet... 
Nem is lett meg soha többet! 

El is nyerték rá egy hétre 
Lyuklökésre, csittelésre 

Minden golyóm... Mit csináljak? 
Nem mondhattam nagyapámnak, 
Hogy a vére, hulló vére, 

Hite, álma, szívverése 

Kellene, hogy megint újra, 

Akár csittre, akár lyukra, 
Sikerüljön minden tervem, 
Úgy, ahogy én kiterveltem. 

... Évek múltak, évek teltek. 
Harcos diák lett a gyermek. 

Tele vággyal, dacos dallal, 

Halni is kész akarattal. 
Akármilyen "felnőtt" lettem, 

A csodáját nem feledtem. 

S nagyapám a két karomban 
Úgy halt meg, hogy azon nyomban 
Száján apró két kis vércsepp 
Mint valami rubint fénylett. 
Sírva, könnyel ráhajoltam, 

És egy csöppjét lecsókoltam. 
Néha-néha ma is látom, 

Ott ragyog a vér a számon. 

S kerüljek én akármerre, 

Elkísér a vére s lelke. 

Rohanjon rám ezer ellen, 

Az ő vére lángol bennem, 

Ha az egész világ támad, 

Az ő vére tesz csodákat. 
Győzelemről győzelemre 

Vére segít, vére: lelke! 

S mint én a temető szélen, 
Ma a Sors golyózik vélem. 
Guríts, Élet! Csittelj, Sorsom! 
Úr vagyok a más golyókon! 
Velem tiéd lesz a holnap, 
Szétverem a más golyókat! 
Hajíts tízszer, hajíts százszor: 
Bennem az ő vére lángol! 
Nagyapám szent hite, álma, 
Hulló vére nagy csodája. 
Nyerj meg velem minden harcot! 
Harcolj velem, Élet! Hallod?! 
Ez a sorsom, erre vártam: 
Ezer ellen száz csatában. 
Tudom, mi is lesz a végem: 
Széttörök a csittelésben, 
Kidobnak az út porába. 

Jön az élet nagy csordája, 

S egy vén tehén, fut a nyála, 
Betapos az út sarába. 
Mondjam neki, átkozódva: 
"Állat, hogyha tudtad volna 
Kire léptél, csorda-állat?" 
Álljak oda s magyarázzak... 
Csittelésről, golyózásról, 
Rólam meg a nagyapámról...? 
Dehogy szólok egy szót néki, 
Aki marha, úgy se érti! 

Én magam - hisz arra várok - 
törvény szerint porrá válok. 
Nagyapám vérét a tiszta 
Nyári nap magához szívja. 

S tovább ragyogjon a földre: 
Csillagot csinál belőle. 


Miünchen-Landshut, 1952. XII. 4. 

Valahogy így! 


Szentelt víz és tömjén füstje, 
Ördögöt még el is űzne... 

... Talán... Lehet... Nem kétellem: 
Mit ér az a görény ellen?... 


Görény ellen: méreg, csapda, 
Furkós bot, hogy széjjelcsapja. 
Ez a fegyver, ez a módja! 

Nem fordul fel zsoltár-szóra. 
A keresztet estig hányod, 
Mondj el kilenc Miatyánkot, 
Térdelj három kereszt alatt: 

A görény csak vígan szalad! 
Vígan gyilkol, buzgón rombol, 
Nem retten el a tyúkóltól. 
Miatyánk s a kereszt jele? 

Ott a templom! Ott a helye! 
Görény pusztít? Nem kell várni! 
Lesbe állni, fejbe vágni! 

S hogyha aztán agyonvágod, 
Mondj el kilenc Miatyánkot! 


Miltach, 1952. XI. 30. 


Hull a hó... 


Túl a réten 
hófehéren 
téli szélben 
déli fényben 
áll az erdő 

s hegytető. 
Mintha fázna, 
bús magára 
téli bunda 


340 


s csuklya hull. 
Áll vacogva. 
Kék az orra. 
Reszketése 
zúzmara 

halk zenéje, 
mi a szélbe 
ring az ágon. 
Vihar szárnyon 
fent az égen 
kék-fehéren 
fellegek 
húznak át a 
déli tájra. 
Hóhegyek 
szellem karja 
nyúl a napba, 
szűz magasba 
könyörögve: 
"Fényt a földre, 
meleget, 
álmot, álmot, 
boldogságot, 
sok virágot, 
holdvilágot, 
délibábot, 
szeretet 
lengje át a 
fázós, árva 
téli tájat, - 

kis libákat, 
pipitért, 
dalos ért, 
hogy a télt 
tavasz váltsa 
nem sokára 
boldogságra, 
napsugárra, 

nótaszóra, 
fehér rózsa, 
piros rózsa 
illata 
fűszerezze 
arra-erre 
kaszált rétek 
csókra érett 
álmait." 
Csupa kérés, 
öröm, féltés, 
hegy, a rét és 
lent a völgy. 
De a nap csak 
csendben hallgat, 
nem felel. 
Szeme fénye 
köd-fehérje 
télre érve 

hull a rétre, 
jeges érre. 
Csupa sápadt 
néma bánat, 
szenvedés. 

S mintha búja 
fájna újra, 
rétre, útra, 
gémes kútra, 
völgyre-csúcsra 
könnye hullna, 
megindul a 
hóesés. 


Miltach, 1952. XII. 11. 

A két András 


Nagy Andrásnak száz hold földje, 
Hét holdanként három ökre. 
Ladányban a legszebb háza 
A portája négy utcára. 

Tíz pár lova, csupa táltos, 
Traktorja a húzatáshoz. 

Tele pince, tele buksza, 
Annyi tej, hogy belefúlna. 
De a lelkén hideg lárva, 

Se mosolya, se nótája. 

Örök csönd a gőgös házon, 
Ha meglátom, megsajnálom. 


Kis Andrásnak két hold földje, 
Egy lova van s egy rossz ökre. 
Egy kis szoba, egy kis konyha, 
Úgy jár benne meghajolva. 
Úgy dolgozik, mint az állat, - 
S felfüttyög a pacsirtának. 
Lapos buksza, kongó kamra, 
Szegény ember?... Nevet rajta! 
Örömet szór mosolygása. 

A nótája ezerszámra. 

Ne bánts érte, Uramisten. 
Hogyha látom: megirigylem. 


Miltach, 1952. XI. 30. 


Krisztus!... Krisztus!... 


Karácsony éjjel, 

kint most verte az éjfelet, 
az égen 

furcsa fehérlő fény remeg. 
Az éjben 

apró lámpások pisla fénye 
forrósítja 

az éjjel áhítatát, 

mintha élne 

a tiszta 

hótól felsugárzó visszfény 
s a kispatak vízén 

valaki jár. 

Felnevet a sivár erdők hólepte 
fáira, 

s a mosoly lelke 

mámort hint a 

hallgató tájra, 

az éjjel szája 

is mosolyra rándul, 

a völgy felett 

valaki átnyúl 

s óriás diadalíveket 

feszít a patak 

fölé, hogy aki a 

víz színén halad 

érezze, várják; 


hívja 
a rét, a hegy, a táj, - 
valaki jár 


a patak vízén. 

A szél himnuszt 
orgonál a vén 

fák koronáján, 

a víz hátán 
ezüstszőnyeg feszül 
a titokzatos gyerek 
lába elé. A hegyek 
orma fejét 

hajtó öreg anyóka, 
a hold a 

lámpását lopva 

a parti bokrokra akasztotta. 

S megy a gyerek a patak 
vízén a diadal 

ívek alatt: 

megy-megy, 

halad 

éjféli misére. 

Az egek fénye 
baldachinként 

alázatot bíborlik 

a tájra, 

s a szél az ég orgonása 
fortissimóra 

hangolja 

a hegyek, a víz, az árva 
erdők kórusát. 
Zeng-zúg a dallam 

a kórus ajkán. 

Csupa áhítat minden 
az égen, a réten, a vízen 
és itt lenn. 

Hat szólamra 
zsolozsmázik az éjjel, 
csupa vágy a táj, 

csupa megrázó ritmus, 
diadalmasan zeng 
minden: 

Isten... Isten, 
Krisztus... Krisztus! 


Miltach, 1952. XII. 24. 


Krisztus lehajol 


Hulló hó fátylán át igézett a hold. 
Mosolya ezüst-sugár, 

s a kopottan is sudár 

jegenyékre szerelmesen hajolt. 

A havas réten egy árva nyúl mosdott. 
Nem figyelt. Észre sem vett. 

S míg a nyár éneke lett, 

messziről egy öreg harang bongott. 


Babonás, különös téléjszaka volt. 
Álltam egy kereszt tövén, 

s fázós, topogós fölém 

kitárt karjával Krisztus lehajolt. 


Budapest, 1937. 


Mária dalolja... 


Karácsony este. És esik. 
Gyermekként sírva csorog az eresz. 
A halk szél, mint altatódal 

az anyák ajkán halkan neszez. 


Ring a csodás égi bölcső: 
- a gyermek sír, ki ma született - 
s Mária dalolja altató dalát 


a csillagszemű fia felett. 


Liebenau, 1947. XII. 24. 


Bálint 


Bálint, a házad már nem a tiéd! 
- Rozzant vót úgyis, hadd vigyék! 


Bálint a főded az államé lett. 
- Rossz főd vót, nem vót abba élet! 


Bálint, a templomot is becsukták. 
- Tudom én az Isten jussát! 

Bálint, a múltad is elrabolták. 
- Hadd vigyék az urak dógát! 


Bálint, a jövőd sem a tiéd már! 
- Kend feje azért miért fáj?! 


Bálint, hát téged már nem bánt semmi? 
- Sose vót könnyű magyarnak lenni! 


Liebenau, 1951. II. 10. 


Haza...? 


Haza?... Otthon csak megszokás, 
a lélek fojtott sóhaja... 

Csak idegenben érted meg, 

Mi a Haza... Haza! HAZA! 


Liebenau, 1949. VII. 2. 


Elásom szívem 


Ma csöndben a szívem egy rögbe bezárom, 
S elásom a távoli rétek ölén. 

Talán nyugalomra talál s szava áldón 

Békét muzsikál ide árva fölém... 


Talán befogadja a földanya méhe, - 

S csöndes nyugodalmat a mélybe! talál? ... 
Nem hallik odáig a bűn nevetése, 

És arra nem úr az arany s a halál! 


Álmodja tovább csak a régi meséket: 
Hogy volt idefent becsület maga is! 
Bár rongy ma, hazug ez az emberi élet, 
És méreg a hit, meg a pap szava is! 

De ég a hitünk - tüze isteni mámor - 
Győz még a ma félrelökött igaz úr, 

És egyszer a földön a: "Vége!" szavától 
Rablók hada törten a porba borul! 


S majd akkor a szívemet újra kiásom, 

És úgy megyek én is a Béke felé, 

S hogy többet a porban egy percre se járjon: 
Dalolva dobom le a lába elé! 


Liebenau, 1945. IX. 16. 


Tőkém 


Az én tőkém a szeretet. 

Azért nem jutok sohasem csődbe 
mert akármennyit elvesztegettem, 
mindég marad elég belőle. 


Liebenau, 1949. V. 28. 


A hegytetőkön... 


A hegytetőkön köd barangol. 
Lelkemben a múltam ködlik. 
S a múlt napok a feledések 
Ködruháját mind felöltik. 


Állnak ezüst ködpalástban. 
En mint a szellő hallgatok. 
S a múltam egén, mint messzi nap, 


A Hűség és a lett ragyog. 


Oberammergau, 1948. V. 14. 

Ha a sast... 


Ha a sast vízbe dobják: 

éljen ott... belepusztul. 

Ha a halat partra hozzák: 

éljen ott... belepusztul. 

Ha az embert bűnbe nyomják: 
éljen ott... bele...szokik... 


Akad, aki csodálkozik?... 


Liebenau, 1952. V. 31. 


Vagyok 


Vagyok az Isten tenyeréből 
kihullott fillér, 
Egymagában értéktelen, 
de meglehet, 

hogy valakinek éppen 

ez a fillér hiányzik, 

hogy megvegyen 

egy darab kenyeret! 


Liebenau, 1949. V. 28. 


A butának... 


A butának nem nehéz, 

a buta mindenre mosolyog, 
mindenre vállat von, 

a könnyet sem érzi, 

ha nevetik nem érti, 

ha ütik, eltűri, 

gondolat nem űzi, 

hajtja elérhetetlen 

célok felé, csendben 

él, se gond, se bánat, 

él mint állat, 

de boldog. De van 

hite, mert ő nevet 

a többin. A történéseket 
gúnnyal nézi, 

az életet nem félti, 

ami fájna, az életében 
semmi sincsen: 

de akkor miért mondják, 
hogy a butasággal 
megver valakit az Isten! 


Budapest, 1938. VIII. 11. 


De jó annak... 


De jó annak, 

aki álom nélkül rohan át 
az életen, esztelen, 

mint ménes a füves réten, 
mikor megriasztja 

a füstös vasparipa 

kint a Hortobágyon. 


De jó annak, akire 

a legragyogóbb álom 
alatt, mielőtt minden 
csalás kiderül, 
mielőtt felkiabálnák 
durva szavak, 

a ház rászakad! 


Budapest, 1937. XII. 13. 

Ki lát, se hall... 


De jó annak, ki lát, se hall, 
s nem jut hely lelkében 
más bajának, mert az éppen 
a magáéval tele van. 


Liebenau, 1946. I. 6. 


Vannak gondolatok 
Égő szikrákat szór a vonat. 
Égő szikrák, élő gondolat. 


Van, aki lehull 

s elalszik üszkösen, 
van, aki addig parázslik, 
míg lángra gyújtja a 
kiszáradt rétet... 


Vannak gondolatok, 
amiktől lángba borul 
a kivénhedt Elet! 


Budapest, 1938. VII. 16. 


Íme az élet... 


Az élethez 

nem is kell sok dolog, 
egy két álom, 

könny, bánat, 
szerelem, 

csalódás, 

eredmény és elvetélt 
tervek, 

pár fogalom: s íme az élet 
máris lepergett! 


Budapest, 1938. VII. 26. 


Hinni kell! 


Hinni kell a szépben 
és a jóban, 

kigyúlt szemű 
mesemondókban. 


Hinni, akármiben, 
ami szép, 

rá kell aggatni, 

a lélek hitét. 


Mint aranyfátylat 
az életre dúsan, 
az álmodásnak 
oltárt kell emelni, 


oltárt a szívekben, a réteken, 
az utcán, az ágyak mellett, 
mert ha így megy tovább, 
meghalnak a lelkek! 


Budapest, 1937. XI. 29. 

István napi látomás 


Künt Istent dicsérő zsolozsmákkal 
felzeng a síró ércharang szava, 
keleten piros bársonyban jő a hajnal, 
s nyugaton megvert hadával 

most tűnik el a pogány éjszaka. 


A sátán arca gyűlölettel villog, 
megtört dühét sziszegi felém, 

s az aranyló napsugár koronája 
az eget vívja, szántja s úgy csillog 
egy óriás lovas égbe vesző fején. 


Szellem lova nesztelenül lépked, 

a lovas szeme a végtelenbe néz, 

s férfiakat keres a néma csendben, 
akiket nem rettent a végzet, 

kik hívő szeme egy szebb jövőt igéz. 


Amerre lép a ló, megéled ott a táj, 
hegyek, erdők sorakoznak fel mögé, 
csontváz ezrek támadnak fel a földből, 
- kiket holttá vert a vad halál - 

s odagyűlnek egy emberként köré. 

S mennek... hangtalan... őrjítő a csend. 
Föléjük az éj kékje hajol. 

Mennek... mennek... a Tisza felé, 
hogy összetörjék a gyilkos, bús jelent, 
és élükön: István úr lovagol! 


A Tisza táján felzokog a rab, 
lelkében régi zsolozsmák zengenek. 
fényes palotájában a bitang, - 

míg rászakad a szörnyű pillanat, - 
felvinnyog s lázasan megremeg. 

Millió magyar szív dobbanása éled, 
kiket szerteszórt egy rettentő vihar, 
s mint végzet lépked a sereg élén, - 
kiket megtiport az élet, - 

István úr Krisztus szent álmaival. 


Halkan csöndben én is közéjük lépek, 

s velük megyünk mindenegy hű magyar. 
Az Úr megáld a szent kereszt jelével, 
hogy valóra váltsa a csodás meséket, 

mit István úr és népe így akar. 


A Hit emeli régi zászlónk. S látom, 
a Szabadság keze a kardmarkolaton. 
És így szól az Úr: ez az én népem! 
És így szól a Nép: ez az én királyom! 
És így szóla István: ez az én fajom! 


Regensburg, 1948. VIII. 12. 


Ez a sorsom... 


Ez a sorsom: építek... 

és mindég másnak. 

Álmaim kész házaiból 
végül mindég csak kizárnak. 


Beleülnek a karszékembe, 
tányéromból mások esznek, 
felfalják az én főztömet, 

s engem szolgának sem vesznek. 


Játszanak a zongorámon, 

az én dalom, az én kottámról, 
s elűznek az én-álmodta 
lopva festett boldogságból. 

Künn vihar van. Kint rekedtem. 
Lassan, csöndben továbbállok, 
hogy egy másik nyomorultnak 
álmodjak új boldogságot. 


Liebenau, 1938. V. 17. 


Csupa köd... 


Csupa köd köröttem a csend. 
A szél kergeti a végtelent. 

A nap vizsgálja a bérceket. - 
Unottan, lomhán lépeget. - 
Állnak a fák. Fejük felett 

a némaság ül ünnepet. 

Arra lent, ott jó alább, 

a patak sírja halk sóhaját. 
Köd fojtja el az ég dalát. 
Lelkemre hull a némaság. 
Megölne, de most valahol 
Egy árva cinke feldalol. 

A hangja mint lágy hegedű, 
de csupa biztatás, derű. 

Még engem 15 szíven ütött. 
Magam is vele fütyülök. 
Füttyömre a csend elszalad... 
S a köd: lassanként felszakad. 


Liebenau, 1949. III. 23. 

A Gőg 

Ezer csillag csillog az égen. 

Nézem a fényük a lomha éjben. 

Mit tudom én, hogy melyik melyik... 


Az-e a Mars, vagy emez emitt... 
Melyik nagyobb? - Kérdi a párom. 

Mit tudom én, s a vállam rántom. 
Talán ez, de lehet emez az... 

Te nem tudod? Hát hogy lehet az? 
Mért én tudjam, hogy melyik nagyobb... 
Hát tudják ők, hogy ÉN ki vagyok!? 


Liebenau, 1950. XII. 7. 


Dalol a rét 


Tavaszi csillagok ezre az égen, 

S a réten a csend s a tavasz dudorász 
Fuvola szólama sír fel az éjben 

Az égen a hold a vidám fuvolás. 


Rohan a fellegek árnya a tájon, 

A sárban ezüst hidakat rak a hold. 

A robogó vonatok zaja távol 

Mint gyárból a gőzkalapács - zakatol 


Valahol messze a mámoros égen 
Félénken egy árva madárka csipog 
Tavaszi hajnali harmat a réten 

A léptem alatt a barázda csicsog. 


Tavaszi himnusz a víz csicsogása, 
Hogy már a tavasz les a kertek alatt, 
Dalol a rét, a mező, a barázda 


S dalára a mag odalent kihasad. 


Liebenau, 1951. március 10. 

Szeretni? 


Szeretni: jó volna tudni 

mit jelent: 

a múló percek sírhalmára 
virágként szórni a végtelent! 


Landsberg/L. 1952. szept. 26. 


Ha nem lenne Gőg 


Ha nem lenne gőg, nem lenne átok, 
szeretet kormányozná a tévelygő világot. 
Ha nem lenne gyűlölet, nem lenne vétek, 
s örökkétig csak szerethetnétek. 

Ha semmi más nem, csak szeretet lenne, 
szállást az Isten is a földön keresne. 


Liebenau, 1949. VII. 13. 


Tévelygő magyarok 


Szodoma végzete lángol 
fölöttünk, 

a halál angyala lépked 
felénk a ködben. 

Uram, érted 

szavam? Eléd jöttem. 
Könyörgő kezem 
Hozzád emelem: 
kegyelmezz nekünk! 


Szodoma bűne: gyerekjáték, 


dajkamese volt, 
ahhoz, ahogy mi éltünk. 

A vér, az ágyék 

csak itt parázslott 

igazán. Tobzódni 

mi tudtunk legvadabban. 
Testvért ölni, ki tud 

úgy mint mi? Aljasabban 
fiú apát, apa fiút 

nem gyűlölt még, 

mint mi tettük! 

A Jóságot ölték, 

a hitet nevettük. 

Oltárod bűnök ágya 

lett s házad 

hazugságok vára. 

Mégis ne sújtson le kezed! 
Áraszd reánk kegyelmedet! 


Nem ígérem, hogy jobbak 
leszünk, 

de akit annyit botoltak, 
vertek, vérzett, 
kihasználtak, 

mint minket, 

a mennyei Fényességnek 
sem hisz már, csak 
magának. 


Öntestébe belemar dühvel, 
nevedre keze 

ökölbe szorul. Tűrd el, 
hogy káromkodása 

eget ostromol, 

ha züllött, parázna, 

vad, botor... 


De Isten legyen, aki ennyi 


szenvedést szótlan 
eltűr s nem veri 

a fájás ormótlan 
ökle ördöggé... 


Csak örökké 
jóságos lelked 
mélyiből telhet 
annyi hit, 

hogy ilyen kínban 
csillogó szemed 
még, bizonyos, ragyog... 
De mi, Uram, nem 
vagyunk Istenek, 

csak sokat szenvedett, 
tévelygő magyarok! 


Budapest, 1937. 


Furcsa faj vagyunk 


Furcsa faj vagyunk: 
mérhetetlen jó 

és tenger bűn 
birkózik bennünk. 
Hol ez győz, hol amaz. 
Szentnek lennünk 
vagy Antikrisztusnak, 
oly mindegy. Kamasz 
és vén, pap és vajákos, 
átkos 

kétlelkűség... mégis 
egy és mindég más: 
örök megnyugvás 

és örök lázadás, 

soha a középút, 
mindég a véglet, 

mint a bércek 

és a völgy, 

fű és tölgy 

tél és nyár, 

tavasz és ősz 

halál és születés 

tett és szavak, 

bűn, amelyből jóság fakad, 
jóság, ami halálos vétek: 
mint maga 

az örök Isten 

megálmodta élet. 


Budapest, 1937 


Éjjel a táborban 


Patkányok surranják a korhadt deszka padlót. 
A jobb sarokban nagy hűtőszekrény. 

Vas ágyak, elnyűtt takarók. 

A százszor javított villanytőzőn 

kávé fortyog, pirítós pirul, 

s a legyőzött erő kínos romjain 

valaki álmot sző 


egy csodálatos kert virágairul. 


Előtte kékben nyíló ágyak, imádkozó jegenyesorok, 
s a tengeri szél a rozzant ablakon 

ritmusra kocog. 

Kint éj borong. A bárkákon 

szürkén pletykálnak a tengeri ködök. 

De túl a ködön, az emlékeinkben, 

nap ragyog a Hortobágy fölött. 


Hárman vagyunk a kopott szobában, 
halszín szemekkel lesnek a falak, 

s az egyszerűen csengő, merengő szavak 
köröttünk a Tiszát idézik, 

a színét, a környékit, 

Miskolcot, Ceglédet, 
a gulyát, a rétet, 
Vásárhelyt, Szolnokot, 
a múltat, a holnapot, 
az otthagyott kertet, 

a testet, a lelket, 

az elárvult hivatalt, 

az öreget, a fiatalt, 

a néma írógépet, 

a harcot, a szépet, 
tettet és álmot, 
MAGYARORSZÁGOT. 


Egyikünk kertész volt, 

a másik hivatalnok, 

ezrek jogát őrző lelkes gyerek, 

és én: színes szavakkal 

szivárványt szőttem a szívek felett. 
Most hontalanok, kivert kutyák, 
kik szívük májusát 

égették fel a félelmes harcon. 

A lámpafény furcsán mereng 

a három harcon. 

Nyilvántartás szerint: kettes konyha, 
hármas szoba, három lakó. 

A valósában egy ország ez itt. 

Bár szürke a fal, kormos, fakó, 

de míg szívből szállnak a szavak, 

s halkan zizegnek az őszi dísznek 
a falra akasztott száraz levelek, 
három magyar egy bárányfelhő szélén 
otthon suhan a Tisza vidékén, 

s bent a szíve mélyén 

a könnye pereg. 


Esens, 1946. X. 21. 

... hát igen! 


Valamikor csak mese volt a földön. 
Nem volt számtan, jog és börtön, 
bilincs, szabadság, harc és béke, 
tank és kenyér, kezdet és vége. 


Volt nap, volt fény, dal, kedv, csend, hold. 
De minden, minden csak mese volt. 
Meséket termett a lombos ág, 

mesék csodálták az orgonát, 

meséket súgott a szél a rétnek, 

mese volt csak a halál és élet. 

Mese út szélén álom virított. 

Könny se volt, se süppedt sírok. 


Az Isten járt maga aratni, vetni. 

S hogy tudott a Jaj nevetni! 

Mert a Jaj is csak mese volt. 

Nem volt se bűn, se szenny, se folt. 
Szép akkor volt a föld, az ég, a tenger!... 


S akkor megjelent az: ember! 


Liebenau, 1949. IV. 17. 


Akit csal a kéklő végtelen 


A tarack egyszer fenyő akart lenni, 

hogy ne lehessen nála nagyobb senki! 
Nyújtogatta magát... Fel, csak fel, az égre. 
Csak egyszer a fenyők tetejét elérje! 

Mit törtetett, mit kínlódott, s mit áskál, 
mindenki ellen, ki nagyobb nálánál! 
Beleszédült a csodás pillanatba, 

hogy egyszer még a fenyőt is elhagyja. 
Tudta a mosolyát, szavát előre, 

ze 


ha majd a fenyők hódolnak előtte! 
De jött egy kósza szél, eltörte szárban. 
Meghasonlott szívvel sírva találtam. 


Hej, mert akit csal a kéklő végtelen: 
konok gyökere, s kemény törzse legyen! 


Liebenau, 1949. VII. 13. 


Kell a hit! 


A hit: 
furcsa mákony. 


Kell, hogy az élet 
ezer verése 
oly nagyon ne fájjon! 


Liebenau, 1949. V. 28. 


Özem-bőzem, nyúlam-bulam... 


A térdig érő hóban őzlábnyomok. 
Amott nyúl vánszorog. 

Csupa hó a messzi táj, jeges. 

Két őz és egy árva nyúl 
gazdátlanul 

élelmet keres. 


Állok a néma erdő peremén, 
kezemben széna, 

szívemben kérdőn, feketén 
száz kérdés csavarog. 

Miért vagy Itt? 

Kérdem magam, 

mikor az áll a bibliába, 

hogy az Úr táplálja 

a mezők vadjait! 

De miért oly kegyetlen az Úr, 
hogy elrejti a füvet lent, alul 

a hó alá, 

hol nem akadhat rá 

se őz, se nyúl. 

De miért veszed magadra az Úr 
gondját? Mit fáj neked, 

hogy miért szenvednek a sudár fenyők, 
s a hó alatt a gazdag mezők, 
miért kell a tél, a hó 

miért szenved a szép, a jó... 


Őzem-bőzem, nyúlam-bulam, 
szénát hoztam, 

- éhezni én is megtanultam - 
nektek loptam. 

Segítsen egymáson, aki tud! 


De a kis nyúl messze fut. 
A két őz is elvágtat 

a vad viharban. 
Kezemből a széna halkan 
a hóra hull... 

Egyedül maradtam. 

Sírás fojtogat, és ha 
hívom, csalom, jöjj, szabad, 
itt a friss széna. 

még jobban szalad. 
Állok, mint ijedt gyerek: 
mit tegyek?... Mit tegyek, 
hogy egyenek...? 


A két őz s az árva nyúl 
mint bélpoklostól 
miért rohan el, 

mikor én is istállóból 

nékik loptam el 
a szénát, hogy egyenek 
a halálos télben... 


Nem értem: 

én a javuk akarom, 

az Úr keze tele szenvedés, 
s tőlem futnak el a havon, 

remegve, rémülten, vakon, 
még kis szemük ijedten 

a hústépő hidegben 

is az égre néz! 


Liebenau, 1947. II. 11. 
Uram, felelj! 


Az éjszakában békés falvak 

égnek, 

a tavaszi réten halott emberek... 
Uram, ki ura vagy földnek és égnek, 
felelj a szívemből feltörő miértnek: 
ez a Te akaratod? ... 


S ha Te akarod, mi célod vele? 
Bennünket sújtasz-e, 

vagy önmagad gúnyolod, 

hogy a szeretetet így megcsúfolod!?... 


Rónafő, 1945. III. 25. 


Ur vagy és örök 


Miért gyűlöltél meg bennünket Isten, 
Hogy erőt adtál a bűnnek fellettünk? 
Ne engedd, hogy fojtó könnyeinkkel 
Téged is halottként sírva eltemessünk! 

Kitől várjunk csodát, Uram, 

ha nem Tetőled, 

ki Úr vagy és Örök, 

s most 15 ott állsz szótlan, csendben 
vérben és könnyekben 

eltemetett álmaink fölött. 


Rónafő, 1945. III. 25. 


Hová sodor... 


Fajtám, te szegény, űzött, árva, 
hová sodor az élet rohanása?... 
Miért milliók vére hullása? 
Meggyalázott asszonyok teste 
az égre lázad 

s imával és káromkodással 
tölti meg az éjszakákat... 


Rónafő, 1945. III. 25. 


Ave, Pilatus! 


Áve, Pilátus, kérdeztél, Uram, 
kivégeztethetsz, nem nagy dolog, 
de csak az igazságot mondom, 

te akartad, hát válaszolok. 


Emlékszel-e még az ács fiára, 

valahonnan Betlehemből jött, 
a zsidók hozták ítélni elébed, 

ott állott a poroszlók között. 


Nem találtál semmi hibát benne, 
mégis mondtad, emlékezz ma csak 

s megveretted száz korbácsütéssel, 
felsírtak a palotafalak. 


Kigúnyoltad királyi palásttal, 
eltűrted, hogy mocskolják vadul, 
töviskoronát tetettél fejére, 
hulló vére az arcába hull. 


Emlékezzél csak, csaló vad kezek 
mennyi aljas bűnt tettek vele!... 

S csak állt, állt, szelíden szólott, 

... milyen tisztán ragyogott szeme! 


Nem volt benne a bűnnek árnya, 
csodákat tett és gyógyított, Nagyúr, 
s te mégis a bakók kezére adtad, 

a rabló Barnabás helyette szabadul. 


Aki ölt, gyilkolt, rabolt, 

gőgös fejjel eltávozhatott, 

s ez, akit te is tisztának találtál, 
ez a férfi keresztet kapott! 


Miért?... Mert neked alázat kellett, 
kétszínű gazok hízelgései! 

Lehet, Cézár, hogy ma már te is bánod, 
de bánatod, Uram, már kései! 


Beleszédültél a hatalom hitébe, 

- milyen nagy úr vagy, megmutathatod, 
ha a piszkos banda éljenző szavára 

az igazságot a keresztre adod. - 


Hiába mostad a kezed fehérre, 

a vére vádlón csak lelkedre hullt, 
s a talmi éljen röpke mámorától 

lelked szeme, Cézár, megvakult. 

Két éve már, hogy meghalt a kereszten, 
és nincs azóta nyugodt éjszakád... 
Ezért, Cézár, én megválaszoltam, 

mert lelked mélyén ott a néma vád, 


Hogy Te tiportad az igazságot sárba, 
mert féltél, Cézár, nem tapsol a nép, 
s a sárba gázolt örök igazságot 

nem felejti soha el az ég! 


Úr voltál, Pilátus, korlátlan nagyúr, 
szolga lettél, szánandó cseléd, 

te elengedted, s a nyakadra ült, 

az igazságtól félő csőcselék. 


Nincsen, Uram, semmi, ami mentsen, 
törvényt ültél önmagad felett! 

Te ölted meg ... ha más is emelte 

a kínhalált osztó kereszteket. 


Ápolt kezeden ott ragyog a vér, 

ha senki más nem, de te látod, 

s elpusztulsz, Cézár, nyomorultan, 
mert megölted az igazságot! 


Tudod, a nép máris mit beszél?... 

- Hogy gyáva vagy és semmirekellő!... 
... s hogy Róma régi égverő karjából 
kirohadt az égi vér s velő. 


Kajafástól ne várj segítséget, 
kincsekért eladja istenét. 

Ma lapul még, de bukásodra vár, 
hogy elsőnek rúghasson jót beléd! 


Ma még körötted forog a föld. 
Világ urának képzeled magad, 

de egyszer minden gőgöd összedől 
és ott pusztulsz a romjai alatt! 


Áve, Pilátus, kérdeztél, Uram, 
végeztess ki, hogy így válaszoltam, 
de a betlehemi győzött, ez az igazság, 
s ma rá vár a világ: megölten, holtan! 


Liebenau, 1947. III. 26. 
A lavina lezúg! 


Olyan a gyűlölet, 

mint a lavina, 

melyet lezúgni rendelt a végzet. 
Sziklacsúcsokról szellő indítja el, 
mázsássá sűríti a röpke hópihéket, 
s hiába elébe védőnek gát, 
sziklákat görgetve ront alá, 

s nincs, ami visszatartaná. 

Egy pillanatra talán 

felfogja a gát, 

de azután átszakad az is, 

s a lavina rohan tovább. 

Rohan, s rohanása 

most már ezerszer vészesebb, 
mindent elsöpör gyilkos sodra, 
mert most már a gát minden anyagát is 
magával sodorja! 


Liebenau, 1946. I. 14. 

Áll a bál 

A nagyteremben már égnek a lángok, 
ezer kis lámpa sejtelmest ragyog: - 


a tavaszi égen szikrázva égnek 
a táncra kíváncsi apró csillagok. 


369 


Az óriás parketten szikrázik a fény, 
milliom kis fűszál izgatott, remeg, 
úgy várja a csodás, nagy pillanatot, 
a nyitó párok, hogy rája lépjenek. 


Csodás füzérként bárányfellegek 
csüggenek a mennyezetről alá, 

a hold kíváncsian közelebb sompolyog, 
a tündér-zenét hátha meghallaná. 


A szellő már hangol a bokrok húrjain, 
halkan ciripel a tücskök hada, 

a kis patak a ritmust már veri, 

s úgy muzsikál a tavasz-dallama. 


A fák mint izgatott báli anyák 
állnak körül a fényes bálteremben, - 
két őz sebesen surran át a réten, 
hogy a rendre kevélyen felügyeljen. 


Az erdőszélen fehér tüll-ruhában 
állnak a nyárfák, az első bálozók. 

Kiről álmodnak? ... Sikerről?... Szépről?... 
Nyitott szemekkel velük álmodok. 


Lenge ruhájuk fátyolként remeg, 
belépőjük a most bújt levelek... 

Két öreg fenyő emlékeit meséli, 

újra éli, s halk könnye pereg. 

A Tavasz, a boldog nagy rendező, 
utolsót simítva pártól-párig jár. 

S most int... a zene halkan szólni kezd... 


Tündéri est... s már áll a bál! 


Liebenau, 1947. IV. 19. 

Egyszerűen: tavasz van. 


Tavasz, a kis patak, 
amiben nyáron 

bokáig ér a lé, 

most bősz kedvvel rohan 
a síkságok felé. 


Rohan, mint ámokfutó, 
boldogan, azt hiszi, mily nagy úr most 
milyen nagy dolog, amit 
elkövet, 

s hogy mert kiárad, 

a benne élő őserőt 
jelenti, az most csoda, 

... - nem érzi, 

hogy az egésznek 

az a törvényes oka, 

hogy egyszerűen csak: 
tavasz van! 


Budapest, 1937. XI. 29. 


A betűk mögött 


Alig voltam négy éves gyerek, 

a képes könyvem széjjeltéptem, 
nyálazott ujjheggyel addig dörzsöltem, 
amíg a szürke kartont elértem. 


Aztán ott maradtam keservest bőgve 
a szörnyű romhalom fölött. 

- Mit csináltál? - kérdezte anyám, 
megnéztem, mi van a betűk mögött. 


Betűk? Számomra furcsa, bús jelek, 
ahogy özönlenek a csillogó mesék, 

hogy elringassák egy nagy szemű gyerek 
csodákra éhes kis képzeletét. 


Én a meséket meg is hallgattam, 
de százszor inkább az izgatott, 

a betűk mögött van-e valami, 

mit rejtenek a nyomott papírlapok. 


Ennek bizony már jó harmincnégy éve, 
lassan közel a negyvenet futom, 
de hogy mi van a betűk mögött, 
bárhogy kutattam, még ma sem tudom. 


Ma is csak jelek a fehér papíron, 

s ma már a meséket sem hiszem, 

mert hit, eszme, jóság csak puszta szavak, 
és nincs mögöttük semmi sem! 


Liebenau, 1947. III. 6. 


Minek utazom?... 


Én nem is tudom, 
már minek utazom... 
Rohanok szépségektől 
szegélyezett úton 
hóban, fagyon, sáron, 
télen, nyáron, 

hogy a szemem 

új szépet lásson. 

Már csak vonszolom magam, 
de megyek, 

hogy folyam legyen, 
völgy, város, hegyek, 
templom, házak, 

de szebbet lássak 

mindég, mint előbb. 
Úgy állok meg 

a legcsodásabb 
szépségek előtt, 

mint csalódott: 

nem ezt vártam... 
Talán ott szebb?... 
Visznek a vágyak 
tovább. Rétek, mezők, 
lankák, dombok 
kísérnek vágyban, 
talán megállok 
valamelyik előtt, 
sarumat megoldom, 

s mint megbabonázott 
térdre hullok 

a szépség lábánál, 
amire végre 

benne rátaláltam... 

De nem... mert tovább 
visz a vágyam, 

egyre előre, folyton, folyton, 
télen, nyáron, 

jégen, sáron, 

mert minden, minden, 
tudja Isten, 

ezerszer mondom, 
legszebb otthon, 
messze, túl a Tisza tájon: 
s még csak párját 

sem találom!... 


Liebenau, 1947. V. 2. 

Hiszek, Pajtás, az akaratban! 


Pajtás, a fejed a melledre hajol, 
berozsdásodott régi fegyvered, 
akaratod rozsdásan nyikorog, 

s a kétség marka bús szíved felett... 


Ülsz, mint útszéli fákon a varjú, 

a halál szele mindenegy szavad... 

Az istenit, komám, harcos pajtásom, 
szedd össze már búsuló magad! 


Hiszen a télt is az Isten küldte, 
a fagy is csak az Úr kezéből való, 
s mert fáradt a nap ölelő melege, 
és nincs a fiadnak hintázó faló, 


a cipőd is kopott, a ruhád is gyűrött, 

s nem ujjnyi vajas a falat kenyered, 
hogy ember vagy, férfi, a mindenit néki, 
hogy lelked is van, el még se feledd! 


Ne siránkozz, mint aszott vénasszony, 
ne huhogj halált, rút halott-madár! 
Láss az orrodnál, egykomám, tovább, 
s ne tagadd, hogy eljön még a nyár! 


Rázom a vállad, Esze pajtás, ébredj, 
Rákóczi lelke itt lobog körül, 

s nem lehetsz a rozsda martaléka, 
ha a tél még néha szívedre is kövül! 


Gyújtsunk tüzet!... Melegedjünk nála! 
Ha kell, a szívem is rája dobom... 

De ezt a telet, ha rámegy is a lelkem 
de átdidergem és átkoplalom. 

Lefagy a lábom, ha lefagy, lefaagy, 
lehull a kezem, elhull a karom, 
belerothadok a téli világba, 

de átmentem gőggel az akaratom! 


Maradunk, pajtás, ha ketten, ketten, 

de két fecske is csinálhat nyarat, 

mert él felettünk az Örök Magyar Isten, 
s az Isten lelke, az örök Akarat! 


S az Akarat alkotta az egész világot, 
az Akarat tartja az égen a napot, 

s én hiszek, pajtás, a szent Akaratban, 
ha meg is haltam, én tovább akarok! 


Akarok... s mert bekövültem 

az egy Istenbe, s most vele egy vagyok, 
én kivárom a boldogabb nyarat, 

ha azalatt, pajtás, bele is halok. 


S ha eljön a nyár, mert jön, Esze komám, 
s vígan hancúroz a napfényben fiad, 

add kezébe, ha nem lesz más játék, 

a koponyámat s a csontjaimat. 


Hadd játsszon vele... dobja a sárba, 
törje a kövön, s ne mondd el soha, 
hogy a télben is nyárról álmodott, 
biztatott, átkozott, de nem hátrált soha! 


Belepusztult a szörnyű küzdelembe, 
de rád hagyta örökül az Akaratot, 
s kit kinevettek ma, Esze komám, 


vissza-akarta a nyári napot! 


Niederlindhart, 1947. II. 2. 

A vidám festő 


Ahogy ez már szakmai szokás, 
fütyörészve, vígan, dalosan 

a vidám festő, a dalos tavasz 
fától fáig szorgosan rohan. 


Ecsetjén száz színárnyalat, 

itt kék az ég... ott hófehér... 

túl szürke a felhő .. arany szalag, - 
egy pillanat, - a csöpp kis ér. 


S már ezüstbe játszik boldogan... 
Százszínű zöld a rét, a fák, 
sárgán virít a gólyahír, 

... a fűben szelíd ibolyák. 


Fehérben a cseresznyefa, 
hip-hop!... olajszín levelek, ... 
új fehér törzset kap a nyír, ... 
nagy örömében megremeg... 


Új lakkot kap, új ragyogást 

a télbe fáradt barna rög, 

... a méhek tiszta, új ruhát... 

s már ott a kis hangyák között... 


Millió gyors ecsetvonás, 

hogy ők is mind ragyogjanak, 
s a sok kis lepke szárnya mind 
új hímport kap. Új tollakat 


a fecske, s a Mátyás madár... 
Új szőrmeszínt az őzikék... 
Száz színnel váltja boldogan 
egy apró tó a víz színét. 

A kormos vén cseréptetőket, 
egy villanás, pirosra mossa, 

s mint ki jól végezte dolgát, 
ecsetjét az égre dobja. 


S ezer színben kisüt a nap, 
benne minden szín ragyog, 
mert a tavasz ecsetje, mit 
a vidám festő itt hagyott! 


Liebenau, 1947. IV. 27. 


Egymásba simuló kezek 


A kezet csak megfogni 
szabad, 

elereszteni vétek, 
ellökni átok, 

egymásba simuló kezek 
tartják össze 

az eget és a világot! 


Budapest, 1938. VII. 15. 


Raportra! 


Különös: így ülni, 

és írni. 

A szépségeket, 

mint újoncbakákat 
mérges őrmesterként 


raportra hívni. 


Budapest, 1937. V. 28. 

Nem volt-e igaza? 


Ma a vonatban megszólított egy asszony, 
Nézzem csak meg a férje fényképét, 
Mert nagyon hasonló hozzá az arcom. 


Hasonmást látni rég szeretett volna, 
Meg is néztem hát nagy kíváncsian, 
És tényleg, a szeme, itt-ott az orra. 


Már ahogyan magam tükörben látom, 
Tényleg valamit hasonlít hozzám, 
[gy festek hát én, s ez a hasonmásom. 


Szegény ember, ennek is úgy fáj minden, 
Ahogyan engem éget a kétség, 
A szépség, a kék ég, a volt, s a nincsen? 


Neki is fájnak ritmusok és színek, 
S ő is örökké keres, csak keres, 
Fényt és dallamot, ütemet és rímet? 


Néki is fáj egy halott emberöltő? 
S nagy szerényen megkérdeztem tőle, 
Hogy asszonyom - az ön ura is költő? 


Hátrább húzódott nagy-nagy ijedt szemmel. 
S úgy robbant ki élesen belőle: 

Nem kérem, ő egy nagyon rendes ember. 
Nem bánt, amit mond, mert oly szelíd szava, 
Mit tudta, mért lett könnyes a szemem, - 


Hiszen elvégre nem volt-e igaza?! 


Konzell-Süd-Streifenau, 1952. XII. 29. 

A költő 


Maradék az Isten vásznából. 

- Sokszor egyszínű, sokszor tarka. - 
Nem elég már egy ruhadarabra. 

Hát díszítés lesz az élet ruháján. 

- Nyakkendő vagy paszomány épp! - 


Nem fontos, de kell, s tán szép! 


Liebenau, 1949. V. 28. 


Ha nem rakják... 


Ha nem rakják, 
a máglya is kiég! 


Éltetni kell 
az emberek hitét! 


Liebenau, 1949. V. 26. 


Veronika kendője a lelkünk... 

A könnyek nem múlnak el nyomtalan. 
Mély barázdákban megmarad a harc. 
Veronika kendője a lelkünk, s rajta 


örökre ott a vérző Krisztus-arc. 


Liebenau, 1949. V. 28. 

Vagy megsemmisítünk - vagy megsemmisülünk 


Köröttem felhőket hajszol a vihar. 
Tövestől dőlnek a legszebb fenyőtörzsek. 
Véremre lesben, átkozva, titkon 
miazmák és aljas ámítások törnek. 


Állom a vihart rendíthetetlenül. 

Bár jól tudom én, hogy a fejem itt a tét. 
Szívemben akad új harcra álom. 

S a győzelmekért akad hívő ima még! 


Kegyetlen ellen kísértget köröttem. 

Eb, aki bánja!... Még nincs bennem félelem. 
Gyertek, bitangok! Gyerek, aljasok! 

Én ezt a harcot várom és ezt élvezem! 


Hajrá haj! Ez az én igaz elemem! 

S akiben felzeng néha még a régi dal. 
Ébredj, hazám! Ébredj, hajszolt fajtám! 
Ha asszony, ha férfi, ha öreg, fiatal... 


Az életünkre tör a nagyvilág ma. 

De értünk aggódik könnyes szemmel az Úr! 
S ha egyszer erőnk újra harcba száll, 

a vén halál is harcot mitőlünk tanul! 


Nincsen más út, pajtás. Itt harcolni kell! 
A történelem néz le kérdően ma rád. 
És elpusztulsz, ha tenni nem akarsz. 
És se szelíd nyugalmad, se többé hazád! 


Ez a régi sorsunk: élet vagy halál! 
Ki élni akar, harcoljon a halállal. 
Elhull, aki gyáván összetörik! 

De életet nyer, aki ma harcot vállal! 

S ha van benned még vér, nem csupán savó, 
harcunkat a halott hősök ezre várja, 

ki a kunyhókból s a palotákból, 

mindenki a gátra, életre-halálra. 


Köpd meg a markod és fogd meg a kardod: 

És ha egyet ütnek, ezret visszaütünk. 

Nincs más út, pajtás! Örök a törvény: 

vagy megsemmisítünk vagy megsemmisülünk! 


Stuttgart, 1948. IX. 12. 


A holnapok felé... 


Ballagok a ködös hajnalban a réten. 
Udvarosan unatkozik a hold. 

Egyedül a csillagtalan égen. 

S most a messzeségben egy kutya csaholt. 


Ugatása úgy bujkál a kora ködben, 

mint aki idegen tájra tévedt, 

s tőlem kérdi, ki útjába jöttem: 

most merre előre, most merre van délnek? 


A fejem árnyéka a harmatos dűlőn 
élesen rajzolódik a rétre. 

S a hold fénye hogy velem gúnyt űzzön, 
mintha csak a füvön szent glória égne. 


Mintha csak a mesék erdejében járnék, 
ködszőnyeg fogja fel léptem zaját. 
Furcsa manókkal leskel az árnyék, 

a szótalan tájék s a távol tanyák. 


A felhők hangtalan titok-denevérek. 
Hol a fák súrolják, hol a holdat. 

S az útszéli bokrok, ahogy néznek, 
bús kísértő népek, a rám váró holtak. 


Lágyan lépkedek, hogy fel ne ébredjenek. 
Babonásan bámulom meg őket. 
Gondolatban meghajtom fejemet 

a ködbe temetett, távol temetőknek. 


Mert csupa sírdomb az egész nagy messzeség. 
Ezredévek szent álma a hajnal. 

Érzem a halottak leheletét, 

a kántor énekét, néma ravatallal. 


Léptem a lélekharang halk kongása. 
Meghajol a táj, mintha értené, 

... s én csak megyek - nyitva a sír szája, - 
örök elmúlásra a holnapok felé... 


Konzell-Haselbach, 1949. IV. 14. 


Július 2. 


Július kettő: 

... jelzem a napot. 

Vajon az Úr is 

feljegyzi magának 

az elrohanó évszázadok? 


Liebenau, 1949. VII. 2. 

Szeretni is szabad 


Mért mentek a sárban, 

ha beton út 15 akad? 

... Miért gyűlöltök, mikor 
szeretni is szabad...? 


Liebenau, 1949. VII. 2. 


Nem lesz, ki várja... 


A bitangságnak minden olcsó. 

Az igazságnak az ábránd is drága. 
Hát ritka is mint a fehér holló: 

s jaj, nagyon vékonyka a lábikrája. 


Gyorsan elfárad, ha menni kell. 
Nagy poroszkálva húzza lépteit. 
Hogy hová lépjen, aggódva figyel, 
és így mindenhová késve érkezik. 


Kábult messze a Tisza tája. 

És addig marasztalja sár, s homok, 
nem lesz, ki várja, a kis tanyákra 

ha fáradtan egyszer majd bevánszorog. 


Liebenau, 1949. IV. 3. 


Ember vagyok 


Néha gyűlölök minden embert. 
Néha sajnálom, máskor megvédem. 
Hol Sátán vagyok, hol kísértet, 

hol Isten lelkéből emberré lett 
szeretet áldott fehérben. 

Magamhoz is csak ilyen vagyok. 
Sátán és Krisztus, tövis vagy csók, 
fény és árnyék, bűn és jóság, 

örök álom és könnyes valóság, 
hisz magam is csak ember vagyok. 


Liebenau, 1948. VI. 14. 


Kereszt előtt 


Merre fussak, merre menjek? 
Napnyugatnak? Napkeletnek? 
Arra kígyó, erre medve... 
Nem megyek én semerre se! 
Megállok egy kereszt alatt, 
Hozzádőtöm jómagamat, 

Itt várom be mind a kettőt: 
Vesszek el a Kereszt előtt! 


Liebenau, 1952. III. 16. 


Almomban 


Álmomban ma odahaza jártam. 
S az anyámat otthon nem találtam. 


Kérdem az apám: ugyan, merre császkál? 
Minden éjjel ott jár a fiánál. 


Visszarohantam, már itt se leltem. 
Akárhogy kutattam, akárhol kerestem. 


De harmat fénylett a rózsám fején: 
Ott sírta ki a bánatát, szegény! 


Liebenau, 1949. VII. 13. 

Hadd őrizzem... 


Uram! Én tettem, amit tettem, 

mert másképp, Uram, nem tehettem! 
Nem kérdezem, miért utam... 

Te ítéld meg egyszer múltam. 


Ha elítélsz, megnyugszom abban, 
Nem vitatkozom, mit akartam. 
Lehet, hogy rossz kapa lettem, 

s ha eldobsz, hát megérdemlem! 


Csak a kertre vigyázz! Az rád vár. 
- Ahol énvélem is kapáltál! - 
Kicsorbultam, beletörtem, 

de az álmát örököltem! 


S ha másra nem is leszek jónak, 
hát üss oda sövénykarónak! 
Hadd őrizzem törten, roncsan, 
ahol egyszer kapád voltam! 


Mitterfels, 1949. IV. 14. 


Isten rétjén... 


Isten rétjén legel a lelkem. 
Szőrén a mennyek fénye lángol. 
- valami csodás meleg jár át... - 
varrottas-hímes égi szűrben 
Péter őrzi az egek nyáját. 


Csodás erőre kap a lelkem. 
Jót iszom az ezüst patakból. 
Körülölelget a víz sodra. 

S a rét fölött vidáman szárnyal 
Péter halkszavú tilinkója. 

Úgy érzem, engem néz most éppen. 
Odafordítom én is a szemem. 

Én Istenem, hogy tilinkózik!... 
Megremegek csodás varázsán, 

S úgy súgom: Uram, jaj, de jó itt! 


Liebenau, 1949. VII. 14. 


De nagy lehetsz, Uram!? 


De nagy lehetsz, Uram, 
hogy mindent ismersz, 
amit magában rejt a szörnyű végtelen... 


En még magamat sem ismerem. 


Liebenau, 1949. VII. 13. 


Hadba szállunk 


Hahó, pajtás! Merre jársz az éjben? 
Téged kereslek? Hallod a hangom? 
Rákóczi lelke lázít az éjben, 

s én már régen felcsatoltam kardom! 


Meghaltál-e, vagy élsz még valahol? 
Szíved mélyén ott ég-e még a láng? 
Fekete felhők húznak az égen, 
veszélyben, vészben édes szép hazánk! 


Pusztul a magyar. Tombol a pestis. 
Van-e még erőd a bitang ellen? 
Vagy elsirassalak bús halottként? 
Hahó, kurucok! Ki hall engem? 

"Talpasok, szent égszemű vitézek, 

ma gyilkosoknak gúnyol a világ! 

Rabló lettél, mondják, hogy gazember! 
Na, vedd elő a régi fringiát! 


Vagy már te is tán tányérnyaló lettél? 
Lépre mentél? Eladtad magad? 
Tagadod, hogy egyszer együtt jártunk, 
áztunk, fáztunk a szent zászlók alatt... 


S ma te ordítod tán a legvadabban, 
hogy átok ránk s a bitóra velünk? 

Ha így lenne, pajtás, nem zavarlak! 
Ha hull a rongya, azzal csak nyerünk! 


Vagy úgy teszel, hogy nem hallod a hangom? 
Rettegsz, mint a csínytevő gyerek? 

Egy életed van, űzött, nyomorult! 

Hát halni merjél! Jöjj, elő veled! 


Hisz egyszer halunk meg, kenyeres pajtás, 
s ha lelkednek tán van még hímpora, 
pislákol a becsület is benne, 

gyere csak! Várlak! S ne félj cimbora! 


Ne bujkálj a rengetegek mélyén, 
vagy, vagy, testvér! Elég a bujdosás! 
Jobb a halál, büszkén elpusztulni, 
mert sok már ez a sunyi rugdosás! 


Ne magad nézd! Nézzél fel az égre! 
Csaba óta így él a magyar. 

Ne gennyedjen szívedben a véred! 
Zeng az ének, hív a harcra dal! 


Elég volt a koplalás s nyomorból. 
Hahó, Pajtás, harcos jóbarát: 

István állt a harcosok élére, 
Vérbe mártva szentelt jogarát. 


S előre mutat. Veszélyben a hon! 
Hadba szállunk, Pajtás, jöjj elő! 
Új hazáért újra harcba száll a 
régi hit, a kard s az őserő. 


Liebenau, 1948. IV. 10. 


Isten 


Isten. 

Talán a víz. 

Ha van, ki veszi észre, 
ha nincs, az életnek 
vége! 


Isten. 

Talán a levegő. 

Ha van, legfeljebb csak 
szidod, hogy füstös, kormos, 
de ha nincs, tüdőd falán 
roppant ólmos 

botjával bekopog a halál, 

s szíven talál. 


Isten. 

Talán a nap. 

Míg fénylik, bosszantó meleg, 
de ha ránk szakad 

az éj, a hideg, gyáva emberek 
remegőn bújunk össze - fagyva, 
s átkot szórunk rá, a napra! 


Isten. 
Ha van, nem kell, 

ha nincs, hívod, 

ha átölel, ellököd, 

ha elhágy, keresed, 

örök harc ez közte és közted, 
amiben mindég mi maradunk: 
a legyőzöttek! 


Budapest, 1943. XI. 28. 


Uram! 
Uram, 


ki végtelen messze vagy, 
és végtelen közel, 

nem hívlak soha 
tömjénes imákkal: jövel! 


Tudom, ha akarod, 

Te vagyok én, 

ha nem akarod, 

hiába várlak, 

szolgák szolgája vagy, 
királya királynak, 

koldus és pápa, 

rongyos és ficsúr, 

ki kóróként jön, 

vagy virágként virul, 

sár és patak, hegy és róna, 
tavasz és tél, 

humusz és szél, 

fény és árnyék, 

s hiába várnék 

rád: most megjelen, 
nem jössz. De csendesen 
belopózol fáradt 

szívemben, 
amikor nem is várlak. 


Megérted, ugye, hogy 
szeretlek 
és nemcsak imádlak! 


Budapest, 1943. XI. 29. 
Te akarod! 


Ember vagyok, 
bűn és jóság, 

nem vagyok méltó 
Tehozzád! 


Mégis szeretlek, 
hiszlek, várlak, 
duhaj gőgöm is 
csupa alázat. 


Imám és büszke 
hódolatom: férfi 
tisztelet. 

Tudlak nézni, 
mint gyerek, 
lehunyt pillákkal, 
mint lázadó 
dacos szemmel 


mert ember vagyok, 
Te-alkotta ember! 


De szentül hiszem, 
bárki is vagyok: 
Te akarod! 


Budapest, 1943. XI. 29. 

Jaj nekünk 


Lélek és szeretet, 
az élet titka ennyi! 


Jaj nekünk, hogy elfeledtünk 
lélekből szeretni! 


Budapest, 1943. VII. 7. 
Az öreg kotlós 


Tizenhat kacsát 
költött ki a kotlónk. 
Anyás örömmel 
kapirgálta 

az ocsút, az árpát, 
körülkárálta 

a legszebb szemeket. 
Szembe szállt a 
kakassal, mert belevert 
az egyik hátába, 

az Öreg gácsért 

is vadul megtépázta, 
mert közéjük ment. 


Hívta őket, 

a sárga pihés pityegőket. 
Árgus szemmel 
lesegette, merre járnak, 
mit mívelnek, 

s mert az állat 

is szerethet, 

ha kellett volna 

meghal értük: 
bebolyongta 

vélük a szérűt. 

Egy délben aztán a kutyamód 


391 


rakoncátlan réce-sereg 
felfedezte a lóúsztatót 

a szérű megett. 

Usgyi. Rohant 

a tizenhat kácsa 
tapicskolva 

a víz sodrába. 

Az öreg kotlós a 

parton szaladgált. 

Ijedt hangja féltőn szállt, - 


kért, könyörgött, - 

a lassan fehérbe öltözött 
hálátlan kacsanép felett. 
De az új örömre lelt sereg, 
csak békázott, 

meg bukfencezett. 


A féltés lassan, 
őrülésbe vitte, 
egyre jobban 
belement a vízbe, - 
tolla már csupa víz, 
csapkodó szárnya 
sem elég, hogy 

víz sodrára 

kapja, felemelje, 
úszni sem tud, - 

s mire a csendre 
éber lettem, 
kirohantam, 
halálba dermedten 
beledöglött 

a hirtelen mély vízbe. 


Később feldobta 
a víz: beúsztatta 
mélyen a tóba, 

s a szél csónakázott 
vígan rajta. 

Az úsztatóban 
szerelmes kacsák 
boldogan fecseréltek 
dögteste körül, 

s abban talált 

örömet, új-ízű szépet 
a kacsasereg, 

hogy hol a víz alá nyomták, 
hol a víz felett 
húzták-vonták, 
ahányan annyi fele. 


A cudar népség 

mit törődött vele, 
hogy szeretetért hála, 
jótétért jó jár, - 
kinek jut ez rég már 
embernek eszébe, 
nem tizenhat vidám, 
buta kacsának, - 

de mert az állat 

is lelkes jószág 

s a halál után a Jóság 
ott is valami 
mennyfélére ítéli a jókat: 
hiszem, az öreg kotlósnak 
aranyos fészket 
rakott égi kéz, 

itala szín méz, 

étele finom homokra 
szórt kukorica, árpa, 
s még most is ott él 
piros szívével 

vígan kapirgálva... 


Budapest, 1943. XII. 7. 

Megfürdöttem... 
Megfürdöttem a hit vízében, 
lelkemen ezer csöppje ragyog 

- s ahogy nézem végtelen tükrét - 


érzem, hogy milyen törpe vagyok. 


München, 1949. II. 3. 


Áll a hajcihő... 


A girlandos teremben áll a hajcihő. 
Az ablaknál lesekszünk: én és az IDŐ. 


Bent a bálteremben őrült hangzavar. 
A legtúlsó sarokban görény zenekar. 


A díszes serlegek: kivájt vak koponyák. 
S tökfejű emberkék isszák a kor borát. 


Áldott anyák könnyéből pezsgőt bontanak. 
Pincérnek befogták a lelőtt holtakat. 


Az akasztottak teste lettek széksorok. 
A sültes tálak szélén embervér csorog. 


A szüzek teste torta, máza bőre lett. 
Teájukba jajt és sóhajt öntenek. 


A pénztárban a Kéj ül. Gyűl a sok garas. 
Kokárdájuk is van: a Bűn s a foltja az! 


A bitangság nagy bálján forr a hangulat. 
A percek száz vágánya szomjasan mulat. 


Hogy: - Hej, sosem halunk meg! - táncol a Halál. 
A botladozó lába tántorogva jár. 

A girlandos teremben áll a hajcihő. 
- Nem unod még, pajtás? - Ver vállon az IDŐ. 


Ránézek halkan... - Gyerünk! Nekem elég! - 
A Jog éppen most jött. A hűtelen cseléd. 


Körülfogta száz is. Vad éljen harsogott. 
Kínálgatta testét a vénhedt agg kokott. 


Arcán vastag púder a tűnt öröm felett. 
S eltűnt egy vagánnyal a függönyök megett. 


Az IDŐ nézte, nézte... Undorral köpött. 
De halkan virradt már a túloldal fölött. 


Nos, átvágtunk az úton, hívőn, szótalan. 
Egymásba karolva: az IDŐ s jómagam. 


Vén koldus állt a sarkon. Fázik és remeg. 
A kalapjába dobtam pár filléremet. 


A szeme hálát fénylett, hív alázatot. 
- Ki maga, jó ember?... - Az Igazság vagyok! 


Liebenau, 1949. XI. 9. 


Négy álom 


Uram, tudom, hogy rengeteg a dolgod, 

Hisz annyi kérés jut színed elé, 

S ha mind megannyit rögtön meg nem oldod, 
Zsákmány a lélek, a Hitetlené. 

Most látod, én is mégis csak zavarlak! 

Nézd, én is kérek. Megvallom, sokat. 

Mert arra kérlek, - nem is mind magamnak, - 
Hogy teljesítsed négy nagy álmomat! 

Ha hazatérünk - ez még nem a kérés. 
Ez rendelésed, mely beteljesül, - 

Ott túl a Lajtán, ó, jaj, az az érzés, 
Majd magyar csendőr várjon rám belül. 
A kakastollát csókolja az este, 

Ő mondja majd: Testvér, Isten hozott! 
És kemény marka simuljon kezembe, 
Ha erős vállán szívem felzokog. 


És Pesten, ha a Keletibe értem, 

S magyar vasutas szól be: Budapest, 
És odakint a nyüzsgő Baross téren 
Arcomra fényt az öröm ujja fest, 
Zrínyi sisakos pesti rendőr kérdje: 
Na, mi az, testvér, húz a sok csomag? 
De büszke arccal viszonozza érte 
Arcára hulló testvércsókomat! 


S ha vánszorogva lassan hazatartok, 
Míg meg-megállok minden ház előtt, 
Jó ismerősként köszöntöm a sarkok, 
A boltokat s a füstös háztetők, 

S az Üllői út - Körút sarkán állok, - 

A vén kaszárnya magyar dalt kacag, - 
És míg az őrnek feszes vigyázzt vágok, 
Ragyogjon rám dalolva majd a nap! 


Jaj, hadd nézzem a széles, öles vállát! 
A sapkarózsa háromszín megint! 

Uram Teremtőm, hisz ez maga: Árpád! 
És jó testvérem, testvér, vér szerint! 

De tudjam azt, hogy Brassónál is ő áll, 
És ő repül a fellegek fölött, 

Amíg a lelkem künt a Vérmezőn jár, 
Magyar levente mondja: Szebb Jövőt! 

Így is maradjon ez aztán örökre: 
Magyar csendőr pusztázzon újra majd, 
Hős magyar honvéd vigyázzon a rögre, 
És magyar rendőr fékezze a bajt. 
Magyar levente építse jövőnket! 

S... akkor nem bánom, ha meg is halok, 
Hisz ennél szebbet én már soha többet 
Égen se földön úgyse láthatok! 


Liebenau, 1949. XI. 6. 


A Vezér! 


Vezér? Van itt, aki annak nevezi magát, annyi, 
mint nyári melegben öreg istállókban a légy. 
Donganak, mint éber darazsak, 

hirdetnek új hitet, mint megszállt táltosok, 
mutatnak új utat, mint útszéli jel... 

... van, aki mindent örömmel elszível, 

van itt megszállott, van itt kótyagos, 

van, aki reggeltől estig ordít, beszél, 

csak éppen nem ő a: Vezér! 


Mert a vezért imádni kell, 

s nem, nem az a vezér, akit önmaga emel 
százak és ezrek fölé úrnak, 

akit hólyaggá minden reggel újra fújnak, 
akiben meglátjuk, a vétket, a tévedéseket, 
akinél, úgy érezzük mi is jobban tudnánk 
fűzni a szókat, tenni a tettet, 

s nem az a vezér, aki hordja a keresztet, 
vagy tűri a rugást, a , népemértf! 

...Az Isten küldi a: Vezért! 


Jön, honnan, nem kérdi senki, 
nem érdekel, múltjában mi van, 
még az sem izgat, gyári munkás-e, 
iparos-e, vagy paraszt ember! 

Csak jön! Ialán még furcsán is nézünk, 
ahogy először előlép s beszélni kezd, 

talán fakó a hangja, az arca bíbor, 

s nem sztárok arca, ha kémleli a messzeséget, 
de valami mégis odafigyelni késztet! 


S ahogy egymáshoz hordja az igéket, 
ahogy a mondatokat kiszórja szívvel, 
ahogy megremegtet fel-felcsukló hangja, 
ahogy lehunyt szemmel is egyre szebbnek látom, 
ahogy átragad magával könnyön és csaláson, 
ahogy megmutat rútat és szépet, 

ahogy valóra váltja tettel a meséket, 

ahogy odaáll, küzd és vérzik, 

ahogy kezet fog, ha nézik, vagy nem nézik, 
ahogy megáll és azt zúgja: utánam! 

ahogy gondolkodás nélkül 

elindulsz utána, s ha fejjel vezet 

a falnak, fejjel a legmagasabb hegynek, 
nem keresed, mit és miért akarhat, 

csak úgy érzed, nincs más, aki 

jobban tudjon bármit, mint ahogy ő tud, 

s szentül hiszed beváltja, amit igér, 

s esküdni kezdel rá, mint Istenre, szentre, 
nevével ébredsz, nevével alszol este, 
nélküle nem látod a jövőt szépnek, 

benne látsz Hitet, Hazát, Törvényt, 

s úgy érzed, meghalni érte 

a legszebb álommal felér! 

Akkor, Testvér, tudd meg, Ő a: Vezér! 


A Nép, 1944. augusztus 17. 

GÁDOROS 
AZ CSAK GÁDOROS 


VERSEK 
1958 


Gádoros az csak Gádoros! 


Péter a kapuban pipázott, 
Hogy Nagy János az égbe ért. 
Már régen, messziről figyelte. 
Ő felelős minden lélekért. 


János csizmáját ledobolta. 

Lent tiszta volt, itt már poros. 
Megtörölte izzadt homlokát: 
Hja, messze van innen Gádoros. 


Hetyke kalapját megemelte: 

— Dícsértessék! — Köszönt nagyot. 

— Nagy János vónék Gádorosról! — 
— Csak volt, kend, amíg ott lent lakott. 


Kigyelmed itt már puszta lélek. 

A test a sírban lentmaradt. — 

— Ideje volt, mert jól elnyűttem, 
Hadd pihenjen ott a hant alatt! 


Oszt kit tiszteljek itt az úrban? 

Úgy arcra Ismerős nagyon! 

Nem vett, kend, egyszer búzát nálam, 
Oszt alkudott künt a kispadon? — 


— Péter vagyok! — A nagy oltárról? 
Nem mondtam én, hogy ismerem?! 
Az Úr Jézust ki megtagadta? 

Hát mi vitte rá, hogy így tegyen? 


Hanem tudja, hogy jó képe volt. 
Nagy volt az oltár, szép magas! 
De mondja, mán, ottan a képen 
Miféle fajta vót a kakas? 


400 


Mondta az anyjuk nem is egyszer, 

Az lenne jó magnak való! 

Míg Szent Györgynél, ha jó emlékszem, 
Lovát csodáltuk. Az vót a ló! — 


Péter csendesen felmosolygott. 

S a lágy mosoly szívet takar. 

— Most már tudom, hová soroljam 
Kigyelmed lelkét? Hát kend magyar! — 


— Az ám! Még hozzá a javából! 
Hát ekkörül nem vón hiba! 

Két szép jányom, meg öt fijam van. 
Hogy dícsértessék az Úr Fia! 


Olyan jó húsz hód fődem, szomszéd, 
Hogy mejjig ért a búzaszár! 

Az istállóban nyóc tehénke, 

No még három pár ló rúgkapál. 


Tegnap üzent a vén Kaszás, hogy 
Gyűjjek, az Úr mert hívatott. 

Hát szépen fal felé fordútam, 

Oszt, mint látja kend, most itt vagyok! 
Kigyelmed itt a portát őrzi? 

Bolond beszéd! Hát persze, azt! 

Mért vónának kendnél a kucsok?! 
Nohát, kell-e itt egy vén paraszt? 


Hát mondja mán, hogy merre menjek? 
Az Úr, ha hívott, hol lelem? 

És mind igaz-é, hogy az égben 

A sok kis csillag mint rozs terem? — 


Péter tempósan előre ment. — 
Hát nem megy az még oly hamar! 

Megnézzük majd a lelke könyvét, 
Vajha mennyi bűnt vagy jót takar?! 


Kerűjjék bejjebb a pitarba. — 

— Jó, jó, de a csizmám poros! — 

— Verje le, kend, itt kint a vaskón! 

— Hát lássuk... Nagy János, Gádoros. — 


— Az az, instálom, az én vónék! 
De vastag könyv, ki szentje van! 
Na nézd, hogy kiszaladt a számon! 
És ebben mindenki benne van? 


Nézze meg már, az anyjukomról 

Az áll-e benne, hogy derék! 

Mert hogyha rossz, úgy higgye meg, hogy 
Csak hazugság, pletyka-szóbeszéd! 


Áldott derék egy dógos asszony! 
Ha néha pörölt épp velem... 

Ha ezt felrótták vóna néki, 
Kend jó ember, írja énnekem! 


Majd én számolom el az Úrral! 
Rászolgált bőven annyira! — 

Péter a könyvet összecsukta. 

— Nahát, nincs itt semmi nagy hiba! 


Egy-kétszer bécsiccsantott kelmed! — 

— Való igaz, de jól esett! — 

— Meg néhanapján szitkozódott! — 

— Nem mondom, mert arra vót esett! — 


— De adott mindig a szegénynek! — 
— Azért adott az Ég nekem! 

Hát azt ugyan kár vót leírni, 

Az ember jót nem azért teszen! — 

— Hát gyűjjék kend, hogy megmutassam, 
Azt útja innen mint vezet. 

Ott látja-é a vén akácot? — 

— Amarra messze a rét megett? — 


— No mert éppen azt! Hát arra megy! 
S amint elérte azt a fát, 

A búzatábla végén lát majd 

Egy piros cserepes nagy-tanyát. 


Hát ott az Úr! No, Isten áldja. 
Többet itt dóga nincs kivel. 

A kend lelkével majd ő számol! 
Most oszt járjon Isten hírivel! 


Elparoláztak, ahogy módja. 

— No nézze, azt a mindenségit. 
Majd elfelejtem, köszönöm már 
A hozzámvaló szívességit! — 


Még akkor is mosolygott Péter, 
Oldalán a kulcs csörög, — 
Mikor a csizma-verte porban 
Eltűnt Nagy János az út mögött. 


— Hát furcsa isten-adta fajta! 

A másik sír, ez arra ott 

Megáll és vizslaszemmel nézi, 
Hogy miként rakják az asztagot. 


Bizton az Úr azért hivatta, 
Öreg a béres-gazda már. 
Belévaló egy számadó lesz. 
Node ő is jó-gazdát talál. — 


János pedig ment az úton. 
— Az árpa szép, a rozs... remek! — 

S a vén akáctól meg is látta, 
Az Ur tanyája hogy hol lehet... 


Megállt a búzatáblák szélén. 

— Hát annyi szent, nem kis darab! — 
Markába két kalászt bemorzsolt. 

— Az is igaz, hogy tiszta mag! — 


Kettéharapott kettőt-hármat. — 

— Ilyen felénk, bíz, nem terem! — 
Nagyot sóhajtott, s szerteszórta 

A magot a zsíros földeken. 


Kihúzta hajlott lélek-testét: 

— Hát szebb s a termés százszoros, 
De Isten bűnül fel ne rójja, 

Hát Gádoros az csak Gádoros! — 


Rálelne bennünk 


A szemünkben Kelet szendereg, 

a szívünkben Dél tüze lázad. 

Észak hidegsége vas-akaratunk, 

s vérünkben Nyugat álmodik csodákat. 


Csillagok égnek homlokunkon. 

A tenger mélye akaratunk. 

Vágyunk a nap égő melegsége. 

S mint a hold, ezüst-ábránd vagyunk. 


A vizek tisztasága hitünk. 

Dacunk a lávák forrósága. 

A völgyek csöndje álmaink hangja. 
S tettünk a havasok konoksága. 


A puszták nyíltsága szívünk. 
Mint a Karsztok, az érzés rideg. 

Akár a szellő, símogat szavunk, 
de nem szólal meg mindenkinek. 


A nagy-mindenség szorult belénk, 
minden szépsége, bűne, vágya. 
S aki lát, ha ki is halna a világ, 


rálelne bennünk az egész világra. 


János ott él 


János ott él a Tisza mentén. 

Kint ül és pipál. Halk, csendes est. 
Cseréppipája halványan kékes, 
Ábrándos, széles felhőket ereszt. 


Furcsa alakká rajzolódnak 

A lélektelen füstkarikák. 

A búcsúzó nap bíborba fonja, 
Hogy álmélkodva figyel a világ. 


Terjeszkednek a füstkarikák. 

— A bíborfény halk kékké fakult. — 
És látó szememben megélednek 

A széteresztett karikák: a múlt. 


Látom Jánost. Hány ezer éve?... 

Még félig vad, még félig ember: 

De tüzet csihol, taplója s kova, 

Már főz, van lova, s pányvája kender! 


Míg a többi a fákon alszik, 
Barlangja van s benne tűz lobog. 
Ha füttyent, a lova előrohan. 
Körötte boldogan kotlós kotyog. 


Még lovat őríz, de már számol. 
Ismeri a virágok titkát. 

Már kardja van és nyila van, s tegez, 
Dárdája, nyeles — és feji a birkák! 


Egy asszonya van. Féltett család. 
Virágja, földje, sátra, kertje. 
Régen tudja, hogy becsület is van, 
Babonája hittan... s csatarendje! 


Vásznat először asszonya sző. 
Inge, gatyája néki legelőbb. 
Úgy pattan fel a rézhámos lóra, 
Azt hiszik róla: talán összenőtt! 


Rovással ír. Lesi a többi. 

Már dala van. Szárnyaló ének. 

És ormótlan kövek kemény hátán, 
Különös sámán: jeleket vésett! 


A Mu-földjén táltosnak látom. 
Egy Istennek emel templomot. 
Míg feljegyzi a csillagok számát, 
A föld járását s a nap hogy forog. 


Atlantiszon palotát épít. 

Korongot forgat, korsót éget. 
Nagy széles kedvében benyargalja 
Délre s nyugatra a messzeséget. 


Ázsiában Kínában harcol. 
Papyrusra könyveket másol. 

S míg átgázol a havas hegyeken, 
Szívén a szerelem szűzen lángol. 


Afrikában szittyának hívják. 
Erejétől a világ remeg. 

Már gulát épít, csillagvizsgálót. 
Már varsát és hálót készítenek. 

Bizáncnál betöri a kaput. 

Muhinál véresen ottmarad. 

Lent Mohácsnál a félholddal csatáz, 
Mintha szent varázs: bástya volna csak. 


Ataten dalolva alkotta. 

Szépnek, jónak, igaznak, hűnek, 
De mindig csak az, akit lenéznek, 
Kiből a végzet véres gúnyt űzhet. 


Lelkében kárba égnek álmok. 
Nem érti meg lelkét a világ: 
Mert átlép rajta gőggel az élet, 
A történések, a vádak és hibák. 


Nem értik meg, mert különb, mint mások, 
Gyűlölik, mert több, mint a többi. 

És akikért az életét adja, 

Rohannak rá kacagva megölni. 


Furcsa rejtvény marad a földön, 
Mit meg nem fejt, csak az Úr maga. 
Titoknak adta talán a földre. 

Hogy megölve is zengjen a szava. 


Zengjen az Úrról, hitről, szépről. 
Legyen az igazságok őre. 

Míg aljas kis sátán-ivadékok 

A moslékot is sajnálják tőle. 


János ott él a Tisza mentén. 
Csöndesen pipál s dehogy érti, 
Hogy ráfigyel nagy-büszkén az Isten, 
Mert párja-nincsen, szoborszép férfi! 


Szállnak a szürke füstkarikák. 
Távolból egy vén bagoly huhog. 

Es én, mint már százszor, újra-újra 
A múltunkra sírva ráborulok. 


János alakja szürkén fakó. 

Messze néz. Szembenézek vele. 

S a szeme, ez a tiszta ragyogás, 
Uram, bocsáss, az Úristen szeme!!! 


Aki a helyünkre lép 


A legendák népe vagyunk. 
Legendák ködéből 
jöttünk ide, 

s ha egyszer kihalunk 
innen, jaj annak, 

aki helyünkre lép, 
megölik az itt maradt 
magyar legendák, 

magyar mesék! 


Orosz bácsi 


Mesgyés szomszéd volt. 

Fehérhajú, kétöles 

óriás. Ha a kakas kukorékolt, 

már régen a hártyákon 

lépdelt, 

metszette, kötözte, permetezte, szedte, 
szemlélgette a venyigéket. 


Kapanyele arasszal hosszabb volt, 
mint másnak. Maga faragta. 
Olyan nem volt a boltba. 

S ha beállt a sorba 

horolni, rég a sor végén kacagta, 
hogy mi még a félúton vérzünk. 

Hamar új sort fogott hát, 

s mire nekünk az egy sor kész lett, 
a végére értünk, 

ő a harmadikkal is végzett. 


Ha leült, a homokhártyákon, 
sokszor néztem, 

olyan lyuk maradt utána, 
bizony, tán négyszer belefértem. 


Negyvenliteres permetje volt, 

olyan keze, mint egy ásó. 

S olyan szép szeme, mint a virágzó rét: 
színes, mint a kis patak: 

olyan tiszta... 

emlékemben ma is mint a 
szőlőhegyek királya maradt! 


Álmaimban, ha hazatérek, 
ott vár a mesgyén. 
Meghajol, hogy felérjek, 
kezet fogni véle. 

Eltemeti kezem marka, 
szeme kékje 

szemembe nevet. 
Vidáman kacagva 
parolázik velem. 


Feje felett 

aranysugarakból koronát 

fon a nap, 

s a szőlőtőkék szelíden, sorra 
édes illatot harmatozva, 


hálás porként hajlonganak. 

Megdőlt kalászok 


A vihar megdöntötte 

a nehéz kalászokat. 

Átrohant rajtuk a 

szél, s leverte a földre 

gazdag fejük. Kókadt 

testtel meglapulva 

várnak aratásidőre, 

hogy dús termésben fogant 
száruk a keresztekben újra 
kiegyenesedjék. Bár jönne, 
sugdosódnak, valami roppant 
óriás kaszás, beállna a búza 
szélére, nekivetkőzve, 
aratásnak látna. S holtak 
békéje, derűje hullna 

a tájra, hogy sorra legyőzve, 
mire estimára kongat, 

a vetésből megszülethetne a búza. 


Meghalt egy kisgyerek 


Az utcánkban ma 
meghalt egy kisgyerek. 


Én siratom egyedül; 

anyja verte, apja rúgta... 

hét éves volt, keshedt a teste, 
tüdejét köpte, 
meg-megroggyant a lába, 
apró angolkóros lába... 


Nyűg volt és árva. 
Det ő is kellett volna, Uram! 


Ha megfogtad volna 
kezét, ha ráárasztod 

csodás akaratod, 
még ma is élne. 


Oly kevés az ember: 

többen lettünk volna 

egy tépett gyerekkel, - 

de akit a Te kedved adott, - 
esendő, árva, kivert magyarok! 


Magyar kenyér 


Magyar kenyér, 
száraz, vagy lágy, 
fehér, vagy barna, 
szent vagy nekem! 

S ha megszegem 
tested, asztalra 
teszlek, 

tarisznyázva eszlek, 
vagy az Úr testeként 
veszlek 

magamhoz, 
szívemben csendben 
az öröm harangoz 
imára. 


S csukott szemmel is 
napfényben égő 
rónaságot 

látok: 

gazdag kalászok! 

A tanyák során 
görnyedthátú 

korán 

megvénült 

parasztok csodává szépült 
küzködését 

látom, 

amint a határon 
életet teremt: 

magyar kenyeret. 

Ott megyek 

köztük és 

hallatszik a köszönés: 
Aggyisten, János, 
Aggyonisten, Péter, 
Jó napot, Mari néni!... 
Magános 
vándorként el, 
eljárok nézni, 
élnek-még. .. 


Az útszéli kereszt 
virágos fejét 
megsüvegelem, — 
mélyen és hittel, — 
égő szemeimmel 
az Istenig látok. 
Oltár az áldott 
vetések, a nyár 
imára orgonál, 
templomként 

ível fölém az ég, 
óriás gyertyaként ég, 
lángol a nap, 

s ki az Úrral beszél, 
én vagyok a pap! 


Lábamat nyomukba rakom 


Hó alatt pihen a táj. 
Alszik a föld. 

Mély álomban szendereg. 
Báránybőrsüveges, 
butyros emberek 
ballagnak 

túlnan az akácsor deres 
lombjai alatt. 
Templomba mennek, 
vagy ki a tanyára? 
Nem sejthetem. 
Restebb 

lépésük, mintha félmázsa 
nyomná válluk. 
Hangjuk sem hallik, 
csak a hó csikorog 

a csizmák alól, 

amint mikor 

a kutya vicsorog, 

ha idegen téved 
udvarába. 

Széles nyomokban 
ottmarad léptük 

a havon. 

Megyek feléjük, 

de hagyom, 
menjenek. 

Nem akarom 

beérni, 

végigbeszélni 

útjuk csendjét, 

én, a vendég 

a havas tájon. 
Szemembe áldón 
beletűz a nap, 

s míg lábamat 
gondosan 

nyomukba rakom 

a fehér havon, 
tisztelettel, sután 
ballagok mögöttük, 
mint ministráns gyerek 
körmenetben 

a papja után. 

Temető itt minden 


Szőlő alá fordítottunk. 
Négy koponyát dobott 
ki s tenger csontot 
ásónk, az alig félhold 
Csengery-homokon. 


Mennyi halott, elpocsékolt 
elhullott élet, 

mennyi könny, súlyos fájdalom!... 
Dolgos magyarok, 

öregek, legények 

hulltak itt halomra 

minden rögért! 


Temető itt minden talpalattnyi föld! 


Kopjafa s kereszt régen kidőlt 
a sír elől, hantnak 

sincs nyoma, 

besüppedt, benőtte 

fű, tarack, csalán... 


A feltámadás hajnalán, 

ha ébresztőt fúj az angyal 
trombitája, 

nem lesz helyed, hová állni, 
jót és rosszat elbírálni, 
Uram, 

ha életre kél minden halott, — 
mi sem férünk el 

ebben a hazában 

ezért a földért 

elpusztult magyarok! 

Ballag az éj 


Ballag az éj 

az erdők között, 

a dombokon át. 

Súrolja az erdő lombját. 
Lépte alatt hajlik a rét, 

s fejét felhőkkel koronázza 
vigyázva a csillagos ég. 


Hosszú palástja falunkra borul. 
Megzizzen a nehéz bársony, 
ahogy léptén továbbhúzza 

a búzaföldön, s körtefákon. 


Kutyánk a zajra felneszel —, 
föl-fölvakkant, csahol párat, 

s az éj, hogy álmát ne zavarja, 
csupa óvatos vigyázat. 


Palástját magához vonja — 
falunkra futó fény hajolt —, 


s mintha világosabb lenne: 
keleten most kél a hold. 


Holdas éjjel 


Ülök a holdas nyári éjben 
kunyhónk előtt holdszín-fehérben. 


S iszogatok. Sorra keresem 
az ismerős csillagok. Rájuk emelem 


vérpiros poharam. Koccintgatok 
velük s megértenek. Ragyog 

szemük. Pislákolva integetnek, 
el-elbújnak, incselegnek. 


Vidám dalom megértik, lehet: 
balzsamos éj jár a szőlőnk felett. 


S míg lassan-lassan elnyom a mámor, 
öreg csőszként a hold világol, 


s őrzi álmom, ne zavarjon senki. 
Rászól a szélre, tilos erre menni, 


rá a levélre, zizzenést se halljon, 
megcirógatja szarkalábas arcom, 


kisimogatja meggyűrött ruhám, 
körülölelget anyásan, puhán, 


s ahogy látja, mint alszom magamba, 
belekóstol félig hagyott poharamba. 


Egyedül a pirkadással 


Csillagnyáját legelteti a hold. 
Elbarangolt a jószág az égen. 

Ott lépkednek, csak szemünk izzik 
a nagy feketeségben. 


Ballagnak tempósan nyugat felé, 
s mire a mennyei rét füselymét 
lelegelték, 

elkocognak tovább, hová szemem 
nem tudja követni útjuk. 

S egyedül maradok a pirkadással, 
mint mikor az öreg János 

a Hortobágyon magamra hágy 

s eltűnik a délibábos 
messzeségben a gulyával... 

Hajnali hangulat 


Három 
ágon 
három 
varjú, 
karcsú, 
árva, 

bús madár. 
Szárnya 
tépett, 
tolla 
fénylett, 
lopva 
nézett 
rám: ki jár. 


Ilyen 
hideg 
kora 
reggel 

itt ma 
kint a 
réteken? 
Mentem 
csendben 
áta 
lápon, 
sárga 
sáron. 
Fénytelen 


Szürke 
füstbe 
bújt a 
búja. 
Fűre, 
útra 

köd terült. 
S arra 

túl a 
havas 
csúcsra 
hajnal 
bíbor 
fénye ült. 


Meg-meg 
álltam 

esett 
vágyban, 
könnyben 
égett 

két szemem. 
Törten 
fénylett 
szemem 
lángja 

s velem 

fájt a végtelen. 


Mintha 
sírna, 
távol 

Itt a 
fából 
ácsolt 
álmatag 
rokkant 
hídon 
titkon 
roppant 
furcsa 
szellem 
állna csak. 

S ide 
nézne... 
Szíve vére 
hull a 
rétre, 
lángpatak. . . 
És a 
néma 
tájra 
lám a 
sírás 
vágya 
ráragad. 


Sír a 
híd, a 
köd, a 
völgy, a 
felhő, 
erdő, 
sír a táj. 
Sírok 
én is, 
mint a 
rét Is, 
titkok 
titkolt 
titka jár. 


Fától 

fáig, 

ágtól 

ágig. 

Túl a 
csúcsról 
néz a fény. 

Furcsa 
búnkból 
mit sem 
ért meg. 
Félek. 
Szívem 
kőkemény. 


Hajnal 
fénye, 
hasadj 
végre! 
Nézz le, 
fényre 
vár a táj! 
Sötét 
tájék, 

kő és árnyék 
arra 

vár, hogy 
rátalál. 


Rá a 
fény a 
néma 
tájra. 

S újra 
búja 

dalt dalol. 
Hajnal 
fényben 
halkan, 
szépen 
csodát 
vár a 

vén fasor. 

Égből 
fénylő 
fényből 
csókra, 
nóta 
szóra. 

. . Dallamán: 
égő 
bimbó 
pattan 
halkan 


széltő 
ingó 
almafán. 


És a 
Hajnal 
néma 
ajkkal 
vágyban, 
lázban 
ránevet. 
Drága 
álom 
száll a 
tájon 
áta 

fák s a 
láp felett. 


Nézem, 
nézem, 
kéklő 

égen 
fénylő 
pont a 

nap szeme. 

S rózsa 
ujja nyúl a 
ringó, 
bimbó 
hívó 

ág fele. 


Csókba 
forr a 

nap s az 
alma 

és a 

fény s a 
csók helyén, 
nyíló 
bimbót, 
tavaszt 
fakaszt 

s vágyott 
álmot 

szór felém. 


Nóta 
szóra 
gyújt a 
lelkem. 
Kedvem 
zengő 
víg dalát 
velem 
fújja 

túl a 
felhő, 
erdő, 
mező 

s almafák. 

Víg a 

rét, á 

fény. A 

titka: 

Itt a 

Hajnal 

s rám köszönt: 
dalra 

dallal, 
hangra 
hanggal... 

S verve 
messze 

száll a csönd. 


Fut a 
rétnek. 
Zúgva 
éled 

túl a 
rétek 
száz dala. 
Fut a 
csönd és 
fut a 

köd és 
fut az 
utak bánata. 


Három ágon 

három varjú, karcsú aszott 
bús madár: 

nagyot károg, 

széjjel rebben, 

s széllel szemben 

messze száll. 

Nyitnak a szőlőhegyen 


Téli álmot alvó tőkéket 
ébresztgetnek a nyitó kapák. 
Még hideg a föld. S ha fölébred, 
még fázni látszik a kopasz 
homokos tőke-tenger. 

A lehúzott szálvesszők, 

mint az álmos ember 

karja, nyújtózkodnak bele a fénybe. 
A fákon levélbe-szőtt 
hernyóbábokat lenget a szél, de 
az ágak hegyén már kandikál 
egy-egy pihés rügy. Félve 
tekintget, mint napos csibe 

a szakajtó rongyai alól, amibe 
gondosan betakarták. 

Állnak a tar fák, 

gyanakodva, csöndesen: 

tavasz felé járunk, 

nyitnak a szőlőhegyen. .. 


A szőlőnk 


Láttam már paradicsomnak, 
mikor ebédet kotyvasztottam, 
nyolcéves gyerek, 

s dalolva hívtam 

a fáradt horolókat, 

hogy ebédeljenek. 


Láttam pokolnak, 

mikor szélütött nagyapám 
kiégett szemekkel 
támaszkodott a hártyák között 
a nyitó-kapán. 

Ég és pokol, virág és veríték, 
öröm és bánat: 

nem tudom feledni 

az elhagyott hártyákat! 


Ide is követnek 

a városba, s nevetve, 
szőlővirág búja illatát 
permetezik 

álmodó szememre! 


Kis húgom karom rázza... 


A szérük felől friss 
széna illatát fodrozza 
az esti szél. A kis 

falu tornya 
álmodozva hallgat 
belé a csöndbe. 

A körte, 

meg alma gazdag 
termésben nehéz ága 
sejtelmes táncra 
perdül szőlőnk 
szélén. S míg én 

a felhő-hidat nézném, 
kis húgom karom rázza: 
hallod, vess keresztet, 
most csendítenek 
Áve Máriára! 


Lánc, lánc eszterlánc 
Lánc, lánc, eszterlánc, 
eszterlánci cérna: 


egy két deci, nóta, s tánc 
de jól esik néha. 

Mondják, részeges 
vad a magyar fajta. 
És amíg csak kése lesz, 
bicskázik és marja 


azt ki jó barát, 
mulatásban párja, 

s ha berúgott, kit sem lát, 
hova talál, vágja. 


Hangos nagy: csuhaj... 
ki lát a mélyére, 
miért olyan vad s duhaj 


Mert hogyha látna, 

szeme könnye folyna, 
s minden egyes dalára 
százegy áldást szórna. 


Szívből megáldna, 
Árpád vezér népe, 

s odahúzna vigyázva 
szerető szívére. 


Lánc, lánc, eszterlánc, 

régi kis buta dal, 

s minden pohár, minden tánc 
nagy bánatot takar! 


Kél a nap 
Fürdik a nap a reggeli ködben, 
lángol a bőre, mint a tűz, 


ahogy a hajnali hideg csöndben 
ragyogva a hajamra tűz. 

El-eltűnik, ahogy alámerül, 

s felbukik a fürdőzésben, 
lánghaja szélesen széjjel terül 
a hegyeken és a réten. 


Ezerszer is látta már az erdő, 
most mégis ámulva figyel, 
hogy törülközik egy fehér felhő 
köréje hulló végivel. 


Most kék selyemruháját felölti, — 
mély kék az ég köröskörül, — 
s már mennybéli szépség, nem is föld 


hogy kilép a hegyek mögül. 


Az ámulattól megzendül a táj, 
hódol és ujjong a vidék, 

és dalolva zengi száz kis madár 
az égi szépség nagy hírét. 


S a nap, mint a tündöklő asszonyok, 
fogadja a csodálatot, 

s mint aki maga is tüzet fogott, 
tüzes mosollyal felragyog. 


Csak én nem! 


Olyan a táj, mintha égig érő 

színpadon óriás kulissza állna, 

s az élet, a nagy rendező dirigálja: 

két ház ide, egy hegy oda, 

amott fenyves erdő, itt völgy legyen, — 
s minden minden a helyén, 

csak én, 

az idegen árva palánta 

nem lelem a helyem! 

András bácsi földje 


Nadrágszíj-föld volt 
András bácsi földje: 

tíz lépés széles, 

ezer hosszban. 

Búzát bajmolt 

rajta. Minden elődje 
ezt tette. Szóltam 

néki, vessen bele mást, 
ami többet terem, 
fehérebb kenyeret ád!... 


Fejét rázta: Nem! 

Az összesült búzaszem 

is nagyobb öröm, mint 
időnkint, 

valami más gazdag termés! 


Sokszor figyeltem: ment és 
lehajolt egy-egy búzaszálhoz... 

. . megsímogatta a kalászokat, 

s arca földöntúli szépségben 

úgy ragyogott az ég felé, 

mint Krisztusé nevetett, 

mikor felhangzott 

a legszentebb szózat: 

engedjétek hozzám a kisdedeket! 


Hazaálmodom 


Egyedül egy bajor kis kocsmában. 
Az idegen beszédet hallgatom, 

s a félig értett 

szótöredékek 

törött szárnyain 

fáradt álmaim 

hazaálmodom. 

Álmodom, hogy a Hortobágyon járok, 
csikósok a keshedt bajorok, 

puli a foxi, mely rám vicsorog, 

gyertya ég villany helyett, 

s igazgyöngy a könnyem, 

mely a poharamba pereg. 


Más ütemre 


Búzakeresztek, 

erre nincsenek. 

A rend is másképp dől 

a cséplőgép sem dalol, 

itt régtől 

más parancsok szerint 
ifjúdik a halál, vénül az élet, 
s más ütemre dalolja a végzet 
a valót s a meséket. 


Magyarnak lenni! 


Magyarnak lenni: nem a szó, 
a név, az ősök, az élet, 
magyarrá csak a szív tesz 

és a lélek! 


Rád gondolok Anyám 

Késő az éjjel. Rád gondolok, anyám. 
S én kopogok hálószobád 
Csipkefüggönyös ablakán. 

Nem zavarlak, csak halkan súgom: 


Almodj, anyám, az Isten áldjon, 
Szennyen, sáron, a régi úton 

Fiad vad gőggel tovább lépdel, 
Hogy találkozzon egyszer végre 
Az Isten tiszta kék szemével. 


S ha hozzá vezet egy pufók kis tündér, 
Megmondom, hogy jól megáldjon, 
Mert anyám, magyarnak szültél! 


Magyar asszony, magyar férfi 


Robotolni, kék a vállad, 


földet túrni: másét, másnak, 


adni, egyre mindig adni, 
s koldusszegénynek maradni, 


éhen halni, még sem kérni: 
így férfi a magyar férfi! 


Hinni: szóban, hitben, szívben, 
hirdetni, hogy jó az Isten, 


tíz gyereket felnevelni, 
egy férfit, de azt szeretni, 


férfi lenni férfi harcon: 
így asszony a magyar asszony! 


. ..mint valamelyik őse 


Csörögve száguldott a villamos, 
jobbra-balra autók bőgtek, 

a körúton zajlott a zajos 

pesti élet, 

s fehér lován, kakastollasan 
poroszkált köztük egy csendőr. 

Falusi csendből 

szőtt nyugalommal 
léptetett a nemes állat. 

A mokány legény 
szoborként ülte. 

Ugyan, mi parancs küldte 
ebbe a zajos városba?! 


A kígyózó házsorok 
nem érdekelték, 

nem is nézdegélt, fejét 
büszkén szegte előre, 
ment parancsolt célja 
felé hidegen, tudatosan. 


Alakját a fény a 

felhőkig emelte, 

ment mint valamelyik őse, 
aki puzdrásan, hősen 

így lovagolt be Szent Gallenbe!.. . 


A pesti aszfalton 


A pesti aszfalton 
vadvirágot árul, 
búzavirágcsokrot 
kínálgat unottan 
töpörödött öreg anyó. 


Körötte vígabban kacag 
a nap, lassabban fúj el 

a szél, hogy több illatot 
lophasson el a szagtalan 
virágtól a kőrengetegbe. 


A rohanó emberek 
bizsergő szívvel nézik 

a vidám tarkaságot, búza-kéket, 
s a nagy poros pesti aszfalton 
diadalmasan ragyog 

egy darab cikornyátlan 

csodás természet. 


Kutyatej 


Árok parton kutyatej 
sárga feje fonnyad. 
Gyerekek tépik, 
láncot fonnak 
belőle, nyakravalót, 
koronát a lányok fejére. 
Királyi korona, 
hercegi ékszer, 

halk színével 
örömet ültet 

fáradt szívekbe, 

s ki kivetve 

pusztul bűzös árkok 
szikes talaján, 

az Isten szava tán, 
mely szépet 

alig látott 

gyerek remények 
örökké áldott 

hitére 

aranypalástot 

sző, s mindent, 
nyomort, sebet, 
barna kenyeret 
elfeledtet, 
boldogságra vált át. 


Glóriaként veszi körül 
az esett kis fejek 

hajkoronáját, 

s a foltosülepű 
béresgyerek 

fejjel magasabb 

a pubigalléros 
ispán gyerek felett! 


De jó lenne nevetve 
közéjük állni, s állni sárga 
füzérrel az árva 

árok partokon őszülő fejjel, 
s míg lelkemmel 

a kétség csatázik, 

szívemre a bánat nyomul, 
kutyatejkoronás 

fehér fejemmel, 

míg lelkembe újra 
diadalmas remény tolul, 
büszkén állni, 

mint a tavaszi akác, 

amikor újra virágba borul... 


Ferenc 


Ferenc már nem köszön 
jónapot, 

megtanulta 

a: kezitcsókolomot. 

Igaz, dadog, 

s úgy ejti ki buszma 
esetlenséggel, 

hogy belényilallik szívem. 
Szemem reszkető fénnyel 
simogatja busa fejét. 
Szeretném megsúgni: Ferenc, 
nem neked való a kezitcsókolom, 
az Adjon Isten ezerszer szebb. 

Ha meggondolom, 
nagyapád a szádra vágna, 
ha hallaná, az unokája mit makog! 


Hát csak azért is, eltévedt testvér: 
Aggyonisten jónapot! 


Pityókás éjjel 


Pityókásan ballag a réten 
át az éjjel. 

Ahogy rá-rátámaszkodik 
a sötétlő útszélen 
egy-egy nyárfára, 
meghajolnak az ágak. 
Dúdol valamit, a szélben 
susogó levéllel 

huzatja magának. 


Öreg lámpása, 

a hold, nagyokat 

lendül. Pipája 

füstje sötét fellegek. 
Néha kurjogat: 
bölömbika hangjának 
hinnéd, 

s mint aki nem szeret 

a tele pincék 

mámorával sokáig menni, 
végigdől a végtelen tájon 
álomra várón 

lustán megpihenni... 

Csaba királyfi 


János: ott él a virágos réten, 
körötte csendben legel a nyáj, 
szeme se rezzen s botja kezében 
olyan éppen, 

mintha a földből nőne ki. 
Mozdulatlan. 

Azt hinnéd, csak bámul 
maga elé. Ágya sincs, vágya, 
gondolata elsorvadt, 

maga a mozdulatlan, kába 
buta állat. 

Pedig álma 

a csillagokban vágtat-vágtat, 
s most mesél éppen 

a Tejút szélében. 

S csöndben pipázva 

hallgat a szavára, — 

a pipafüstjét innen látni, — 
arany mentében, 

virágos zekében: 

Csaba királyfi. 


Ha vannak az égben 


Mihály a tavaszi réten szántott, 
testét gépfegyver-golyó járta át, 
mozdulatlan, véres testét 


ijedt bimbókkal lesik az akácafák. 


Barna testű apró bogár mászott, 

s odabújt hittel még meleg mellére, 
onnan néz vissza az áprilisi, 
virágothajtó öreg nap szemébe. 

A két ló csak áll az árva ekével, 
kondenzgőz fehérje csíkozza az eget. 
S Mihály piros vére hull-hull bőven 
a barázdákba termőmag helyett. 


Ha vannak az égben, s vannak, hiszem, 
véréből óriás kalászok nőnek, 

s maga az Isten aratja majd le 

könnyes szemekkel mennybéli kenyérnek. 


Maga a pap és a kántor 


János élete: szántás, vetés, kapálás, 
aratás, cséplés, robot, 

földek s állatok szolgálója, 

a változó élet örök rabja. . . 


én úgy nézek rá, mint a papra, 
rongyos gúnyája miseruha, 
dalolása, füttye, káromkodása 
áhitatos templomi ének, 

maga a pap és a kántor 

a mezők oltárán, s míg a nap 
úrfelmutatásra csenget, 

a halott anyagba életet varázsol!... 


Sötét magyar éjben 


Sötét magyar éjben hallgató falvak, 
a szívem küldöm felétek ma én, 
valaki, akit a vágyak megcsaltak, 
egy paraszt-szívű városi legény. 


Megkérdem, halkan, akad-e még álom, 
vártok-e reggel vidám dalra még, 
kietlen, mostoha, szikes rónaságon. 
Élsz-e még szegény, istenadta nép!? 

Szívem vérével siratom a nyárban 

a haldokló csendes magyar tanyákat, 

s nem tudom: vidám, vagy könnyes dallá váltan, 
mi verne fel: öröm-e, vagy bánat! 


De, jaj, duhaj nótám sem veri fel a csendet, 
mint, akit már a bánat is elhagyott, 

hallgat az éjjel, csak könnye pereg, 

az égről hulló fehér csillagok. . . 


Ott a falu alatt 


Dolgát már, úgy látszik, 
elvégezte a Nap. 
Feltarisznyázott, 
szerszámát vállára vette 
s hazafelé 

baktat. 


Fáradt lábbal 

lépdel a dűlőkön. 

Kaszát visz vállán, — 
messzire nyúló bíborsugarak, — 
...azon tünődöm: 

Nap, világok ura vagy, 
éltetője száz mindenségnek, 
aki felüdít, nevel, éget. 
Isten a maga háza körül, 

de ki örül 

neked, ha hazaérsz? 
Csahol-e feléd 

vidám kutya? És 

gyerek, asszony, cseléd 
várnak-e szívvel, 

hangos köszöntéssel, 

mint azt, aki az éjjel 
keserítő gondja elől 

sós párában sajgó hólyagos bőrrel 
most ér haza 

ott a falu alatt, 

s eléje, egymást 

fel-fellökve, 

két kisgyerek, 

s egy mocsoktól szurtos 


A csordaréten 


A csordaréten 

már a tavasz lépeget. 
Botladozva. Éppen, 
mint aki még beteg, 
most épült fel 

a betegágyából, 

s csak nagy üggyel, 
bajjal lábol 

át a havas tócsákon, 
cuppogó fűvesen. 


Most éledő szeme, látom, 
néha már tüzesen 

villan fel egy-egy virágra, — 
aranysárga, árva napsugár, — 
s még gyönge kezével áldva 
int a közel juhnyáj 

felé, megborzolja 

az állatok szőrét, de 

pajkosan beleszagol a 

juhász pipafüstjébe 

is, a rotyogó bográcsba. 
Hallom, ahogy ízleli a remek 
pörkölt illatát: a 

sokáig betegek 

egyre élesebb örömével 

minden bimbóra 
ránevet, 

s hullámos, boldog 
táncba kezd a szelek 
szárnyán az éledő 
táj felett. 


Hajnalodik 


Az akác már régen elvirágzott. 
Sárgán ringatja a kalász fejét 
a hajnali szél. 

Kupacokban szárad 

a széna. A mesék 

festője, a délibáb fáradt 
álmossággal nyújtózik a rét 
szélén álló gémeskútnál. 
Agyában csigaként vánszorog 
az ötlet, mit fessen ma 

az ég vásznára: tornyot, 
palotát, vagy karámot? 
Ezüsttel színezze a 

házakat, rubinnal a tetőt, 
vagy arannyal a legelők 
haját? Vagy tengert 
varázsoljon a szomjas tájra, 
szakállas embert, 

táncoló lovat, árva 

tanyát? Két karja 

álmosan nyúlik az égre, 

hogy az óriás vásznat felmérje. 
Ecsetje után kutat az égen. 

S míg keleten fehéren 
felcsillan egy ház fala, 
nap-palettáját 

lassan a táj fölé húzza: 
hajnallik, pitymallik 

ébred a puszta... 


439 


Halottan is kaszára kap 


Aratnak az Égi réteken. 

Az első kaszás Herczeg Jancsi. 
Tisztán látom az elől menőt. 

— Egy orosz tank úgy taposta széjjel 
valahol messze Voronyezs előtt. — 


Markot utána Sánta Juli 

szed. De szép lány volt, ma is látom. 
— Az oroszok elől sírva szaladt, 
elérték és lenyomták a földre, 

s ott halt meg a harmincadik alatt. — 


A kévéket Nagy András köti. 
Félszemén most is fehér kendő. 

— Szolnok alatt gránát találta, 

Kifolyt szeme s égő ház szakadt rá, 
hogy egy asszonyért bement a házba. — 


A többi is régi ismerős: 

Horváth Jancsi, Szalonnás Berci. 
— Gulyát őríztek kint a réten, 

s orvul csapott le rájuk a halál 
embert vadászó repülőgépen. — 


A vízhordó gyerek Szekeres 

Pista. Gyári fűtő fia volt. 

— Egy ligeti fára kötötték fel, 

mert harcolni mert konokul, némán, 
páncélököllel, s ifjú hitével. — 


Hosszú sorban gyűl a sok kereszt. 
Magyar Jóska a béres-gazda, 
számolgatja dagadó mellel. 

Arat a fajtám. Hisz holtában sem 
tudna más lenni, mint dolgos ember. 

Ki halottan is kaszára kap, 

markot szed és kévéket kötöz, 

égi izzadtság szántja arcát. 

— Hogy tűrhetné, hogy az ég vetését 
fehérszárnyú angyalkák arassák! 


Régesrégen, nagyon régen 


Régesrégen, nagyon régen, 
Reggel volt a magos égben. 
Akkor történt, amit írok: 

Egy kis angyal elszundított. 
Felrettent. A nyolcat verte. 

Jaj, ha az Úr észrevenne!!!! 
Megszeppent a haragjától. 
Kiugrott a felhő ágyból, 
Felkapkodta a ruháját, — 
Hamar, gyorsan, meg ne lássák! — 
Macska módra meg is mosdott, 
Felvarrt sebten egy kis gombot. . . 
Jaj, már régen menni kéne... 
Egy pillantás a tükrébe. 

Kis tükrét az ágyra dobta. 

. . Azaz, hogy csak dobta volna! 
Nem találta el az ágyat, 

Szállt a tükre az ágy-lábának, 

S összetört pont négy darabra. 
Felkapta, hogy összerakja, 
Összerakja, megragassza. 
Próbálgatta erre, arra. 

Nem ragadt a beste össze! 
Most valaki mintha jönne... 
Kong a lépte. Erre lépdel. 

Mit csináljon a cseréppel? 
Merre dugja, merre rejtse? 

Itt se jó hely! Ez se! Ez se! 
Kopogtatnak... . Jesszus-Isten! 

Mit tehetne? Mit segítsen? 
Könnye csordul. Szívre dobban. 
Kopogtatnak. Újra. S jobban. 
Ijedtében törött tükrét, 

Mintha titkos kezek űznék, 

— Ilyet se tesz soha máskor! — 
Kidobta az ablakából. 

Alig tudta elrebegni: 

Ki az? Mi az? Semmi, semmi, 
Üzeni az Úr, hogy mára 

Nem kell menned a konyhába. 
Csinálj, ami éppen tetszik. 
Szabad lettél végleg estig. 

S mosolyogva annyit mondott, 
Szegényt, minek törnék gondok, 
Hogy a tükrét összetörte, 
Legyen néki új tükörje. 

S küldött egyet. Újat. Szebbet. 
Hol a törött? Hova tetted? 
Régesrégen, nagyon régen, 

Egy kis angyal fent az égben, 
Csupa könny az angyal-arca, 
Szótlan intett az ablakra. 
Eldobtam, hogy meg ne tudja! 
Ki? Az Úr! Az Úr? — Te buta! 
Tudhatnák, hogy megtud mindent! 
Becsapni — és te? Az Istent?! 
Gyere hamar, szedjük össze! 
Lenne kapsz, ha idejönne! 
Hová dobtad? Ki. Nem látom! 
Kint lehet a virágágyon. 
Virágágyon? Nincsen közte. 
Lehajítottad a földre! 

Ó, a szegény szerencsétlen! 
Mit csinált ez ijedtében?! 
Odanézz csak! Mint az álom. 
Ott ragyog egy, innen látom. 
Rohanj hamar, szaladj érte! 

Visszaérhetsz délebédre. 
Régesrégen, nagyon régen, 
Egy kis angyal fent az égben 
Törött tükrét — titkon, lopva — 
Kirepült, hogy visszahozza, 
Lehozták a bárányfelhők. 
Meg is lelte lent az elsőt. 
Szíve dobban. Szeme könnyben. 
Ott a tükre összetörten. 
Elkábult a mesefénytől. 

Ezüst tó lett tüköréből. 
Tüköre egy darabjából. 

Rajta ezüst napfény táncol. 
Ott feküdt a dombok alján, 
Mint a gyermek anyja karján. 
Olyan szép volt mint az álom. 
Nincsen olyan héthatáron. 
Állt csak állt. És nézte, nézte. 
Könny futott a kék szemébe. 
Vigye vissza? Ezt a szépet?! 
Mennyországba tört cserépnek? 
Könnye belefolyt a tóba. 
(Meg is látni bent azóta). 

. . Már az égi réten lépked. 
Onnan is csak visszanézett. 
Csillogott a tó a fényben, 

Át a ködlő messzeségben. 
Mosolygott az Úr feléje, — 
Fáj a szíved? Törött holmi. 
Kár lett volna visszahozni. 

De ha visszahúz a szíved, 
Légy az őre lent a víznek. 
Eridj vissza békességgel. 
Őrizd, töltsd meg égi fénnyel! 
Légy a tónak égi őre, 

Bús napokra, szép időkre. . . 
Régesrégen, nagyon régen, 
Egy kis angyal fent az égben 

Elbúcsúzott. És azóta 

Itt vigyáz az égi tóra. 

Őrzi álmát, őrzi vágyát, 
Csobbanását, suttogását. 
Vihar tépi, símogatja. 
Holdsugár az árnya rajta. 
Kék szeme a tónak kékje, 
Szőke haja: nádas széle. 
Kacagása visszhang-ének. 
Feléje se néz az égnek. 
Elmeséli, aki kérdi. 

Ki a hangját meg is érti, 
Ezüst tükre mint esett le, 
Mint törött szét cserpekre, 
Hogy dobta ki ijedtében, 
Hogy a földre esett épen. 
Mint lett tó a tükre itt lenn. 
Mint rendelte így az Isten. 
S hogy e tó, az Úr akarta, — 
Égi fénynek hullt darabja. 
Megremeg, a boldogságtól, 
Tűz a szeme, arca lángol, 

S úgy meséli teleholdkor 
meséjét a: Balatonról... 


Hortobágyi széles réten 


Hortobágyi széles réten 
délibábbal játszik a nap, 

ringatja fényét vakító fehéren, 

az égen apró bárányfelhő csapat. 
Rohannak. Hol összesűrűsödnek, 
hol szerte rebbennek, 

széjjel a világnak: 

a szél, mint játékos puli 

terelgeti a felhőnyájat. 

A tél 


Tél. Nagyapám hogy szerette 
a csillogó havat. 
Gyermekkedvvel nézte. 

A hó megérezte, 

s hálás volt érte. 


Hálás, mert egy 

bánatos Karácsony este, 
mikor a vér agyát 
eszméletlenre verte, 

s elesett, 

úgy találtam rá 

a hó felett, 

hogy a láb magas hó 
karjába vette, 

s hogy meg ne üsse 
élet-marta testét, 

puha párnának aláterítette 
millió legszebb ezüst hópelyhe 
ragyogó selymét. 


Bundás kutyám 

Borjúnyi fehérszőrű állat volt 

a sok között legkedvesebb kutyám. 
Uthettem, verhettem, rám csaholt, 
nem komolyan, csupán 

szokásból, meglódított, 

hogy földre nyekkentem, 

s ma is látom, míg nagyokat visítok, 
táncot jár ijedt felettem. 


Ha szomorú voltam, szomorkodott, 


ha garázda kölyök, 
ő 15 komiszkodott. . . 

megérezte, ha jövök, 
utcákkal előbb, 
s ott várt rám a kapunk előtt. 


Hol lehet most? Nem tudom, 
él-e még kint a tanyán, 

ahová odaadta anyám, 
másokra is csahol-e vígan, 
vár-e másra is, vagy ma is csak 
én vagyok még számára a világ. 
Ha álmodik, álmaiban 

lát-e? Szavamat 

megértené-e még? De ki lát 
barna szeme mögé... 


Sokszor hívom: Bundás, gyere, 
rohanj ide a házak közé, 

s keress meg, várlak! 

Nem jön. Jobb is 

a sok pípes városi kutyának! 
Mert ha egyszer 

idetalálna a tenger csapda, 
akadály között, 

széttépne minden gyatra, 
parfűmös, kajla 

városi dögöt... 


Eb ura fakó! 
Eb ura fakó! 
De hallod-e, János, 


a lányod furcsán 


— Mit bánja azt az úr, 
boldog, aki halott! . . — 


S a fiad, János, 

a városba ment, 
s most nincs senkid, 


— Mit bánja azt az úr, 
magának ne fájjon!... 


De János gazda, az Istenre, 
megértse, 

pusztul, rothad 

az Isten vetése!... 

— Ha vetette, gondozza, 
ha adta, bánja, 

vigye a pipám Is, 

vigye a lelkem, 

vigyen mindent, 

ha Istennek híják, 

engem is hívjon, 

de szeressen is már egyszer, 
s ne mindig csak szeretni tanítson! 


S most nincs tovább! 


János ment balra, mert arra hívták, 
ott ígérték a jólét titkát, 
s jólét helyett csak szidalmat kapott. 


János ment jobbra, mert arra mondták, 
ott elintézik bajos dolgát, 
s elintézték, hogy még többet kapott. 


János ment és odaállt középre, 
mert azt mondták, törődnek véle, 
s nem akadt kutya, ki megugassa! 


János nagy hívőn járt a templomba, 


az talán segít, így gondolta, 
de nem lelt üdvözítő malasztra. 

János hát szidni kezdte az Istent, 
mert azt mondták, ő okoz mindent, 
És rájött, hogy az Isten sem oka. 


János körül hát elborult minden 
Ha nem segít, akkor miért Isten, 
S az Istent dühvel a sutba dobta! 


Jánost becsapták, akármerre ment, 
Rájött, hogy a szó mit sem jelent: 
Hogy megszédítsék, ez minden titka. 


Hát megállt egy helyben, s most nincs tovább: 
Agyonverik, sem mozdul odább, 
Ember legyen, ki ma megmozdítja. 


Molnár Esvány 


A napokban erre járt az Isten. 
Molnár Esvánnyal nagy beszédje volt. 
Leült mellé a festett lócára, 

hisz egyszer régen hű cselédje volt. 
Nem látta senki. Ott ült az Isten. 

De Molnár Esvány tudta, ki van ott. 
Nem is hallotta senki egy szavuk 

és Molnár Esvány csúcsán kikapott. 


Szemére hányták nem hallott szókkal: 
szegény cselédből hogy lett nagy-paraszt. 
Az Isten segélte tenger jókkal. 

S most megtagadta a régi tavaszt! 

Bíróvá tette. Nagy földet kapott: 
szegények gondját felezze, nézze, 

de hogy a másét is könnyű kézzel 
magának vette, vagy elfecsélte. 

A többi bérest lenézte gőggel, 

a földesúrnál mint árulkodott, 
megszolgált bérük levonta tőlük, 
nyakukra ült és úgy basáskodott. 
Szeretet nem volt szívében semmi, 
az asszonyát is csak ütte, verte, 

s hogy céda a lánya, — tudta, látta! 
Már tovább az Isten nem tűrhette! 


Molnár Esvánnyal nagy beszédje volt. 
Esvány nyakán dagadtak az erek. 

S más dohányával töltött pipája 

eres kezében furcsán remegett. 

Szíven ütötték a kemény szavak. 

Szeme előtt a poklok pokla nyílt. 

Üveges szemmel ült a kis-padon, 

s lehajtott fejjel, — mondom, — lopva sírt! 


És amit eddig soha nem látott, 
reászakadt a tenger bűn, szemét. 

Látta magát tisztának és szépnek, 
mikor még jó volt, lelkes hű-cseléd. 
Látta magát küzdeni az árral: 

mikor egy reggel átszakadt a gát, 

s úr lenni a romboláson, sáron, 

látta hősnek, s nem sápadtnak magát... 


Hová süllyedt! Úgy megutált élni, 

hogy gazdag lett, de rongy ember maradt. 
Önmagával kemény szókat váltott: 

— Mi másnak tilos, nos, kendnek szabad? — 
Úgy érezte rászakad az égbolt, 

s míg estbe hullt a csendes délután, 
tántorogva felállt a lócáról, 

. ..lám, ott az Úr..., nem messze még csupán... 


Elindult az Úristen nyomában. 
A falu végén várta már az Ur. 

Belé karolt s úgy mentek el ketten 
szent szeretetben és láthatatlanul. 
Úgy találták Esványt meg a lócán, 
arcán a boldog mosoly ragyogott. . . 
Lelke messze túl, az égben járt már, 
a lelke, kit az Isten alkotott. 


Meghalt. Azt mondják. Én tudom, hogy él. 
Kisbéres lett az Isten mezején. 

Ott szántogat két égi csikóval, 

s a nap ragyog a kék-eres kezén. 

Rá se néz az elhagyott tanyára, 

s a céda lánya sem érdekli már. 

— Dalos kedvvel fent az égi rétre, — 

már négyre kel és mesét vetni jár... 


János üzeni 


Hallják ott fent a gőgös 
nagy urak, 

zsidó és gróf, úr és dölyfös 
szolga, 

aki érti, vessen magára: 
leszakadt a fiam 

utolsó gúnyája. 


Combját a napfény s tövis 
csókolja, 

mellén az eső dobol ütemre, 
lába ujja a cipőt kiverte, 
mint élet bújik át 

a halott bőrön, 

nagy-jó uraim, már ruhával 
nem győzöm... 


Nem törődöm én úri dolgokkal, 
tőlem botokkal 

őrizhetik a bársonyszéket, 

nem bántom én, kérem, 

a síboláshoz is semmit sem értek, 
a politikához hozzá se szólok, 
nem kérek én rangot, 

cifra úri módot, 

de azt tudom, hogy minden hiába, 
leszakadt a fiam 

utolsó foltos, szegényes ruhája!... 


S ha már nem lesz bennem álom... 


Volna vagy csak száz pár ökröm, 
Volnék gazda száz hold földön, 
Akármit is ordibálnak, 

Nem törölné a csizmáját, 
Belém holmi koszos egy se, 
Húsz lépésről süvegelne. 

Én lennék a legjobb legszebb, 
Példája a becsületnek. — 


De mivel hogy szegény vagyok, 
A fél világ rólam dadog, 

Én vagyok a tolvaj, céda, 

Tök ősök tök ivadéka. 

Én szívom a mások vérét, 
Lopom el a mások bérét, 
Amim van, az ezer álom, 
Minek az is, elherdálom. 


Szétszórom a szikes rétre, 

Köves útra; szekér tépje, 

Kopasz veréb hadd turkálja, 
Szólja le a falu szája. 

S ha már nem lesz bennem álom, 
Elheverek a subámon, 

Hasra fekszem s könnyes arcom 
Pihenni a földre hajtom. 

Meddig még? 


Meddig még? 
Ezer éve kérdjük. 


Nincs tovább! 
Ezer éve mondjuk. 


S szívünk minden kincsét 
ezer éve mindég 
épp úgy pazaroljuk! 


Ráverünk néha 

az asztalra gőggel, 
megrázzuk a kocsmát 
romboló erővel... 

De ha öklünk csattant, 
s megremeg a csárda: 
kussadt nyakkal, roppant, 
elhagyjuk a rozzant 
öreg, keshedt viskót, 

s megsüvegeljük a 
vérünk árán vígan 
mással futó hintót! 


Idegen tájon 


Festő nem festhet szebbet — színe, rajza —, 
mint erre néha a vidék. 

De nem fogja meg, mert otthon hagyta 

a hazát nem cserélt 

magyar szívét. 


Odaadnám a legszebb fenyőket 
egy a puszta szélén álló 

virágzó akácért, 

s a legszebb muzsikás patakot 

a Hortobágy legkisebb 
pocsolyás taváért! 


Olyan a föld... 


Az idén búzát termel, 
jövőre kukorica, 
aztán krumpli, 

répa, here, vagy rózsa 
terem benne. 


Csak tudni kell vele 
bánni, érteni kell, 
becézni, szeretni, 
megérteni a földet 

s ontja magából a hasznot, 
a szépet: 


olyan a föld, mint a 
jól-szeretett emberi lélek! 


Tavaszi mámor 


Tavaszi mámorban vonaglik a táj, 
kigyúlt öl a magra éhes föld, 
lázadó szerelem balzsamillata száll, 
s termékeny vágya engem is betölt. 


Szerelmet lehel a zsíros barázda, 
ölelésre várnak szerte a fák, 

s a nap mint hódító, garázda 
legény szórja csábító sugarát. 


Termékenységről dalol a róna, 
minden kis csíra, palánta, sejt, 
s a tavaszi nap szerelmes csókja 
víg dáridóra engem is megejt! 

Eggyé olvadok a szerelmes tájjal, 
istennek látom a magvetőt, 

s az első bukkanó réti virággal 
leborulok én is a tavasz előtt! 


Magyar virágok 


Az akácvirág magyar virág, 

a gólyahír, a pipacs, a mályva. 
Idegen jöttment, betolakodó 

a legszebb aloé, lótusz és pálma. 


Akácvirág: egyszerű fehér fürtök, 
gólyahír: bűzös mocsáron arany hímport, 
pipacs: talán kuruc vérben fürdött, 

hogy olyan piros. Mályváinkról 


asszonyaink bársonyos színes lelkét 
idézi szemem. S hiába látom, 

szép a pálma, aloé, lótusz! Szebb még 
nekem a gólyahír a sáron, 


mályva a kertben, pipacs a réten, 

s ha hófehéren bólint az akác felém, 
ki úr az égen s a mindenségen, 
bennük az Istent látom jönni elém! 


Hideg éjjel a Hortobágyon 


Kint halkan álmodik az éjjel. 
Bajor a szó. Idegen a táj. 

A lelkem halkan, óvatosan, lépdel, 
S ezer emlékkel odahaza jár. 


Borós az ég. Fehér fellegek 
Usznak az égen. Nekem csupán: 

Szekerek nyomában felverten a por 
A Hortobágyon egy nyári délután. 


Kongat a közel templomtorony. 
Lelkembe markol fájón a hang. 

— Most Debrecenben délimára korhol 
Az öreg templomból az öreg a harang. 


Ezüst sugárral tűz a hold az égről, 
— Tanyasi gazda tempósan baktat. 
Szemefénye két fénylő csillag. 

S ezüst a botja az öreg parasztnak. — 


Villanylámpa villódzik az éjben. 
fényét a szél az út fölött hintázza. 
Sötét az éj s a jó öreg kezében 
Lépésre lendül kísérő lámpása. 


Lelkemben zeng, zúg, zsibong száz emlék: 
Dal, sírás, nyerítés, bőgetés, ének. 

Az apró neszekből életet fonnak 

Az álomra hajló hálás emlékek. 


Halkan csurog a ház eresze. 
Sírok. A könnyem sűrűn pereg. 
A hold most búsan eltakarja arcát: 
Hideg éj van a Hortobágy felett. 


Hogy tudjon a határ... 


Üzent a szomszéd, 
Varga Péter meghalt. 
Beteg sem volt még, 
s ma halott. 


Elhantolták, 
Most végre megpihen. 

Robotos roncsa 

nehéz életének, 

teste, földdé lesz. 

Terhekben meghajlott csontja 
is humusszá korhad. 


A szegény még holtan, 

a földben sem tud 

igazában megpihenni, 

mert kell a föld, s valakinek 
földdé kell lenni, 

hogy tudjon a határ 
bőségben teremni. . . 


Jaj, annak! 
, Anyjuk a disznó megdöglött!" 


Városi emberek, 
akad köztetek, 

aki ezen nevet, 
akinek ez egyszerűen 
egy buta paraszti 
mondat csupán: 
alany s állítmány! 


De jaj, annak, aki mondja, 
talán egy év minden búja, gondja 
s elomlott reménye benne van! 


No, ha kérded... 


Magyar András földje szélén sudár magas nyárfa. 
Ha akarna, talán még az égbe is belátna. 

De nem akar, hogy miért nem, az Isten se érti, 
Folyton csak az aranykalászt ringó rónát nézi! 


Apró pöttöm gyerek voltam, ültem a tövében, 
S bújkált bennem, mit nézeget a rónán, a réten. 


Néztem én is, nem láttam én semmi olyat rajta, 
Hogy a szemét folyton csak a rónaságon tartsa. 


Ha én olyan magas lennék, nem néznék a rétre, 
Benéznék a magasságos Isten-lakta égbe. 


Meg is kérdtem, mikor egyszer felvett a karjára: 
— András bácsi, mit les ott a rónán az a nyárfa? — 


András bácsi rám mosolygott, lerakott a földre: — 
Eredj oda, Pöttöm Jankó, s kérdd meg magad tőle. — 


Azt hittem, hogy mórikázik, de azután láttam, 
Valami nagy földöntúli gyönyör az arcában. 


Ő is úgy néz nyitott szemmel messze a rónára, 
Mint amott a tanya végén az a magos nyárfa. 


Másnap reggel, kora reggel, valahogy ne lássák, 
Megindultam, megkérdezem azt az öreg nyárfát. 


Köszöntöttem illendően, s hangosan, hogy értse, 
Megkérdeztem: — , Mért nem tetszik felnézni az égre? 


Mért tetszik csak folyton lent a rónaságot nézni?" — 
S megéreztem, hogy a nyárfa kérdésem megérti. 


Reám nézett szomorú kék bánatos nagy szemmel: 
— , No ha kérded, te se leszel derék paraszt ember." — 

Hordják a kukoricát 


Két-lovas kocsi 
poroszkál az úton. 

Új kukoricát 

hord haza. Virítanak 
a sárga csövek. 

Az útszéli fák 
kopáran hallgatnak, 
mint gyászoló tömeg, 
merre a halotti menet 
lassan elvonul, — 
míg a kocsi baktat, 
ostorpattogás a kántoros ének, — 


a nyári álmokat 
termésbe zárva 
most temeti az élet! 


29 


Osz 

Ősz: 

rothadó levelek illatát 

görgeti a szél a fák 

tar-ágával üzengető 

tél elé. A zsupptető 

moháit barnára csípte 

a dér. Magával vitte 

a nyár minden színét, 

s valahol a szürke messzeség 
tejfehér függönye mögött 
furcsa zajokkal betegen köhög 
a száműzött élet. 

Járok a zsendülő vetések 

dűlő útain. Ialpam alatt 
szűkölve cuppog a sár. Latyak, 
kulimász a fekete föld. 

S míg az elmúlás láza betölt 

bennem minden zúgot, 

unottan búcsúzok 

a nyári szépségek 

rothadássá érett 

seregétől. A széltől védett 

hajlatokban holtan hever 

a halottak megbékélt szemeivel 

a délibáb, a végtelen mezők örök csavargója. Égre nőtt 
szálfák állják körül csöndben. 

S hogy fütyörészve erre jöttem, 
rámintegetnek: csend legyen! 

Ahogy kalapom halkan leveszem 

a láthatatlan nagy halott előtt, 

az őszi, kifosztott mezők 

lélekfojtó sírását hallom. 

Fejem magam is komoran meghajtom, 
s úgy osonok tovább halkan, 

hogy a nagytemetést ne zavarjam. 


Két sor nyárfa 


Fehér ködben két sor nyárfa. 
Ballagdálnak a tanyára. 


Mendegélnek hosszú sorban, 
percekig is némán, szótlan. 


Lomb sem rezzen, ág sem hajlik, 
léptük zaja dehogy hallszik. 


Néha, ha a szél feltámad, 
hangja mozdul egy-egy nyárnak. 


Egyik sorról másik sorra 
át-átsurran lopakodva 

lombzizzenés, beszédféle. 
Mintha egyik ott beszélne, 


rábólint a másik csendben. 
Darvak húznak jó-felettem. 


Mit beszélnek, nem hallhatom, 
mégis csöndben csak hallgatom. 


Panaszkodnak? Dicsekednek? 
— Örökké számkivetettek! — 


Ki tudhatná? Súg az egyik, 
súg a másik, alig kezdik, 


abbahagyják. Mennek, mennek, 
csak előre. Ködök megett, 


ködök előtt. Hulló lombok 
betakarnak árkot, lombot, 


volt virágos nyári rétet. . . 


Tán belém is belém látnak, 
hogy oly búsan ballagdálnak. . . 


Oda, hol csak öröm járkál 


Az éjszakában borongó bánat 
poroszkál a dűlőúton. 
Akiben még remény s erő, 
kerülje ki, s ha kell fusson, 
fusson el sebten előle, 

ki a virágos mezőkre! 

Oda, hol csak öröm járkál, 
álljon meg egy vadrózsánál, 

törjön le egy nyíló ágat, 
s elkerüli a bús bánat. 


Magyar ember 


Légy óvatos, mint a róka, 
Tiszta, mint a fehér rózsa, 
Mint a tigris, olyan bátor, 
Hűséged vedd a kutyától, 
Szelíd, mint az őzek népe, 
Gyors, mint a sas repülése, 
Szorgalmas légy, mint a méhek, 
Nemes, mint a telivérek, 
Fáradatlan, mint a hangya, 
Erős, mint a medve mancsa, 
Derűs, mint az ég tavasszal, 
Olyan lágy, mint lágy a hajnal, 
Egyenes, mint az a nyárfa, 
Vidám, mint a lepkék tánca, 
Nyílt, akár a nyári rózsa, 
Nótás, mint a rét rigója, 

Jó, akár a búzakenyér, 
Liliomként búja fehér, 

Merész, mint merész a sólyom, 
Hangod mint a gerle szóljon, 
Nyugodt, mint a békés tenger, 
Egy szóval légy: magyar ember. 


Ez vagyok! 


Nem vagyok sem több, 

sem kevesebb, 

mint aminek az Isten 

akar: 

virágdísszel hímzett magyar! 

Itt a földön árvább nincsen, 
mintha szüléje se vóna, 

de fent az égben az Úristen 
nyusztprém-mentes trónállója. 


Irágyás János 


Ha akad köztetek szentszagú szép lélek, 

Ne hallgassa az meg ezt a kis mesémet. 
Menjen ki a kertbe, menjen ki a rétre, 
Hogy a kényes orrát, lelkét megkímélje. 
Akinek a fülét a trágya szó bántja, 

hagyja a mesélőt mesélni magára. 

Mert amit elmondok, nem lesz ebben szépség, 
De aki megvárja e kis mese végét, 

Mondjon el magában három Üdvözlégyet 
Szegény Irágyás János lelke üdve végett. 
Hogy amit a lelke nem talált a földön, 

Lelje meg a mennyben végre mindörökkön. 
Aki akar, menjen, nem haragszom rája, 
Amíg a mesélő rágyújt egy pipára. 

Bús paraszti élet írta e mesémet. 

S Nagy Jánosnak hívták, akiről mesélek. 
De ha így kerested, nem ösmérte senki, 
A Irágyás Jánosnak ismerte mindenki. 
Zömök kis paraszt volt, igavonó állat, 
Akit az Isten is éppen kétszer lát csak: 
Először, amikor megáldja az anyját, 
Másodszor, amikor koporsóba rakják, 
Nehéz barom-sorsát csöndesen úgy éli, 
Hogy az Úristen is elfelejt ránézni. 

Volt egy kis falucska, közel a Tiszához, 
Cegléddel, Szolnokkal, Kőrössel határos. 
Megroggyant viskókra, ha a hold világlott, 

Magos Isten-háza pléh-tornya vigyázott. 
Mélyen ülő ablak minden vályogházon, 
Hogy a nyomorúság könnyebben belásson. 
Térdig sár az utca. Csupa csatak minden. 
Aki itt él, annak rendes neve sincsen. 

Kis Józsefből itt lesz Dülledtszemű Jóska, 
Akinek a száját nem cifrázza nóta. 

Kovács István itt lesz Sánta Kovács Pista, 
Akire az öröm sosem kacsint vissza. 

Akik itten élnek, bánat-földön élnek. 

Ők sem hallgatnák meg ezt a kis mesémet. 
Ha meg meghallgatnák, azt mondanák csendben: 
Ez sem lesz már bolond! Hát az nem már, lelkem! 
Itt élt Irágyás János árván és szegényen. 
Apró kölyök voltam s hírből már ösmértem. 
Úgy ragadt a neve mint a bogáncs rája, 
Hogy az eltartója maga volt a trágya. 

Az biz az, a trágya! Büdös mint az átok. 
Kenyeret magának mégis abból vágott. 
Minden apró házból, ismerték a hírét, 
Akármilyen büdös, ő hordta ki mindég. 
Tízéves korában, éhezve és búsan, 

Úgy maradt magára mint ez a kis ujjam. 
Attól kezdve aztán ő vállalta sorra, 

Hogy a trágyát, ha kell, a földekre hordja. 
Húszéves korára büdös is lett tőle. 
Trágyaszagot lehelt ruhája s a bőre. 

Nem is akadt asszony, aki rája nézzen. 
Kikerülték szegényt nevetve, kevélyen. 
Mint az ázott varjú gubbasztott magában. 
Ötvenéves volt már, hogy először láttam. 
Borostás az álla, rongyos a ruhája, 

Nem telt néki többre, csak egy kis kutyára. 
Csak egy puli ugrált körülötte mindég, 
Amikor a trágyát a földekre vitték. 

Az volt a barátja, hű beszélgetőse. 

Adó mián azt is majd elvették tőle. 

Akkor ösmértem meg. Eljött, hogy elmondja, 

Kutyaadó mián mi a búja, gondja. 
Elsírta az utcán szörnyű nagy keservét 
Hogy ő embert öl, ha kutyáját elvennék. 
Vele a kutyája, bánatosan nézett, 

Mintha értené csak az ember-beszédet. 
Elintéztem néki. S akkortájtól kezdve 
Kutyaadóját a jegyzőség fizette. 
Ki-kijártam hozzá, mi a búja, gondja. 

S meg-meghívtam néha egy-egy pohár borra. 
Először szabódott. Aztán elfogadta, 

S lehúzódott mellém a kemény fapadra. 
Kitárta a lelkét, tisztán, mint a hajnal 

A rét minden titkát zsendülő tavasszal. 
Olyan tiszta volt az, mint a gyereklélek, 
TIrágyabűzbe rakta bele csak az élet. 
Fölszedelőzködtünk. Hazafelé jöttem. 
Kalapját lengetve száz búcsút vett tőlem. 


Öt évre rá történt, vagy talán tíz évre, 
Autóval jött egy dáma a vidékre, 

Megvadult a bika a motor zajától, 

S kirohant az útra bőszen a csordából. 
Hogyha János nincsen, hát a nóta vége 
Betorkollott volna úri temetésbe. 

Nagy viaskodás volt. Mondta, aki látta. 

Rá is ment a János szegény kis kutyája. 
Nem is búsult János, csakis csak evégett, 
Noha ő maga is kilenc sebtől vérzett. 

Hat nap múlva, mintha mi sem történt volna, 
János már a trágyát dudorászva hordta, 
Maga-csinált dallam, olyan mint a rétek 
Nyári szárazságban: komor és kiégett. 
Nézett maga elé, bánatosan, árván. 

Húzta a ballábát. Mintha ma is látnám. 

Ezt hagyta emléknek a vad bika szarva. 
Szeme fölött mély seb. Azt is akkor kapta. 
Három hétre? Négyre? Egyszer aztán délbe 
Becitálták Jánost, be a jegyzőségre. 

Kapott egy nagy ordót és az úri dáma 
Húszezer forintot küldött egy tanyára. 
Nem akarta hinni, őt illeti minden, 

Hogy egyszer már rá is ránevet az Isten. 
Eljött hozzám másnap. Kérje a tanácsom, 
Ordóval s a pénzzel már most mit csináljon. 
Vegye fel. Mondottam. Teljesüljön álma 

S költse az egészet egy csinos kis házra. 

— Építsél egy viskót. Kis kertet eléje. 
Rezedát vess bele, s Estikét estére. 

Rózsákat a kertbe. Mindég erre vágytál. 

S pihenj meg esténkint a rózsák szagánál. — 
"Irágyás János nézett, szomorúan nézett. 
Gyanús csillogása volt a kék szemének. 

— Későn van már minden! Kísérőm a bánat. 
Nem tudnék örülni én mán a virágnak. 
Rózsa fejét nézném, trágyadombot látnék. 
Trágya nékem már az egész messzi tájék. 
"Irágya már az öröm. A virág 1s. Lássa, 

Kiölt énbelőlem mindent mán a trágya! 
Minek nékem viskó? Minek vóna kertem? 
Úgy se látnék mást mint trágyát a szememben. 
Rózsabimbó szaga trágyabűze lenne. . . — 
Saját kemény sorsát keserűn nevette. 

— Megevett mán engem réges-rég a trágya, 
Nem születtem és csak trágyakihordásra! 
Mi van még előttem? Az a pár év? Nézze, 
Annyi sok pénz értem húsz évre se érne! 
Ezt a papírt adták. Pöcsét rajta s billog. 

Erre aggyák ki a húszezer forintot. 

Odadom magának. S arra kérem kendet, 
Aggya oda szótlan egy árva gyereknek. 
Nevelje belőle! Legyen gongya rája, 

Ne egye meg őt is, mint éngem a trágya! 
Isten álgya kendet! — Elballagott szótlan. 
Nem 1s nézett vissza, akármit is szóltam. 
Kimentem utána később egy-két szóra. 

Azt hittem, hogy mégis hátha meggondolta. 

Nem gondolt meg semmit. Villázta a trágyát. 
Bűzlő trágya-szaga ülte a ruháját. 
Megmondta, a pénzzel magam mit csináljak. 
Oda kellett adjam egy szegény árvának. 

Röpültek az évek. Jó pár év eltellett. 

Írt egyszer a jegyző, ahogy tudok, menjek. 
Trágyahordás közben összeesett János. 
Nem értem én már csak szegényes sírjához. 
Kemény sorsa még a sírba is kísérte. 
Irágyás Jánost írtak fel a keresztjére. 
Szóltam a jegyzőnek, hozzák a sírt rendbe. 
Sír-virágja árát a község fizette. 

Három évvel később a jegyző megírta, 
Mint a mesék kertje Irágyás János sírja. 
Mintha Isten keze, mintha csoda volna, 
TIrágyás János sírján a legszebb a rózsa. 


Nemrégiben aztán álmot láttam véle. 

Úgy jött elém, mintha éppen most is élne. 
Köszöntött nevetve. Sántított mint régen. 

S elmondta, hogy most is tárgyát hord az égben. 
Hogy az Örök Isten közvetlen szolgája, 

S hogy az Álmok Rétjét egy maga trágyázza. 
Csak hát hogy a lelkét valami úgy nyomja. 
Megmondja, a sírján, miért szép a rózsa, 

Hogy egy-két villával, ha az Úr sem látja, 

Sírján azt a rózsát ő maga trágyázza. 


Balogh András 
Balogh Andrásnak öt fia volt. 
Egy a Donnál elesett. 


Egy meghalt a Kárpátokban. 
A harmadik, a kedvesebb, 

a legkedvesebb mind között, 
Pesten maradt egy romház alatt. 
A negyedik a távolban, 

egy fogolytáborban 

holt éhen. A legfiatalabb 
idegenlégiósnak állt. 

Dakarban arab tőre érte. 
Balogh András beleőszült, 

de nem hullott egy könnye mégse! 
Csak szava akadt el, 

nevetése. Dala sincsen. 

ÉI egyedül. Egy társa van, 

egy beszélgetőse, az örök Isten. 
Ha leszáll az este, 

kiül halkan a háza elébe. 

S a magafaragta vén lócára 
odatelepszik az Isten melléje. 
András hallgat. Csak az Isten beszél. 
Folyik a néma szó ajkáról. 

S úgy mesél, ragyogó szemmel, 
Balogh András öt fiáról. 

András arca meg sem rezzen. 
Pereg, pereg az Úr szava, 

s halkan mint a szemfedél, 
leborul rájuk az éjszaka... 


Éled a falu 


A kertek alatt már a Hajnal jár, 

Halk szóval köszönt be minden házba 
— Alszik a Csend a tornác alatt 

Alig hogy hallszik a szuszogása. — 


A Hajnal átlép a kerítésen, 
Felkapaszkodik, hogy jól belásson. 
Bodri a Csend lábánál alszik. 

S az ágy fejénél virraszt az Álom. 

A tyúkólban felrezzen a kakas, 
Meglátja a Hajnalt a kert alatt. 
S mintha rég várt ismerőst látna, 


Vidám hahó szívéből felszakad. 


Kiáltására felébred a Csend, 
Bodri halkan a kapuhoz oson: 
Az Álom a Csend ágyába búvik, 
Éled a falu az alsó-soron! 


, Feltámadunk!" 

A gyárak dala a rétekre sompolygott, 
várta virággal a széles mező, 

s a , Feltámadunk" erős, szép dalával 


magához ölelte 
egy faluszéli csöndes temető. 


Mennyi szín! 


Szürke égre kék felhőket színezett az este, 
bíbor napot, millió kis rubintszemre esve. 


Zöld mezőkre fehér tanyát, piros cserepekkel, 
borjúszájú fehér ingben szerte dolgos ember. 


Barna lovak legelésznek, ledobták a hámot, 
körülöttük ezerszínű szerelmes virágok. 


Mennyi szín! Hogy nem is jutott belőle már nékem, 
Igy maradtam közöttük én talpig feketében... 

, Vidám egy ember" — ? 


Az életben mindig az marad fölül, 
aki befelé sír és befelé örül. 


Kacag, ha vernék, ha örül, nem látszik 
s minden pillanatban játszik: a halálig. 


Az életen vígan úgy rohan végig, 
Vidám egy ember, suttogják, ha nézik. .. 


S ha meghal egyszer, az anyja sem tudja, 
nótás fiának nehéz könnyek közt 
sírva vitt az útja... 


Magyarok Weidenben 


A hatlmas teremben zsibong a tömeg. 
Izzásig fűtött ideg és a lélek. 
Weidenben ma kezdődnek meg 

a régvárt birkózó mérkőzések. 


Egy gombostűt nem ejthetnél a földre, 
német, lengyel, lett, szláv szó kavarog. 
S ott ülünk bent a tömeg szívében, 
a fajtánk hitében ketten, magyarok. 


Reflektor gyullad ki a porond fölött. 
Két óriás lép fel. Megszólal a gong. 
S az ős-titánok megéledt unokái 
egymásba kapnak. A tömeg ujjong. 


Kigyulladt szemek lesik vad csatájuk. 
Ordít, üvölt az ezerfejű tömeg. 

S fent a fényben gigászi harcot vív 
két vasból faragott hús, s izomköteg, 

Új gong... Új pár következik. 

A kezdő morgás halálos csendbe hal, 
csak nekünk szűk az óriás terem, 

az egyik fiú, én Istenem, magyar! 


Magyar harcol. Tudjuk, hogy csak torna, 
a test tornája, szív a lélek-emelő, 

de nekünk egy nemzet rettentő csatája, 
most vizsgázik az ős-magyar erő! 


Német a másik. Biztatják is hévvel, 

de gyönge hangunk mégis csak ott-szárnyal!.. . 
Pista! Nagy Pista! Úsd!... Vágd! Gyúrjad! Rajta! 
Magyar fajta bánj el a germánnal! 


És küzd a magyar... ősök vére lobban, 
Botond legendája élő eleven, 

törik a német. . . egyre jobban fárad. . . 
gyalázat, fütty a vad német terem... 


S a magyar harcol... Szeme összeszűkül. 
Csak hárman vagyunk itt szegény magyarok, 
s velünk szemben ezer német, lett, szláv, 

s szidva-ordítva ellenünk acsarog. 


Egyedül, de mégis millióan 

vagyunk itt ma a nagy teremben benn, 
egy nemzet küzd itt a becsületért, 

egy birkózásban a történelem. 


Repül a német... Többé fel sem áll... 
Győzött a magyar! . .. Halálos néma csend!... 
Aztán átok, mocskos gyalázkodás: 
számunkra újat ez nem jelent. 


Gyalázva, szidva, de mégis-mégis 
győzött a magyar ezrek átka ellen, 

s egy világ áll gyűlölködve körül, 
mint akár csak a történelemben! 


Lenézve, gúnyolva, mégis-mégis győzött, 
hiába ellenünk az egész világ, 

s két magyar könnyesen éljenzi 

lihegő, fáradt, de győzelmes fiát! 


Megtelt a lelkünk kitartással, gőggel, 
hogy mégis a magyarnak párja nincsen!... 
Édes Pistánk, N agy Pista kománk, 

áldjon meg érte a szegény magyar Isten! 


Múlnak a hetek 


Úgy múlnak a hetek, mint a pillanat, 
mint míg csöndes könnyem, 

hogy hazulról messze jöttem, 

sápadt arcomon leszalad. 


Tanár úr! Egyszer verset írtam 


Tanár Úr! Egyszer verset írtam — 

még volt rá mentségem, tizenhat éves voltam, — 
s mert elfogott valami kemény magyar bánat, 
hogy magyar vagyok, vadul daloltam! 


Ön a sárga földig leszidott érte, 

mert azt írtam: magyar az ég, a fű, a mályva, 
magyar a szemek nézése, az állatok hangja, 
s magyarul kel a kenyér kovásza. 


Rám olvasta, hogy a kenyér kelése 
egyszerű szabályos vegytani folyamat, 

s a kovász Cegléden is meg Amerikában 
a gombás erjedéstől egyféleképpen dagad. 

A kakas is egyformán kukorékol, 

az ég, a fű, a mályva mindenütt egy, 

a szemek is egy törvény szerint égnek, 

s a madarak is egyféleképpen fütyülnek. 


Huszonegy éve!... S most innen, távol 
idézem s hívom Önt a múltak távlatából! 
S átordítom száz kilométereken át, 

hogy belereng az ég, a nap is lángol: 


Tanár úr!... Igenis, van magyar ég, fák, 
magyarul virágzik a magyar virág, 
más a magyar ökörnek a nézése is, 
s mások, de mások a hortobágyi bikák. 


És bizony hej, a bajor kenyér? ... 
Más a kelése, más az illata, 

s hiába van egy Göncölszekér, 
odahaza mégis más a csillaga. 


S ha nem hiszi el, hogy minden, minden 
más odahaza, a virág, az illat, s az avar, 
legyen egyszer, mint ma én, 

hazátlan, árva, hajszolt magyar! 


A Haza 


... s lehet a világon minden ragyogás, 
odahaza minden vihar, bánat: 

a mennybéli Isten sem szakítja párját 
a Hazának! 

PAJTÁS, A HITED 
EL NE ADD! 


VERSEK 
1958 


Pajtás, a hited el ne add! 


Pajtás, a sorsunk fojtogat, 
a hited azért fel ne add! 


Gyűrött az arcod, éhezett, 
de ragyog még a két szemed, 


a hajad lassan hófehér, 
de hangod keményen zenél, 


a kezed olykor már remeg, 
s ritkul a homlokod felett, 


és néha keserű szavad: 
a hited azért fel ne add! 


Hit nélkül csak az állat él. 
Az ember küzd, hisz és remél! 


Maradj ember, pajtás, maradj, 
a harc elől meg ne szaladj! 


Föl ne add, hogy jön a hajnal, 
s találkozunk a tavasszal, 


s hogy bármilyen felhős az ég, 
a felhők felett csillag ég! 


S hogy bár ma bűn, űzött, vágott, 
mi tettük az igazságot! 


Bár ma talpig nehéz vasba, 
bűzlő börtön, bilincs rabja, 


holnap, ha reggel felragyog, 
ő lesz a legszebb, legnagyobb! 

Valahol a Bibliában 
Krisztust szólni szókban láttam: 


Ha hited volna, hitetek, 
mint hinni tud a kisgyerek, 


s rászólnátok ott a hegyre, 
menj el... az a hegy elmenne! 


Es én hiszek, pajtás, régen, 
mindent hitre átcseréltem! 


Nyugalmam s a boldogságom, 
jólétem és tenger álmom, 


a sorsom legszebb perceit. 
Mert úgyis kinek lelke hit, 


annak mindent a hit jelent, 
a múltat, jövőt és jelent. 


És én, pajtás, nézd, koplalok, 
lyukas cipőm, rongyos vagyok, 


de ég a szemem, fűt a hit... 
En látom az Isten álmait! 


Beszélgetünk! Megölelget. 
Tudom, mi jön s mi közelget. 


Nagy, nyitott könyv az életünk. 
Tudom, hogy mire ébredünk, 


hogy mi lesz holnap, látom én. 
S hogy szenvedés lesz... Várom én! 


Olyan a hitem, mint a vas: 
tavaszt lát, bár még kint havas. 

És hiszem, amit jönni lát, 
hogy jön egy új, egy szebb világ! 


És nézd, pajtás, tán tévedek, 
talán a hit is tévelyeg: 


és nem lesz semmi sem igaz, 
sem hajnal, sem az új tavasz... 


De míg éltem, addig hittem, 
és e mámorító hitben 


nem éreztem a sors kezét, 
tűrtem a fázást, éhezést. ...! 


Hát hidd meg, megéri a hit, 
hogy feltedd rá az álmaid! 


Higgyél, pajtás, égjen szemed, 
a Hit az úr a sors felett, 


s a sorsod bárhogy fojtogat: 
a hited, pajtás, fel ne add! 


A Hit virága 


A Hit Isten szívéből 
virágzik. 

Illata a szeretet. 
Színe a jóság. 

Szára az akarat. 

S harmat 

éltető árja 

a vértanuk 

vére hullása. 

Így él: a magot 

az Isten adja, 

s vértanuk véréből 
nő magasra. 


Élek és vagyok! 


Tavaszi éjben 
Égő csillagok. 
Gőggel kiáltom: 
Élek és vagyok! 


S legyen a jövő 
Bármilyen sötét, 

A harcot állom, 

Fel nem adom. 

S túl véren, romon, tűzön 
Egy áldott nyáron 

A termést mégis learatom! 


Elég! 


Az Alföldön a halál árnya járkál. 

Egyre több és mélyebb lesz a sír. 

Nem szalad meg a halál a szótól, 
Fegyver kell itt, nem szónok és papír! 
Hogy ki a bűnös, vagy ki nem a bűnös: 
Vak csámcsogás a véres múlt felett. . . 
Elég már a sok üres beszédből, 

Szavak helyett a tettek jöjjenek! 


Bitangoktól zsúfolt lett a fórum. 
Az áruló had hűségről morog. 
Becsületről tolvajok mesélnek. 
És szeretetről nemzetgyilkosok. 
Megbocsátást az hirdet előtted, 
Ki törvényt ült az ártatlan felett: 

Elég már a sok üres beszédből, 
Szavak helyett a tettek jöjjenek! 


Nem érdekel, hogy jaj, ki lesz vezér, 
A neve sem, csak egy a fő, a mersz! 
Csak hadnagy-e, vagy generális úr, 
De tenni merjen, hogyha jő a perc! 
A szíve, lelke nyitott könyv legyen, 
Ne leskeljen a gőg a szó megett: 
Elég már a sok üres beszédből, 
Szavak helyett a tettek jöjjenek! 


Legyen apja álmainknak hittel. 

A büszke gőg már rég nem kell nekünk. 
Száz öncsinálta vak vezérnek vége, 

Hisz senki előtt többet nem megyünk! 
De mondja azt, hogy: utánam, fiúk, 
Előttünk menjen, hogy: kövessetek. . . 
Elég már a sok üres beszédből, 

Szavak helyett a tettek jöjjenek! 


Harcra szólít a Tisza s a Kárpát. 
Fegyvert a kézbe, aki még mozog! 
Hogy hadd szülessenek Tisza táján 
Szent új legendák, hősi époszok! 
Jelszavakban rothadt meg a sorsunk, 
Az életünk a szólam ölte meg!... 
Elég már a sok üres beszédből, 
Szavak helyett a tettek jöjjenek! 


Itt a perc, ma mindent jóvá tenni. 
Ha elbuktál, ma itt a vissza-út. 

A harc tisztító, forró szent tüzében 
Keress magadnak mentő, tíz tanút! 
Tíz ellenség, ki nem tapossa többet 
Az ősi, áldott véres földeket: 

Elég már a sok üres beszédből, 
Szavak helyett a tettek jöjjenek! 

Ne hazudja senki álnok szóval, 

Hogy hallgatás kell, — mi fáj a Tiszán, 
Legyen vége már az ámításnak, 

A Hortobágy ma tetteket kíván! 

Nem kell másé, de a miénk vissza! 

A hegyeket, a gazdag völgyeket: 

Elég már a sok üres beszédből, 

Szavak helyett a tettek jöjjenek! 


Élre föl, akit az Úr megáldott, 
Vezetni tudjon új jövőnk felé! 

Adja ki a szent parancsot bátran, 
Gyerünk, fiúk, mi álljunk csak megé! 
Egy akarat, egy a hit s a célunk, 

Akit magyarnak ősi rög vetett: 

Elég már a sok üres beszédből, 
Szavak helyett a tettek jöjjenek! 


Forrjon össze Gráztól Afrikáig, 
Amerikától mindenegy magyar! 
Csodákat az Isten lelke tesz csak, 

S ha minden magyar egy jövőt akar. 
S egy a jövőnk; ősi szent határok, 
A régi címer régi hon felett: 

Elég már a sok üres beszédből, 
Szavak helyett a tettek jöjjenek! 


Aki pedig kiállna a sorból, 

Mert fél, remeg, hogy jaj, mit is tegyen, 
Ne nevezze magát az magyarnak, 
Legyen nekünk, mint furcsa idegen. 
Maradunk százan? Annyi baj legyen! 
Csak szívetekbe hitet öntsetek: 

Elég már a sok üres beszédből, 

Szavak helyett a tettek jöjjenek! 


Magyar anyák jajától sír az éjjel. 
Magyar sóhajtól zúg mesét a szél. 

Álljt kiáltunk gyáva kishitűnek, 

S az alku szóból nékünk épp elég! 
Bajtárs vagyunk, de hódolók soha! 
A hízelgés még nem törött jeget: 
Elég már a sok üres beszédből, 
Szavak helyett a tettek jöjjenek! 


Hát ez vagyunk! Az Isten így teremtett. 
Ha bajtárs kell, hát bajtárs, az vagyunk, 

De szánkon nem volt soha még lakat, 

S nem is lesz, hogyha mind meg is halunk. 
Életünk a Kárpát-fonta földért, 

Egy ezred év hitünk nem törte meg: 

Elég már a sok üres beszédből, 

Szavak helyett a tettek jöjjenek! 


Adj, Uram, erőt! 


Jó!... Legyen enyém a munka, 
Tiéd a diadal! 

Legyen tiéd a gyümölcse, 
Mert te vagy a fiatal! 


Legyen enyém csak az a harc! 
S tiéd a dicsőség. 

Legyen tiéd a zsákmány, 

A jólét és a bőség! 


Nekem a munka zsákmány, 
A fáradtság dicsőség, 

Diadal a sebhely, 

Sokasága bőség! 


Hát úgyis enyém minden, 
Mert enyém a munka!... 
(Adj, Uram, erőt, hogy 
halálomig fussa!) 

Száll a dal 


Kóró, romház, törött ablak. 
Benne csak a svábok laknak. 
Salétromos penész marja. 
Tetejét a moha lakja. 
Kéményét a denevérek. 
Kifut a szél, ha betéved. 

Gaz ölte meg a virágok. 
Átok ül e házon, átok. 

A padlása egér-tanya: 
Koporsó lett a padmalya, 
Ott szendereg szalma-ágyon 
Halottan a boldogságom! 
Régen nincsen már csak csontja, 
Azt is két pók rég befonta. 
Mellkasában, — széltől védett, — 
Két vörösbegy rakott fészket. 
Három kicsi vörösbegyre 
Őrködik az anyjuk teste. 

A pókháló, mint a hárfa, 
Pengeti az apjuk szárnya. 
Száll a dal, a szeme lángol, 
Úgy dalol a boldogságról. 


Ezüst fényben 


Holdas éjjel varjú károg. 
Pereli a holdvilágot. 

Mint a csöndes halk nótámat 
Lelkemből a sötét bánat. 


De a holdfény rá sem hallgat, 
Ezüstfényben tovább ballag. 
Én is fújom, — mit a bánat! — 
Még vígabban a nótámat. 

De ezt már a hold is hallja. 
Rá világít az utamra. 

Így ballagok át a réten 
Nótaszóval — ezüst fényben. 


Aki virraszt 

Kint alkonyul. 

Már lámpát kellett gyújtanom. 
A függönyt fáradtan 

Az ablak elé húzom. 


Bezárkózom a zord falak közé, — 

Oly bánatos minden, zordonan hideg, — 
Őrizni a pislogó hitet, 

A fényt. — Hogy hiába rontás, 

Bűn és átok, 

Mert lelkemben halkan 

Hajnalról dudorászok. 

És varázsige lesz 

Lelkemben a hit s a dal... 


Aki virraszt, 
Azé a diadal! 


De az Idő... 


Véremben a Tett táncol. 

Két tüzes csikó, tépi a hámját. 

De az Idő, a kocsis, még unottan szívja 
Lelkem bakján fekete pipáját. 

Hunyadi búcsúja Kapisztrántól 


János testvér, szavam volna kenddel, 
Tisztelettel, mert hisz a papom, 

De ami fáj, éget a lelkemben, 
Szótalanul tovább nem hagyom. 


EI kell mondjam! Nézze, ott a síkon 
Mint özönlik erre a török. 

Nincs más módja, tán még egy-két óra, 
S farkas-módra innen kitörök. 


Előttünk a pusztító pogányság. 
Mögöttünk a keresztény Nyugat. 
Ez előttünk pusztításra készen, 
S az mögöttünk gondtalan mulat. 


Fehérvárnál itt állunk magunkban. 
Csak az Isten őrködik velünk. 

Gyáva módon itt hagytak magunkra. 
S nincs, kinek fáj, hogyha elveszünk. 


Jajgattam egy életen keresztül, 
Egyedül én: kárba őrködök. 

Ha elhullunk s nincs Fehérvár többet, 
Dúlhat, ölhet, jöhet a török. 


Krisztus Urunk áldott Helytartója 
Segítségért kendet küldte el. 

S mit hozott kend? Ezt a pár száz embert? 
Nincs ember, mert Nyugat ünnepel. 


Védjem meg a keresztet és Rómát, 
Galliát és a Hansa-városok... 

Míg akinek itt kellene lenni 
Részeg fővel nyugton tántorog. 


483 


S védje meg kend, csonttá aszott testtel, 
Kibe már a lélek hálni jár, 

Míg nagy hassal, ékszerekkel rakva 
Orgiát ül ott túl hány király! 


Eljött kenddel egy kis sereg harcos, 
Fele áldott, fele csőcselék. 

Vélük védjem itt meg ezt a várat?! 
Nézzen körül, fele törmelék. 


Hozott kend egy csomó istenáldást. 
Nézze ezt a népet sorra lent. 

Fegyver nélkül, éhesen és rongyban: 
Ágyút s fegyvert hozott volna kend! 


Három napja nincs mit adnom enni, 
Gatyaszárral kötözünk sebet. 

S aranyban meg bíborban tobzódik, 
Akit védünk, rongyaink megett. 


Majd hogy délben szólnak a harangok, 
Szent Atyánk is kéri az Urat... 

Hallja, kend, a harangszó szavát itt, 
Ha a török ágyúja ugat?! 


Hol vannak a nagyszájú vitézek, 
Ezüstvértű gőgös lovagok? 
Fedezni az úri mulatságuk, 
Kend is, én is, arra jó vagyok?! 


Kitette kend szívét, lelkét százszor. 
Ért a szava egyetlen garast? 

Amit hozott, majd lelkünknek jó lesz, 
A megváltó, enyhítő malaszt! 


Ne higgye, hogy pogány lett belőlem! 
Atimádkozom az éjszakák. 

S csakis azért állok itt ma kenddel, 
Mert én élem itt az ég szavát! 


De amit jó Krisztus szent nevében 
Művelnek túl álnok szent gazok, 

Több, mint ami fel nem fájna bennem... 
S ez, ami fáj, nem, hogy meghalok. 


Nézze ezt a fáradt, éhes népet! 

Egy verjen le ötven törököt? 

Ha nem élne bennem Krisztus lelke, 
Átmennék és egységet kötök. 


S rátörök az élükön Nyugatra, 
együttmegyek vélük győztesen, 

S nem állít meg harangszó, sem semmi, 
Szűz Mária hulló könnye sem! 


De maradok! Nézze ezt a kardot. 
Markolatja kovácsolt kereszt. 
Ez az, ami innen továbbállni, 
Meghátrálni sohasem ereszt. 


Pogány vérrel festem ma pirosra. 
Úgy segéljen Krisztus s Mária. 
Akkor is, ha szegény bús népemnek 
Köszönetre nincs hol várnia. 


Én, Hunyadi János azt fogadtam, 
Helytállok, ha egyedül leszek. 
Megkísérlem csodát tenni kenddel, 
Krisztusért: a többiek helyett! 


János testvér, nem tudok mást tenni. 
Fáj a szívem, seb a lelkemen. 
Áldjon meg a szent kereszt jelével, 

S jöjjön, kelmed, meghalni velem! 

Adjon áldást minden harcosomra. 
Aztán gyerünk, zúdul a török. 
Tartsa kend keresztjét jó magosra 
Halni-ítélt híveim fölött. 


Ha az Isten úgy akarja, győzünk. 
Krisztusért a félholdak felett. 
De ami ott nyugat fele túl van, 
Megrohad és úgyis elveszett! 


Ma vagy holnap? Mindegy! Egyszer vége. 
Megrohadt ott lélek, vér, velő. 

Hazudik az imádkozó gyilkos, 

Kétszínű a tolvaj térdelő. 


Krisztus neve, Szűz Szent Anya képe, 
Kereszt fénye mennyi bűnt takar, 

De halni a keresztért itt messze 

Kend álljon és én: a tűrt magyar?! 


Egy sem merte bőrét idehozni, 
Mert itt arat, kaszál a halál. 

S könnyebb messze békén arra lesni, 
Hogy a végzet bennünket talál! 


S hogy dicsér majd mind a gyáva céda, 
Hogyha Isten csodát tesz velünk. 
Kendből szent lesz, én belőlem példa, 
Győztesen, ha itt el nem veszünk! 


Mindegy testvér! Isten áldja kendet! 
Fehérvárnak meg kell állnia! 
Kinyitni a várkapukat, mindet! 
Aztán segíts, Krisztus, Mária! 

Két erőd 


Az élet két erőd: 
A szellem s az anyag erődje. 


Uram, add, hogy a szellem legyen 
az erősebb belőle. 


Ne akadjon el a 

Sorsom rajztábláján, 

Ne maradjon törten félbe: 
Lendüljön hittel feléd, Uram, 
A halálon túli végtelenségbe. . . 


Kitartani! 


Órák hosszat el tudtam nézni, 
sürög-forog a méhkas népe, 
hogy a kaptár sejtjeit édes mézzel 
telehordja és feltetézze. 


Számítgattam, talán ezerszer, 

de talán százezerszer fordul 

mindegy szorgalmas, barna kis méhe, 
míg a sejt szélte telten csordul. 


De lám, egyik sem csügged, lankad, 

a munka izzik a kaptárban, 

s hogy miért a harc, miért a küzdelem, 
megállni egy méhet sem láttam. 


Nincs kétségük a győzelemben, 

megéri-e a lázas munka, 

csak fut az egyik, mint a másik, — harcol, — 
ki a kasból és vissza újra. 

De én, az ember hányszor álltam 
kételkedve a kaptár mellett. . . 

S én lennék a teremtés koronája... 
Ezt a nevet meg nem érdemled... 


Szidtam magam, s ma százszor áldok 
minden szorgos kis apró méhet, 
mert a küzdés ízét tőlük tanultam, 

s a harctól ma már én sem félek! 


Mert nincs küzdelem, mi hasztalan, 
ha eredményét nem is látod, 

mert ezer és ezer méh munkájából 
épülnek fel a nagy kaptárok. 


Apró kis tettekből, amiket 
kár lenne sikernek vallani, 
de csak hajrá tovább, előre menni, 
nem kételkedni: kitartani! 


A legcsodásabb anyag 


A Hit a legcsodásabb anyag: 
Sohasem fogy, minél többet 
Adsz belőle másnak, annál több marad. 
S annál erősebb, finomabb. 


Amit mennél jobban törnek, 
Annál erősebb, 

Elszántabb, igazabb 
Tisztább, szebb: s áldott, 
Mert ez tartja fenn 

Az egész világot! 

Ne félj, húgom! 


Szép kis húgom, az arcod oly fehér lett 
És sír a hangod, mint a hegedű. 

A kétség árnya bujkál szép szemedben 
És hol a régi dal, a kedv s derű? 

Csöpp ajkadon a kétség jajja buggyan. 
Élőt az ember holtként nem sirat! 

Hisz ez az éjjel, bármilyen sötét is: 

Ne félj, húgom, a reggel felvirrad! 


Halottak árnya sír az éjszakában. 

Fájó jajokkal font körül az éj. 
Remények romja néz a köd mögül. 
Halk sóhajokkal sír, zokog a szél. 

A vértől részeg bűn bolond zsivaja, 
Hajszolt kis húgom, meg tán nem ríkat? 
A bátyád hangja hív az éjszakában: 

Ne félj, húgom, a reggel felvirrad! 


Ne félj, a lépted óva ott vigyázom. 
Mögötted lépked, ott az én hitem. 

Ha válladat a bánat terhe nyomja, 

Add át, húgom, én könnyedén viszem. 
Előre csak, a hajnal vágya szólít! 

Ne bánd, a sorsunk könnyekben mit ad! 
Fáradt bolyongók nótaszódra várnak: 

Ne félj, húgom, a reggel felvirrad! 


Felsért a rög? Gyerünk, gyerünk tovább csak! 
Csodákra vár egy meghajszolt sereg! 

S csodát, húgom, mi ott szunnyad szemedben, 
A rendületlen, tiszta hit tehet! 

A szívedben az álmok álma égjen! 

A szenny-mocsárján majd verünk hidat, 

S átlábolunk az aljasságon, lápon: 

Ne félj, húgom, a reggel felvirrad! 

Csak szívedet a kétség meg ne marja! 
A rémület kísértő perce ez. 

Előre csak, s ha kétség árnya támad, 
Kiálts nagyot, s a bátyád majd fedez. 
Nem tart soká! A ködből csak kiérünk! 
S ha elvesznék, ne sírj bátyád miatt. 
Eredj, húgom, mindig előre, bátran: 
Ne félj, húgom, a reggel felvirrad! 


Befedem... 


Befedem hitem szőlőtőkéit, 
Mert tél jön, el ne fagyjon, 


Adj Uram, erőt, hogy új tavasszal 
Kinyithassam 
S termést fakasszon! 


Én legalább... 


Tartson bolondnak százszor a világ, — 
Es jogosan annak is tarthat! — 
Hogy fejjel megyek én a falnak. 


Lábam békjóban, kezem bilincsben, 
Lekötöztek, tenni ne tudjak, 
Hátrafelé gúnyotok húzhat: 


Megpróbálom, ősi butaság-e, 
Hogy a fejnek kell betörnie, 
S falat így le nem dönt senki se, 


Vagy mégis ledöntöm azt a falat, 


Mi embert embertől elválaszt! ? 
Csak merész lélek kaphat választ, 

Hogy babona-e vagy örök törvény, 
Hogy fejjel falat át nem törnek. 
Engednie kell vad erőmnek, 


És átszakad, hogy egymásra leljünk. 
De ha mindenki tipeg-topog, 
Az óvatosa, az okosok, 


Rá soha egymásra nem találunk! 
Nem, amíg csak élünk: örökig. 
Próbálni kell, hátha betörik. 


Ősz koponyám kemény konokságát 
A furcsa falnak nekivágom. 
Eresszetek! En kipróbálom. 


S ha ott maradok majd mégis holtan 
A nagy fal előtt ronccsá váltan: 
De én legalább megpróbáltam. 


Elvtárs, jóéjszakát! 


Szelíden az este leszállt ma Pestre, 

A Tiszára és a Hortobágyon. 

A szemekre halkan, mosolyos arccal 

Leszáll a csöndes, tündérfátylas álom. 

Mit hoz az éjjel: csöndet, nyugodalmat? 

Vagy a rémképeknek tomboló hadát? 

Hadd kívánjak, elvtárs, csöndben, esett szókkal 
Egy: Nyugodalmas szép jóéjszakát! 


Hajtsd le fejed a megkopott párnákra, 

S míg szemedre a béke s csönd hajol, 

Ne tudd, hogy az éjben százak tűnnek el, 
S hogy holnapra talán te rajtad a sor, 
Kitépjék körmöd s megkínozzanak, 
Mert hogy hallattad az Igazság szavát. 

Ne érezd, hogy a halál les rád is! 
Hát: Nyugodalmas szép jóéjszakát! 


Lyukas cipődet óvatosan tedd le, 

Mert újat venni, elvtárs, úgyse tudsz! 
Rongyos ruhádat simogasd ki lágyan, 

Mert az új ruháért mindhiába futsz! 

Tiéd a munka. — Másé az öröm. — 

De te ezt akartad, ugye? Mondsza hát! 

Vagy nem? De most csak aludj, hogyha tudsz! 
Na: Nyugodalmas szép jóéjszakát! 


Olvasd ki az újságodat előbb tán, 

Néhány akasztás nap mint nap akad. 
Közöttük a sorban más sincs, csak magyar! 
És hogy hazudnak a vádoló szavak. ..! 
Emberek voltak, mint te: dolgozók! 

De ne hulljon ma a lelkedre a vád, 

Hogy érted halnak dolgos magyarok... 
Nos: Nyugodalmas szép jóéjszakát! 


A lokálokban szikrázik a jólét. 

Neked ígérték!... Most talán tiéd? 

Nem a te fajtád, nem is a te véred 
Habzsolja ma ott a gyönyörök ízét! 
Neked még fűtött, jó lakásod sincsen, 
De ott bunda van és ők szavalnak, ládd, 
Hogy egyenlőség s minden a tiéd!... 
Csend!... Nyugodalmas szép jóéjszakát! 


És most simogasd meg, ha van, gyermeked. 
És takard be, ha van jó takaród! 

Gyere, mondj imát felette, hogyha tudsz, 
Nos, hogy védjék, óvják ósdi angyalok. 

Ne lásd, hogy száz — és százezer gyerek 
Apró kezével vádlón mutat ma rád, 

Mert éhesek, mert fáznak s rongyosak... 
Na: Nyugodalmas szép jóéjszakát! 

Öleld meg lágyan babád vagy asszonyod, 

S amíg mámorban, lázban csókolod, 

Ne halld százezer anya jajszavát, kit 
Mind-mind meggyaláztak elvtárs-bocskorok. 
Ne bánd, hogy holnap ő reá kerülhet sor, 
Ma még a tiéd! Simítsd meg szép haját! 

A holnap? Kit érdekel ma, elvtárs! 

Hát... Nyugodalmas szép jóéjszakát! 


Álmodd, hogy még mint szabad ember élhetsz, 
Ne érezd, hogy csak tűrt rabszolga vagy, 

Hogy holnap, ha kényuradnak így a jó, 

Jaj, a rémület fáradt arcodra fagy! 

S már robog is a vonat el; veled, 

Majd hogy megismerd a , szovjet szép hazát" 

S hogy ott fordulj fel, éhen, nyomtalan! 

Hej! ... Nyugodalmas szép jóéjszakát! 


Csak álmodd azt, hogy becsületes vagy még! 
Hogy más vérétől nem mocskos kezed! 
Hogy ember vagy és nem urak már rajtad 
Vad, véreskezű, bitang gazemberek. 

Csak álmodd azt, hogy amit átélsz: álom, 
Rossz álom, amit gyötrött lelked ma lát, 

S dalra ébredsz, hogyha jő a reggel, 

S most: Nyugodalmas szép jóéjszakát! 


Álmodd csak azt, hogy bilincseid hullnak, 
A munkaverseny s norma elereszt, 

S a csillag helyett áldott három-színben 
Felragyog majd még a régi szent kereszt! 
Bűnös lettél? Ne verjen meg az Isten! 
Vagy ha tolvaj lettél, ne érjen a vád, 

Ha az utolsóknak utolsója lennél, 

Ma: Nyugodalmas szép jóéjszakát! 

Még él a Faj! 


Október 6. A gyásznak ünnepe. 
Bitófák árnya, kínja lengi át. 

Az én lelkemre mégis sohasem 
Borulnak, hullnak gyászdrapériák. 
Gondolatban fehérbe öltözöm, 

A gyásznak ősi, büszke szép jelébe, 
Fölgyújtom hitem ezüst csillárját, 
S felemelt fővel felnézek az égre: 


Uram, magyarok Öregistene! 

Köszönő szóm ma Hozzád emelem. 
Kései fiad esett imáját, 

Hitet és hálát, fogadd kedvesen! 
Köszönöm Neked, csordultig szívvel, 
Hogy Árpád vezért csak mi nékünk adtál, 
S kacagányos hősök tízezerjét; 

Kik hont szereztek a Duna folyamnál. 


Köszönöm Néked, hogy Vajk István lett, 

Szent László bárdja rendeket vágott, 

S hogy Kapisztrán Jánosról csak én, a 

Magyar szőhetek színes szép álmot. — 

Baljában kereszt, jobbjában kard, 

Szent lett, mert pap volt, és hős lett, mert harcos. 
S hogy Hunyadi János emlékét csak 

Én, a magyar, szoríthatom magamhoz. 


Hogy Kinizsi magyar dalra táncolt, 
Szájában, kezében három török. 

S hogy Nyugatra a Kelet tövében 
Ezer éve a magyar őrködött. 

Elhullt Muhinál, elhullt Mohácsnál, 
Mert mindég örök nagy rendelés űzte, 
Kiverten a puszták hidegjére 

Őrködni a Krisztus-rakta tűzre. 

S mikor a többi falkában jár még, 
Hadrendekben harcol rég a magyar már. 
De mégis mi lettünk félvilágnak: 
Nyereg alatt húst puhító barbár! 

De nincs még egy népnek Rákóczija, 

Se Bercsényije, se Mikes Kelemen! 

A tárogatók vérigfájó hangja 

Magyarul sír fel az árva hegyeken! 


S bár mindég-mindég csak mi vérzünk el, 
A kevés hősön tömeg gázol át, 

De amíg éltünk, idegen zászló 

Meg nem gyalázta magyar vár fokát. 

Egri nők, Dobó, Dugonics, Zrínyi, 

Egy: ékkő lenne idegen koronán... 
Egy?... Ezreket mutatok, kiknek csontja 
Fordul már csak ki az ekevas nyomán... 


Élni tud más nép is, gőggel, szépen. 
Száz avítt lap fényes múltat takar. 

De még egy nép nincs ezen a földön, 
Ki úgy tudjon: halni, mint a magyar! 
Hősen, boldog mosollyal az ajkán. 
Nyugodt szép feje fel a felhőkbe ér; 
Mert mindig tudja, amiért meghal, 
Az Eszme, a Cél, az mindörökre él! 


Nyílós hajnali aradi ködben, 

Mintha csak Isten szavát értené, 
Legényes gőggel úgy mentek bátran 
Istenhez hajló elmúlás felé. 

Mintha csak ünnepre mentek volna, 

A szemük fénye nyugodtan hogy ragyog, 
Mentek, bemutatni egy kis népért 

A legszentebb életáldozatot. 


S ez a tiszta arc, ez mindig örök. 
Evezredek óta mindig ilyen. 

A hősök arca, mártírok arca, 

Akikben nékünk az Isten ízen. 

Uzeni, hogy különb vagy, mint mások, 
Éhezett, űzött, kit sokszor rongy fedez, 
De benned teszem a hős csodákat, 

Kit e világ gúnnyal magyarnak nevez. 


Láttad a holtak arcát a Donnál? 

És láttad Buda romjai alatt? 

Láttad a hóban rögesre fagyva, 
Míg rajta át még tank talpa szalad? 
Széttépve aknán, véresen, roncsan, 
Hogy vér glóriázza kihűlő fejét... .? 
Vagy láttad, kötél fonódik torkán; 
De arcán az Úr keze szentelt jelét? 


Az Úr fiai ők, valamennyi. 

Leborulok szent emlékük előtt. 

Uram, áldj meg, hogy ne legyünk gyávább, 
Mint ezrek, ők, az előttünk-menők! 
Mutasd, Uram, hogy merre visz az út, 
Méltónak lenni hozzájuk boldogan! 

Vezess, Uram, hősi szent csatákra, 

És oltsd belénk vérük, hogy tudjuk, hogyan! 


Fájó mosollyal le ne nézzenek, 

Mert gyávák lettünk, bitangok talán, 

S nem merjük az ősi utat járni 

A , szent szabadság áldott hajnalán" 

Ne félj, Uram, jöhet még száz Arad, 
Nem rettent kín, se könny, se a vér, a baj! 
Még lesznek vidám arcú harcosok, 

Mert még él, még él a Hit, és él a: Faj! 

S dalomra... 


Hófoltokkal penészes a táj. 

Apró tócsákat könnyezik ma még. 
De a végtelenbe hulló nyárfasor 
Koronájára fényt szór már az ég! 


Az apró falvak ködben alszanak, 
Fázni tűnnek bezárt ablakok, 
Tavasz szagúra ázott ruhámban 
Cuppogó csizmákkal baktatok. 


Érzem, még fagyos, kemény a rög, 
A tél unottan mégis csak ölel, 

S hegyes nyelvével, hideg szelével 
Cigánymódra átkokat lövel. 


De ébredj, falum, harcos fiad 

Itt megyen már az alsósoron, 

S nótás szívemmel, kemény hitemmel 
Az ezerszínű tavaszt hozom. 


Rádalolok az alvó fagyott fákra, 
Varázsigéket olvasok rájuk, 

. .. s bimbóvá serken mindegyik ága, 
Zöldelni kezd a latyakos sár-út. 


Krisztus hitével járom a rétet, 
Hívom a magot, a termő rügyet, 
S dalomra a tél csontváz arcával 
Keshedt lován ijedten elüget!... 


Sete Balogh Jóska 


Ott, ahol a Hajduságban vályogból a házak, 
Szűk ebédre laskaleves a nyögvenyelő jár csak, 
Bánat úr a fölső szomszéd, az alsó a sóhaj, 

S pipafüstös kis kocsmákba nem járnak hintóval, 
Úgy capolnak át a sáron, a csizma beázik, 
Ha a szív egy bűfelejtő pohár bort megáhít. 
(Faluvégi kis kocsmákban cigányra sem tellett, 
Szótlan ültek pipázgatva olcsó csiger mellett.) 
— Arra élt a cseléd-soron Sete Balogh Jóska. 
Csak annak a hegedűjén termett néha nóta. 
Nem volt cigány. Parasztember. Cseléd minden őse. 
Ő volt a kis vályogfalu esett hegedőse. 
Hegedűjét zálogba egy vén cigánytól kapta. 
Megtanult az évek során játszogatni rajta. 
Maga gyártott muzsikát, meg szöveget is rája. 
Ha kedve volt, kéretlenül szívből muzsikálta. 
Ha látta, hogy nagy a bánat, hegedűjét vette, 
Szállt a nóta. Balogh Jóska vígan énekelte: 

Sej, haj, mákvirág, 

Lesz még egyszer más világ! 

Aki bent van, kikerül, 

Aki kint van, bekerül, 

Sej, haj, kékvirág, 

Az lesz majd a szép világ, 

Isten úgy segéljen! 
Ha valakit sáros lábbal megtiport a bánat, 
Muzsikálni Balogh Jóska soha sem volt fáradt. 
Addig húzta, míg a bánat kivert kutyamódra 
Elodalgott a szívekből, mintha nem lett volna. 
Kopott öreg hegedűje arany varázspálca, 
Ha akarta, szelíd mosoly, gyerek kacagása, 
Ha akarta, tűző napfény, délibábos róna, 
Balogh Jóska lelke volt az ezerszínű nóta. 
Évek szálltak, napok mentek búban, nevetésben. 
S megőszült a Balogh Jóska haja fele szépen. 
Mégis önként jelentkezett harcolni a frontra, 
Amikor a Kárpátokig ért a szovjet horda. 
Verekedett szenten, hősen, lett is vagy hat érme. 
Mikor minden összeomlott, odahaza érte. 
Két lábára sebesülten könnyes szemmel látta, 
Hogy kerül a vörös csillag a templom tornyára, 

S amikor már úgy érezte, hogy a szíve sem ver, 
Önmagának dudolgatta összehúzott szemmel: 

Sej, haj, mákvirág, 

Lesz még egyszer más világ! 

Aki bent van, kikerül, 

Aki kint van, bekerül. 

Sej, haj, kékvirág, 

Az lesz majd a szép világ, 

Isten úgy segéljen! 
Három nyáron rácsok mögül rabruhában nézte, 
Hogy érik be az Úristen szép magyar vetése. 
Becsukták, mert hősen harcolt büszke bakamódra. 
Társa volt a kínzó bánat s bánatűző nóta. 
Éjszakánként, ha azt hitte, tovább úgyse bírja 
Hitét, kedvét, szívét, lelkét füttybe, dalba sírta! 
Minden nóta, két nap egyes, nevetett csak rajta, 
S lent a sötét zárka mélyén felzengett a hangja — 
Hallgatta a börtön népe, áhitattal telve, 
Mintha csak a vasárnapi szagos misén lenne! 
Megverték, hogy ne , üvöltsön", abba mégse hagyta, 
Minél inkább verték, annál erősebb a hangja. 
Úgy érezte, hogy az Isten nótázni rendelte. 
Úgy néztek a többiek rá, mint valami szentre. 
Mikor végre kiszabadult, minden áldott este 
Hegedűjét mosolyogva hóna alá vette, 
Oda ment a börtön elé, dalolta és húzta, 
Zokogott a vén hegedű valamennyi húrja: 

Sej, haj, mákvirág, 

Lesz még egyszer más világ! 

Aki bent van, kikerül, 

Aki kint van, bekerül, 

Sej, haj, kékvirág, 

Az lesz majd a szép világ, 

Isten úgy segéljen! 
Tizenkét év úgy elrohant, mint a röpke percek, 
Októberi sötét este derengeni kezdett. 
Úgy látszott, hogy a szabadság szent hajnala virrad, 
(Ezer után kilencszázat s ötvenhatot írtak!) 

És a harcot Balogh Jóska most se nézte tétlen, 
Három tankot semmisít meg fertelen kedvében, 
A negyedik lánggal égve átrobogott rajta. — 
Sírva temette a falu apraja meg nagyja. — 
A sírjába a vonóját, úgy ahogyan kérte, 
S öreg, kopott hegedűjét betették melléje. 
És azóta a faluban asszony, ember állja 
Éjszakánként lent a sírból felzeng a nótája, 
Felkapja a szél a hangot, viszi száz határba, 
Ahol annyi csüggedt szívű árva magyar várja. — 
Megtelnek a vérző szívek csillogó reménnyel, 
Százezer szem fel az égre mosolyogva néz fel, 
Zeng a dal és nincs erő, hogy mégegyszer elfojtsa: 
Hiszen minden szegény magyar egy-egy Balogh Jóska! 

Sej, haj, mákvirág, 

Lesz még egyszer más világ! 

Aki bent van, kikerül, 

Aki kint van, bekerül, 

Sej, haj, kékvirág, 

Az lesz majd a szép világ, 

Isten úgy segéljen! 


Ha az álmoknak 


Ha az álmoknak lelke volna, 
Most mind ott élne, messze, hol a 
Tisza vizét a hold fodrozza, 

Most mind-mind arra kóborolna. 


Nagykőrösön meg Kecskeméten, 
Túl Halas felé, lent Cegléden, 

És minden éjjel csendben, szépen 
Ott ragyogna anyám szemében. 


Minden anyaszemben halkan, 
Ha pihenni tér elfáradtan, 

Titokban és megtilthatatlan. 
Ezer mesében — tiszta dallam. 


Mint tiszta zene: bejelentse — 

Hogy nincs a hajnal, nincsen messze, 
Hogy bánatukat eltemesse 

És mosolyt csenjen a szemekbe. 


És boldogságot színez rájuk, 

Új reménnyé csókolja vágyuk, 
Hogy akiknek már csak rúgás jut, 
Nekik legyen a legszebb álmuk. 


S ha felvetted 


Uram, a próba túl kemény! 
A jövőnk sárba hullt remény. 
Uram, vedd a tenyeredbe, 
Hátha újra fehér lenne! 
Hátha újra feléledne — 
Örömünkre — örömedre! 

S ha felvetted, ne is ejtsd le! 


fed 


Nagy Úristen, ott fent a kéklő égen 


Nagy Úristen, ott fent a kéklő égen, 
Ha szemed néma mireánk ragyog, 
Pihentesd meg egy pillanatra rajtunk, 
Hozzád szólnak a keresztes lovagok! 


Halld esküvésünk, Krisztusunknak Atyja! 
Új csatákra kész az új sereg! 

Fogadd kegyesen konok fogadásunk, 

S áraszd reánk Te szent kegyelmedet! 

A szentelt földet átkos csorda dúlja. 
Üldözöttek a Te népeid. 

S vad pogányok pányvázzák kötélre 
Rabszolgának Krisztus testvéreit. 


Templomodban romokban az oltár. 
Vérbe fúlnak hívő papjaid. 

A Sátán ólmozott korbácsa hajtja 
Rabigába apraját s nagyjait. 


Hát nem tovább! Kiáltjuk nékik gőggel. 
Nem gyáva patkány Krisztus hű fia! 
Vezess a harcba Jézus szent nevével, 
S áldj meg bennünket, szép Szűzmária! 


Esküszünk, hogy nem nyugszunk egy percet, 
Míg e földön a pogány az úr! 

S vagy elhullunk Krisztusért egy szálig, 

Vagy a pogány holtan a porba hull! 


Szíveinkben nincsen bosszú, átok, 

De ölni fog, ha kell a sóhajunk! 
Asszony-gyilkos pogánytól kegyelmet 
Sem mi nem kérünk, sem mi nem adunk! 


Szentelt földed szabad kell legyen! 

Ne kínozza ellenség s a sarc! 

Míg csak egy is ott gyalázza néped, 

Ne szűnjön meg egy percre sem a harc! 


S ha esküvésünk elfelednénk mégis, 
Hetediziglen átok ránk, Atyánk! 

Ne légyen többé földön nyugodalmunk, 
S forró láva tömje be a szánk. 


Égesse ki tüzes fény a szemünk, 
Száradjon le életvidám karunk, 

Porrá zúzza szét száz kő a lábunk, 
Ha eskünk tenni mégis lázadunk! 


Méreggé váljon minden italunk! 
Kővé váljon szánkban a kenyér, 

S azt hurcolják borzalmas halálra, 
Ki szívünknek mindennel felér! 


Ne legyen egy boldog mosolyunk, 
Lepra lepje el, ki megszalad! 

Ne szüljön néki asszony gyereket, 
S forduljon ki szájából a falat. . . 


Kit megrettent a szent csatáink zaja, 

És elfelejti, mit is esküdött, 

Hogy: harcban állni, míg nem győz a Hit, 
Egy pillanatra meg sosem szünök! 


Uram, fogadd ez átkot, esküvést! 
Áraszd reánk Te szent akaratod! 
Krisztus nevében harcba szállnak a 
Tiszta álmú keresztes lovagok! 


Égig érő jegenyék 


Égig érő jegenyék 
tartják az ég fenekét. 
Koronájuk a felhőkig ér, 
ezer águk az eget tartja, 
s tetvek sétálgatnak rajta. 


A sok tetű; csupa gőg, — 
lám, rajta járunk, 

belőle élünk, 

vére vérünk, 

háncsa házunk, — 

S egy sem hinné, 

míg rajta rág, 

róla gagyog, 

égig érő sudár csúcsával 
a végtelenről 

az éggel társalog. 


S hiába tetvek, 

hangyák, rágcsáló kukacok, 
élősködő herék, 

reá támaszkodik 

a végtelen ég! 


Korán még 


Népek születnek, 

népek kihalnak, 

bölcsők és koporsók végtelen 
sora a történelem. 


Uram, könyörülj 
árva népemen! 


Még alig éltünk, 

ha élet volt ez az 
örökös küzdelem, 

s máris itt kísért 
köröttünk a vég. 
Felhős az ég, 

sem csillag, sem hold, 
csak végzetes sötét. 


Emeld védő pajzsod fölénk. 

A kísértő jel fekete ködén 
ragyogjon át bíztató szemed, 

és sokszor rólad is megfelejtkezett 
szívünkbe önts örök erőt! 

A hallgató temetők 

füves csöndjét 
verje fel kacagó gyereksereg! 


Korán még nékünk 
az: Elvégeztetett! 


Szüle Mihály 


Szüle Mihály tízholdas gazda volt. 
Felénk csak Bolond Miskának hívták. 
Én mégis tőle tanultam meg 

a magvetések örök titkát. 


Decemberben vetett egyszer. Láttam. 
A fölszántott földön hó fehérlett. 
Vetett a falu gúnyolása közben, 
fagyos rögeken gyerek hittel lépett. 


Én is nevettem. Mihály bá, tél van! 
Fagyos a föld s a mag is mind kifagy! 
Öcsém, a lelkem gúnyolhatod, 

én hiszek! S legalább hinni hagyj! 


A jó mag télen is meg kell éljen. 
A jó föld télen is jó föld marad! 
Vetek, öcsém, hiszek a magban, 
s hogy jó még a föld a hó alatt! 


Haján, kucsmáján zúzmara fénylett. 
Csak megszállottan szórta a magot. 
— Lába alatt gúnyosan csikorgott 

a hó, mely a földjén jéggé fagyott. 


S a tavasz jöttén szent csoda történt, 
Kikel a mag, amit télen vetett. 

, Bolond Miska" a földje végén 

a hitetleneken jót nevetett. 

Álltam előtte levett kalappal. 

Táltos vagy, — szóltam, — és én megértelek! 
Jóság hite lángol szívedben, 

s legyőzted, Miska, a végzetet! 


A bús babonát, hogy csak tavasszal 
lehet vetni, mert ha jó az a mag, 
és jó maga a föld, lehet december, 
amikor elveted, az csak kifakad! 


S azóta én is télen is vetek. 
A mag az jó, a földről nem tudom. 


Szórom a magot hívő kézzel, 
ha tél mardossa is húsom. 


De vetni kell, vetni, mert nincs idő! 
Mire tavasz jön, legyen bent a mag! 
És ha jó az a föld, s én hiszem, Uram, 
a tavaszi fényre, mind, mind kifakad! 


Szepl 


Húszéves. Volt hite, álma. 
S most se hazája, 
Se féllába. 


Mankón jár a megtört teste, 
S bús a lelke, 
Mint az este. 


Nagyokat lendít a mankón, 
Lányfélére szeme villan, 

S talán le is nézne gőggel, 
Ha tudná, hogy érte sírtam. 


Nincs szava a máról s mának, 
Bezárt ajkkal él s keményen. 

S nincs egyetlen zokszó, s panasz 
Csonkká tépten sem szívében. 


Tudja, harc nincsen hiába 

A bukott harc is szent és áldott, 
S tépett, véres húscafatok 
Trágyázzák a szebb világot. 


S hogy a hittel vívott harcon 
Bukni lehet, vesztes lenni, 

S hogy a csonkán lengő lábat 
Éppé nem ápolja senki: 


S két ép lábnál szebb az érzés, 
Amit tettem, hittel tettem, 
Amit hittem, ma is állom: 
Legyőzötten s megveretten! 


Mert a harc be nem végződött, 
Áll a harc tovább keményen, 

S valaki tovább vezérli, 

Valaki, tán fent az égben! 


Indulni kell 


Indulni kell, mert hív a Holnap. 
A ködök mögül valahol messze 
Vidám kedvvel a borús egekre 
Felnevetve Férfiak dalolnak. 


Lázít a daluk a szabadságról. 
Harsog az égig harcos ének. 

S a poroszlók remegve félnek 
Testvéreim dacos dalától. 


Zeng, zúg az ének. Az égig szárnyal. 
Feltarisznyáztam és indulok. 

S ahogy zeng az ég, az indulót 
Már én is fúvom konok vággyal. 


Előttem riasztó éjszaka. 

De tudom, mégis minden hiába. 
A sötét éjjelt hajnalra váltja 

A szent szabadság lázadó dala. 


Fel kell hasogatni... 


Fel kell hasogatni a 
Föld húsát, 
Hogy teremjen magot... 


El kell viselni a bánatot, 
Mert csak a könny 
Szántotta szíveken 
Terem 

Meg az öröm! 


Tusnádi fenyők 


A fenyők is összehajolnak, 
Hiába húzódna el 

A két gőgös törzs, 
Találkoznak a tűnyi levelek: 
A törzs a törvény, 

A levél a szeretet! 


S így van ez rendjén, 
Tusnádi fenyők: 

A Törvény is meghajol 
A Szeretet előtt! 

Ma álmomban vonatot vezettem 


Ma álmomban vonatot vezettem. 
— Néha különös álmaim vannak, 
s reggelente alig tudom 
összeszedni, mit láttam, magamnak. — 
Futottam fénylő síneken. 

Táncolt előttem a sebességmérő. 
Apám rakta a mozdony gyomrát. 
Szeme fáradt, arca fehérlő. 
Néztem; hátán izzadt az ing, 

a tűz fénye ringott arcán. 

Furcsa vágy támadt fel bennem; 
mi lenne, ha a síneket elhagynám!? 
. ..5 már virágos réteken rohantam, 
hegyre fel, a mélybe le... 

S ütemesen dalolt a lázas 

lángok vágyittas éneke. 
Átrobogtam a városok felett: 

ez Berlin, ez Bécs, ez Budapest, 

ez a Duna, ez Afrika... Kezd 

a rohanás egyre vadabb lenni. 

Már a Holdnál járok... 

Túl a Marson... 

Kezem rácsapott a fékre, 

. .. meghúzom. De Apám intése 
megállított. , Ne bántsd, gyerünk!" 
Lapátolta a maradék szenet. 

S hogy elfogyott, lelkét dobta 

a lángba, kínos éveit, 

örömeit sorra, 

vérét, szívét... Száguldottunk. 
Már a földet sem látom. 

Elmaradt a Hold, a Mars, 

a Tejút. Száz csillagvilágon 
átrepültünk. Zúgott, zengett 

a gép. Nem volt még elég. 

Már apám álmai égtek, vágyai, 

tervei. Végül szép szemét 

dobta a tűzbe, lágy mosolyát. 

. . ., Csak így tovább! 

Az eget kell egyszer elérned! 

S átkozott légy, ha a féket 

nagy ijedten, félve meghúzod!" 

S mert nem volt mást a tűzre tenni, 
megcsókolt s a lángokba ugrott. 

S most így száguldok egyedül tovább. 
Apám ma a mozdony kazánja: 

az ő szíve, lelke lángol benne! 

S már láttam, hogy nem volt hiába 
áldozata. Hite, tette, 

vágya nem maradhat meddő: 

— Szabadot jelzett égbe-járni 
vidáman az előjelző. 


A változás hite 


Nincs két búzaszem ugyanaz, 
Nincs két fűszál 

Egyenlő színű, egyenlő magas. 
Minden pohár víznek 

Más az íze, 

Mindennap más az ég... 


Örök kincsnek 

Adta az Isten szívünkbe 
A változás hitét, 

Hogy minden más. 


S hazugság, ámítás, 

Hogy egyenlőség lehet. 

Az egybefonódó különbségek 
Tartják fent a mindenséget! 

Isten csodája 


A természetben ezer titok 
De titkait gondosan rejti. 


— Néha van úgy, hogy valaki érzi, 
De megfejteni nem fejti senki! 


A természet az Isten csodája, 
Ó alkotta, s csak ő is érti! 


István... 


Istvánban meggyúlt a pálinka. 
Ott nyögött az árok szélen, 
Sápadtan, viaszfehéren, 

Mint a 

Hold a felhős égen. 


Kínjában a röget kaparta, 
Vad fájdalom rázta, rázta. 
Istenem, de nagyon árva, 
Arca 

Nem 1s arc, csak lárva. 


Barna szeme könnyben úszott. 
Konok kínban rágta száját. 
Kacsa, liba körül állták, 

S tyúkok, 

Hogy a kínját lássák. 


Ott, messze lent a falu végen 
Dob pergett egy tiszta házban. 
Most árvereztet az állam, 
Éppen 

Adó-behajtás van. 

Közben misére harangoztak. 
Templomba mentek a népek. 
Kihallatszott az ima, ének, 
Voltak, 

Kik az égre néztek. 


A harangszó és dob pergése 
István fölött értek össze. 
Ökölben kihűlő ökle. — 
9 érte 

Két szép angyal jött le. 


Hová a két angyal lépett, 
Hogy fedje a kihűlt testet, 
Lábuk nyomán virág termett, 
— Kékebb 

Mint a kéklő egek. 


István eloszlott a felhőkben. 
Péter messziről már leste, 
Hű testvérként megölelte, 
S csöndben 

Jézushoz vezette. 


S templomba mentek áldott tisztán. 
— Arany, gyémánt, zafir belül. — 
A teste még lent ki se hűlt: 

— S István 

Az első sorban ült. 


S a köd felszakad 


Csupa köd köröttem a csend. 

A szél kergeti a végtelent. 

A nap vizsgálja a bérceket. 

— Unottan, lomhán lépeget. — 
Állnak a fák, fejük felett 

A némaság ül ünnepet. 

Arra lent, ott jó alább, 

A patak sírja halk sóhaját. 
Köd fojtja el az ég dalát. 
Lelkemre hull a némaság. 
Megölne, de most valahol 
Egy árva cinke feldalol. 


A hangja, mint lágy hegedű, 
De csupa bíztatás s derű! 

Még engem is szíven ütött. 
Magam is vele fütyülök. 

S füttyömre a csend elszalad... 
...§ a köd lassanként felszakad! 


Elfáradt a hold 


Éjfélig vigyázott a csendre. 

Már elfáradt és lepihent a hold. 

Leült egy tüskebokor mellé, 

S a bokor árnya lágyan ráhajolt. 

Ott bóbiskol, szemét lehunyta, 

Alig látni a nagy bokortól. 

Csak csendes szelíd mosolygósan látom, 
Hogy álmában ott jár a Hortobágyon 

S a gágogva szálló vadlibákra gondol... 


Valaki dalol 


Valaki dalol a hó hullásban. 
Nem értem, 

De szívem habozva 

Utána zengi, 

S a dal, — nem érti senki 
Tán, — 

Leperget néhány 

Hórögöt az éjben. 

S én, aki a tavaszt 
Alig reméltem. 

A hó-hulláson 

A dal varázsát 
Örömre váltom. 


Uram, Te tudod... 


Uram, Te tudod 

miért vertél a földre. 

Talán, hogy vonagló két kezünk 

A kősziklát is porrá törje, 

S a könnyekkel öntözött véres rögökön 


Hitem erős vár 


Hitem erős vár. 

Kövei a tűnő percek. 

Tornyai az elmúlt évek, 
Acélbordája a szenvedések. 
Vérem a nem porló mészhabarcsa, 
az évek harca, a gyilkos hajsza. 
Ablakai a fénylő örömök, 

S lelkem áll fent őrt remegve, 
Nyitott szemmel az égre nevetve, 
A vár fölött! 


Fehér fények — fekete árnyak 
Aludnék, de nem tudok. 


Lelkemben zsibongva járnak 
Fehér fények — fekete árnyak. 

A múlt egy kis széken üldögél, 
Emlékeim fonogatja. 
S könnyeimet csillogó dísznek 
Álmodozva reávarrja. 


A ma az ablaknál álldogál, 
Valakit vár tán, messze néz. 
S mögötte gúnnyal acsarog 
A küszködés, a szenvedés. 


A jövő: lelkem tükrébe bámul, 
A hit gyémántjával díszíti haját, 
S kigyúlt szemmel találkozóra várja 
A szebb jövendő rózsás hajnalát. — 


Szürkék hegedőse 


Meghajszolt barátom, űzött Ady Endre, 
Urítem ma este poharamat kendre. 


Talán még nem vagyok kendnek ismerőse: 
En vagyok a senki szürkék hegedőse. 


Kiknek kend nem akart hegedőse lenni, 
Szárnyaló dalokat lelköknek teremni. 


Én meg ezt akarom! A szürkéknek írni, 
A szürkék fájdalmát rímekben elsírni! 


Kiket nem csal távlat, nem lázít az álom, 
Elnek, mint a csorda lélek-rónaságon. 


Nem gyúlnak a dalra, ha a nóta járja, 
Csöndesen hörpölnek a korcsma sarkába. 


Nincs bennük merészség, lendület, se virtus, 
Imájuk is egy van: Verje meg a Krisztus! 

Húzzák az igát csak, szótalan és árván. 
Nem terem rózsatő kopott házuk táján. 


Lenézik a hősök, nagyhangra csak köpnek. 
Barom-munka jármán dactalan őrlődnek. 


Engem is nevetnek, hogy törődöm velük. 
Savóvá esett szét testükben a vérük. 


Mégis nekik írok. Kobakjukat rázom. 
Nekik mesélek és érettük cifrázom. 


Mert tudom, ha egyszer magukra találnak, 
Felpirul az arcuk, a gyűrött, a sápadt, 


Az ő öklük tud majd legnagyobbat ütni. 


2 aze 


Az ő tűrésük tud legnagyobbat tűrni. 


Ők lehetnek győztes, földön s az egekbe, 
Ezredévek izma lelkökbe temetve. 


S aki talán egyszer felébreszeti őket, 
A milljó szürkéket, közönyös menőket, 


Az Úristen maga oly csodát nem látott, 
Mióta alkotta ezt a nagy világot, 


Amit ezek tesznek, amit ezek mernek: 
Szent félelmére a földnek s az egeknek. 


Nékik dalolok én, a szürkéknek egyre: 
Üldözve, megrúgva, gúnyolva, nevetve... 


De egyszer mégis csak felrázom mind sorra 
S felmarsolok vélük, fel a csillagokra. 


Megkeresem kendet, ha holtig kell menni: 
— Ezeknek nem akart hegedőse lenni!? 

S akkor, ha meglátta, leülök kend mellett, 
Beintek nékik, hogy: , No, most, szürkék, csendet! 


A hátsó sorban is szép csendbe hajolni, 
Kendekhez most eztán Ady úr fog szólni!" — 


... Séga nap! 


Elmúlik a könny, a bánat, 

örök az öröm maga csak! 

A viharfelhők messze szállnak, 
s ha lement is, hold van, sápadt: 
örökre fénylik s ég a nap! 


Titokzatos korsó 


Az élet titokzatos 

Korsó. 

Ha Szilveszterre kifogy az 
Ital, 

Feltölti az Új-év öröme 
Egy szebb világ 

Igért mámoraival... 


A munka öröm 


Csak a robot fáradtság. 

A munka öröm. 

A munkához én 

Ünneplőbe öltözködöm. 
Kifényezem a lelkem saruját, 
Úgy tárom fel a munka kapuját. 


Mintha templomba mennék, 


Áhitat szívem. 
S szememben boldog 

Álmaimnak lángját viszem. 
S örömmé válik, amihez érek, 
Mert dolgozom és alkot a lélek. 


Gürcölni, mint az állat, 

Mely mindig morog, 

Gépiesen és 

Lélektelen, ez a robot. 

S ez átok, ez börtön, ez fájdalom... 
Az alkotást, azt hittel vállalom! 


Szemét-hordásban is a 

Szépet keresni, 

A kapálásban 

Is az Alkotót meglesni; 

Már alkotás: Az Örömök Kútja. 

S a lelketlen Robot — máris — Munka! 


Valaki mintha... 


Eb, aki bánja, 
gyerünk tovább! 
Bár húz a béke, 
fel csatára! 

— Valaki mintha 
fent az égben 
merész férfiak 
tettére várna: 

ne várjon hiába! 


És így szólott Zrínyi Miklós: 
Barátaim, a várat körülvették. 
Vérünkre éhes csorda leskel, 


Hogy elveszítse lelkünk virágját 
Karddal, tőrrel, sötét csellel. 

A sátán kutyái ugatva járnak, 
Hogy elveszítsenek s megöljenek, 
A halálunkra vad keselyük várnak. 
Már itt köröznek a fejünk felett! 


Diadalt üvölt oda kint az ármány. 
Romlik a vár, csak pár óra még: 

S füstölgő romokra, halott magyarokra 
Szórja aranyát a napfényes ég. 


Aki akar, ma még kiléphet bátran. 

Nem tartom gyávának, meg sem vetem. 
Kegyelemben életben maradhat. 

Csak aki akar, az jöjjön velem! 


Mert én már inkább a halált választom, 
Szent az a harc, amiért elbukok! 

De inkább széttépve, hidegen halottan, 
De gyáván megfutni és nem tudok! 


Aki kiáll, kinyittatom a kaput, 
Fehér zászlóval bántatlan mehet! 
Kint marcipán várja és édes sörbet 
S csókos ajkú női tekintetek! 


Puha ágy, asszonyok ölelő karja, 
Mámor és kéj, ital és étel... 
Menjen, aki akar, s ne törődjön 
A haldoklók hörgő seregével! 


Én bent maradok! Aztán imát mondok, 
Elbúcsúzom az élettől szépen, 
Kinyitjuk a kaput, s kirohanunk 
Meghalni hősen, bolondul, kevélyen! 


Széttépnek bennünk e veszett farkasok, 
De közülük is — ötannyi — ottmarad! 

felgyújtják a várat, porba omlik. . . 
De a hitünknek meghalni nem szabad! 


S hitünket csak halálunk menti meg! 
Halálunkból majd legenda támad, 
Hogy örök fénye ezüst fénybe 

Vonja a nehéz éjszakákat! 


Leszünk a fáklya ködszürkített éjjel, 
Bolyongók bíztató reménye, 
Eltévelygőknek útjelzője, 

Új merészek szent merészsége! 


A számító ember őrültnek nevez, 
Mert nem alkuszunk, bár tét az élet... 
Aki akar... az... lépjen félre!.. . 

Nem gyűlöljük meg!... Félre léphet! 


De aki marad, az készüljön hittel 
A véres, kínos, sötét halálra, 
Hogy míg elfolyik pirosló vére, 
Kínjában tán a földet rágja! 


Testét keselyűk karma tépi széjjel, 
De lelke, tette mindörökre él! 

És századok öregje, vénje 

A gyerekeinek majd róla mesél. 


S ha elfelednének?... Az is meglehet! 
Csak a kötelességünket tettük! 
Tudtuk, hogy a halál vár érte, 

De mégis mentünk, tenni mertünk! 


S ez több, mint sörbet, marcipán, 
Puha fehér asszonyi vállak!... 
Aki jön velem, hívő imára! 

Aki marad, most félre állhat! 

És így szólott Zrinyi Miklós! 
Beléhalkultak a tépett várfalak. — 
De egy sem állott az életre félre, 
S ott pusztultak a várfalak alatt! 


Meglátni az igazságot 


Jó volna egyszer 
Meglátni az igazságot, 
Sallangtalan, meztelen! 
De, jaj, látod 

Esendő ember, 

Nem lehet! 


Az igazság láthatatlan, 
Mint a lélek. 

Hogy mégis megérezd, 
Azért kellenek 

A mardosó kétségek! 


Én maradok 


Krúgató darvak 
Ködfelhős égen, 
Alattuk hallgat 
A barnáló réten 
A fázós csönd. 


November. Lassan 
Jő a tél felém. 
Néha hajnalban 

A virágok fején 
Már ezüst dér. 


Hullnak a percek, 
Állok a réten, 

S mint megigézett 
A darvakat nézem 
Fent az égen. 


Szállnak. Vissza 

Egy sem néz. Mennek, 
Gőgösen, mint a 
megcsalódott lelkek 
Le dél felé. 


Már rájuk hajlik 
Az este ködje, 
Hangjuk se hallik, 
Csak szállnak előre. 
Darvak, szálló 


Menekvő lelkek, 

Én el nem megyek, 
Uzenem nektek, 
Olyan tél nem lehet, 
Én maradok! 


Az óriás tölgyet... 


Az óriás tölgyet kitépte 

A vihar. 

Magával sodort egy félerdőnyi 
Tölgyet. 

Ágak recsegtek, törzsek törtek, 
Egy világot látott 

A vaksi ember összedőlni. 
Mindennek vége! 

A kishitű jajong. 

Oda a törzs! Oda a lomb! 
Nem lesz több erdő, 

Büszke sudarak, 

Hogy csodás világról 

Mcecséket zúgjanak! 
Mindent ellep 

Az erdei paré, 

A rothadásé minden, 
A szennyes dúvadé! 
Elfutnak az őzek! 

S a fácánsereg 

A halálról fájó 

Bús dalt pityereg. . . 


Csak az erdész áll 

Hittel a romokon. 
Simogatja a letört ágakat. 
Megkönnyezi 

Az elpusztult rőzsét. 

De szeme máris messze lát. 
Látja új tölgyek új sudarát, 
Új ágakat, új lombot, 
mert a mag, 

A szent mag a kidőlt 

Fák alatt 

Már gyökeret kapott. . . 

S szeméttel, paréval, 
Korhadással szemben 
Megingathatatlan 

És rendíthetetlen 
Kiharcolja a 

Boldog holnapot! 


Ha félni is... 


Már megint fent talált az éjfél. 
Késő van. Aludni kellene. . . 
Lelkemre riogatva csap le 

A sötét kísértő szelleme. 

Az éjszakáim ébren töltöm. 
Rémísztgetem a rémeket. 

— A sötétséggel szemben állni, 
Ez ám a férfi élvezet! — 


Kísértetektől nem szaladni, 
Ha félni is, de harcban állni, 
S a fojtogató nehéz éjben 
Szűz hajnalfényről dallikázni. 


S míg megborzongok, — talán félek? — 
De ég a lámpám, csöpp remény: 

Hogy fényre ébred fáradt lelkem 

Egy tisztább holnap reggelén! 


András komám, én nem megyek! 


András komám, álljunk meg egy szóra. 
Ott a fán túl a lengyel határ. 

Arra künt a csöndes élet vár ránk, 

De erre felé leskel a halál. 


Elvesztettük a legszentebb csatát. 
Vérünkre csikasz csorda áhít, 
Hogy keselyűknek dobja a húsunk 
S kuruc lelkünk álom-csodátt. 


András komám, hát én még sem megyek! 
Engem ott túl nem vár új haza! 

Visszahív a tárogatók, kürtök, 

Jaj, messzehangzott, régi bús szava. 


Fülembe a régi nóta zeng csak, 
Most 1s hallom Rákóczi dalát, 

Nem nyomja el bennem duhaj nóta 
A halottaink hörgő sóhaját. 

Jó pajtások halott szemét látom, — 
Mozdulatlan az égre mered! — 

Itt maradok bujdokolva, árván! 

András komám, hát nem, én nem megyek! 


Leskeljen rám még annyi halál is, 

Ezer kínban elpusztulhatok, 

De ha mennék, nem lehetne nyugtom, 
Úgy érezném, hogy áruló vagyok. 


Meglapulok talán az erdőkben, 
Szalmakazal lesz a vánkosom. 

De én azt a régi harcot mégis 

Csak tovább állom s újra álmodom. 


Bezörgetek néma ablakokon, 
Bekiáltom: Rákóczi halott, 

De él a lelke s én a lázadó 
Rongyos legénye mégis itt vagyok! 


Mert a lelket sír nem fedheté be, 

ÉI a lélek, még ragyog a cél! 

Holtak őrzik, merre jártunk, útunk, 
És nem lepi be soha azt a tél! 


Leszek a síró lelkiismeret. 

Ott szállok a kistanyák felett. 

S megejtem a fehér-álmú lányok, 
Hogy új lázadók születhessenek! 


Megvárom, míg felnőnek mind szépen, 
Lelkükbe a vágyaink lopom. 

S jön egy nap, hogy harca szállok vélük! 
Addig a telet csak átkínlódom! 


S ha hallja, hogy tárogató szólal, 
UJra ragyog a régi kereszt, 


949 


Tudja meg, hogy éhen, szomjan, fázva, 
Es meggyalázva, de én tettem ezt! 


Nevessen ki, kend, hogy nem nyugodtam! 
S lehet kendnek vén bolond vagyok! 

De az Isten megérti, mért tettem! 

Hogy mehettem s én mégis maradok! 


Molnár Maris... 


Molnár Marist hárman szerették: 
Gábor Pál, a kocsmáros fia, 
András Péter, a falu kovácsa 

S Ferenc Jancsi, Péter komája. 


Maris úgy járt köztük, mint lepke, 
Csupa élet, dal és kacagás: 

Hogy azé lesz, mint a nóta mondja, 
Ki a hegyet onnan elhordja. 


S felnézett a Bajkiáltóra: 

— Hordjátok el azt onnan messze, 
Ne bámészkodjék a falu felett, 

Aki elhordja, azé leszek! — 


Gábor Pál öt igával kezdte. 
De bele is unt egy hét alatt. 
András Péter talicskával vitte. 
Két hétig bírta csak a szíve. 


Jancsin már a falu kacagott, — 
Szegény, mint a templom egere, — 
Kék kötényt kötött fel maga elé, 

S úgy hordta a hegyet lefelé. 


Nap égette, de hordta, hordta. 
Szél vagdosta, de hordta, hordta. 

Hordta egész télen, hordta nyáron, 
Hogy két évre rá meg se lásson. 


Maris néha kiment meglesni. 
Ült és nézte a félbolondot. 
Egyre kevesebb a kacagása: 

A hegyet lassan fogyni látta. 


Dörzsölte szemét, jobban lásson, 
De egyre jobban tűnt csak a hegy. 
S egy reggel, az Isten nagy csodája, 
Helyén a hegyet már nem látta. 


Azt hitték, hogy megvakult szegény. 
Váltig mondta, tisztán, jól lát. 
Ferenc Jancsi nyakába kapasztott: 

S diadalt zúgtak a harangok. 


Úgy vezette Jancsi oltárhoz, 

Hogy a gyertyák fényét se látta. 
Négy fia lett és szép három lánya. 
Nem volt könnye, csak áldott álma. 


A rétre járt virágot szedni, 

Tűbe fűzött, fiával játszott; 

De már a nagy hegyet ott nem látta! 
Ha mondták, ott van, fejét rázta. 


A vének szerint megbolondult. 

Az orvos szerint részlet-vakság. 

Hogy mit mondanak, neki egyre megy: 
Hitte és néki nem volt ott a hegy! 


És este, ha a földről Jancsi 

Haza lépdelt, nyakába ugrott. 

Csak hullott a könnye, s úgy csókolta: 
Ki azt a hegyet mind elhordta. 

Az öreg kút 


Szőlőnkben volt egy régi öreg kút, 
Elkorhadt már régen a káva, 

Az oldala is mohosan mállott, 

Tűzre került az ágas, meg az ostorfája. 


Félő volt, hogy beleviháncolunk 

Én s húgom, két bővérű gyerek, 
Nagyapám hát homokkal behányta, 
És simára járta a sárga homokhegyet. 


S én, aki a tátongó mélyétől 

Eladdig egy cseppet sem féltem, 

Kikerültem a betömött kutat, — 

Nagyapám mondta, — két vak lóért rá nem léptem. 


Szentül hittem, hogy a betömött kút 

Valóban ott tátong és rám les, 

S ki gyarló lábbal bús fejére lép, 

Azt széttépi, megvérzi, s abban kemény kárt tesz! 


A kutakat hiába tömik be, 

Nem látni bár, azt hiszik halott, 

De szelleme csak ott lapul alul 

S irgalmatlanul megöli, ki rátaposott. 


Olyan a kút is, mint csak az ember, 
Megölhetik, de él a lélek, 

Mert az feltámad, hiába minden, 

Mert így végezték az Isten s a rendelések. 


Taposson rá ma az egész világ, 

Fedje be föld, korhadjon csontja, 
Egyszer előbb-utóbb életre kél, 

S Jaj annak, aki durván, gyáván letaposta! 

Birkóztam a lehetetlennel 


Ma birkóztam a lehetetlennel, 
Köröttem izzott az aréna, 
Kidőlt szemekkel leste harcunk 
Sápadt emberek nagy karéja. 


Az idő, a bíró sípjelére 

Reám rohant, hogy átöleljen, 
Összeroppantson, mint egy tojáshéjat, 
S győztes arccal a földre verjen. 


Vad, örjöngő dühét reám szórta. 
Tilos fogással gyúrt és kínzott. 
S hiába vártam, a bíró lefújja, 
UJján pergette csak a sípot. 


Belém rúgott, hogy belé jajdultam. 
Háromszor is a földre vágott. 
Kacagva gúnyolt a tenger sok ember, 
Hogy fogása elől kimászok. 


Fölkapott és eldobott erővel, 

Szájam szélén kicsorrant a vér. 
Megráztam megszédült fejem egy percre. 
— Tán kidob a ringből, ha elér. 


Láttam, hogy nagyon lepontoztak, 
Tudtam, már csak tussal győzhetek. 
Összeszedtem minden maradék erőmet... 
S a bíró a szőnyegre csöngetett. . . 


Letérdeltem. Akkor reám ugrott, 

Egy pillanat... s én: nagyot húztam! 
És ziháló mellel, véreres szemmel, — 
Mint a villám, — reá gurultam. 

Betörtem vadul hirtelen hídját, 
A tömeg felállva bíztatott! 
Fél-válla már a szőnyeget érte. . . 
— Nem én leszek, aki kikapott! . . — 


A bíró, sípját szájába vette. 
Mellénk térdelt, hogy jobban lásson. .. 
— Egy óriás hangzavar az aréna!... 
S akkor félbe szakadt az álom... — 


Felébredtem. Szemembe tűz a nap. 
Csupa izzadtság egész testem. 

De fülemben még a bíró sípja cseng: 
Verve maradt a lehetetlen! 


Kis patak 


Kis patak, 
Ott szalad 
A porba-fúló falu alatt. 


Kiszáradt, 
Egy vékony 
Apró erecske csordogál csak. 


Fenekén, 
Gyerekek 
Kergetőznek medrében hetykén. 


És fával 

Dobálják 

Tele, és kővel. Száraz lábbal 
Átkelnek 


Gúnyosan 
Benne a túlsó partra. Nevet 

Rajta az 
Eg, a hold, 
A nap, a fény, az árnyék, a gaz, 


A buták, 
A dőrék, 
A hetykék, a tunyák, a kutyák, 


Mert senki 
Most, semmi, 
S jól esik a gyengén nevetni. 


De erős 
Pedig, mert 
Ha ezer kis patak egy esős 


Szép napon 
Felduzzad, 
S megindul, amihez egy nagyon 


Is gyenge 
Lenne, már 
Ezer folyammá szélesedve, 


Kiárad 
S elönti 
A mocskolódó, gúnyos tájat, 


Atcsap a 
Hullám a 
Parton, At... s zúgva, rohanva 


Száz falut, 


Száz várost, 
Vetést elönt. S jaj, neked hazug 

Csút világ, 
Mocskolódó 
Ember-sereg! Mert szakad a gát, 


A töltés 
Rom, kemény 
Bosszúra száguld az erős és 


Vad folyam, 
A patak 
Fájó szégyene miatt. Rohan 


Legázol, 
Letipor, 
Mindent, amit elér s leszámol 


Magával 
A rossz-csont 
Kölykekkel, szemtelen hadával. 


S befúlnak 
A puffadt 
Gőgösek és az elvadultak, 


A restek, 
Piszkosak, 
A kukacok, pondrók, a tetvek 


Sodrába 
Hullanak a 
Bűnösök megtorló nyomába; 


Ki bárhol 


Kigúnyolt 
Egy kis patakot. Jön s leszámol 

Le, azért 
Az apró 
Lenézett, kigúnyolt patakért! 


Őrült csata... 


Unottan tiktakol 

Az órám a falon. 

Késő van, hallgatom. 
Kábult agyamban 
Lassan dörgéssé 
Nőnek az ütések. 

— A végzet 

S a remények 

Vívnak őrült csatát 
Bennem. 

A végzet támad, 
Pergőtüze sápadt 
Reményeim 
Futóárkára hull. 

És áll a harc irgalmatlanul. 
— Ha kidől egy remény, 
— Könny villan érte 
Szemem szegletén, — 
Új rohan elő. 

A végzet fokozza 
Ostromát. 

De a remények 
Harcolnak tovább. 
Még egy lépést nem 
Adtak fel. Érzem, 
Nem is fognak. 

S mögöttük új 
Erősítésekkel 

Érkezik harcba 

A dalos kedvű holnap! 

ÉI a Nemzet! 


Nemzet és Nép. Bolond nagy szavak! 
Összecseréljük a fogalmakat! 

Ha jó a sorsunk — a Nemzet boldog! — 

Ha nehéz az életünk — nyomorog a Nép! — 
Tisztánlátásunk hályogos szemére 

Felrakjuk az Én szemüvegét. 


De ne hidd! Az élet vígan megy tovább, 
Ha milliókat el is sodor a végzet. 

De él a Nemzet és él a Nép, 

Ha bennünket itt kint el is temetnének! 


Jöjj közelebb, édes kisfiam! 


Jöjj közelebb, édes kisfiam! 

Úlj le mellém, hely van itt elég. 
Hoztam néked, bús szívemben égnek, 
Ezer érett, csillogó mesét. 


Ne remegj, nem bántalak, fiam! 

El ne hidd, amit a vád mesél, 
Szívemben csak szeretet van s álom, 
Tiszta hit, mely csillogón fehér. 


Én, ki jó volt, nem bántom soha. 

Mind, ki fajtám, szívből átfogom, 
Még a rongyhoz is van jó szavam. 
Áruló? Azt holtig átkozom. 


Úlj csak szépen itt a térdemen. 
Szálljanak a rímek, mondatok. 
Hogyha néha átok zúg a számon, 
Mégis álmok lovagja vagyok. 

Volt egy ország, áldott és csodás. 
Azt mondták, az Urnak földje ez, 
Kék hegyekkel rámázott mezők, 
Száz patakja vígan csörgedez. 


Egyszer lám kigyúlt körül az ég, 

Az Úr küldött rá szenvedéseket, 

Szent határa füstben, lángban ég, 
Jégfelhők a békés táj felett. 


Harcra keltek, ifjak, öregek, 
Mind, ki győzte, dorongot fogott, 
Névtelenként hulltak el a harcban, 
Kiknek arcán öröm ragyogott. 


Harcra keltek hittel és vakon. 
Folyt a vér, mint megáradt patak. 
Testvér testén folyt a vad csata. 

S élve egyre mind kevesb maradt. 


Bomba, gránát tépte szerteszét, 
Ott feküdt tábornok és baka. 

S ráborult a békés, csöndes tájra 
Csillagtalan sötét éjszaka. 


Isten nézte féktelen csatájuk. 
Nem volt még íly véres küzdelem. 
Elhullt száz, száz új lépett helyére, 
Élet ízére már reménytelen. 


Arany-tollal kis-angyalkák írták 
Fent a harcok szent történetét. 
Százezrek hű vére nem tarthatta 
Fel már egy kis nép bús végzetét. 


Szörnyű harcon győztes lett az Ármány. 
Megfutott, ki életben maradt. 

S üszkös romként füstölgött mögöttük 
Szép Hazánk s a kormos romfalak. 


Mit, fiam? Hogy büszkék voltak végig 
Harcaikra? — Nem, nem, gyermekem! 
Megtagadták, mint harcoltak hősen, 
Árulókként, csúnyán, becstelen. 


Azt 1s üldözték, ki büszkén állta, 
Szemükbe vágta, ott harcoltam én! 
Sárban kúszó kukacként lapultak 
Távol erdők bűzlő rejtekén. 


Leköpték a régi fegyvert, zászlót, 
Megtagadtak bajtárst és vezért. 
Feladták a saját vérük, hogyha 
Árulásuk egy korty bort megért. 


Marták, rugták, elárulták egymást, 
Árú lett a hit s a becsület. 
Sátánként a tisztességük rágta 
Köztük járó csorda-rémület. 


Hogy borús a történet, fiam? 

Jaj, fiacskám, kissé könnyes ez. 

Ne nézd, hogy a meggyűrött szememből 
Fájdalomnak könnye csörgezed. 


Akadtak, kik nem pusztultak el. 
Nem tagadtak multat és jövőt. 
Lapulótól lapulóig mentek, 

S szaggatták a ránk terült ködöt. 


Lassan, lassan egyre többen lettek, 
Itt egy, ott egy, ott kétszáz, ezer... 
S vérfagyasztó sötét éjszakában 
Kérdő hangra testvér-hang felel. 

Jöttek, kik még nem pusztultak el, 
Nem égtek ki rettentő csatán, 

S kiknek ajkán szent a szó ma is még: 
Édes, véres, szenvedő Hazám! 


Nem riogat, tán karóba húznak. 
Hitem, vágyam ma sem eladó. 
Váró füllel hallgatták az éjben, 
Mikor zúg fel csatariadó. 


S majd az éjből új merészség támad. 
Megindul a véres nagy csata. 
Vesszek én, vagy más, akár a többi, 
De él a Faj, Család és Haza! 


Értetek folyik a küzdelem majd 
Angyal arcú kis magyar gyerek, 
Vidd, fiam, a kis kezedben szépen 


Erted vérző, fájó szívemet. 


Mondd el szerte, hogy csodára hívok 
Mindenkit, kiben él még a hit. 

Mert miránk vár, hogy valóra váltsuk 
Halott hősök féltett álmait. 


Szabad Haza! Ez legyen a cél ma! 
Szívemben az akarat ragyog. 

Keresd meg, hogy vannak-e az éjben 
Valahol még ijedt magyarok. 


Mondd meg nékik, szidjanak csak engem, 
Jöjjenek, a Hortobágy dalol. 

Bennünk hív, kik tévelygőn, esetten 
Megtagadtuk itt kint valahol. 


Mondd meg nékik, mindenért bocsánat. 
Rongy is lett?! Szólít a küzdelem. 

Istent-hívó, félelmes csatára, 
Rajta! Népem, ki harcol velem?! 


Eridj fiam, van még bácsi, néni, 
Néked majd tán elhiszik szavam. 

S új csodát tesz ezrek áldott lelke, 
Mit megtenni nem tudtam magam. 


Nem mese volt, amiket elmondtam?! 
Igazad van. Nézed szemem ragyog. 
Majd meglátod, megértik mesédet 
Itt-ott még a szenvedő nagyok. 


Ártatlan szíved tán hitre lel még. 
Tiszte lelked még csodát tehet. . . 
Indulj újabb hős meséket írni 
Fáradt vénnek kis magyar gyerek! 


Hinni! Hinni! 


Hinni, hinni, hinni 

és a zászlót 

lopva, titokban, 

de tovább vinni. . . vinni... vinni! 


Ha az Isten megáld, 


Vagyok rég por ősök 
furcsa folytatása: 
elfeledett álmok 
újraálmodása: 


Rég elhangzott dalok 
visszaéneklője: 
kigúnyolt szépségek, 
rendelések őre: 

Rég halott istenek 
fölkent harcos papja: 
kiszáradt virágok 
csíragazdag magja: 


Fű benőtte romok 
újra álmodója: 
bús téli világnak 
tavaszthozó gólya: 


Ronggyá tépett zászlók 
fennem szálló sasa: 
csodaszarvast űzők 
ábrándos magzatja: 


Megkopott legendák 
beteljesítője. . . 

Ha az Isten megáld, 
akadok hívőkre! 


Üzenet 


Rommá-bombázott házak között jártam, 
rámvicsorogtak a meztelen falak, 
foghíjjas tetők, a tépett gerendák, 

s üvegcserépről a napsugarak. 


Munkáskezeknek hosszú, nehéz harca 
álmodta kőbe, téglába és fába, 

s most belehulltak: szoba, szekrény, asztal, 
s féltett kis műhely az utca porába. 


Egy tisztaszemű gyereklány meséli: 

itt álltam én, ott anyám és apám, 

és ott feküdt, - egy bomba tépte szét -, 
meggörnyedt hátú, őszes nagyanyám. 

A kerítésen katonasapka, 

gazdáját darabokban szedték össze, 
neki már a magasabb rangot 

fent az égben adják mindörökre. 


Lázadó szemem az égre emelem, 
fent kék az ég, ragyog a nap, 
Uram, hát hogyan tűrhetsz ilyen 
borzalmakat, a kék egek alatt?! 


Uram, könyörgöm, torold meg őket, 
mert ha gyilkos kedvem nem csitul, 
mi ütünk vissza olyan véres kézzel, 
hogy ördögöd is mind belépirul. 


Ismét rombadőlt házak között jártam, 
a romokon zsidóhad piszmogott, 
véreres szemükben nem titkolt öröm, 
vigan nevettek ... ők most boldogok. 


Mit nekik a széttépett gyerek, 

a honvéd vére, az istenadta nép. 
Egykedvű arcal dolgoznak, s unottan 
néznek a romon-halmon szerteszét. 


A Sátán népe, poklok söpredéke, 

s nekem ökölbe szorul két kezem! 
Van itt e földön egy jó régi mondás, 
ha ezt citálom, tán nem vétkezem. 


Kacagjatok csak diadalmas képpel, 
míg mi konok hittel temetgetünk, 
kiáltó hangon esküszöm: kitartás, 


utoljára mégis mi nevetünk!... 


HARC, 1944. november 18. 

ÁLDÁS! BÉKE! 
HÚGOMASSZONY! 


VERSEK 
1958 


Aldás! Béke! Húgomasszony! 


Áldás! Béke! Húgomasszony! 
Hallom, hogy az éjjel 

Sákok népe gazdagabb lett 
Egy kis csemetével. 


Szomorú, hogy istállóban 
Szakadt rá az este, 

Sákok népét Ata-Ienünk 
Nagyon megkereste. 


Én magam is véred vagyok, 
Szolga itt e házban, 

Eljöttem, hogy kis porontyod 
Elsők között lássam. 


Megkéstem bár, a pásztorok 
Előttem itt jártak, 

Hadd kívánjak sok szerencsét 
Ennek a családnak. 


Áldás legyen kisfiadon, 
Áldás legyen rajtad, 

Legyen néktek boldogság és 
Öröm ez a magzat! 


Aranyozza napjaitok, 
Nevelgesse nagyra 
Csöndben alvó kicsi testét 
Anyja óvó karja. 


Mutassad már! Öreg Ond-úr, 
A zsidónál pásztor, 
Reggeltájban könnyes szemmel 
Beszélt e csodáról. 

Azt mondta, hogy születését 
Csillag jelentette, 

Ősi jóslat szerint hát a 
Szabadítónk lenne. 


Jaj, de édes, kicsi keze, 

Milyen kicsi lába, 

Csak hogy öreg, könnyes szemem 
Mosolygását látta. 


Van egy öreg, kopott bundám, 
Hull a szőr is róla, 

Elhoztam, hogy legyen egy jó 
Meleg takarója. 


Nincs egyebem, egy kis túrót, 
Egy kis tejfölt hoztam, 
Fogyassza el, húgomasszony, 
Egészséggel nyomban. 


Addig én majd totojgatom, 
Mintha enyém volna, 
Adja ide, édes lelkem, 


Szuvas vén karomba. 


Hogy idejött, nem is sírt fel. 
Hogy nevet a szentem! 

Azt mondja, hogy: Sákok népe 
Szebb jövőd jelentem. 


Ő lesz bíz a szabadítónk, 
Ő az, akit várunk, 

Hogy segítsen, Ata-Ienhez 
Szent szavú tolmácsunk. 


Szegény fiam, ha te tudnád, 
Mi sors vár még arra, 

Aki itt e földön ma az 
Igazat akarja! 


Megszülettél, Ienünk küldött. 
Legyen érte áldott: 

Váltsd meg ezt a bűnben úszó 
Megrothadt világot. 


Legyen lelked világosság, 
Szavad bátran zengjen, 

A Te szódra vár ma minden 
Földön és a mennyben. 


Dicsőség a nagy Ős-Tennek, 
Hogy elküldött végre, 
Sákok népe s minden népek 
Örök dicsősége. 


Kis szemükben 


A gyerek, gyerek a Hortobágyon, 

A Tiszántúlon, a Havasokban, 

A Rajnán túl, a Rajnán innen: 

mert kis szemükben ott ragyog még 
az égi kék s a boldog Isten! 


Ha nálunk született volna 


Népszámlálás volt Betlehemben, — 

így szól a Karácsony története —, 

s akkor született meg egy roskadt istállóban 
az Úr egy Fia, Mária gyereke. 


Nem volt, ki szállást adjon nekik. 
Barmok lehelték rá a meleget. 

Nem volt egy pólyája, egyetlen takarója. 
Meséli a monda... Mert: ott született! 

De Cegléden, vagy Kecskeméten, 
a Hortobágyon született volna, 

az első Karácsony igaz történetéről 
így szólna ma a bibliai monda: 


Rozál épp az udvart seperte. 

János meg a jószágnak almozott. 

A kis Péterke az öreg kandúrral játszott. 
A puli... az meg hátul kalandozott. 


Akkor ért a ház elé József. 

Jó tejszagot lehelt a méla csönd. 
Mária fáradtan alig vonszolta magát. 
S a kerítésen át József béköszönt. 


Rozál fogadta hangos szóval. 

— Mi szél sodora erre kenteket? — 

— Törvénybe mennék. De beteg lett az asszony, 
s pihenni kéne, mert ránk esteledett. 


Kerestünk födélt a korcsmában, 

de szállást a bérlője nem adott. 

Hej, pedig az asszony utolsóban van már. 
De hiába! Nincs pénz, mert szegény vagyok! 


Egy istálló is elég lenne, 

csak tető legyen már a fejünk felett. . . — 
Rozál a seprűjét a falnak támasztotta. 
Bodri a kiskapuig settenkedett. 


— "Takarodsz vissza, beste lelke! 

Kerüljenek csak kentek bentébb! 

Talán egy ágy az csak akad majd még a háznál... 
Hogy elfáradt, szegény, eszem a lelkét! — 


Szélesre tárta a kiskaput. 
Mária arca mint viasz: sápadt. 

— Ne ugass már, Bodri! — Hát nem látod, hogy vendég?! 
Eredj csak, Péterke, s szólj az apádnak! 


Jöjjön csak, lelkem, segítek én... 

Támaszkodjék rám!... Óvatost lépjen!.... 

Úgy-úgy, lelkem!. .. Kend meg csukja be csak a kaput! 
De siessen, oszt maga is segéljen! .. . 


János is sebten előkerült, 

kemény keze még a villát fogja. 

— Utasok... Nincsen szállásuk... S beteg az asszony... 
Behívtam őket! ... — Már mért ne tetted volna?! — 


— Az asszonynak vess tiszta ágyat. 

Az ember meg a lócán elalhat. 

És valami enni is akad tán a háznál... 
Péter, egy kis borért, fiam, szaladj csak! — 


A Bodri is odasündörgött. 

Péter a butykossal máris kocog. 

S ameddig az asszony megvetette az ágyat, 
János kolbászt s egy köcsög tejet hozott. 


Máriát már fájdalom rázta. 

A párnák között csöndesen feküdt. 

S amíg az asszony terít, megnyugodva látta, 
hogy János a szobába éppen betűt. 


A kemencében lángolt a tűz, 

Rozál az ágynál csendesen állt ott. 

És lelkükre a tiszta ágy friss párna-szaga, 
mint a békesség, szelíden leszállott. . . 


Kint az égen holdfény ragyogott. 

Házra, tájra ezüst himport hintett. 

S még nem volt éjfél, mikor a meleg szobában, 
ím, megszületett a régen várt kisded. 

A szomszédságból akadt bölcső. 

Nagy Andráséktól csipkés kis paplan. 

S négy-öt asszony zsibongott a szomszéd szobában 
a kis teknő körül szép köralakban. 


— Jaj, de szép fiú!... Nézd, csak, apjuk! — 
UJjongot Rozál, míg óva mosta... 

És ígyen született meg az isteni Gyermek... 
már hogyha nálunk születhetett volna! 


Didergő kisded 


Krisztus, 

barmok között didergő kisded, 
sorsod milliók sorsa, 

a szegényeké, kik úgy 

születnek — mindegy, 

hol, Európában, vagy máshol —, 
hogy senkit sem érdekel, 

mi lesz velük, meghalnak-e, 

. . akikre rá sem néz 

az emberi szeretet, 

s akikre, hogy meg ne fagyjanak, 
igában majd hogy meg nem szakadt 
barmok lehelnek nyirkos meleget! 


Örök titok 


Az Istent nem tudom megmérni, 
nincsen reá mértékegység. 


Ember felmérni képtelen. 
Örök titok marad előtted, 


mint a számtanban a: 


VÉGTELEN! 

Viharzik 


Kint viharzik, 

Óriási kórusként 

zeng a vidék. 

A hegedűsök vonója 
felvillan néha. Azt hinnéd, 
villám, pedig csak fény 
szalad át a gyantás húron. 
Az úton 

kopott kereszt áll. 
Fájdalmas arca 

most szelíden mosolyog. 
Rozsdás bádogkarja 
földöntúli fényben 
lendülni látszik, 

úgy vezényli az örök atya 
eget-földetrázó 

szent szimfóniátt! 


Uram, a kezed 


Uram, a kezed egyre érzem, 
hol megnyugtat, hol fájlalom: 
hol a szívemen, 

hol a vállamon. 


Mindig új nap támad! 


Égi jelként fénylik a nap 
a köd felett, 

szabad hazából 

bíztató üzenet! 


Hogy hiába ködök, 
búsító árnyak, 

a sötétség fölött 
mindég új nap támad! 

S ha megvirrad a nap, 

ködnek, sötétnek egyként leáldoz, 
mert betlehemi 

fényes csillagként 

elvezet az örök 

igazság újszülött fiához!... 


Holnap Karácsony 


Holnap Karácsony. 
1937 éve Betlehemben 
egy glóriás asszony 
barmok között 
kivetetten 

fájdalmas szent 
asszonyi harcon 

életet adott 

az isteni Vágynak... 


Szegényes jászlakban 


cselekszi az Ur 
a legnagyobb csodákat! 


Csak a gőgös szív... 


Isten: 
benne van fűben, fában, 
fémben, 


az anyánk szemében, 
az apánk szavában, 

a színekben, 

az illatban... 


csak a gőgös szív, 
az a lakatlan! 

Egyszer e napon 


Karácsony: 

a szeretet ünnepe: 

. . Ma talán embert sem ölnek, 
a rabok is halkabban hörögnek, 
a zsarnok láncán, 

maga a sátán 

is kissé remeg. . . 

Pszt!... Csend!... Emberek. . . 
Karácsony! 

Egyszer e napon született, 

ma agonizál: a Szeretet! 


Hej, hogyha 


Ki rombolást vetett, 
gyűlöletet arat, 

a rombolásból csak 
átok és bűn fakad. 


Hej, hogyha mindenki 
szeretetet vetne, 

a könny és a bánat csak 
mutatóban lenne. 


Csak mese mesélné, 
hogy bűn is volt, átok, 
bitófa és börtön, 
rácsok és korbácsok. 


S a gyerek sem hinné, 
loptunk, csaltunk, öltünk... 
S maga az Isten is 

itt élne közöttünk! 

Szenvedés — Szeretet 


A szenvedés az ajtó, 
mely a jósághoz vezet: 
az Istenhez 

a szeretet. 


Az élet örök! 


Nincsen Halál! Az élet örök! 
Folytatódik a felhők fölött. 


Hogy s miként, csak az Isten tudja, 
De tudni már csak az Ő jussa! 


Göncöl apó 


Göncöl apó gazdasága, 
Fent az égben nincs is párja, 
Tíz pár lova, húsz pár ökre, 
Virágszőnyeg legelője. 


Olyan tiszta a vetése, 

Péter Bá is megdicsérte. 

Az pedig már nagy szó, lelkem, 
Mert vetés, az van a mennyben. 


Olyan szára a búzának, 
Amilyent csak angyal láthat. 
Olyan feje, ha beérik, 
Három falu kilenc évig 


Élhetne csak lángos liszten, 
Ha kiőrletné az Isten. — 
De ami a szeme fénye, 
Nem adná egy vaklóért se, 

EI is büszkélkedik vele: 
Maga faragta szekere. — 
Fáját maga válogatta, 
Hét évig barkácsolt rajta. 


Olyan is lett utoljára, 
Nem akad az égen párja. 
Csupa tulipán a rúdja, 

S még a lőcsökre is futja. 


Csupa merő faragás a 

Bak is meg a saroglyája. 
Göncöl apó felesége 

A sok díszt még megtetézte. 


Az urának, ahogy illett, 
Tulipános szép szűrt hímzet. 
S minden nyári vasárnapon 
Abban feszít fenn a bakon. — 


Elterjedt a híre messze! 

Fel az, bíz" a magas mennybe. 
S egyik napon Péter bátya 
Beállított a tanyára: 


Aggyonisten — Fogadj Isten. 
Foglaljék mán helyet itten. — 
Szabadkozik Péter szörnyen: 
Köszönöm, nem azé gyöttem. — 
Ritka vendég kelmed nálunk, 

Ne vigye el mán az álmunk, 
Akármilyen sürgős dóga, 

Üjjék le egy pohár borra! — 


Úgy is történt s nemsokára 

A második korsó járta. 

— Nem rossz bor! — Hát nálunk termett. — 
No de kérdezze már kelmed, 

Hogy hát mért is jöttem volna, — 
Azét gyött kend, hogy elmondja. 

S ha megmongya, hogy mié? gyütt, 
Iszunk egyet s elintézzük. — 


No de hogyhát hozzákezdjek, 
Gyüttem, hogy megkérjem kendet. 
Tuggya, az Úr minden héten 
Kikocsizik itt az égen. 


Mihály megy az Úrral vele, 

S tegnap eltört a szekere. 

Nem lesz készen, ahogy nézem, 
Legföljebb a jövő héten, 


De az Úrnak az estére 

Ki kéne menni az égre! 

S a kend szép új szekerével, 
Szomszéd úr, nem vihetné el? — 


Göncöl apó a nagy szóra 
Telt poharát felhajtotta. 

S a nagy megtiszteltetéstől 
Fölemelkedett a székről. — 


— Honne adnám, ennyit tudhat, 
Ha ez megfelel az Úrnak, 

Ha kell, akár kilenc hétre! 
Küldje csak le Mihályt érte, 


Odaaggyuk, ugye, asszony? — 
Maga kéne, szomszéd, hajtson! 
Magáé az, kend a gazda, 

Úgy illik az, hogy kend hajtsa! 


Szóval, szomszéd, hogy megértse, 
Jöjjön az Urért estére! 

No de ideje, hogy menjek, 
Estére oszt várjuk kendet! 


Egyszer majd oszt meghálálom! 
Isten áldása a házon! — 
Köszönjük a bizalmukat 

S tiszteltetjük fönt az Urat. 


Igyekezem, hogy felérjek, 

S köszönjük a tisztességet. 
Pattanj, anyjuk, mint a tűzön, 
S tisztítsd ki a cifra szűröm. 


A csizmám is el ne felejtsd, 

Én meg hozom a két dercst. 

Vagy a két fekete kanca? 

Méket kéne, szólj mán, annya!? — 


Méket, hát ez férfi dóga, 

A két fehér nem szebb vóna? — 
S Göncöl apó szürkületre 

Fel is hajtott a mennyekbe, 


Röpült a két fehér táltos 
Egyenest az Úr házához! 
A ház előtt nagy akácfa, 
Az Úr már alatta várta. 


Külön ülés... nem akarta. 
Odaült az Úr a bakra. — 
Húzódjék csak arrébb, kelmed, 
Már csak itt ülök kend mellett. 


S hogyha kegyelmed már fáradt, 
Átveszem a gyeplőszárat. — 
Kisereglett a ház népe, 

A szekeret leste, nézte. — 

Úgy hajtson át kend az égen, 
Pirkadásig haza érjen! — 
Péter apó oktatgatta, 

Göncöl végignézett rajta: — 


Jó tanács, az mindig kellő! 

Göncöl kezében a gyeplő, 

Szomszéd, nyugton mindent bízz rám! 
Gyia, Szellő! Gyia, Villám! — 


És a szekér, mintha szállna, 
Kigördült az éjszakába. 
Mihály szekere rég készen, 
De azóta át az égen 


Göncöl apó szekerével 
Szekerezik az Úr éjjel. 
Göncöl hajt nagy hallgatagon 
S mellette az Úr a bakon. 


Aki a halaknak prédikált 


Ott állott az ezüstös tó partján, 
Assisire az alkony szitált. 

Előtte a halak ezre úszott, 

S a furcsa férfi — halaknak prédikált! 


Fején-vállán vadgalambok ültek. 
Körülötte őzek álltak csendben. 

S szólt a szó a mennybéli Atyáról, 
Halkan, szelíden, lágyan, esetten. 


Őzek szemében szeretet fénylett. 
Halak szemében szelíd hallgatás. 
Vadgalambok szélszárnya sem rezzen. 
S a táj fölött kéklett egy szent varázs. 

Három paraszt lépkedett az úton, 
Elnyúzottan, unottan, hidegen. 
Gúnyos mosollyal kiköp az egyik, 
S csak prédikál a furcsa idegen... 


— Ferencre megint rájött a bóna. 
A halaknak az Istenről mesél. 


Hagyjátok, hátha abból is megél! — 


Nagyot nevettek a vén cimborán. 
Léptük halkan eltrappolt a csendbe. 

De Ferenc csak állt, szólt és prédikált... 
S csillagpalástot szőtt rá az este 


Sötét lett, hogy hazafelé indult. 
Szent vágyódással lesték a halak. 
Jánosbogár jelezte az útját, 

S mögötte egy-egy őz el-elmaradt. . . 


Mint baldachin felette fehéren 
A vadgalambok nagy serege szállt. 


S Isten mosolygott rája szeliden, 
Ki Assisiben halaknak prédikált. . . 


Az űzöttek 


Kiket az Isten álmokkal vert meg, 
űzöttek lesznek, s később szentek. 


Kiket Isten jósággal áldott, 
Sosem váltják meg a világot. 


Lesznek bíró, báró, bankár, herceg, 
kiknek holtan szobrot emelnek. 

Az űzöttek, a szentek az élet 
s Isten szívében tovább élnek. 


Végítélet 


Földindulás lesz. Megremeg a föld. 
Lehull a csillagok miriádja. 

Lángba borulnak városok, falvak, 
Milliók a lángokba halnak: 

S akkor felzeng az ég trombitája. 


Az égvilágot megrázza a hang. 
Ijedt arccal megremeg a Végzet. 
Sátán és Bűn holtan esnek össze, 
Elporlad a gyűlőlet ökle. 

És elkövetkezik a végítélet! 


Medrükből a tengerek kicsapnak. 
A mélybe hullnak a havas hegyek. 
És amíg a föld rettegni tanul, 
Megjelenik a földön az Úr, 

Ítélni élők és halottak felett. 


Felszakadnak a besüppedt sírok. 
Mártírok, holtak életre kelnek. 

Száz gőgös herceg rongyokban lépked, 
Tépett koldusok, hajszolt népek 
Aranyos ruhában menetelnek. 


Fegyvertépett sebek begyógyulnak. 
Újra dobognak az átlőtt szívek. 
Kitépett nyelvek újra beszélnek, 
Felakasztottak újra élnek, 

És felelnie kell mindenkinek! 


Az Isten arany trónusára ül. 


Míg fölötte a Szentlélek lebeg. 
Es Jézus az Atya jobbjára áll, 

Lábához kuporog a Halál, 
S az örök élet áll háta megett! 


Az Igazság az Úr elé járul. 
Mindenki elvonul a trón előtt, 

S míg az Igazság senkit sem kímél, 
Szavára az Úr halkan ítél, 

Megítél minden előtte menőt. 


Vádlókká lesznek a néma kövek, 
Akasztófák, papír, tinta, fegyver, 
Szögesdrót, kancsuka, korbács, törvény, 
S a földnek mindegy szülöttén 

Által lát az Isten tiszta szemmel. 


Aljas hatalmast nem véd a törvény. 
Hamis papot az oltárok lángja, 
Gyilkost a kardja, urát a szolga, 
Rimát a teste és mosolya, 

A gazdagot az arany-iszákja. 


Mert felelni kell a gaztettekért. 

A megölt szépért, igazért, jóért! 

S hiába járna kenetes arccal, 

Az Igazság, a megölt angyal 
megmutat bírót, börtönőrt, hóhért! 


Két angyal tartja a napot fénynek. 
A tele hold az Úr lábához hull. 
A Tejút keskeny az elmenőknek, 
Göncöl szekér viszi a nőket, 

A végtelen menet szótlan vonul. 


Az igazak a jók jobbra kerülnek. 
A bűnösök, gazok balra állnak. 
S az igazak maradnak az Úrnak, 
a gonoszok pokolra jutnak: 

A kezük remeg s az arcuk sápad. 

S lesz sírás, fogak csikorgatása, 
Bűnösökkel a Halál elvonul. 

S az Igazakkal, kik jobbról állnak, 
Örök szépségnek s boldogságnak 
Mindörökre együtt marad az Úr! 


Furcsa játék csak az élet 


Furcsa játék csak az élet, 

Tét a lelked, tét a véred, 

Tét a könnyed, tét az álmod. 
Megrakjuk a Boldogságot, 
Hírnevet és Dicsőséget, 
Kényelmet és öröklétet. 

Én is raktam, tét a lelkem, 

Én a szeretetre tettem. 

Alig fogadták egy páran, 
Utolsónak indult, láttam. 
Most is utolsónak vágtat. 
Vesztettem hát?..., ne félj, várj csak, 
Bíztatgatom magam halkan, 
Majd feljön a nagy kanyarban. 
Az Isten is rá tett, láttam, 

Ott néz le a napsugárban. 

Ott fut már az egyenesben: 
Nyert az Úr, és én is nyertem. 


Isten-írta könyv... 


Isten-írta könyv az élet, 
Minden napra új történet. 
Akár tetszik, akár bánod, 
Mindennapi olvasmányod. — 
Kiolvasod, s akkor látszik, 

Az utolsó lap hiányzik. 

Nem tudod hát sose élve, 

Mi az élet-könyve vége. — 

Holt merevség szempilládon, 
Rád szakad az örök álom. 

S akkor megbékélten, holtan 
Tudod meg, a vége hogy van. — 
Az utolsó írott lapot 

A kezedbe akkor kapod. 

Az Úr maga adja neked, 

S azon van az ítéleted. 


Örök kálvária 


Az élet örök kálvária. 

A fájdalmak hegyén 

egyre feljebb megyünk, 

talán, hogy a halál percében 

az Úristenhez közelebb legyünk. 


Milyen kicsi vagyok! 


Mennél magasabbra jutok, 
annál messzebb látok, 
szememben annál nagyobb 
távlat ragyog, 

hogy annál jobban felzokogjak: 
Uram, jaj, milyen kicsi vagyok! 


Kint halkan hulldogál a hó 


Kint halkan hulldogál a hó. 


Kint volna játszani ma jó. 


Elkapni vígan röptiben 
minden csilla kis hószemet, 
s összerakni játékos kedvvel 
az egekig egy nagy hóhegyet. 

S fölmenni rajt a mennyekig. — 

Nézd, léptünk nyomot sem hagyott! — 
S bekocogni: Hé, Péter bácsi! 
Szerencsés boldog jónapot! .. 


Ne szidjon kend, hogy itt zavargunk, 
de kend segíthet rajta csak: 

a Boldogság fehér csikója 

az istállónkból elszaladt. . . 


Kerestük már mi össze-vissza, 
de nem találtuk. Elbújott. 

S én abba a sötét bozótba 
utána járni nem tudok! 


De kend itt fönt a mennyországból 
lenézhet, hátha látja tán... 
Kukkintson ki, Péter bácsi, 

a mennyek gyémánt ablakán... 


Nagyot szívott cseréppipáján. . . — 
Hát jól van, öcskös, megteszem, 

a muskátlis égi ablakokból 

a földet szemügyre veszem. — 


Kereste is szegény öreg, 

de nem találta ő se meg, 
mert az egyik huncut angyal 
eldugta a pápaszemet! 


Pörölt is, hogy: , Rendetlen kölykök, 
elsinkófálták: s már rossz az ablak, 
Homályos, öcskös, s rosszul látok. 
De cserben azért mégsem hagylak! 


Ballagj ki csak az istállónkba, 
van ott csikó, vagy száz darab! 

— Én neveltem egytől-egyig! 
Válassz ki egyet jómagad. 


Pattanj rá és repülj vele... ,, 

Így is történt... S most itt vagyok, 
De ez a csikó is elkóborgott, 
magamra ez is itt hagyott... 


Lapulok hát a hóesésben, 

hogy — jaj — ha Péter bá lelát, 
pápaszemét már megtalálta, 

s keresi rajtam a lovát... 


Meg ne lásson, meg ne lásson, 
Szégyenszemre ne alázzon!... 

De mit tegyek!?... Elment a ló!... 
Kint halkan hulldogál a hó... 


Valaki figyel 


Éj van. Valahol messze 

a hortobágyi réten 

alszik a nyáj is, 

a délibáb is, 

csak a pásztortűz körül 

ül valaki a suba-szélén. 
Tilinkózik. S az éjbe bámul. 
. ..A halkan síró panaszszóra 
az egek csillagos ajtója 
halkan most sarkig kitárul. 
Az ajtóban valaki áll. 

Nem látszik, csak halvány árnya. 


Az Úr figyel, 
lehúnyt szemekkel, 


a törten síró muzsikára! 

Kitől? 


Kitől kapja a virág illatát? 
Hisz szagtalan a föld, a rög, 
a napsugár, a szél s eső, 

s az ég a szirmai fölött! . . 


A kis virág mégis illatos, 
mint ahogy a lélek, 


a mesétlen hétköznapokból 
szövi magának a legszebb mennybéli meséket! 


Az álmom... 


Hold borong a téli tájon. 
Keresi a hűtlen álmom. 


Órák óta fekszem csendben. 
Még csak el sem szenderedtem. 


Néztem ki az éjbe messze. 
Nem jött álom két szememre. 


Elsírtam a tele holdnak: 
Vajjon, merre kóborolhat? 


Kérdeztem, hogy talán látta? 
Rám nézett s a fejét rázta. 


Nem látta. De ne aggódjam, 
Utánanéz, merre s hol van. 


Jávorfából ácsolt szánon 
Elhajtott az ezüst tájon. 


Szállt a szánja. Paripája 
Lehelete köd a tájra. 

Táltosának dús sörénye 
Holdsugár a ködös rétre. 


Hol eltűnt. Hol újra látom. 
Kereste a hűtlen álmom. 


Gyerekszívvel vártam rája. 
Hittem, hogy majd megtalálja, 


Hol az álmom. S visszahozza. 
Bámultam az ablakomra. 


Jégvirágok kívül-bévül. . . 
Mit ér az éj álom nélkül?! 


Urces szívvel vártam, vártam 
Nyugtalan a fehér ágyban. 


Hajnal felé aztán látom, 
Jön a hold a jávor-szánon. 


Integet, hogy jöjjek gyorsan. 
Nehéz szívvel felugrottam. 


Odarohantam a szánhoz. 
Rám lehelt a mese-táltos. 


S láttam, a hold mint varázsol: 
Bunda lett a párájából, 


Ezüstfehér báránybunda, 
Meg ne fázzam, meleg kucsma. 


Intett a hold s hallgatagon 
Helyet szorított a bakon. 


Felléptem az ezüst bakra. 
Vidám a hold derűs arca. 

— Nem lett hűtelen az álmod! 
Gyere velem! Magad látod, 


Hol időzik. S meg is érted. — 
S neki vágtunk, fel az égnek. 


Csillag súrolta a hajam. 
En is fogtam egyet magam. 


Legyen emlék, merre jártam. 
(Másnapra már nem találtam. 


Kirázódott az út alatt 
Bundámból, vagy benne maradt?) 


Egyszerre csak messze-messze 
Falu ötlött a szemembe. 


Fehér házak. Ma is látom. 
Akárcsak a Hortobágyon. 


Kis kertekben nyíló rózsák. 
— Nézd csak, az ott a Mennyország! 


Látod azt a házat innen? 
Ott lakik az Oreg Isten. 


Hamarosan odaérünk. — 
Ennyi volt, amit beszéltünk 


A holddal az utam alatt. 
Elébünk két kutya szaladt. 


Farkcsóválva ránk nevettek. 
S még ha nem is hiszik kentek, 


Az egyikben a kutyámra 
Ráismertem, a Bundásra. 

Ötéves ha voltam csupán, 
Akkor volt a kedvelt kutyám. 


Kettőt lépett tán a táltos, 
S elértünk az Ur házához. 


Leszállt a hold. Én is persze. 
S besettenkedtünk a kertbe. 


Gyémántból az Úr ablaka. 
Aranyból a háza fala. 
Nézzek be a kis ablakon, 


Súgta a hold. Meg is tettem. 
S nézd, az álmom!!! Megismertem. 


Meg én, a kis hűtlenkedőt! 
Ott ült az Ur lába előtt. 


Fején az Úr áldó keze. 
Mosolygott rá a szép szeme. 


Jóság volt a szemén, száján, 
Mintha öregapám látnám. 


Az álmom csak nézte, nézte, 
Ragyogott a szemefénye. 


S az Úristen mosolyogva 
UJ mesékre tanította. 

.. az örömet 


De jó lenne az örömet olykor megörökíteni: 
lefényképezni, vagy kőbevésni, 

szavakba szedni, vagy eldalolni: 

s a bánatok sötét óráiban 

fényességnek visszahozni... 


Templomtorony 


Templomtorony a falu felett. 
Benne sír fel az emlékezet. 


Benne válik testté az öröm 
húsvétokon és pünkösdökön! 


Élet és halál az óramutatója, 
s az Isten a harangozója. . . 


Szánt az Isten 


Az Isten szánt a tavaszi égen, 
ekéje a tűző napsugarak, 

s az ugar föld, a jeges felhő, 
ekéje nyomán vígan hasad. 


Krisztus dalosan boronál, — 
bárányfelhőkké porlad szét a jég, — 

s Mária boldogan szórja a magot, 

hogy tavaszt csírázzon a kéklő magas ég. 

Túl a réten 


Túl a réten 
búja kéken 
fucsa fényben 
ég az ég, 

s mintha várna, 
hívna, 

látna, 

int a fák, 

s a messzeség. 


Ott a nyárfa 
lomha ága 
szórja rá a 
vágyait, 

rá a rétre, 

a vágya égve 
száll a légbe, 
s hogy vakít! 


Fény a réten, 
néma égen 
néha vérben 

ég a nap, 

puszta 

fény az út, 

az ég, s vad, 
furcsa 

kék a vén patak. 


Lusta róka 

húz a tóra 

s túl a lomha 

nyárfasor 

barna, sárga, tarka árnya 
halkan, lágyan ráhajol. 

Ring a róna, 
nyíl a rózsa, 
mintha nóta 
szállana, 
leng a szellő, 
fent a felhő 
s cserfa erdő 
lágy dala. 


Dalra gyújt 

a zab, a búza 
halkan fúj 

a lenge szél. 
Táncra áll 

az árpa lába, 
tánca vágy 

s vad szenvedély. 


Lázas mámor 
lázad távol, 
lám a fákból — 
mint a láng — 
s lángja átcsap 
át a fákra, 

s lángban áll 

a szilvafánk! 


Selymes réten, 
messze égen, 

kerge éren 

száz csodás 

színben bújva 

itt lenn újra 

minden buja lángolás. 


Lángol lám 


a távol nyárfa, 
jávor ága 

ég, lobog, 
száll 

a szikra 
száza, mintha 
lángja sírna 
szél zokog. 


S lángra gyúl 

a ház, a küűt, 

a fák, a csúcs, 

a messze táj, 

és a vizen, 
néma sziken 
fény s az 

Isten lelke száll. 


Vad vihar 


Vad vihar vonult át fejünk felett. 
Vak villámokkal bombázott az ég. 
Ijedten lapult az esőben a rét. 


Álltam a rácsos ablakok mögött. 
Lelkemben a félelem borzongott. 
Imaként a menny dörgése zsongott. 


Istent dicsérte a rettentő vihar, 
— hogy imára hullt fáradt lelkem is, — 
a legcsodásabb: Missa Solemnis! 


A lényeg! 
Minden csak külső, amit látunk. 
Ezer színben, vagy száz alakban. 


Ami fontos, azt sosem látod, 
mert a lényeg, az láthatatlan. 

Az ember csak azután ítél, 
amit megfog, meglát, érez, 
s csak az Isten és a lélek 
ért az élet lényegéhez! 


Balla Jancsi 


Balla Jancsi vén bolond, 
mondták a nagyok. 
Mégis a legszebb mese 
az, mit rám hagyott. 

Úgy a negyvenen felül, 
válla meghajolt, 

bús zsoltárok, szent imák 
vén őrültje volt. 


Folyton a templomban ült, 
fent a kóruson. 

Tisztán csengő hangja volt, 
hogyha jól tudom. 

Senki úgy nem énekelt, 
még a vénje sem. 

Minden búcsún ott capolt, 
Tetszett rég nekem. 


Mániája lett, hogy a 
mennybe rég bejár, 

s tőle kérdi, kit vigyen 
majd a vén Halál. 
Krisztus képe a nyakán, 
áhitat szemén. 

Barna gyöngyház olvasó 
mosdatlan kezén. 


Engem állt még úgy-ahogy. 
— Nem gúnyolsz, tudod! 

S elmesélem azt, ha az 
Úrhoz eljutok. — 

Mintha csak ma lenne, úgy 
emlékszem reá, 
fontoskodva áthívott 

a palánk alá. — 


El ne mondjad senkinek, 
nem szól csak neked, 

jól vigyázz, ha tán beszélsz, 
húgod rád nevet. 

Rád nevet a félfalu, 

rád az emberek: 

Nézd, az égben jártam a 
csillagok felett. — 


Hátralépett egy kicsit, 
várta a hatást. — 
Elmondom, mit láttam ott, 
mennyi szent varázst! — 
Guggolásba késztetett, 
arcomig hajolt, 

s úgy suttogta, csak nekem: 
— Sárga volt a hold. 


Nem tudtam aludni, hát 
reggel négy felé 
fölkeltem s kiültem a 
kiskapunk elé. 

Hirtelen nagy fergeteg, 
félve ültem ott, 
színarany öreg-szekér 
arra vágtatott. 


Laska Palcsi ült a szép 
bársonyos bakon. 

Az , kit három éve a 
ló rúgott agyon. 

Pipa mellől szólt oda: 
Lépj csak, itt e fel! 
Az Úristen hivatott, 
hozzá viszlek el. 


Helyt szorított a bakon. 
Rúg-kapál a ló. 

— Mingyár, jobb ruhát húzok! — 
Hagyd csak, úgy a jó! 

Fent az égbe" nem lesik, 
rongyos-é ruhád! 

Rákezdtek csaholni a 

szomszédos kutyák. 


Nem kérettem hát magam, 
mellé ültem én, 

Gyía! S ím, a csillagok 
szálltak már felém. 

A Hold mellett vágtatott 
máris a szekér. 

A Tejutat láttad vón, 

mint a tej fehér! 


Szín-arany-fű réteken, 
röpke pillanat, 

a szekér mint gondolat 
szárnyalón szaladt. 

Aszt sajnáltam, csak, tudod, 
zörgésünk miatt 

a Fiastyúk elfutott, 

bizton megriadt. 


Szétszaladtak a csibék, 
jajgatott, kodált. 

Fent az égben Péter úr 
szörnyen megcsodált. 
Laska Palcsi gangosan, 
környül angyalok, 

fölhajtott egy ház elé, 
Ott az Ur lakott. 


Szép öreg szent, dús haja 
csillog, mint a hó 

hogy leléptem, rám köszönt, — 
rányerít a ló. — 

— Balla Jancsi vón neved? — 
Néztem egy nagyot. 

Itt is tudják már nevem? 
Mondon:: az vagyok! 


Lépj le, szógám, lépj le csak, 
vár reád az Úr. 

Lábánál egy csúf kutya, 

a Sátán lapul. 

Őrzi ott a házat, mert 

senki nem mehet, 

kit nem hív, az Úr elé! 
Bámult engemet! !!! 


Ronda képe épp akár 
Márié, aszott, — 

az, ki folyton úgy gúnyol, 
hogy bolond vagyok! — 
Sáros csizmám szőrivel 

ő dörzsölte le, 

sáros lábbal nem mehet 
itt be senki se! 


Hát levertem kalpagom, 
úgy a térdemen, 

Noshát, édes Istenem, 
most maradj velem! 

Hogy ne mondjak arra bent 
semmikép vadat! 

Szégyen ölne meg, ha az 
Úr nagyot kacag! 

Harmincegy szobán menénk 
át. Mind telve volt. 

S lám, előttem mind a sok 
szép szent meghajolt. 
Trónusánál állt az Úr, 

vert a szívem ott, 
megnyugodtam végülis, 
hogy kezet fogott. 


Kérte, mint esett az út. 
Mondom), tűrhető. 
Reggelit hozott egy szép 
angyal-nép elő. 

Oly szép fénylő arca volt, 
mint azé, aki 

Jézusnál a keszkenőt 
szokta nyújtani. 


Hát olyan jó reggelit 

nem kaptál, öcsém, 

s még oly papramorgót, mint 
akkor ittam én! 

S hínnye, még olyan dohányt, 
nem szívtam, bizony, 

ott termett az égben fent. 
Boldogan szívom. 


Akkor oszt így szólt az Úr: 

— szálltak a szavak. — 

Balla Jancsi, sejted-é, 

mért hivattalak? 

Majd elmondja tán az Úr, 

én meg hallgatom. 

(Úrnak mondtam, kendnek már 
mégsem mondhatom!) 


Nagy parancsom van neked, 
megbízlak vele. 

Visszahajt a Pál veled, 

menj a földre le! 

Mondd el ott lent mindenütt, 
én így rendelem, 

minden gyűlöletből már 


épp elég legyen! 


Három jó napot adok, 
ennyi épp elég, 

hogy megbánja vétkeit 
arra mindenék! 
Kezdjen egy új életet, 
bűnös, bűntelen, 

az pedig, ki nem javul, 
átkozott legyen! 


És kiben szeretni nincs 
szándék és erő, 

az pokolra jut, akár 

mind a vétkező. 

Épp elég a nagyszavak, 
jöjjön már a tett. 

S most megáldom, én, fiam, 
Jancsi, kelmedet! 


Kend az én szavam viszi, 
és akit megáld, 

áldom én is, s kit veszejt, 
küldöm a Halált! 

Én letérdelék elé, 

két kezét fölém 

úgy teríti, mint a pap, 
hogyha áld... öcsém! 


Én meg így beszéltem ott: 
Drága Jó Atyám, 

gondold meg, mit bízol itt 
máma én reám! 


576 


Megpróbálta már elég, 
szentek és papok, 
én pedig csak egyszerű 
félbolond vagyok! 


Mit nem hittek nékik el, 
hogy higgyék nekem, 
hogyha bennük nincs erő, 
bennem, hogy legyen? 

— Véled én erőm adom, 
s az erőt is ád. 

Hogyha én úgy rendelem, 
tesz: bolond csodát! 


Laska visszajött velem, 
s lám e, itt vagyok! 
Nézd, fejem felett keze 
most is Itt ragyog! 

És te elhiszed nekem, 
láttam őt magam! 

Jaj, de csilla kék szeme 
s tiszta arca van! 


S most tovább nem tartalak, 
szent parancsa vár. 

Egy kezemben itt az ég, 

itt meg a halál! 

Teljesítem azt, amit 

rám bízott az ég. 

— S mint a táltos elrohant: — 
Hívnak az Igék! — 


Most is látom, ott rohan. 
Más az arca már. 
Tisztaságot és hitet 

sírva prédikál. 

Hol pap, hol költő, tanár, 
gazdag vagy szegény, 

kőműves vagy kisparaszt, 
hol vén, hol legény. 


Ám, hiába zeng szava, 
mint harangok kong, 
rákacagnak: el vele, 
nézd csak, ez bolond! 
Balla Jancsi csüggedet 
nélkül jár, csak jár 
Ám hívőre, jaj, Uram, 
nagyritkán talál! 


Én hiszem, csak én magam, 
fent az égbe! volt, 

és haján az Úr keze 

az a szürke folt. 

Hogyha néha kín gyötör, 
látom őt, beszél, 

nagy, kigyúlt szemekkel az 
Istenről mesél. 


Arca égi tűzben ég, 
szállnak a szavak. 

S lassan mint az árva rét 
társtalan marad. 

S akkor látom, Balla nincs! 
Jancsi már halott! 

S régesrég e félbolond 

én magam vagyok! 


Egyszer végre! 
Uram, az életem semmibe veszem. 
Vedd el, ha az egy szebb élet ára! 


De hadd szülessék egyszer végre 
becsület már e rongy világra. 

És nem akarok én semmi se lenni, 

csak egyben segíts meg, Uram, csak abban, 
hogy az erős, síró, kis kölyket 

keresztvíz alá én tarthassam! 


Balra áll... 


A Jóságnak nincs se földje, háza, 
A jóság örökké vándorol. 
Szívtől-szívig át sáron, lápon: 

A Jóság örökké vándorol. 


De csak oda tér be pihenésre 
Hol a Szeretet a ház ura, 
Hol az igaz s a szépség várja: 
Hol a Szeret a ház ura. 


Nagy tarisznyájában öröm-gyöngyök, 
Ma kiosztja, holnap tele van. 

Ki nem fogy a nagy tarisznyából: 

Ma kiosztja, holnap tele van. 


És ha eljön a nagy végítélet, 
Bár jobbra kerülne, balra áll. 
Hogy enyhítse a szenvedőket: 
Bár jobbra kerülne, balra áll. 


Az Ur szeme 


Az órák lassan vánszorognak, 
Vígan haladnak a napok, 

A hetek gyorsan elrohannak, 

Az évek, mint a szélvész szállnak, 
És villámként a századok. 
Minden-minden csupán távlat: 
A gyerek még órákban számol, 

A fiatal napoknak él, 

Az idősnek hetek a mérték, 

A vénnek az évek az élet, 

S elfutó századokba mér 

A Történelem és a Végzet. 

A hangyának a göröngy hegység, 
A gyereknek a rögecs játék. 
De már a sas, az nem is látja, 
A napnak a föld egy csepp lett: 
S a nap csak egy röpke árnyék 
Az Úr szeme fénye mellett. 


Vakon is... 


Kovács Istvánt golyó érte. 
A szeme fényét oltotta ki. 
Most vak. Üresen bámul 

a nagyvilágba. Aki 

látja, megsajnálja. 

Nem érti, hogyan bírja ki, 
nem látni tavaszt, 
asszonyarcot... S maga, ami 
legfurcsább benne: 

Ki sem látta sírni még. 
Csupa erő, vad vágy, ösztön, 
s míg más szívét 

a gondok rágják, 

az ő hitét 

meg nem rongálják 
hazugság, hamis igék, 

áltató színek, csalfa fény!... 
Élni akar! Ezerszer 

jobban, mint valaha 

az ép szemekkel! 

Vakon is tisztánlátó ember! 
. . Csak én tudom nagy-nagy titkát, 
mért tud sziklagátként állni, 

hinni, mint az égi szentek, 
bizton mint próféták járni: 
megtanult az Isten két kék 
szép szemével tisztán látni! 


A szeretet... 


A szeretetnek ezer szeme van: 
ahol valami fáj, 

mert mindég odalát. 

A szeretetnek ezer füle van: 

a végtelenből is 

meghallja a bánat sóhaját. 


A szeretetnek ezer szája van: 
mert vigasztaló szót, 

azt bármikor talál. 

A szeretetnek ezer dala van: 
mely úgy elringat, mint 
lehajtott fejű kalászt a nyár. 


A szeretetnek ezer imája van: 
az Istent, bárhol van, 

mégis csak fellelt. . . 

A szeretetnek ezer hite van: 

s amit csak kér, az Úr 

áldó kézzel megadja neki... 


A szeretetnek ezer keze van: 
egyszerre tud ezer 

helyen segíteni... 

A szeretetnek ezer agya van: 
mindent tud és érez, 

egyszer sem kell megemlíteni! 


A szeretetnek ezer szíve van: 
ezerszer szétosztja, 

s mégis ezer marad! 

A szeretetnek ezer szárnya van: 
világokat röpül 

át egyetlen röpke perc alatt. . . 


A szeretetnek ezer vágya van: 

a föld minden kincsét 

magánál hordani... 

S a szeretetnek csak egy álma van: 
hogy amije csak van, 

lassanként szépen szétosztani! 


Boldogság? 


Boldogság: ugyan, mi az, 

titok, köd, mi megüli a lelket, 
vihar utáni csillogó szivárvány, 
mit könnyeinkből színez az Úr 
lelkünk gomolygó fekete vásznán. 


Valami megfoghatatlan képzet. 
Ami mégis van és mégis szép, 

s a haláltól is visszarettent, 

hogy csak élni, még csak élni még! 


Valami, ami úgy folyik széjjel 
ujjaink között mint a pára, 
talán nem más, mint az Isten, 
jóságos atyai mosolygása. 


Hitszárnyon... 
Mikor nagyon üres a lélek, 
mikor: cél, álom 


belőlünk kihull, 
de boldog az, aki imás hitszárnyon 

az Istenhez simul. 

Úgy érzi, megtelik a lelke 
céllal, vággyal, álommal újra, 

s egy repedthangú kántor után 
a falsokat is áriaként fújja. 

A meg nem értett 

idegen szavakon is 

égig emeli a tömjénszagú mise, 
s feltölti hite 

kiégett lelkét, 

mint fáradt elemet 

a rákapcsolt áram, 

s az Isten, a nagy áramfejlesztő 
nem is tud róla 

valahol messze a generátorházban. 


Hitet vetek 


Eke hasítja a föld húsát, 
mint bánatom a lelkem, 

s hitet szórok belé magnak, 
hogy szegény magamnak 
örömet teremjen! 


Mint a fajtám 


Zöld palástban álldogál a vetés. 
Kacagva bukkan a búzakalász, 
hogy terméssé érlelje Péter-Pálra 
az életet adó titkos varázs. 


Hercegek gőgjével áll a tábla, 
mint a fajtám, komoly, higgadt, 
kit a sorsa, kósza szellő 

meg nem tör, csak meg-megingat. 

De aztán egykedvűen kihúzza magát, 
az égre ragyog termő magja, 

s mint a nap a kalászt, fejét 

Isten keze simogatja. 


Jaj, Istenem! 


Csipeszek, kések, véres kötszerek 
közepett trónolt és onnan 
csevegett velem, 

szinte vállon veregetett a hangja: 


— Látod, öregem, 

ez a kéreg, ez a kocsonyás lé az agy, 
ahogy ti mondjátok, a lélek. 

Ezzel gondolkozol, 

és a gondolkozásod, tudod, mi, kérlek, 
kémiai folyamat. 

Ti isteni sugallatnak tartjátok, 

ha gondolatotok támad, 

pedig lényegileg semmi más nem történik, 
mint vegyület áll elő. 

S mi a zseni? 

Talán valaha leejtette a pesztra, 
ütéstől daganat nőtt az agyán, 

a csonton, s most az a daganat 
fokozottan ingerli a többi sejtet, 
fokozottabb kémiai folyamat, 

több gondolat. . . 

S ti azt rebesgetitek: zseni! 

. . .Az Isten adta, az Isten szól benne. 
Itt, itt az Isten?... Itt minden anyag, 
hol itt az Isten? . . . — 

Csipeszek, kések, véres kötszerek 
közepette oktatott, s trónolt hidegen, 
de valami most a szívébe nyílhatott, 
mert. . . elsápadt... oda kapott: 

— JAJ, ISTENEM! 

Halvány reményem 


Zuhog. 
Ablakomon 
patakokban csorog 
a víz. Hallgatom. 


Kint az utcán most mocsok 
terhétől terhesen 

millió tócsa 

gőgösködik a fekete éjben. 


De a felhők mögött 

csillag ragyog, halvány reményem, 
s hiszem, reggelre 

felszárítja valami 

kerekedő vihar, 

a szemét uralmát átveszi a szép, 

s a csatornák piszkos söpredékén 
úrrá lesz a fönséges ég! 


S én csak megyek... 


Ballagok a ködös hajnalban a réten. 
Udvarosan unatkozik a hold. 

(Egyedül a csillagtalan égen.) 

S most a messzeségben egy kutya csaholt. 


Ugatása úgy bujkál a kora ködben, 

Mint aki idegen tájra tévedt, 

S tőlem kérdi, ki útjába jöttem: 

Most merre előre, most merre van délnek? 


A fejem árnyéka a harmatos dűlőn 
Élesen rajzolódik a rétre. 

S a hold fénye, hogy velem gúnyt űzzön, 
Mintha csak a füvön szent glória égne. 

Mintha csak a mesék erdejében járnék, 
Ködszőnyeg fogja fel léptem zaját. 
Furcsa manókkal leskel az árnyék, 

A szótlan tájék s a távol tanyák. 


A felhők hangtalan titok-denevérek. 
Hol a fák súrolják, hol a holdat. 

S az útszéli bokrok, ahogy néznek, 
Bús kísértő népek, a rám váró holtak. 


Lágyan lépkedek, hogy fel ne ébredjenek. 
Babonásan bámulom meg őket. 
Gondolatban meghajtom fejemet 

A ködbe temetett, távol temetőknek. 


Mert csupa sírdomb az egész messzeség. 
Ezredévek szent álma a hajnal. 

Érzem a halottak leheletét, 

A kántor énekét, néma ravatallal. 


Léptem a lélekharang halk zokogása. 
Meghajol a táj, mintha értené. 

...§S én csak megyek — nyitva a sír szája — 
Örök elmúlásra a holnapok elé... 


Vágtató vonaton 


Aludtál-e már 
csillagtalan éjjel, 

míg a gyorsvonat 
csattogva száguld 

a feketeségbe, 

a kocsi legalsó, 

lengő lépcsején? 

S míg az otthont idézve 
a mozdonyszikrák fénye 
korommal-füsttel 


586 


megtelepszik kalapod peremén? 
Ezer robajjal kacag 
rád a halál, 

a sínek közül, 

a kerekek között, 

a szürke köd mögül, 
a fejed fölött, 

de mert agyadra 

a fáradtság kövül 
kábulatban, 

elalszol vígan, 
álmod áldott álom... 
S csak az Isten fog vállon, 
hogy le ne zuhanj 

a kerekek közé, 
odatelepszik a 

hátad mögé, 

s ha billen a fejed, 
tenyerébe fogja, 

ha marjul a karod, 
karjával váltja, 

S az Isten Krisztus 
királyi palástját 

teríti kései 

kínlódó fiára. 


Kovács Pál 


Kovács Pálnak két szeme volt, 
Messzire ellátott. 

Meglátta, ha a toronyra 
Keshedt szúnyog szállott. 


Belelátott a lelkekbe, 

Mi a bűne, vétke, 

Száz hazugság vastag fala 
Mindhiába védte. 

Ráolvasta a jegyzőre, 

Papra, a zsidóra, 

Amit szeme rossznak látott, 
Szép egyenes módra. 


Akadt, aki megköszönte, 
Ha megpirongatta, 
Tengernél is több akadt, ki 
Gyűlölte miatta. 


Nem akart ő semmi rosszat, 
Csak tisztább világot. 
. . Megvakították egy reggel, 
Jaj, mert sokat látott! 


Kiszúrták a két szemét, hogy 
A sok bűnt ne nézze, 
Vitriolt és forró ólmot 
Öntöttek szemébe. 


Megrugdosták, összeverték, 
Lelkén csúfot tettek, 

Isten és a Hon nevében 
Szent zsolozsma mellett! 


Kovács Pálnak fájt a lelke, 
Reszketett a teste. 
Tapogatva, merre az út, 
Kínlódva kereste. 


Segítséget kért: kezébe 
Tüzes vasat nyomtak. 
Fájdalmától megindultak 
A kövek, a holtak. 


Csak az élők nevették és 
Arra ment a tréfa, 

Mikor esik bele egy mély, 
Szörnyű szakadékba. 


Kovács Pál meg botorkált csak, 
Megvakított szemmel. 

Hogy pusztul el, vigyorogva 
Leste ezer ember. 


Kő vérezte, tüske tépte, 

Csupa seb a lába, 

Úgy botorkált — imádkozva — 
Ezrek mosolyára. 


Amikor már úgy érezte, 
Minden szépnek vége, 
Markos, kemény férfi tenyér 
Simult a kezébe. 


Hit és erő járta át a 
Megszaggatott testét. 
Megfogta a kemény kezet: 
, lestvér, dicsértessék! 


Ki vagy, aki hozzám jöttél, 
Hogy elhagyott minden?" 

— Ne félj, fiam, én vagyok itt, 
Alkotód, az Isten. 


Engem hívtál. Nem hiába. 
Veled fogok járni, 

S én fogok a szemed helyett, 
Amíg bízol, látni. — 


És azóta Kovács Pál a 
Csapdákat úgy járja, 

Mintha nem két, hanem ezer 
Látó szemmel látna. 

Fütyörészve, dudorászva, 
Ajkán vidám nóta. 

Hogy az Isten vezetgeti, 
Senki sem tud róla. 


Mert az Istent nem láthatja 
A sok aljas ember, 

Kovács Pál csak: hívő szívvel, 
Kifolyatott szemmel. 


Isten keze Kovács vállán. 
Szeme szemefénye... 

S együtt ketten így mennek az 
Örök Fény elébe. 


Faj. Vér. Lélek! 


Faj. Vér. Lélek! 
Titokzatos háromság. 
S végtelenből jönnek, 
az öröklétbe mennek, 
mert örökké élnek. 
Bekóborolják 

a véges földet 

s a határtalan mennyek 
ködlő távlatát. 


S egyek, ahogy egynek 
látom, Istenné válón: 
a Szent Lelket, 

a Fiút és az Atyát. 


István püspök 
Dicsértessék, István Püspök, 
Szép jó reggelt Néked. 


Hogy a gúnyám ütött-kopott, 
Jó szívvel elnézzed, 

S hogy a csizmám véres, sáros, 
Kalpagom a régi... 

Vad csatákról, nagy rabságról 
Tudnának mesélni. 


Nem hinném, hogy új lehetne, 
Amit mesélnének, 

A bujdosók fehérhajú 

Harcos püspökének... 


Nincs más csizmám, nincs más gúnyám, 
Nem tudtam mást venni. 

Borostásan, sebzett tettel 

Jöttem megtisztelni. 


S nem is azért jöttem én, hogy 
Sebeim mutassam. 

Vigye kánya, fene bánja, — 
Adtam is, meg kaptam. 


A Hazáért folyt a vérem, 
Érte vertek láncra. 

Érte ugat, hajszol ma is 
Hét falu kutyája. 


Ledőltem a boglyák alatt, 
Erdő a szállásom. 

Nem is akadt idegenben 
Sehol megállásom. 


Még sem bánom, amit tettem, 
Ma is csak így tennék. 
megérti az Öreg Isten 
Hajszolt fia lelkét. 


Nem jöttem én se gyovonni, 
Se irgalmat kérni. 

Az Úristen, amit tettem, 
Azért majd kiméri. 


Amért jöttem, nehéz dolog. 
Hozzád jöttem, újra, 
Földjeinket éhes, rabló 
Csikasz-csorda dúlja. 


Te vezettél száz csatán át, 
István püspök: halljad: 
Nincs nyugalma, nyugovása 
Megint a magyarnak! 


Te mutattál utat nékünk, 

S Belőled az Isten. 

István püspök, a magyarnál 
Árvább nép ma sincsen. 


Emeld fel a keresztedet, 
Mutasd most is, merre! 
Mutass utat, ha már nincsen 
Senki, aki merne. 


Nézd, én kérni jöttem Hozzád, 
Segedelmed kérjem: 

Árva népem pusztulását 

Tétlen én nem nézem. 


Volt neked egy öreg kardod, 
Csorbítatlan éle, 

Van egy öreg bús tilinkóm, 
Néked adom érte. 


Jó tilinkó! Apám adta. 

Ha szól, messze hallják. 
Megfúvom, ha úgy kívánod, 
Hallgasd meg a hangját! 

Nem tudok már mást csinálni, 
István püspök, hallod...!? 
Vedd el tőlem, s csereképpen 
Add nekem a kardod! 


Kinek fújjam? Ki hallgatja? 
Megrohadt itt minden. 

Add a kardod, hadd induljak! 
Előttem az Isten. 


Hadd induljak, ha kell magam, 
Száz halálba vígan, 

Csikasz vérrel, kard élével 
Szebb jövőnk hogy írjam! 


Letérdeltem, nézd előtted, 
Áldj, meg, Atyám, csendben! 
Térdelek én, lásd, ahogy még 
Soha nem térdeltem. 


Áldj meg a kereszt jelével, 

S add a kardod, szótlan! 
Aztán azt is felejtsd el, hogy 
Én magam ki voltam! 


S hogyha hírét veszed egyszer 
Egy magányos holtnak, 
Testem helyett temesd el az 
Öreg tilinkómat! 


Orök tervezés 
Az élet örök tervezés. 
Mindég újat, mindég szebbet, 


ami csak az Isten áldott 
tenyerében teljesedhet. 

Örök céltalanság. Hinnéd. 
De aki hisz, tudja, látja, 

hogy egyszer a Nagy-Úristen 
maga váltja valóságra. 


Tán már nem is tudja senki, 
mikor meglesz, ki is kezdte, 
de az Úr nagy könyve szépen 
megőrzi, hogy ki tervezte. 


Meghalna az öröm 


A fájdalom olyan, mint a gyógyszer: 
méreg és gyógyít, 
éltet és altat.. . 


Meghalna az öröm, 
ha nem lennének 


fájdalmak. 


Vezess, Uram! 


Vezess, Uram, vezess haza, 
segíts, Isten, hazamenni, 

s engedj, Uram, kegyelmesen, 
egy temető őre lenni. 


Valahol a Tisza partján 
jelölném ki síruk földjét, 
Alföld röge fedje őket, 
amiért kínnal megölték. 


Bekerítném magas fallal, 

s egyedül a néma csendben, 
oda temetném el egyig, 
akiket szívből szerettem. 

Én ásnám a sírjukat meg, 
oda hordnám halott testük, 
kikkel együtt legszebb álmunk 


megálmodni merészeltük. 


Meghaltak az álmaikért, 

hadd legyenek egymás mellett, 
s én írhassam sírjuk fölé 
véremmel a szent-keresztet. 


Hantjaikat én gondoznám, 
én ültetnék rá virágot, 

s csak az léphetne közéjük, 
akit én majd bebocsátok. 


Nem lesz pompa, drága márvány, 
fakereszt csak, Fiad fája: 
megérdemlik, érted mentek, 
Isten szava, keresztfára. 


Én leszek az álmuk őre, 

csend lesz ott. Csend. Áldott. Síri. 
S megígérem, Uramisten, 

én sem fogok soha sírni! 


Az igazság egy és örök 


Az igazság egy és örök. 

A jóság is egy és örök. 

A szépség is egy és örök: 
Ott élnek a felhők fölött. 


Nem élnek e földön régen, 
Ott ragyognak fent az égen 
Tisztán s örök hófehéren 
Az Úristen közelében. 

Csak a fényük jut a földre. 
Porfelhőkben meg-megtörve, 
Vad viharban elgyötörve, 
Mégis-mégis mindörökre. 


Vihar-felhő takarhatja, 
Fátyolt vonhat, mint a napra. 
Akad, aki hanguk hallja, 
Szavuk érti, fényük kapja. 


Hazudhatják, meghalt minden, 
Elpusztultak, nyomuk sincsen, 
De a tiszta gyerek-szívben 
Tovább élnek, mint az Isten. 


Az Istenhez menekülni 


A kínok országútján járok, 
— de sok botló, de sok árok — 


Homlokomról sós sár csorog, 


Jaj, de sokat bukdácsolok. 


Csupa fáj a kezem, lábom, 
Isten tudja, meddig állom. 


Amerre a szemem lát csak, 
Csupa könny és tenger bánat. 


Tele az út éles kővel, 
Sehol egy kis pihenőhely. 


Pedig de jó lenne végre 
Leülni az útszélére — 


Nem szólni, csak csendben ülni, 
Az Istenhez menekülni, 

Két szemébe belenézni, 
Hitem zsákját telemérni. 


Visszajönni új erővel, 
Osztozni a csüggedőkkel. 


— , Hol a kín? Mert eddig semmi!" — 
S fütyürészve tovább menni. 


Az én Golgotám! 


Uram, a kereszt véresre 

törte hátam, — 

nagyon magas 

Golgotát találtam! — 

Sós izzadtság marja szememet... 

. . mond, Uram, 

messze van még, ahol fölfeszítenek?. . . 


Jöjj, Mária! 


Jöjj, Mária, Nagyasszonyom, félre! 
Engedd, hogy halkan elvezesselek. 
Ne álljunk itt a bakók örömére. 
Az Úr angyala a kereszt felett, 


Ő majd virraszt és vigyázza testét. 

A test sorsa kínban beteljesedett. 

S akik egy-fiad a keresztre szegezték, 
könnyeid árján ne kéjelegjenek! 


Könnyes szép arcát, Magdolna, töröld le! 
Vigyázva, óva érintse kezed. 

Akit itt kutyamód, latorként megöltek, 
eljön majd értünk és békéhez vezet. 

Az ember anyja még könnyeket ejthetne, 
de Isten anyjának sírnia nem szabad! 
Nagyasszonyom, nézzünk fel az égre, 

. . Krisztus szeme a napsugarak 


Itt van velünk... minden virágban! ... 
Szóban... tettben... Látod?... Én látom! 
Hallod?... Én hallom, százszor tisztábban, 
ha hangja el is fúlt a végső tusákon. 


Gyerünk!... A tömeg máris bámul, 
a keresztrefeszített anyja sír-e még... 
Nem, bitangok, bár lelke belefájul, 

az égre szegzi hívő tekintetét. 


Hogy fiad mocskolják? . . . Így rendelt az Úr! 
A sár, a szenny, meglásd, mind lepereg, 
minden mocsok ő róla visszahull, 

mert több volt, mint a többi emberek! 


Segíts, Magdolna!... Oly fáradt, szegény. 
Öleld át óva!... Vigyázva vezesd!... 

A bámulókat majd szétverem én, 

s te helyettük is imádva szeresd! 


A tanítványok szerteszéledtek? 

Nem tagadták meg!... De fojt a félelem. 
Nem bírja mindenki a nehéz terhet, 

s ma mást is sugall a józan értelem... 


Ma így is kell. Szerteszéledni, 

aki hites hívének vallotta magát, 
nem szabad ma vele elvérezni, 
hogy maradjon, ki hallotta szavát. 


Ha elül a vihar, újra felbukkannak, 
hirdetni: Megváltó, az Atyának Fia! 

Vigyázz, Magdolna, nehéz az útja, 
a kereszttől jön az anya, Mária. 


A lélek érti, de a test még gyenge, 
a lélek erős, de a test még beteg, 

s ha rá is szállott az Úristen lelke, 
Anya... s a fia kiszenvedett ... 


Vigyázz, Magdolna! Kaifás erre lépdel. 
Rőt szakálla mögül kajánul nevet. 

Ne lássa, hogy égő szenvedéssel 

két vérző szív egy tört anyát vezet. 


Lásd, én is könnyedén mosolygok, 

ne is sejtse a vén pogány lator, 

hogy kezem titokban hurokká fonódott, 
s egyszer még szennyes torkára forr! 


Hadd higgye, hogy mindent elfeledtünk, 
szétszéledtünk, mint csorda, szerteszét, 
hogy minden álmot örökre temettünk, 

s megtagadtuk, kétszínű, kerge nép!... 


Ne is sejtse, hogy Szava visszajár, 

s hogy ezrek várnak a pillanatra, 

mikor a Lélek újra síkra száll, 

s a Hit mint sasmadár szárnyal magasra! 


Hadd higgyék, hogy már mindent szabad, 
mert mit számít pár megbújt pária! 

Mi álljuk a gúnyt, a szennyet s a sarat, 
csak Te békélj meg, áldott Mária! 


Jöjj, Mária, Nagyasszonyom! S nékem 
engedd meg, hogy halkan elvezesselek, 
Krisztus is ezt várja ma tőlünk, érzem, 
míg ránk figyel ott fent a fellegek felett! 

A Húsvét vágya 


Közeleg Nagypéntek ünnepe. 

A Húsvét vágya oly közel. 

— Nagypéntekünk már nekünk is volt, 
Csak a Húsvét, a Húsvét már mikor jön el!... 


Nagyon sok már a kálváriákból, 
Sírba vert a sok galád varázs. . . 
...S most tán nem leli sírunk a romok alatt 


Szenvedni kell! 


Minden szépért szenvedni kell, 
a dalért, a színért, 

a szavakért, a rímért: 

minden szépért szenvedni kell. 


Minden jóért szenvedni kell. 

A jóság sorsa könny és átok, 

a szenvedés szüli a boldogságot: 
s minden jóért szenvedni kell. 


Az Igazságért is szenvedni kell. 
Az igazság útja rögös, sáros, 

a szenvedés vezet az Igazsághoz: 
s az Igazságért is szenvedni kell! 


Az életet is szenvedéssel adják. 
Szenved, aki szül, szenved, 
aki kínban megszületett: 

az életet is szenvedéssel adják. 


A szenvedésből fakad minden. 
Szenvedni kell, ez a végzet, 
hogy megtaláljad a szépséget: 
a szenvedésből fakad minden. 

És ezért szép és jó a szenvedés. 
Mert anyja mindennek, 
álmodnak, hitednek: 

és ezért szép és jó a szenvedés. 


A szenvedéstől az Isten sem ment, 
Ki úr az öröklét felett. 

Az Isten fia 15 szenvedett: 

a szenvedéstől az Isten sem ment! 


Mert Nagypéntek nélkül nincs Feltámadás! 
Örök az ige. Örök a rendelés. 
Kell a könny, kell a szenvedés: 
mert Nagypéntek nélkül nincs Feltámadás! 


Jön a Feltámadás! 


Állok a ködös 

ősi rögön őszi útszélen, 
mint a Krisztus-kereszt, 
áldóan és keményen. 


A kereszt szára 

kitárult ölelő karom, 

s Krisztusként függ rajtam 
bajban megcsúfolt fajom. 


Megsüvegelnek 
elballagó népek, 
s én megtöltöm szívük 
az örök szép remények 


s Húsvét hitével, 

hogy hiába köd, rontó varázs, 
minden Nagypéntekre 

jön, jön a Feltámadás! ... 

Krisztus él! 


Uram, én láttam a halálod. 
Tudom, hogy az élet így véget ér. 
És mégis hirdetem, Jézus, látod: 
nem halt meg a Mester, 

de százszor és ezerszer: 

Krisztus él! 


Átdöfhették lándzsával szíved, 
kifolyhatott a tiszta drága vér, 

de itt hagytad ránk az örök hitet, 
s bár többé nem látom, 

de szent hittel állom: 

Krisztus él! 


Korán vigad kufár és bakó! 

Hogy mindennek vége, csalfán remél, 
mert a lélek nem e világból való, 

és a Mester lelke, 

az Írás, s az Eszme: 

Krisztus él! 


Golgota csak új hitek forrása. 
Belőle új célok új sarja kél. 

S nem borul rá a halál homálya, 
mert hitben és tettben, 
százszor fényesebben: 

Krisztus él! 


Nem haltál meg, halálbaűzött. 

Egy-egy új Krisztus lett minden csepp vér! 
S kit Golgotára az Isten küldött, 

nem halt meg a Mester, 

de jobban s ezerszer: 

Krisztus él! 


602 


Nem pihen az Úr! 


Mi a hold? 

Ne kérdjétek! 

Ne találjatok ki ezer mesét! 
Elárulom néktek 

ma én 

a nagy-mindenség üzenetét. 


Mi a hold? 

Az Úr lámpása, 

— a földre bár az éjjel fátyla hull —, 
hogy mondja, súgja, ember lássa, 

a legsötétebb éjszakába 

sorsunk éberen vigyázza 

s nem pihen soha az Úr! 


Miért az ember? 


Miért az ember? 
Neked kell, Isten? 
Lehet... 

Vagy az emberek 
egymásnak kellenek? .. . 


Vagy mert hiányzott 
a teremtésből egy szín még, 
s így született meg 


az ember, 
hogy kitöltse ezt az űrt 
gyűlölettel 


és szeretettel. 

Örök a rendelés 

Ballagok, 

lábam nyomán kibomlik a por: 
magam is az leszek valamikor! 


Végrendelkezem 


Te tudod már ma, mit hoz a holnap? 
Néhány nap s engem is elhantolnak. . . 


Halott hidegen megmered kezem: 
Legjobb lesz, hogyha végrendelkezem. 


A legárvább pásztort megkeressétek, 
Kit szél szikkaszt és nyári napfény éget, 


Adjátok néki át az álmaimat, 
Hogy legyen pajtása, akivel vigad. 


Hitem szórjátok szét a réteken, 
Csak tán kikel és csodákat terem. 


Akaratom adjátok majd annak, 
Kit a magasok csúcsa, csendje csalnak. 


Talán felér a remény csúcsára 
S beborítja a boldogság sugára. 


A vágyaimat titokban elásom. 
Ne legyen senkié, senkinek ne fájjon, 


Akiben van mersz, keresse meg majdan, 
Talán megkapja, amit én nem kaptam. 


Kitartásom a fiúkra hagyom, 
Aki megérti, hej, annak az vagyon. 

Mosolyom a lányokra testálom. 
Hogy szívükre a szeretet leszálljon. 


Mosolyt szüljenek, neveljék fel szépen, 
Hómárvány keblükön tisztán és fehéren. 


Ábrándjaim a vénekre hagyom, 
Legyen mellettük mindenegy hajnalon. 


Kísérje őket a sírukig s szent jelnek 
Tűzzétek hantjukba megváltó keresztnek. 


Céljaim raktárát osszátok szét ingyen, 
Lesz, aki eléri, amit én csak hittem. 


Dalaim százát a szeleknek hagyom, 
Dalolják, súgják, holtan is hallgatom. 


Viharos este, napsütéses délben, 
Oldódjon a könny fel a százhúrú zenében. 


A gyűlöletem adjátok majd annak, 
Aki fejjel megy másokért a falnak. 


Legyen az övé s szórja-szórja arra, 
Aki az álmokat tagadni akarja. 


A bánatom... azt nem osztom, s hogyha 
Temettek tegyétek titkon koporsómba. 


Velem együtt azt is ássátok el mélyen 
Virágos rónákra vissza sose térjen. 


Átkomból kötelet fonjatok százszámra, 
Dobjátok látatlan az áruló nyakára, 


A többi az én ügyem, többi az én gondom, 
Holtan is ridegen mindegyik megfojtom. 

Könnyeim öntsétek titkon a Tiszába, 
Nem ér mást, mért hullott hangtalan hiába. 


Nevem a fejfámra fel ne vésessétek, 
Felejtsétek is el, vigye az enyészet. 


Álarc volt, minek már énnekem is holtan, 
Alarc, hogy ne tudják igazán ki voltam. 


Ha van ki felismert, fejfámra ezt vésse: 
Az Uristen esendő, tévelygő cselédje. 

ÉN TOVÁBB 
NEM HAZUDOK 


VERSEK 
1958 


Én tovább nem hazudok! 


Ülök a magyar éjszakában, 
Fölöttem fénylő csillagok. 

A hold fényében túl a réten 
Ezernyi virágszín ragyog. 
Balzsamos szellő táncol a réten, 
Lelkem az égen andalog. 

Nincs boldogabb nép a világon, 
Mint mink vagyunk, a magyarok! 


Előttünk gazdag, szép jövő áll, 

A múltunk büszke óriás, 

Az életünkre Isten lelke, 

Óva, féltve jól vigyáz! 

Pihenj csak népem, áldott az álmod, 
Te érted, véled szép a lét, 

Tiéd az égen minden csillag, 

S csak neked szép ott fent az ég... 


Nem! Tovább nem folytatom! 

Nem ámítom magam és másokat 

De beleordítom a hallgató éjbe 

A sötétségbe, a feketeségbe, 

Hogy hazugság minden csend és béke, 
A kertek alatt a halál leskel. 
Álmodnék, jaj, de nem tudok. 

Ha elátkoznak, megölnek érte, 
Felordítom a magas égre: 

— Én tovább nem hazudok! 


Nem festem rózsaszínnel a jövőt, 

Mert fekete és gondokkal tele. 

És nem szellő száll a magyar réten, 

De az elmúlás lehelete! 

Nem virágillat, amit érzek, 

De felbomló testek bűze kísért az éjben, 
Látom az égő házak lángját, 

Megölt magyarok tenger hulláját 

A gyilkos csizmák feltúrta réten, 

Látom a nyomort, ami ránk szakad, 

Hogy nem lesz magyar, csak szolga, vágott, 
Hogy megölnek a mérgezett álmok, 

Hogy beér a halál, hiába futok, 

Ha nem ébredünk, mindennek vége, 

S ha megöltök is, elűztök érte — 
Beleordítom a magyar éjbe: 

— Én tovább nem hazudok! 


Nincsenek fölöttünk fénylő csillagok, 
De fekete felhők szántják az eget, 
Nem hold fénylik az égről a rétre, 
De égő házak, városok fénye 
Vetődik fel a felleges égre 

S táncol lidércként a fejünk felett. 
Nem vár ránk boldog, szent jövő, 
De küzdelem lesz, nyomor és átok, 
Hontalan százezreket látok, 
Bilincset, börtönt, bitót, korbácsot, 
Síró anyákat, árva gyereket, 

Hogy gyűlölet a megjátszott szeretet, 
Hogy hazug, álnok rablók a barátok, 
Hogy csalás az imát mormoló kegyelet, 
Nem igaz, hogy a fellegek felett 
Isten szeme vigyázza léptünk, 

Hogy harcol a Jog, az Igazság értünk. 
Halálra ítéltek! Ez amit tudok. 
Emberek, magyarok, árva népem, 
Ébredj a hazug, hallgatag éjben, 

A végzet leskel ránk, tudom, érzem! 
S minden hiába, amiért éltem. 

— Én tovább nem hazudok! 


Ébredjetek, tanyák és városok, 


Istállók és apró kis műhelyek, 
Hivatalok, gyárak, tanyák, üzemek, 

Itt az éjben a szörnyű üzenet, 

Hogy jaj a magyarnak, végünk, végünk, 

Ha tovább álmodunk, ha alszik a vérünk, 
Ha nem látjuk, hogy mi fenyeget, 

Ha nem védjük a magyar gyerekek, 

A magyar anyák, és mi férfiak 

Csak vicsorgunk egymásra semmiség miatt! 
Ha nem találjuk meg egymás kezét, 

Nem holnap, nem holnap, de ma még, 

S nem állunk a gátra testtel, vérrel, 

Ősök, hősök alkotó hitével, 

Kereszttel, karddal, körömmel, foggal, 
Géppisztoly s ágyúval, kapával, botokkal! 
Végünk! Végünk! Úgy írtanak ki aljas gazok, 
Álcázott barátok, álcázott magyarok, 

Hogy az Isten se leli egyetlen porunk, 

Ha tovább alszunk, ha tovább álmodunk! 
Mert részünkre az égben csak pusztulás jutott, 
Ébredjetek, tanyák és városok! 
Felébredtem, tovább nem álmodok. 

De minden álmodót, szívből átkozok. 
Ordítok, ahogy csak tudok: 

Hallgassatok rám! Árva népem, 

Halál les ránk e szörnyű éjben, 

Háztól házig jajgatva futok! 

Itt a vég! Itt a végzet! 

Lássátok, hogy mit rejt az élet! 

Az igazat mondom), ifjúnak, vénnek: 

— Én tovább nem hazudok! 


Meghasonlottunk... 


Meghasonlottunk önnönmagunkkal, 
Nem értjük önmagunk szavát, 

Mást mondunk és mást teszünk, 

Ha néznek, s valaki ha lát: 
Meghasonlottunk önmagunkkal. 

Magunk sem tudjuk, hogy mit akarunk, 
Ami ma jó, holnap átkos, 

S holnapra letagadjuk, 

Amit az ész ma határoz: 

Magunk sem tudjuk, hogy mit akarunk! 


Száz álom és tények között járunk. 
Ma ragyog az egész világ, 

S holnap kétségbe űznek 

A legkisebb tragédiák: 

Száz álom és tények között járunk! 


Bár még ma a sorssal szembeszállunk, 
Holnap behúzzuk a nyakunk, 

Már a ködtől is félünk, 

Holnapra mindent feladunk: 

Bár még ma a sorssal szembeszállunk! 


Mi lehetnénk a legnagyobb hősök, — 
Ma életünk, vérünk adjuk, 

De holnap már ijedten 

Sápadt arccal megtagadjuk: 

Mi lehetnénk a legnagyobb hősök! 


Tudjuk, hogy ebbe belepusztulunk, 
Még sem fogunk semmit tenni, 
Gyáván meghasonlottunk, 

Nem tudunk már mások lenni, 
Bár tudjuk, ebbe belepusztulunk! 


Együtt fogunk megdögleni! 


Azt pedig itt ne remélje senki, 

hogy ha halálra kerül a sor, valaki megmenekül, 
s ha a süllyedő hajó korlátján átcsap a avíz, 

lesz olyan, aki nem merül 

le, mert ki fog úszni a partig! 

Vagy ha ránk szakad a ház, lesz olyan, aki 

csodatételként épségben marad: 

mert itt az ár mindenkit egyformán fog elönteni, 
itt, ha pusztulni kell, testvér és sakálok, 

együtt fogunk megdögleni! ... 


Itt nem lesz senki, aki elfusson, 

mert belé kapaszkodunk nagy, átkos, szorítással, 
hogy velünk fulladjon a piszkos árba; 
magunkhoz kötünk csecsemőt, vénet; 

hogy ha meg kell égni, hát égjek, 

de velem együtt fog égni az is, 

aki ma még arra számít, menekülni fog! 

És hogy előbb lesz halott, nem titok, 

aki ma is még a halálunkkal számol, 

kiűzünk minden dúvadat 

a biztosnak hitt, pénzen vett vackából, 

s nem lesz vár, jelvény, szólam, 

pártkeret, egyesület, cím, rang, amely mögött 
megbújhatnának a lelki dögök! . . . 


Itt életre készül ember és állat, 

a fűvek, a virágok, a mohos kövek, 

halálra csak dögmadarak vágynak, 

és hullarabló sakálsereg húzódik rothadást 
lesve a virágos rétek alatt: 

gennyes bűzökkel fertőzik a nyarat! 


De ne örüljön sakál és dögmadár, 

a halál nem úr még felettünk, van erő bennünk, 
még van akarat! Az izom puha talán, 

de földrengető tettek húzódnak meg benne. 
Tele vagyunk életfélelemmel, 
megrezzenünk, ha meglibben a bokor, 

de ha egyszer innen veszni kell, 

akkor veszni indul minden, 

elviszünk magunkkal mindent és mindenkit, 
ha vezér, ha polgár, ha ördög, ha Isten! 
Nótára nem nyílik többet ajak, 

holtan hullnak földre a dalos madarak, 
kísérteni erre még szellemek sem járnak... 
Ha pusztulni kell, még elég az erőnk, 
hogy szolgákat vigyünk a túlvilágnak 
gőgös Lehelként úrmagunk előtt, 

és itt nem fog senki fia a halálunk fölött 
vidám poharat kacagva üríteni, 

itt, ha pusztulni kell, testvér és sakálok, 
együtt fogunk megdögleni! ... 


Temetők népe 


Mi a temetők népe vagyunk. 
Csak a sírok ezre között 
Erezzük jól és otthon magunk. 


Az élőket mi kutyába vesszük, 
Az alkotókba belerúgunk. 

De ha meghalt, sírja fölé 
Mea-culpázva odahullunk. 


Az élő Krisztus itt sosem kellett: 
Csak a halott Isten s a keresztek. 


Mi az élőket csak szidni tudjuk, 
Akármit tett, gyúrni, gyalázni, 


De a halottakat fölénk emeltük, 
Szoborba öntettük, s tudtuk imádni. . . 


Pusztul a fajtám 


Mély horkolása idáig hallik, 
Cegléd táján valaki alszik. 


Sívó homok szélvetette ágya, 
Ledőlt a szőlők árnyas aljába. 

Fölötte életet ébresztget a nap, 
Virágos mámorban a tavasz halad 


At a réteken, vetésen, fákon, 
Csemői, kőrösi, szikrai határon, 


Félegyházi tájon, halasi mezőkön, 
Tenger szép búzaszál dacosan előjön, 


AÁttör a rögeken, élni akar, lenni! 
Csak az én alvómat nem ébreszti semmi. 


Ragyoghat napsugár, vidám virág nyílhat, 
Nemtörődöm-ágyán öreg hibáinknak 


Csak alszik mélyen valaki, s fehéren 
Hiába hívja fákon, ágon, égen 


Új tavaszok hangja, fel nem kelne, hortyog. 
Felkelthetetlen álma. Talán nagyon boldog. 


Hogy semmire sem ébred. Élet, halál, lélek, 
UJ dalok, új imák sem serkentik. Félek. 


Nem ébreszti fel már boldog világra 
A feltámadásra hívó trombitása 


Sem. Oly mély az álma. Ezer évet fáradt, 
harcolt, vérzett. Hajszolt, csontos arca sápadt, 


Lassan befújja a kegyetlen homok, 
S elhantolja mélyre. Szemére kopott 


Kalapját húzva, engem se hall tán: 
Nehéz álomban pusztul a fajtám! 

A mi hajnalunk 


Egyszer minden éjszakára 

hajnal fénye fénylik, — 

a mi hajnalunk 

ezer éve késik, — 

mi történt vele... 

talán el is lopták: 

s nekünk már nem maradt egyéb fény, 
mint csak a sír szélén 

felfénylő: Örök Világosság?! 


Adj jelet! 


Uram, most már, hogy vagy, 
Adj jelet! 

Add nekem egy pillanatra 
Mindentlátó szemed. 


A jövőnk csillagát keresem. 
Tudod, 

S szeretném látni, 

Fent van-e, vagy lefutott? 


Mert így csillag nélkül 
Riodalmas az éjjel. 

S nem látni át a koromsötéten 
Csak a gyerek hitével, 

Vagy Isten szemével... 


Testvér, segíts! 
Túl, valahol a vérző éjszakában, 
A messzeségben egy nép haldokol, 


A csöndes falvak akácos utcáin 
Elszabadult a bűn és a pokol. 

Tilos most ott az ima és az Isten, 

A földeken a tolvajnép az úr, 

S a dolgos ember állati robotban, 
Rongyokban, szótlan hallgatni tanul. 


Nem nyithatja egy halk panaszra száját, 
Ezer bitang leskel a csend megül, 

S ki kérni meri saját jussát, bérét, 
Holnapra sötét börtönökben ül. 

A meggyalázott anyák, ifjú lányok 
Megtépett teste égő fájdalom: 

De nincs, aki a panaszukat hallja — 
Vadul rikolt a győztes rágalom! 


A gyermekét az anyára uszítják 

A pokol felé vezető úton. 

És így szaval a nyolcévesnyi csöppség: 

, Dögölj meg, anyám, dögölj meg, húgom!" 


Az új köszöntés. , Nincs Isten!" — s rája 
, Nincs is rá szükség!" — ez a felelet! 


A gyűlölet tombol itt minden szóban, 
A szemétdombon kint a Szeretet! 


Az éjszakában felsikolt a lélek, — 
Magyart keres ott túl a tengeren, — 
Magyart, kiben még nem halott a jóság: 
— Testvér, az égre, törődsz még velem? 
Hej, él-e még a szívedben egy csöppje 
A vérnek, amit szüléd rád hagyott? 
Vagy kacagod, hogy őseidnek földje 

A bűn karmában rabbá válhatott? 


És hiszed-e, hogy hű fia hazádnak, 
Az új hazának úgy lehetsz, magyar, 
Ha nem feleded, hogy a Tisza táján 
A föld homokja óva kit takar! 

A csöndes, akáclombos temetőkben 
Ott porladnak az ősöd csontjai, 

S nem szégyenlesz a templomok kövére 
A Miatyánkkal sírva omlani! 


Mi elvesztettünk mindenünk, mi volt csak, 
Koldusok földje lett a Tisza-táj, 

S te kacagsz, ha a kínjainkat hallod, 

Ha fájó jajunk sírva messze száll? ?! 

Testvér, segíts, az Istenre könyörgünk, — 
Nem az , urak!", a tennen véreid, — 

Itt kocogunk az ablakodon kérőn... 
Hallod-e lelkünk súlyos lépteit!? 


És nem magunkért koldulunk, könyörgünk, 
Ha bűnünk volt, bűnhődünk szótalan, 

De mit vétett a százezernyi gyermek? 

Az állatodnak szebb s jobb sorja van! 

S ha van fiad, vagy lányod, unokáid, 

Vidám zsivajuk, halld, körül dalol, 

S míg kistestvére — százezernyi számra, 
Csak sírni tanul erre valahol! 


Ma minket hajt a bűn, a szenny igába, 
Felettünk csattogtatja ostorát, 

De holnap, testvér, tifelétek lesz már, 

A Sátán lelke elindult tovább. 

Ma még van házad, meleg kis szobácskád, 
Holnap kiszór, mint minket erre itt! 

S ha kőszíved ma nem hallgat a szóra, 
Holnap neked ki törli könnyeid? 


Testvér, segíts, ha van még benned lélek, 
Magyar hogy volnál, büszkeség neked, — 
Egy ősi, nemes fajta éled benned, 

S magyar az Isten álmaid felett! — 

Kiáltasd világgá azt, mit mi nem tudunk: 

Él még e nép, bár félig már halott. 

S csak egy a bűnünk, hogyha bűnnek számít: 
Egy ezredéve védjük Nyugatot! 

A kereszt nálunk sohasem hanyatlott! 
Mindég akadtak hősök és nagyok, 
Hós Zrínyiek és Tomori az érsek, 
Mindszentyek, parasztok és papok, 
Kik életükkel helyt álltak a bástyán, 
Hogy élni tudjon, fejlődni Nyugat 
Kik Krisztusért a kínhalálba mentek, 
Keresztre adták büszkén magukat! 


És légy szava a magyar igazságnak, 
Virágozzék a lelked tetteket! 

Ha adsz, magadnak adsz csupán, testvérem, 
S hogy meg ne érts, az nem, az nem lehet! 
Nem aljasodhatott a vér le benned, 

Hogy eltagadd, e nép, ez a tiéd! 

Sikolts az égre, az ég Istenére: 

Ott megölik egy áldott nép szívét! 


Jöjj és segíts, kiáltunk hozzád sírva, 

Te rajtad múlik, lesz-e még haza! 

Mert elvesztünk, a sorsunk a tiéd is, 

Ha nem jut el hozzád lelkünk szava! 

S ha már nem ér el szívedig a hangunk, 
Bocsáss meg, testvér, hogy e vers zavar! 
— Lehetsz akkor te bármi másik népé, 

De nem vagy, pajtás, nem lehetsz: magyar! 


Hej, a kis-késit! 


A görcs húzza már lassan az öklöm. 
Vicsorgatom csikorgó fogam: 

A mindenségit, mindég a szemét, 

Mi a földünkön gyümölcsöt fogan!!?? 


Az igazság mindég elvetél csak 

S mint a pelyva, oly sok a szemét! 

S virág-színben százegy mérges dudva 
Bolondítja a véreim szemét!? 

Leütök egyszer, hej, a kiskésit! 

Ha ronccsá málik is az öklöm, 

Ha véres, kemény, rideg csatákon 
Még ezrek nyakát is kell kitörnöm! 


Magamra veszem a gyalázatot, 

Ha leköpik is majd a sírom, 

De ezt a bitang sok tenger dudvát, 
Uram, bocsáss meg, én mind kiírtom! 


Valakire várok 


Az átok már kimarta a számat, 

A bánat felszítta minden könnyem, 
Csak törten lendül ütésre karom, 
Jaj, nagyon messziről jöttem, 

S nehezen visz csak a lábam. 


Nem tudom, mi éltet még a harcra? 
Mi lázít bennem: titkos erő, 
Rendelés, átok, megszokás, isten? 
De mégis járom, járom 

Tovább az utam az aranyló vetések 
Széleiben. 


Vonszolom magam a kiégett 
Tájon, tövisen, mocsáron, 
Homokon át: 

Feldalolom a holtak honát, 

A tanyákat, a temetőket, 

A szíveket, az elhagyott tájat! 
Jajgatom sivár sorsunk. Fáradt 
Torokkal égig zengem: 
Bánatunk, bajunk, harci dalunk! 


S várom, valaki mellém lépjen, 
Fiatalon, firssen, hittel, kevélyen, 


619 


Belökjön egy kiszáradt árokba 
Örök álomra, 

Míg maga dalolva, 

Füttyös kedvvel tovább menne, 
Hogy ráakadjon az Istenre! 


De holnap? 


A gyűlölet átka rajtunk, 

Mert mást kerestünk, mást akartunk, 
Mint amit ma Istennek állít a világ, 
De holnap talán egy világ fújja 
Himnuszának hittel zúgva 

A ma meg nem értett melódiát! 


Fegyvert adjatok! 


Uram, ki mindig mellettem voltál, 
Nehéz napokban, vad csatákon, 

Adj erőt ma, hogy gyönge hangom, 
Ezer határon által szálljon! 
Átrohanjon a széles tengeren, 

Havas hegyeken, pusztaságon; 
Földet rázó szörnyű sikollyá, 

Vagy szívig érő jajjá váljon! 

Hogy meghallja asszony, gyermek, férfi, 
Meghallja minden: élő s halott... 

Ne szép szavakat, enni, inni: 
Fegyvert, fegyvert, fegyvert adjatok!!! 


Egyétek meg a sonkát magatok! 
Más se kell! Hol száz tank öldököl, 
Láda narancs, datolya helyett: 
Férfikézbe száz páncélököl. 
Rabságban nyög az árva szép fajom, 
Még az Úr is sírva sír velünk, 

Elveszünk a csak imák között, 
Hogyha végre nem lesz fegyverünk. 
Dicsérettől, jótékony csomagtól 

Fel nem támad egyetlen halott, 
Dicséret és csomagok helyett: 
Fegyvert, fegyvert, fegyvert adjatok! 


Járunk, ha kell, rongyokban és éhen, 
Lakni nyirkos pincékbe megyünk, 
Hogy csak akna és golyó legyen, 

S minden kérő kézbe fegyverünk! 
Gyűjtötök ma iskolára ezren, 
Meghajtom magam előttetek, 

S hogyha közben elpusztul e nép?! 
Minek tanul magyart a gyerek?! 
Kiírtanak odahaza mindent. 

Nem mard, ki rátok hallgat ott. 
Bús halál karmából hirdetem: 
Fegyvert, fegyvert, fegyvert adjatok! 


Nincs reményünk többé semmi másban, 
Nyugat nékünk hiába mesél. 
Rádiótok biztató szava 

Egyetlen gramm puskaport nem ér. 
Nem kérünk mi semmi biztatásból. 
Biztatást... azt még mi adhatunk. 
Népünk szörnyű pusztulása láttán 
Lassan-lassan elborul agyunk. 

Van még tisztesség a szívek mélyén? 
Marx tana egy csöppet még hagyott?! 
Halottaink, élőink nevében: 
Fegyvert, fegyvert, fegyvert adjatok! 


Népünk színe-java részben holtan, 
Részben szétszórták bűnös kezek. 
Rajtunk sunyi gyilkosok urak, 

S halálharang kong fejünk felett. 

Halálhörgés ma az egész ország. 
Nyugaton ezt tán nem hallani?! 
Semmit nem jelent néktek e nép: 
Merjétek már nyíltan vallani! 
Mondjátok, hogy leírtatok bennünk, 
Nem érdekel, hogy egy nép halott. 
Hogyha harcra gyávák lettetek: 
Fegyvert, fegyvert, fegyvert adjatok! 


Nincs a hősnek többé már értéke? 
Krisztus tana immár nem erő? 
Nem indít meg senkit köztetek 
Önvérében szótlan szenvedő? 

El mertek még imádkozni menni? 
Becsületről szátok még dadog? 

Hol vannak a , keresztes vitézek", 
Büszke, , nagy" szabadság-lovagok? 
Hogyha nem rohadt még itt kint minden, 
Nézzetek rám! Csupa seb vagyok. 
Ne hagyjatok elpusztulni így: 
Fegyvert, fegyvert, fegyvert adjatok! 


Aztán nyugton menjetek egy bárba, 
Samba, bamba, rumba táncotok 
Rikoltása szálljon vígan, és 

Mit bánom, ha mind-mind tántorog! 
Megvívjuk a nagy csatát magunkban, 
Száz pokol sem bírhat el velünk. 
Értékes bőrötök mentéséért 
Számlával mi sohasem megyünk. 
Éljetek jómódban, gazdagságban, 
Gyémántból legyenek ablakok. 
Nékünk csak a szabadság kell, de: 


Fegyvert, fegyvert, fegyvert adjatok! 
Több kérést nem hallotok már tőlem. 


Utoljára sír fel most szavam. 
Hagyjátok a nagyképű beszédek: 

Egy ország tűnik el nyomtalan! 

S ha idegen nem segít már rajtunk, 
Vannak még itt távol magyarok? 
Értsétek meg ti legalább szómat! 
Tegyetek s ne válaszoljatok!!! 
Hallgassatok, tegyetek csak szótlan. 
Árva népem küldöttje vagyok. 
Véreitek üzenetét hoztam: 
Fegyvert, fegyvert, fegyvert adjatok! 


A Golgotára... 


A Golgotára vihar szakadt. 

Az ég kárpitja kettéhasadt. 
Csillagok hulltak az égről alá, 
rengett a föld 

a gőgös poroszlók talpa alatt. 
Rettegett, ki ítélt, 

s az Isten tudta, miért, 

bár fia volt, 

tűrte, hogy keresztre szegezzék, 
s hogy véres kínja kufárok, 
áruló júdások 

győzelme lehessen... 

Így halt meg Krisztus, 

ki megszületett Betlehemben. 


Az égre nap ragyogott, 
tavasz ölelte át a fákat, 
szél sem rezzent, 

köd sem ködölt, 

nem félt a bíró, 

nem félt, aki ölt, 

s az Isten is csak nézte, 
hogy meghaljon hősen. 
S csak sóhajom kísérte, 
míg a felhőkben 

utolsó sóhajában 

az égbe szállt a lelke, 

aki a szépet hinni merte, 

a jóban élt, 

az igazról álmodott, 

s hogy meghallt: azért 

legyen átkozott 

a bitó, amin függött, 

s kötél, ami ölte, 

a szem, ami látta, a bosszú, ami várta, 
hogy ott rángatózzék 

hajszolt teste... 

s hulljon érte örök tűzeső 

a napfénybe vesző Betlehemre! 


Megölték a Szabadságot 


Ott túl a Lajtán magyar szívből 
Nem hallik egy zokszó, jaj, s panasz. 
Mintha süppedt sírok közt járna, 
Megjött az árva, bús tavasz. 


Sehol egy vidám füttyszó, nóta, 
Sehol tavaszra váró álmok, 

Egy kis akáctól hallotta meg, 
Megölték a Szabadságot. 


Kalmár lelkű, nagyszájú népség 
Vad győzelmi tort ül nagy vígan, 
Hétágú gyertyák gőgös fénye 
Lobog a szörnyű lakziban. 


Nászt ül a terror a halállal, 
Jeltelen, néma sírok felett 
Idegen banda húzza-nyúzza, 
S belebőg a részeg sereg. 

Eltemették a Szabadságot, 
Mely lángolón az égre lobbant, 
Ifjú teste tankok tüzében 

Ezer sebtől összeroppant. 


Belelöktél egy mély gödörbe 
És leköpték százszor becstelen. 
Még élt, de húzták rá a földet, 
Minél előbb hogy lent legyen! 


Száz tankkal átgördültek rajta, 
Míg hol pihen, nyoma se látszott, 
S most ott ropja a gyilkos népség 
Roncs testén a részeg táncot. 


Tenger hétágú gyertyatartó 
Világítja a sötétséget 

És fent az égen csupa vörös 
Öt- s hatágú csillag égett. 


Senki se leste, várta, látta, 

Ott állt a tavasz és hallgatott. 
Rámás csizmáján, fehér ingén 
Kiömlött magyar vér ragyog. 


Nézte, nézte a mulatságot, 

A zajt mintha nem is hallaná, 
S a varázslók erős hitével 
Eltűnt a döngölt föld alá. 


Megnyílt előtte a sír mélye, 
Úgy, mintha rája várna csak, 
S a vérző, ájult Szabadságra 
A táncolók alatt ráakadt. 


Vállára vette óvatosan, 
A föld lent széles utat nyitott, 

S mögötte gyorsan összezárult, 
Titok maradjon a titok. 


S míg fönt a győztes dáridózott 
És a hold leste a kerge bált, 
Már a tavasz a Szabadsággal 
Kemény léptekkel messze járt. 


Mikor elért a Tisza-tájra 
Csak fellépkedett a föld alól, 
S megállt, ahol a zúgó vízre 
Az Isten szent ege hajol. 


Szelíden letette a partra 
Az ezer sebből vérző testet, 
És alig dobbanó szívére 
Élet-balzsamot cseppentett. 


Száz kis hal tiszta vizet hordott, 
Ezer sebét hogy jól kimossa, 

S tavaszi ködből sebkötözőt 
Szőtt a Tisza sebes sodra. 


Most ott pihen a Tisza partján, 
Merész sasok őrzik az álmát, 
Ereiben a tavasz vére 

Élet szent tüzeként jár át. 


Mint százezernyi elszánt harcos 
Úgy figyel a nádas-rengeteg, 
Egy szóra vár csak, indulóra, 
Ősök lelkéből kelt sereg! 


A dáridó pedig csak tombol, 
Mert mikor a Szabadság halott! 

S nem is sejtik, hogy szemefénye 
Már régi szent tűzzel ragyog! 

S csak arra vár, hogy int az Isten, 
Büszke indulót süvít a szél, 

És harcos seregei élén 

Nagy számadásra visszatér. 


Vad vihar fúj el minden gyertyát, 
Lehullnak a vörös csillagok, 

S a boldogság bíbor hajnala 
Minden magyarra felragyog! 


Te és mi: 


Uram, kit Jézusnak ismer a világ, 
S ki magadra vettél minden hibát, 
Meghaltál mások vétkéért: 

Töröld le arcunkról a vért! 

Nézd, csupa seb testünk, lelkünk, 
A golgotánk százszor magasabb, 
Mint amin Te jártál, 

Míg összeestél a kereszt súlya alatt! 
Köpenyünkre sorsot vetettek, 

És széjjeltépik, a hússal együtt, 
Mert egyszer az égi békességet 
Hinni mertük, 

S töviskoronád se keresd, 
Homlokunkon az ragyog, ... . 

Ugye, Jézusom, mi testvérek vagyunk, 
Te és mi: magyarok!? 


Hazátlan senki 


Hazátlan senki! 
Két röpke szó. 
Talán otthon 

nem is fájna, 

de itt a magányban, 

egyedül, 

idegen szó — idegen arcok, 
olyan fájó, olyan sajgató, 
mint az akasztófakötél, 
min nagyokat ránt 

egy puffadt, kövér 
Káin-arcú bakó. 


Könnyes magyarok 


A szegényt még az ág is húzza, 
Csoda-e, Uram, 

Ha néha megvadul, 

S ha eléri — mi célja van —, 
Kezéből minden: vér, arany 


A piszkos földi sárba hull... 


Azt mondják misztikus emberek, 
A földi lét csak büntetés, 
A lélek itt szenved régi bűnökért, 
S a földi élet csak verés... 


A földi léte annál fájdalmasabb, 
Ki minél többet vétkezett, 

S a legtöbbet szenvednek itt 

A lelki-létben vétkesek. 


Uram, ha igaz, s így akarod, — 

Mert a mi szenvedésünk legnagyobb, — 
Mi voltunk egyszer a legnagyobb vétkesek 
Istenről álmodó, könnyes magyarok!? 

Uram, bocsáss meg nekem! 


Uram, 

bocsáss meg nekem, 

hogy ma egy percre csendesen, 
szélütötten úgy éreztem, 

nem bírom tovább, 

megtörök és fejet hajtok, 

s feladom a régi harcot. 


Szeretet? ... 

Hát kell ide szeretet, 
mikor palástja megett 
hazug harácsolók lapulnak, 
s a tömjénfüst, mit urak 

és szolgák fejére ködösít 
nevedben nagyszájú prófétasereg, 
csak mákony, hogy 
megszédült emberek 
zsebéből könnyebben 
lehessen a pénzt kivenni, 

s hogy ez jogos: elhitetni! 


Becsület!? 
Hát van? 
Hisz akik szájában 


habot ver a tisztesség követelése, 
hányszor megértek a bitókötélre! 
S még tisztességet huhog a szájuk, 
lelkük s ruhájuk 

minden csöppjéhez szenny tapad, 
s aljas bűnök gennyesednek 

a hófehér tógák alatt! 


Jóság? Barátság? 

Hűség? Testvér? 
Megannyi gyilkos fegyver, 
s akik róla prédikálnak, 

miért nem élik, amit másnak 
ajánlgatnak, ordibálnak? 


Hazugság minden, mocsok, fertő, 
tettetés és csalás! Hitvány 

üzlet: a szentség, a szűz lány, 

a jó szív, a hű barát, 

a testvér! A csatornák galád 
patkányserege pócolog 
világmegváltó hősi mezben! ... 


Bocsáss meg, Uram, 

hogy ma egy pillanatra megrettentem! 
De már nincs baj, 

acélos erőm új harcra lázad, 

s ha fel is falnak, 

kemény falat leszek 

a sok nyamvadt 

undok patkánynak! 


Sok köztünk a tehetség! 


Megvert bennünket az ég: 
Sok köztünk a tehetség! 


Fele volna, negyede, 
Istenbizony, több lenne! 


Több lenne és jobb volna: 
Tized annyit kotyogna, 


Század annyit tervelne, 
Ezredrésznyit hencegne, 


Milljomodát álmodná, 
De egymás kezét megfogná: 

Tízszer annyit dolgozna, 
Százszor annyit megfogna, 


Ezer annyit tehetne, 
Milljom annyit szerezne. 


Magyar magyart pártolna, 
Száz bajon át lábolna, 


Ezer csapást kibírna, 
Milljom annyit kivívna, 


S tán az ég is szeretne, 
S az bizony már jó lenne! 


Aki keres... 


Ki tenni akar valamit, 
Mindig talál okot: tenni, 
A menni akaró: menni, 
A hinni akaró: hinni, 

A bízni akaró: bízni, 

A félénk, a gyáva: félni, 
Az élni akaró: élni, 

A halni akaró: halni, 

Az adni akaró: adni, 

A hazudozó: hazudni, 

A lustálkodó: aludni, 

A szerelmes: szeretni, 
Az, aki vidám: nevetni, 
A sírni akaró: sírni, 

A vinni akaró: vinni, 

Aki mérges: mérgelődni, 
A rosszmájú: élcelődni: 
Aki keres, mindig szokott 
Kitalálni ezer okot, 
Hogy a világ, s maga lássa, 
Úgy jó, ahogy ő csinálja. 

Lázadnék.... 


Lázadnék, de vajh, kinek... 
Kiégtek a harcos szívek. 


Mesélnék, de ki figyel? ... 
Rég nem törődnek semmivel! 


Dalolnék, vajon miért? 
Ha menne is, vajon, ki ért? 


Ugyan mért is élek, mért? 
Talán már csak a holnapért.. . 


Holnapért. . . mely oly csodás, 
Jólét, dicsőség, álmodás, . . . 


Oly szép, tán nem is igaz: 
De vigasznak mesés vigasz! 


Minek? Minek? 


Minek a Szépség, 
Ha nincs, aki lássa? 
Minek a jóság? 

Ha nincs, aki áldja? 
S az Igazság is, 

Ha nincs, aki várja? 
S minek az Isten 
Erre a világra, 

Ahol csak a szenny van. 
Hiába 

Itt minden, ha az 
Egy Isten Fiára 
Nem vár sehol a 
Hittevők hívása. 

Az én apám egy szabad proletár 


Az én apám robotos munkás. 

Tüdejét a gyárak füstje marja. 

Markát a munka hólyagosra rágja. 

Égő, nyílt seb fáradt, vékony karja. 

Alig vonszolja magát haza este, 

Mert kiszívja vérét a messze gyár. 

De azért én mégis büszke vagyok rá, mert: 
Az én apám egy szabad proletár! 


Nem rabszolgája gyárigazgatóknak. 
Kiírtottuk a nyúzóink hadát. 

Minden a miénk! Egyenlők vagyunk! 

— De néha, hallom, tanítja anyát, 

Hogy ma még rosszabb, mert száz parancsol, 
S ki nem kussad, rá kínok kínja vár! 

Elviszik egy éjjel, s többé nem jön vissza; 

Az én apám, a szabad proletár! 


Anyámat az ostromkor lefogták, 

S meggyalázták. Nem tudom, mi az! 
Apámat a falhoz lapították, 

És összeverték. Bíz, ez így igaz! 
Asszonynővérem lúgkövet ivott, 
Mert nem bírta a gyalázatot már. 

De tán ez volt az ára annak, hogy ma: 
Az én apám egy szabad proletár! 


Az volt a zrís, a felszabadulás! 

A környék fáin, húsz, harminc halott! 
Fölakasztva himbáltak a fákon, 

Mint az én apám, a dolgos magyarok! 
Aki akarta, leköphette őket. 

Nem volt az apám élő, holt se már: 

S ötödmagával temetgette őket: 

Az én apám, a szabad proletár! 

A lakásunkat összetörte a 

Sok idegen, aki benne járt. 

Nem értettem meg egyetlen szavuk. 
Oroszul tudni épp, ezért nem árt! 

De hála nékik, felszabadítottak! 

Nem volt anyámnak rég egy könnye már. 
S káromkodva állt a romok láttán: 

Az én apám, a szabad proletár! 


Három éve. De ma már szép minden. 

A kirakatokban szikrázik a fény. 

Az üveg előtt vásárlósdit játszunk 

Jancsi, Sári, Marcsi, Miska s én. 

Jancsi párttitkár. Neki van pénze. 

Ő vásárol!... De ezt is unjuk már, 

Mert lám belőle épp úgy nem kapunk mint: 
Az én apám, a szabad proletár! 


Miska a rendőr. Hogyha lázadunk, 
Megbilincsel, s rútúl összever. 

S ha lenne neki vastag kötele, 

A szomszéd fákra gőggel kötne fel. 
Utána egyenlőséget játsszunk. 

S mögöttünk könnyes szemmel áll, — 
Mi bántja, nem tudom, nem én, — 
Az én apám, a szabad proletár! 


Ha megéhezünk, anyám csak megüölel, 
Káromkodik, mint jégeső apám, 

Ures kenyeret nyom, ha van, markunkba, 
S kituszkol az ősz hajú anyám. 

Nehéz az élet! Kutyább, mint előbb! 

De éhezünk, eb, aki bánja már, 

Hisz ezt akartad, ugye, jó apám, 

Te kérgeskezű, szabad proletár!? 


634 


Bodri! 


Bodri kutyám, csiba te, 
Nem szabad ugatni! 
Bepanaszolt a szomszéd. 
Kár volna kutatni, 


Mért vitte rá a lelke. 

Idejött két csendőr, 

S kiparancsolt, kócos kutyám, 
A halálos csendből. 


Hiába van két szemed, 
Hogy a tolvajt lássad, 
Derék hangod, erre jár, 
Világgá kiáltsad. 


Felriaszd a szendergőt, 
Valaki jön, lopni; 

Nem szabad az éjszakákat 
Őrzőn átcsaholni! 


Tilos lett a kertek alatt 
Felverni a csendet. 

Verje meg a nagyúristen, 
Irígy szomszéd, kendet! 


Azért kutya, hogy ugasson, 
Tolvajra kiáltson! 

S felzavarjon: vigyázz, gazdám, 
Lopni jönnek! Látom! 


Ezentúl hát nem ugathatsz, 
Bodri kutyám! S holmi, 

A halálig bennünk féltő 
Vigyázzal csaholni. 

Ne merj! De a kertünk alján 
Ha valaki jönne, 

Édes kutyám, hangtalanul 

A pitvarba jöjj be! 


Költs fel szelid sündörgéssel, 
Óvatosan, csendben, 

S megfurkózom én majd magam, 
Akit lopni leltem! 


Vagy ha nem ébredne senki, 
Én sem, holdas éjjel, 

Eredj neki, Bodri kutyám, 
S tépd a tolvajt széjjel! 


Harapd ki a lábikráját, 
Marcangold a combját, 
Amíg csak az éles fogad 
Nem éri a csontját. 


Hangtalan, nagy éhes dühvel 
Rágjad, rázzad, öld meg! 
Őrízd, Bodri, nagyon őrízd 
A tanyánk s a földet! 


Tolvaj vérét szomjas földek 
Beisszák reggelre, 
Árokparton patkányétek 
Lesz a beste teste. 


Keresheti csendőr, jegyző, 
Ez a tolvaj sorsa, 

Tépjék széjjel éles fogak, 
Sírja szemétdomb. S ha 


Megkérdeznék, nem láttam-e, 
Nézz csak bamba kedvvel, 

S ne törődj, míg simogatlak, 
Könnyező szememmel! 
Ez az ember! 


Aki csak szájal s tenni nem mer: 
ez az ember! 


Aki megáll, ha állni nem kell: 


ez az ember! 


Aki csak vár és egyre tervel: 
ez az ember! 


Hallgatni kell? Folyton nyelvel: 
ez az ember! 


Hazudik, de oltárt szentel: 
ez az ember! 


Szeretetben csapdát rejt el: 
ez az ember! 


Igazságról? Nyög és kertel: 
ez az ember! 


Napba bámul csípás szemmel: 
ez az ember! 


Zsíros földön kórót termel: 
ez az ember! 


Megöli a nótát csenddel: 
ez az ember! 


Minden csöndet bőgve felver: 
ez az ember! 

Bölcset játszik gyerek-fejjel: 
ez az ember! 


S ezt az embert Isten lelke 
teremtette. ..? 


Alig, alig hiszek benne... 
Igaz lenne!? 


Korbácsot nékik! 


Olvasgatom a Bibliát! 
S lelkemen keserű bánat 
izzik át. 


Jézus: mit pazarolt az emberekre! 
Lelkét, szívét és életét. . . 
Es az élet mégse szép! 


Mit szenvedett és mit tanított, 
mennyi szépet és jót adott: 
s nem érdemes, hogy jó vagyok! 


Szépet ennek a kóbor csűrhének? 
Hitet ezeknek a... kétkedőknek, 
kik megölik a hittevőket?! 

Ezt a bandát megvallani? 

Ilyen csordához szívvel szólni? 


Disznók elé gyöngyöt szórni? 


Meghalni ezekért, kikben a Jóság 
haldokolva, sírva reszket? .. . 


Korbácsot nékik és nem keresztet! 

Jézus és a tanítványok 


Jézus és a tanítványok 

így olvastam régen-régen, 
tizenhárman éltek együtt 
szeretetben, békességben. 


Tizenketten tanítványok. 
Jeruzsálem nékik hódolt. 
S tizenkettő közül — négyen? — 
Egy tanítvány áruló volt! 


Jézus és a tanítványok. 
Régi-régi áldott monda. 

Hát ez, bizony, akkor történt, 
ma a monda másképp szólna! 


Tizenketten tanítványok, 
mind hű, telve hittel, kedvvel, 
tizenketten! — s mégis akadt 
közöttük egy igaz ember! 


Nem mondom, Uram... 


Én nem mondom, Uram, 
hogy nincs igazad, 

az Örök-való is 

tréfálhat egyszer, 

bár van, aki a gúnyban is 
megérti féktelen kedved, 
de mégis, Uram, 

nem hozzád méltó tréfa, 
hogy a teremtés koronájának 
a buta, a léha 

embert tetted! 


639 


S talán még... 


Uram, nagy a Te szereteted, 

Nincs rá szó, hogy kifejezze, 
Emberfiának szíve-lelke, 

Hatalma pergő szók felett. . . 

Végtelen benned a szeretet, 

S talán még önmagad is megtagadtad, 
Hogy ezért az embernek csúfolt csürhéért 


Keresztény vagyok! 
Kr. u. 57-ben 


Cézár! Akármit kívánj tőlem 

Amit az Isten nekem adott, 

Csak egyet nem adok el Néked, 

A hitemet! Mert én keresztény vagyok! 


Keresztény vagyok és maradok! 

Ha száz halál is vár rám érte. 
Megismertem az Igaz Istent, 

És nincs az a kín, amit ez meg nem érne! 


Hatalmas úr vagy, büszke Cézár, 
Hogy két lábamat összetörjed, 

De míg egy csont csak ép belőle, 
nagyúr, én térdet nem hajtok előtted! 


Megölsz, ha nem hajtok a szóra, 
S idegen Istent nem imádok!? 
Cézár, a hóhéraid hívjad, 

Hogy vezessék elő az oroszlánok! 


Még színleg sem térek hitedre, 
Bűn és Jóság együtt nem lakhat! 
A gyilkos s a kétszínű közül 

Én a kétszínűt tartom aljasabbnak! 

Nem kellenek a millióid, 

Nem kell arany és nem kell ékszer, 

A hitemért mindenre készen, 

Nézd, én nem törődöm a szenvedéssel! 


És bármit ígérj, nem hallgatok, 

De kikáltom minden vétked! 

Az Urat hívom segítségül, 

Hogy megszabadulhassunk tőled végleg! 


Tépd ki a nyelvem, ölj meg Cézár, 
Beszélni fog a porló csontom, 

És bűnre épült hatalmadat, 

Száz sátánnal szemben is csak lerontom! 


Tarts őrültnek, avagy bolondnak, 

Az én lelkemben Isten ragyog, 

És szembe szállok bátran Véled, 

Erős Sátán, mert én keresztény vagyok! 


Keresztény vagyok! 
Kr. u. 1957-ben 


Cézár, irgalmazz, bús fejemnek, 
Mit ér Neked egy mártír halott, 
Szolgád leszek s ne bántson Téged, 
Hogy akaratlanul keresztény vagyok! 


Ha akarod, azt is elhagyom, 

Letagadom, hogy van fent Isten. 

Vallom, ha kell, hogy babona csak, 

Hogy az égen és itt lenn csak anyag minden! 


Hatalmas úr vagy, büszke Cézár, 

Hogy minden csontom összetörjed, 
Nézd, szegény sovány, rozzant testem, 
Nagyúr, nézd, két térden csúszok előtted! 


641 


Én szívvel hajlok minden szódra, 
Elmegyek, ha kell, rabszolgádnak, 
És megölöm apám s testvérem, 

És akármit akarsz, én kiszolgállak. 


Még látsz néha templomba járni, 

A reakció még les, s figyel. 

Eljövök hozzád titkon este, 

És majd elmondom Néked, ki mit mível. 


Csak add, hogy valamit keressek, 
Nem látok és semmit sem hallok! 
Százezreket megölhetsz tőlem, 
Pusztuljanak a lázadó varangyok! 


Ha egy kicsit többet is adnál, 
UJ ruhára, pár pohár borra, 
Alázatosabb híved, szolgád, 


Cézár, énnálam már neki sem volna! 


Leszek kétszínű, ha ezt várod, 
Nyavalygok Istenről, ha ez kell, 

S míg ezrek pusztulnak el érted, 
Hirdetem véled, hogy minden az ember! 


Hazudok annyit, mennyi csak kell, 

Megölök minden hívőt, papot, 

Nézd, térden állva kérlek Téged, 

Bocsásd meg nékem, hogy keresztény vagyok! 


Hol egykor Európa volt 
Ha egyszer az Úr megúnja majd 
A tenger mocskot, szemetet, 


Ami a földet ellepi, 
Es mind a sok-sok bűnt, a bajt, 

Hogy kereszteken a szeretet. . . 
S kezét a földről leveszi, 


Felkap mint apró kis röget 

A nagy mindenség ereje, 

S a végtelenbe kihajít. 

Mint kézből kiejtett kövek 
Hullunk a végtelenbe le. 

— Ki hallja majd a kínjait? — 


Repülünk gőgös porszemek. 
Eltűnik a Hold és a Nap, 

A csillagok, s a kék egünk. 
Az egész csak egy perc, lehet, 
S mint hulló meteordarab 
Egy másik földre leesünk. 


Valaki talán arra jár, 

Egy furcsa lény, ki ott lakik. 

És megörül, hogy fölfedez. 
Megnézi, vajon, mit talál. . . 
Majd gondol gyorsan valamit, 
S füttyös jókedvvel zsebre tesz. 


Otthon két alig nőtt fiának 

Átad, hogy , Rajkók, játsszatok, 

Most leltem ezt a Kövecset!" 

A kettő egymásra támad, 

Hogy , Én kapom!" , Nem te kapod!" 
S összekapnak a kő felett. 


De két atyai pofon után, 
Elkezdenek nézegetni. 

, Nézd, alul egy nagy csúnya folt" 

S a nagy — egy mozdulat csupán — 
Markával tisztára sepri, 

Hol egykor Európa volt! 

Nem én tettem 


Gyerekjáték volt felénk régen: 
Egyiknek befogták szemét, — 

Kire kimondták, bizony szabódott, — 
Körülálltuk öten-hatan, 

Egy valaki rútul rásózott, 

S míg sziszogva felállt, 

Dalolva öt-hat körülvette 

, Nem én tettem, nem ő tette, 

Ugyan, vajon, ki tehette?" 


Most is játszunk. Komoly a játék, 
romban a házak, városok. 

Az élet ordító, véres nyomor, 

S az utcákon gyújtogatva 

Lázít, rombol az éhes gyomor. 
Előtte ártatlan 

Arccal áll a világ nevetve: 

, Nem én tettem, nem ő tette, 
Ugyan, vajon, ki tehette?" 


Tüdejét köpi ezer gyerek. 

Az anyjuk, mint a csont sovány, 
Apjukat a nincstelenség marja, — 
S az út porát a száguldó 

Autósor az arcába csapja, — 

S kezét dörzsölve áll 

Mögötte a gazdagság ezre: 

, Nem én tettem, nem ő tette, 
Ugyan, vajon, ki tehette?" 


Féllábú rokkant csetlik, botlik 

A telt utcákon. Ellökik. 

Hogy nem tud megállni. Félre tolják, 
Ha kimondaná is félve, 

Ki hallja meg keserves gondját? 

Könyörtelen rohan 

Az élet tovább el mellette: 

, Nem én tettem, nem ő tette, 
Ugyan, vajon, ki tehette?" 


Egy élet takarékossága 

Füstté válik egy pillanat 

Alatt. Volt és máris nincs semmije. 
Hogy megsegítse, szelíden 

Nem nyúl feléje, jaj, senki se! 

Ha felfordul, szótlan 

Álldogál a tömeg felette: 

, Nem én tettem, nem ő tette, 
Ugyan, vajon, ki tehette?" 


Hej, ha egyszer a nyomorúság, 
Rabszolga nép dühvel kitör, 

Hogy nyomorát, kínját számon kérje, 
És lázadó lábbal térdig 

Gázol majd a kiömlő vérbe, 

S ő dalolja tovább 

Gondtalan az égre nevetve: 

, Nem én tettem, nem ő tette, 
Ugyan, vajon, ki tehette?" 


Majd zokogjátok, ki is tette, 

Habzó szájjal mártjátok be 

Egymást: ő volt, ez volt, nem én, nem ÉN!... 
De kivertétek rég a szemét, 

Vak lesz a bakó, s süket, szegény, 

S míg fölaggat érte, 

Nem szája szól, csak bent a lelke: 

, Nem én tettem, nem ő tette, 

Ugyan, vajon, ki tehette?" 

Az Isten tudja, kik ők! 


Fekszenek az orosz hómezőkön. 

A százezernyi névtelen halott. 
Süppedt hant, sem fejfa nem mutatja, 
Hogy egyszer voltak: hősök és nagyok. 


Pihennek a kárpáti erdőkben. 
Dús fű benőtte porló csontjaik. 
(Érzéketlen himbálja a szellő 

A szótlan fenyők néma lombjait.) 


Ott oszlanak a Tisza vidékén, 
Szétlőtt Budának romjai alatt. 
(Fölöttük a vágyak-villamosa 
Míg emléketlen, csöngetve szalad.) 


Ki ír róluk? Elismerő cikket!? 

Ha mégis írnak: ocsmány rágalom! 
Rablók voltak, gyilkosok, bitangok! ... 
De én e szennyet büszkén vállalom. 


Rájuk terítem szívem palástját. 
Tiporják azt, lépjenek rajta át. 

Hadd várják meg védve, óva ott lent 
A feltámadás áldott hajnalát. 


Szórják csak a szemetet szívemre. 
Az Isten egyszer majd megunja csak: 
S eltűnik a sok szemét is egyszer, 
Mint vadvirágos rétről a haraszt. 


Ne szóljatok egy szót ti se róluk! 
Az Isten tudja, kik ők — s ez elég! 
Kisangyalkák szövik már az égben 
A róluk szóló száz csodás mesét. 

A hazug 


Szennyes sarával piszkol az út: 
— mint ölelésével a hazug! — 


Megyek közétek 


Megyek közétek, 
pedig utállak 

mint a férget 
bennetek! 
Teleszívom 

vékony mellemet 

a virágos rétek 
illatával 

ha hozzátok megyek, 
hogy ne kelljen veletek 
egy levegőn élni!... 


Utállak bennetek, 

S szeretném, ha 

izmosak volnátok, 

karmotok volna, 

hústépő szátok, 

óriások, 

akikkel vágyott 

dicsőség volna harcra kiállni, 
akiktől a halált se 


lenne szégyen várni!... 


De így! 

Így borzalom éget, 
pokollal felér 

köztetek élni, 

mert nem vagytok csak 
nyálkás férgek, 


s undorodom még rátok is lépni! ... 

Rájönnek az igazságra! 


Akármilyen vastag jég: 
Nyárra sose maradt még. 
Ma még úr, de jön a holnap, 
Kisüt a nap s sárrá olvad, 


Akármilyen hazugság, — 
Milliók is hazudják, — 
Mit sem ér a pimaszsága: 
Rájönnek az igazságra! 


Adj király katonát! 


Régi gyerekjáték, 
Mennyiszer játszottuk 
fölnyúló gyerekek. 


Mintha ma is ott járnék, — 
A réteken, ahol szoktuk, —... 


S ma is áll a sor: 

Velem szemben a király. 
Volt néha harminc katonája, 
S én ma is játszom tovább, 
Nagyot rikoltok: 

Adj, király katonát! 

Nem adok! 

Ha nem adsz, szakítok! 
Szakíts, ha tudsz! 


Leszegzett fejjel ott rohanok 
Katonát szakítani 

A gazdag királytól, 

Én, a szegény, az árva, 
Akinek nincs egyetlen egy, 
Büszke katonája. 

Virágok hullnak 

EI talpam alatt, 

Állottvíz possadt 

Sara fröccsen rám, 

S míg rohanok, 

Vidám madarak 

Dalát sem hallom. Roppant 
Erő feszít: 

Győznöm kell! Katona kell! 


Öröm kell! Föld kell! 

Élet kell! Hatalom! 

. . Szemem már véreres, 
Cserepes ajkamon 
Kibuggyan a vér. 

A tüdőm majd szétrepeszt 
Csontot és izmot... 


De nincs megállás, 

Ez már nem is játék, 

Halálig harc ez 

A virágos rétek fölött 

Rongyos köztem s a királyok között! 


Mert nem lehet, 

Hogy másnak annyi 
Katonája legyen 
Amennyit akar, 

Míg nekem, 

Aki szegény és magyar, 
Egyetlen sem jusson! 


Adj, király, katonát! 

Ide a jussom! 

Az igazi király én vagyok: 
Vér és lélek fölkent királya! 
Ha adsz, már hagyok 
Neked is, amennyi járna, 

Még lehet katonád, még lehetsz úr, 
Ki nem rabollak, 

De ha nem, hát, idegen király 

Én irgalmatlanul 

Eltaposlak! 


A törteli parcellázás 


Emlékszem rá, milyen 
Öröm volt Törtelen 
Gyerekkoromban, mikor 
Kiírták hirtelen, 

Falu, láss csodát, 
Felparcellázzák 

Az uraság birtokát. 


Bőrnadrágos mérnökök 
Jöttek s mérték fel 

A háromszáz holdat. Tömött 
Sorokban sovány reménnyel 
Állt száz és száz tépett, rúgott, 
Rongyos paraszt s várta, 

Mi jut az uraság 

Földjéből rája: 


De semmi sem jutott. . . 


Azóta is örökre kísért 
Álmaimban a törteli 
Parcellázás. 

Látom: nyurga, kimért, 
Néha meg lármás 
Urak állnak 

A földek felett, 

És parcelláznak. .. 


De nemcsak a földeket! 
Parcellázzák a hivatalt, 

Boltot, rangot, szőnyeget, 
Autót, parfűmöt, házat, 

Pénzt, mámort, örömet, 
Becsületet, hitet, élőt, holtat:. . . 


De jaj, az éhes, rongyos és tikkadt 
Parasztok álmaimban is csak 
Mindhiába várakoznak. 


Amíg álmodnak... 


Ne keltsétek fel az álmodókat, 
Amíg álmodnak, addig boldogok. 
Foltozott 

Gúnyájuk királyi palást, 
Aranykalászt 

Ringat megsincs földjük: 
Fölgyűlt 

Könnyük gyémánttá válik, 
Az égig szikrázik 

A földöntúli fény 

S az arany nappal játszik 
A kék ég ívén. 

Robotos testük 

A szépség szobra, 

Ellopott lelkük 

A jóság csokra, 

Füsttől mart hangjuk 
Orgonabúgás, 

S márvány palotájukban 
A rabszolgatartó 

Rongyos koldusként 
Száraz kenyérért kopog... 


Ne keltsétek fel az álmodókat, 
Amíg álmodnak, addig boldogok! 

Örök csalódás 


Örök csalódás az élet 
Ejjel a bánat, nappal reményed 


De jaj oly szomorú vagyok 

Mert nagyon rövidek a nappalok. 
Az éj kietlen és sötét 

Száz pata rágja a remény tövét. 


Se fény, se hold, se csillagok 
Ugy némán alszanak az ablakok. 


A kifosztott kertek alatt 
A csalódások csikasza szalad. 


Orilássá nő az árnya, 
Vak rémület hull a világra. 


A bátorság csönddé kövül 
Es denevér szálldos a ház körül. 


Bent a házban gyertya mellett 
Fájó könnyeim halkan peregnek. 


S míg kint gőggel jár a pokol: 
Bent a szeretet némán haldokol. 


Szabadság? 

Szabadság? Ködös szólam! Mi már itt 
Raboknak születünk, ez az igazság, 

S börtön az élet: mindhalálig! 

Börtön már az anyánk méhe, 


Börtön a pólya kötözése, 
Börtön az óvodák játékrendje, 

Az iskoláink végtelenje, 

A katonazubbony keki színe, 
A szerelem vak bilincse. 

A kötelesség börtön-rács csak, 
Törj ki belőle, rögtön rád csap. 
Börtön az ifjúságunk láza, 

Az öregség megfontoltsága. 

A lázadásunk, az is börtön, 
Álom, hogy lelked kitörjön. 
Börtön a hír, dicsőség, mámor. 
Rács fonódik a boldogságból. 
Szögesdrót a hulló könnyed, 
A hegyek és a ködös völgyek. 
Börtön az út a rétek felett, 
Börtöntől börtönökhöz vezet. 
Kínzókamra a röpke álom, 
Elvakít, hogy jobban fájjon 
Egy helyben tapogni, állni, 

A halálra remegve várni, 
Börtön a bölcső, az a sír, 

A halál is börtön, az sem ír! 
Börtön a Jog, a szép, a jóság, 

A futó percek, a múló órák, 
Aki mást mond, mind csak ámít: 


Rabok vagyunk mindhalálig! 
Ma is... 


Uram, 

ha ma élnél, a sorsod 

ma is csak a keresztig vezetne. 
Nem változtak azóta sem 

az emberek, a farizeusok, 
pilátusok, papok, a nép, 

a tömeg, a heloták. 

Ma is kereszt jár annak, 

aki igazán, szívből 

a másiknak mindent megbocsát! 

Ember maradni 


Könnyebb a csúcsokat elérni, 
diadallal felszaladni, 

mint nem szédülő hideg fejjel 
a csúcsokon ember maradni! 


Csak a szenny! 


Minden az égre tör: 

A fák, a bokrok, a füvek, 
A búza, a virág, a tüzek, 
A láng, a hit, az igék, 
Mintha minden 

Az Isten csodás szívét 
Érzené. 


Csak a szenny 

S asár 

Igyekszik a föld felé. 

Sas és vakond... 

A sas is leszáll néha a földre, 
De sosem lesz vakond belőle... 
Csak aki... 

Csak aki nagyot esett, 


tudja érezni boldogságnak, 
hogy felemelkedett! . . 

...meg kell halni... 


Tudom, egyszer meg kell 
halni. 

Tudom, egyszer 

Véget ér az út. 

S úgy hull le rólunk 
Minden földi szenny, 
Mint hazug 

Emberről, ha leleplezték, 
a színes varázs. 

Amit ványadt feje köré 
glóriának maga magyaráz. 


Kacsázom a tó vizén. 


Kacsázom a tó vizén, 

Gőgösen repül a rögecs a vízen. 
Fel-felpattan, s ha elfogyott az erő, 
Amivel dobtam, 

Szelíden 

Elmerül a hideg habokban. — 


Mint én: Isten kezéből elhajított kövecs, 
pattogok az idő taván, 

Míg élnem az Úr ereje kimérte, 

Aztán elnyel az Idő 

Feneketlen mélye. — 


Három rózsa 


Kiskertemben, három rózsa 
Leszakítom szépen sorra. 
Egyet teszek elmélázva 
álmaim benőtt sírjára, 

Egyet teszek, — a hold nézze, 
boldogságom keresztjére, 
Harmadikat megcsókolom, 

Árva kis tó, belédobom, 
Nyelje el a fehér fodra 
S őrizze meg a síromra. 


Mennyi álom... 


Kongat a távol 
Tornyok mélyén 
A rohanó idők 
Kalapácsa. 
Elhallik zaja 
Ablakomig. 

Mit rejthet az éjjel 
Fekete árnya, 

Mi lesz még, amíg 


Mennyi álom, 
Mennyi mámor, 

És mennyi csók, — 
Száz kis szobában, — 
Millió öröm, — 


S nekem egyikhez sem lesz 
Semmi közöm! 


Füstöl a kályha 


Füstöl a kályha, 
Vad kinti vihar fújja. 
Szívemből máma 


Csak bánatokra futja. 


Reményem lenne, 
De ezer bolond bánat 
Árva lelkemre 

Száz kétkedést rárak. 

Nem tud lobogva 

Ma tüzes lánggal égni, 
Vígan ropogva 

A szebb jövőt idézni. 


Mintha a sárba 

Száz sátán titka húzna: 
Füstöl a kályha, 

Vad sötét vihar fújja. 


Tűnő évek mutatóján 


oronyóra mutatóján 

Apró fehér, fáradt lepke. 
Mintha két kis fehér szárnya 
Éppen nekem integetne. 


Talán nincs is rajta semmi 
Es a lepkét csak én látom: 


Tűnő évek mutatóján 
Kapaszkodó boldogságom... 


. . mint a lárva 


Eredj, szívem, ne várj, amíg 
Megcsalnak mind az álmaid. 


Míg a lelked minden álmát, 
Kikről szőtted, sárba rántják. 


S ahol senki meg se láthat, 
Add oda egy pacsirtának. 


Ne sírj értük, soha, jaj, ne, 
Könnyeid is szépen rakd le! 


Könnyeid az ég felissza, 
Te meg szépen gyere vissza. 

S mire a nap fényben felkelt, 
Kacagva köszöntsd a reggelt. 


Meg ne lássa soha senki. 
Nincs már a lelkedben semmi. — 


Színészkedj a sötét sírig, 
Hogyha százszor nem is ízlik! 


Derűs arcod mint a lárva 
Kísérjen a másvilágra! 


Mint birka 


Néha az ember meg-megáll, 
Visszatekint a múltra kérdőn, 
Mint sor végén az izzadó kapás. 


Megtörli fényes homlokát. Parázs, 
hajszolt teste, mit féltőn 
Nem takar sem selyem, sem sál! 


Nyűtt ingével megtörülközik, 

A tőkénél hűsölő korsóból kortyol, 
Aztán tovább járja egyazon útját, 
Mint birka, amely nem tud kitörni 
A drótszöges akolból... 


Eltelt egy nap 


Éjfélt ütött 
Eltelt egy nap megint. 


Ennyivel több az öröm, 
S több lett a bánat! 

Néki csak percek voltak, 
Egyhangú tik-tak, tik-tak, 
Unalmas percek, 

Gépies ütések. 

De nekem, rútan vagy szépen, 
Részben és egészben: 

Az Élet! 


Lámpafény 


Lámpafény köröz 
Szobámon, 
Orökös 


Táncban, mint az álom. 


Belém karol, 
Átkorcsolyázik 
Bútorról-bútorra, 
Reményt dalol, 
Illatos orgonáit 
Szórja 

Cicomának erre-arra, 
S kacagva 

Hal meg irigy padlómon, 
Amíg a csillárom 
Álmosan eloltom! 


Ősz felé 


Lombtalan ágak, 

Barnáló mezők. 

— S egy öreg nyár sírva hajlong 
A láthatatlan Kaszás előtt. — 

Ha minden... 


Ha minden fogadkozás 

Tetté is válna, 

Mennyországot teremtene a földön 
Az akarat varázsa. 


De a lelkesedése könnyen 
Hervadó virág csak, órák 

Az élete csupán, 

Néha kóróvá szárítja tunyán 
Perzselő valóság. 


Vagy elrohad a nem-bírom 
Szakadó könnyesőjében néha, 
— Mint a hosszú esőben 

A korán kaszált széna. 


Hiába! 


Hiába foglalod a trágyát 
Aranyba is vagy platinába, 
Nem lesz abból soha gyémánt, 
Aranyban is marad trágya. 


Ma tudom már... 


Valamikor hittem 
az álomban. 
Csodákat vártam, 
ha jött az éjjel. 


Ma tudom már, 

s számomra ez a végzet, 
hogy az álommal 

és nagyszerű mesékkel 
csak nehezebb az élet! 

Hagyjatok! 


Akinek egyszer a szemét kiszúrták, 

Nem adja annak a fényt vissza senki, 

Ne meséljetek, jaj, nekem a fényről, 
Hagyjatok meg szépen bús vaknak lenni! — 


Elközelített az Úr országa! 


Én nem születtem hittérítőnek, 

— Aki nem hisz, nem térítgetem, — 
A hitek harcos szolgája vagyok, 

Aki hisz, harcol és épít velem. 

A hitetlenséghez nincs győző szavam. 
Hit: úgyis csak belülről fakad, 

S a lélek Isten külön csodája, 
Hozzányúlni, — álom, nem szabad. 


Ma mégis kiáltó szóval szólok 

Be kunyhókba és palotákba, 

Hogy ti tévelygők térjetek meg, mert 
Elközelített az Úr országa. 


Judás, ne áruld véredet tovább, 
Hullj térdre, szennybe hullott lélek, 
De hamuzd be bőven koponyádat, 
Mert amit te tettél, tudod, érzed, 


Égre kiált és bosszúért jajong. 
Harminc ezüstöd lelkeden ég, 
Fölötted eltörött a pálca, 

És hátad mögött ott leskel a vég. 


Kezedet ne dörzsöld, mert a sorsod, 
Aljas sorsod elvégeztetett. 

Keresztre adtad az Igazságot, 

S az Igazság, ma, az életedet! 

Ne mosd a kezed Pilátus százszor, 
— Ezerszer mostad és mit sem ér, — 
Felelned kell a halálba űzött 

Tiszta szavú igaz egy Istenért! 


Apostolok, ti merre lapultok, 
Gyáván az éjbe" szerte, ki jár? 
Lelketeken halkan, csöndben ragyog 
A megtagadott, a gúnyolt: Király! 


S csőcselék, ki véres habzó szájjal 
Ordítottad a feszítsd meg-et, 
Most kulcsold imára, térdre hullva 
Sírva és újra és megint, kezed. 


Mert itt az ítélet, lépte döng már, 
Halljátok, jön, jön, itt közeleg, 

S az örök bíró követe titkon 

Lám, itt járkál ma már közöttetek. 


S nincs irgalom, a bűnnek veszni kell. 
Bűnös fejek porba hullnak, 

Isten örök rendelt igazsága 
Teljesedjék, felmérik multadat. 


A romlás fényes gőg-palotáit 
Elfújja az ítélet szele. 

A bűn burjánzó, bűnös bozótját 
Felperzseli az Úr tekintete! 


S én, a hitek harcos katonája, 

Intő szóm kiáltom néktek át: 

— Reszkess, te tévelygő, gyarló ember, 
A Végzet szeme már itt néz le rád! 


Látod? A szíved mélyéig lelát! 
Titkod előtte már nem titok. 

S ha lesújt a karja, megsegítve 
En menteni már többé nem bírok. 


És nem is akarok! Mert beállok, 
Ha jön a perc, a rút halálnak, 
Az Úristen igazságot osztó 
Bírójának, az Úr angyalának! 


De ma szívesen még erőt vettem, 

A szeretet még ma szóra nyit, 

Hogy mentsem azt, aki menthető még, 
Hogyha volna még, s hogyha lenne kit! 


Mert hallod?... Hallod?... Már döng a lépte... 
Itt van már... Itt,... aködhomályba ... 

Jaj, térjetek meg, mert elközelgett, 

Mert elközelgett az Úr országa! 


Térj meg millió tévelygő bárány! 

— Ma még kegyes a kínzott pásztor. 
De holnapra éh-halálra elűz 

A haza talált szent, tiszta nyájból! 


Én már nem szeretnék... 


Már nem szeretnék még egyszer gyerek lenni, 
Csigával játszó víg, vad kölyök. 

Az öreg diófánk tetején hintázni, 

S egy pallón mászkálni a patak fölött. 


És nem szeretnék rég már futballozni sem, 
Gólt rúgni már régen nem öröm. 

Az első szerelmek láza sem csábít már, 
Hogy az a kislány, jaj, elpirult s köszön. 


Újrakezdeni az életet mégegyszer?! 
Százszor inkább jöjjön a halál, 

Mert így van ez rendjén, hogy elmúlt a tavasz 
Es már lassan-lassan véget ér a nyár! 


Semmit sem sajnálok és nem hívok vissza, 
Gyerek hitem is régen halott. 

S tudom, hogy azt is hiába kapnám vissza, 
Kiégnék épp úgy, mint ahogy ma vagyok. 


Ahhoz, hogy mégegyszer tán élni szeressek, 
kerek-szemű, nagy hívő gyerek, 

Másnak kellene a világnak is lenni — 

És nem lesznek mások, nem, az emberek! 


Elindulni újra tele álmodással, 

Hinni, hogy minden szép és ragyog! 

S belátni hogy minden csak szemét és trágya, 
Nos, akkor még máma inkább meghalok. 


Húzom a sorsom, mert nem tudok mást tenni, 
Engem többé álom nem vezet, 

Ha százszor lehetnék is, ordítva sírom, 

Hol van a sírom, én gyerek nem leszek! 


A rágalom 


Teste nincs, de a földet betölti. 
Agya helyén bűzlő, bomló massza. 
Forr, forrong, mint a fortyogó láva, 
S lángolva hull a virágzó tavaszra. 


Szeme helyén egy-egy béka pislog. 
A szája kékes, gennyező üreg, 
Torkából mérges gázokat böfög, 
Vad, hörgő beszéde szennyes őrület. 


A haja szála millió kukac, 
A bőre helyett piszkos pikkelyek. 

Két lapáttenyere rákos sebhely, 
Már felbomlóban, ujjai nincsenek. 


Fogai mérgezett, rozsdás tőrök, 
És akit elkap, halálra marja. 

A szíve lucskos csatorna-patkány, 
Két karja a halál-csontvázak karja. 


Két lába formátlan, ripcsos tuskó, 
Vérbaj csöpög, ha lép, a lábnyomán, 
Csillagpásztás éjben, délibábos 
Fényben kísértő förtelmes látomány. 


Nőstény. Nincs párja és mégis csak szül, 
Veti kölykeit tízezerszámra. 

Lármázva tör be a templomokba, 
Csatornabűzként a lezárt szobákba. 


Feltolakszik szónokolni gőggel, 
Mosolyként lopakszik a szíved felé, 
Asszonyként öleli át a vállad, 
Igazságként lép a Becsület elé, 


Torkodat romboló roncsként szorítja, 
Kezedre mint a lián fonódik, 

S első áldozók koszorújával 

Lopja be lapítva álnok lotyóit. 


Virágcsokrokon pondróként lézeng. 
Pópként lovagol fáradt hátadon, 
Haldokló szépség jelzi az útját: 

Hogy erre járt a testetlen RÁGALOM! 

Látni akarok! 


Televertétek a szemem sárral, 
Bűzös, mocskos, szennyes váddal, 
Hazugsággal, tettetéssel, 
Bosszúszomjas nevetéssel. 
Játszottatok barátságot, 

S szívetekben galád átok, 
Beszéltetek szeretetről, 

S öleltetek gyűlöletből. 

Száz szavatok: barát, hűség, 

S bennetek csak kétszínűség, 
Mivé lett két gyerek-szemem, 
Miért tettétek ezt velem —? 
Néznék-néznék, de nem látok 

Se örömet, se virágot, 

Se napfényt, se reménységet. 
Kidülled a szemem, néznék, 

S körülöttem, amit látok, 

Szenny és mocsok, bűn és átok — 
Minden szépség porba-hulltan — 
Mit tettetek? . .. Megvakultam! — 


Hol a napfény, amit láttam, 
Hol a zöld rét, amin álltam, 
Kék ég, amit megcsodáltam, 
Szellő szárnya, amin szálltam. 


Hol a patak tisztasága, 

A tótükör csillanása? 

Vad virágok ezer színe, 

Hogy a tájat telehintse — 
Keletről a bíbor-hajnal, 
Napisten a kivont harddal, 
Nyugaton a szürke este, 
Fenyő erdők büszke teste, 
Távol hegyek havas orma, 

Kis templomok harangtornya, 

Piros tetős tanya-házak, — 

Ahol, tudom haza várnak, — 

Hol a régi nevetésem, 

Száz vágyam a mese réten, 
Remegésem, boldogságom, 

Hol van csak egy kopott álom? 
Nézném, nézném, hol találom. 

Ott vannak? — s csak én nem látom. 
Vak vagyok és én nem látom? 


Vörös a vértől a két kezem, 

A szemem ahogy tépdesem, 

A körmömet hogy beleásom, 
Lásson újra, lásson, lásson! 

Láss, te sárral lepett szempár! — 
Tépdesem, de nem fáj, nem fáj — 
Semmi sem fáj, csak hagyjatok, 
Látni akartok!... Látni akarok! — 


Látni akarok, ahogy régen, 

Az eget kéken, 

S nem azt látni, hogy hazugság minden, 
A szátokon az Isten: 

Az ajkatokon a jóság 

Nem vérrel mázolt hamis pír csak, 
A Kereszt hogy nem Dávid-csillag, 
És hogy fent a napsugára 

nem csak sáros kocsilámpa, 

S hogy a rétek száz virága 

Nem mind rothadt, bűzlő trágya — 
Hogy nem minden hazugság, 

Nem minden lárva! 


Hogy van hit, becsület, jóság, 
Hűség, szépség, holdfény, rózsák, 
Pázsit, tiszta vízű patak, 

Kígyók helyett sikló halak, 
Dögkeselyűk helyett sasok, 

Éjjel helyett napfény ragyog. 
Hogy nem minden csalás, játék; 
Ragyogás van, nem csak árnyék, 
Ökrök helyett nemes őzek! 
Nem csak mindig temetőket 
Akarok már nézni, látni, 

Csók helyett nyálat találni, — 


— Látni akarok, csak: látni. . . 


Televertétek a szemem sárral, 
Gyűlölettel, hazugsággal. 
Nem akarok így meghalni, 
Nem akarok vak maradni! — 


Gyertek, ti sírok a porban: 

Annyi szépet álmodoztam. 
Álmodni, hát olyan vétek, 

Hogy aki mer, köpködjétek, 
Tiporjátok, megöljétek? — 

Mit tettetek a két szememmel? 

Szép kerekre tágult két szememmel, 
Hogy nem látok, hogy nem látok. 
Hol vagytok testvérek, 

Hol vagytok barátok, 

Segíteni már senki nem mer — 
Nem tudok élni nem látó szemmel, — 
Jó testvérek, ki ver agyon? 

Nem tudok így élni, vakon! — 


Többé semmit nem látni szépnek. 
Mindenhol csalást csak, sehol sem hűséget. 
Mindenhol öklöt csak, 

S nem nyitott tenyeret, 

Hogy mindenhol gyűlölet, 

És sehol sincs szeretet, 

Adott szó helyett kétszínű szavak, 

Hogy trágyalé van csak, 

S nincs kék vizű patak: 

Hogy nincs se hit, se eszme, 

Ami a lelket az Istenhez vezesse. 
Mert minden csak irigység, 
Kapzsiság, gőg, arany, vagyon... 

— Jó testvérek, verjetek agyon, 

Én nem tudok így élni vakon, vakon. 


— Uram, ki ott vagy fent az égen, 
Téged a szívemmel még látlak, 

Adj irgalmat szegény szolgádnak! — 

S ha csak egy napra is, 

Ha csak egy percre is, 

Ha csak egy pillanatra is, 

S mit bánom én, ha aztán meghalok — 
Könyörülj, Uram: de látni akartok, 
Látni akarok, látni akarok. . . 


Krisztus Pilátus előtt 


A helytartói tanácsházban 
átkot üvöltő, röhögő tömeg. 
A betlehemi ács lázadó fiát 
ma itéli el a római követ. 


Bársony trónusán Pilátus székel. 

Ma bírói terem az oszlopos csarnok, 

hol zene szólt, tánc volt, dévaj mulatás 
tegnap, mert mulatott az idegen zsarnok. 


Körötte állig fegyveres katonák. 

Idegen hatalom gyűlölt népe. 

De ma boldog a gyáva, leigázott tömeg, 
mert halál vár Krisztus koronás fejére. 


Ki értük küzdött, a nyomorultakért, 
a nyomorultak ma halálra várnak. 
Csapzotthajú, piszkos söpredék 
zengi kórusban a tenger hazug vádat. 

, Isten fiának vallotta magát!" 

Hogy megváltani jött, ma vádak vádja! 
S hogy az elesett szegényekért szólott, 
ezért keresik örjöngve halálra. 


Fehér köntösét szennyes kezek tépik. 
Tövis korona áldott homlokára, 

s ki a legtisztább ész, ma vörösen 
reáterül a bolondok palástja. 


Pilátus ül. Krisztus ott áll szemben. 
Szelid arca a végtelenbe réved. 

A szenny, a bosszú aljas rohamán 
nem ér fel hozzá a bűn s a vétek. 


Tiszta és szent, de vesznie kell mégis, 
mert így kívánja garázda gyűlölet. 
Kint örjöngve készítik százan 

a keresztet, kötelet, dárdát, követ. 


S a tömeggel ordít, aki tegnap hitte: 
ki tegnap még várta, érte fázott, - 
mert jól mocskolnak, jól szennyeznek 
az Írástudók és Kajafások. 


Krisztus csak áll. Ha halk szava szólal, 
az örök rendelés rezdül meg benne, 

s mint keselyűk közt a sasmadár, 
szárnyal az égig tisztán a lelke. 


Pilátus szólal: , En mit is csináljak 
a te néped vádjai ellenében!?" 
- , Az én atyám az égben lakik, 
s ez a nép Itt, nem az én népem!" 


, Istenkáromló" - Hördül fel a tömeg! 
, Fajtáját tagadja!... Halálra vele! 

A messzi nagy úr s önnépe ellen tör, 
szennyez szava, piszkol tekintete!" 


Pilátus itélt: , Kezetekbe adom!" 

Ezer arcon a bosszú lángja lobog. 

Júdás, a Kufár s az Írástudó győzött. 

De Krisztus csak áll, s megértőn mosolyog! 


Uram, ha maga az Isten állna itt, 
kiben hiszel, a mennyei Atyád, 
kár a szóért, az sem tudná ma Itt 
elhitetni a szavai igazát! 


Itt vér kell, Krisztus, a Te véred, Uram; 

a halálod kell, húsod, harci lelked, 

mert egy kufár csaló sem feledte el, hogy 
a templomból egyszer korbáccsal kiverted! 


S köszönöm Uram, hogy nem rimánkodtál, 
Krisztus voltál, jobban, mint előbb. 
S hogy Isten Fia vagy, most láttam igazán, 


mikor ott állottál Pilátus előtt! 


1948 

Dobszay Károly: 
MONDD, HÁT MEGÉRTE? 


(Alföldi Gézának, nyolcvanadik születésnapjára) 


Mondd, hát megérte? 
Kezedet nyújtani a tűzbe, 
Egy népért, mely tán nem is tudja, 
Hogy valaki a szívét, eszét, hitét 
Szó nélkül odadobta, 
S most itt áll meztelen, 
Merengve az elmúlt életen. 


Költő voltál s magyar, 
Kinek dalától megrepedt a fal, 
Mit kriptaként emeltek körénk gonosz kezek, 
Hirdetve, hogy: elvégeztetett. 
Költő voltál s álmodó, 

Kiben tán rossz is lakozott, de sokkal több a jó, 
Aki úgy tudta a könnyeket kicsalni másból, 
Hogy vigyázott rá - ne nagyon fájjon. 

És most, életed alkonyán, 

Fojtogat ezer magány, 

S ha kérdezem: megérte-e? 

Ajkad néma, csak fürkésző szemed 
Keres valamit a távolban. 


És én, ki majd utánad jövök, 
Akibe bánatod átköltözött, 
Mint vándor, ha útszéli keresztre lel, 
Választ nem várva 
Meghajtom előtted konok fejem. 


Dortmund, 1988 június 22. 

In Memoriam 


ALFÖLDI GÉZA 1908 - 1991 


Alföldi Géza költő, újságíró, szerkesztő, kiadó, zeneszerző a mai 
Magyarországon a legelhallgatottabb egyéniségek közé tartozik, de emigrá- 
ciós viszonylatban is egyre szűkül azoknak a köre, akik ismerték és elismer- 
ték nemzetünk szolgálatában végzett önfeláldozó tevékenységét. Költésze- 
te, amely kb. 5000 - javarészt még kiadatlan - verset foglal magába, egy vég- 
telen hitvallás a hazaszeretetről, a hontalanságba kényszerített, de magyar- 
ságát minden körülmények között bátran vállaló, soha meg nem alkuvó 
ember küzdelme a hatalmas túlerővel rendelkező nemzetellenes ország- és 
világhódító csoportokkal szemben. Fajtája iránti, szinte már fanatikus sze- 
retete, hűsége tükröződik verseinek majdnem mindegyikéből. Agyonhall- 
gatásának oka egyszerű: nemzeti szellemű volt és kivételesen tehetséges. Ez 
így együtt megbocsáthatatlan bűn a hazánkat még ma is hatalmukban tartó 
- magukat hol örök humanistának, hol liberálisnak nevező - körök szemé- 
ben, akiknek ellenszegült, s verseiben, írásaiban kiméletlenül ostorozta az 
álnokság, a hazugság és megtévesztés bajnokait. 

Alföldi Géza - eredeti nevén Schilzong József - Cegléden született 1908 
június 22-én. Az Alföldi nevet először csak költői és írói álnévként használ- 
ta, míg 1944 novemberében miniszteri engedéllyel hivatalosan is véglegesí- 
tették. Középiskoláit szülővárosában elvégezvén, mint kecskeméti joghall- 
gató a Ceglédi Hirlapnál kezdte újságírói pályafutását, ahol hamarosan a 
szerkesztőség állandó tagjának számított. 1932-ben megalapította a Hor- 
tobágy c. könyv- és zeneműkiadó vállalatot, melynek Új Magyar Írások c. 
könyvsorozata kb. 30 kötetében közel 500 fiatal magyar írót mutatott be. 
Mint zeneműkiadó kb. 150 dalt hozott ki. Mivel maga is zeneszerző, egy- 
más után írta zenés vigjátékait és operettjeit, melyek közül az 1933-ban al- 
kotott , Csókos huszárok" című darabja országos hírnévre emelte. Ezt 
követte az , Őrmester úr, jelentem alásan" c. operett 1935-ben, majd az 
, Ezüsthuszár" c. zenés huszártörténet 1937-ben, hogy csak néhányat em- 
lítsünk. Párhuzamosan egy tucatra való színművét vidéki szinpadok és 
műkedvelők adták elő. Mellékesen, mint tanúlt tűzoltómester, résztvett a 
ceglédi református templomban kiütött tűz eloltásában is. 

A harmincas évek végén Budapestre került, ahol pályája üstökösként 
emelkedett. Egy tucat lapnak volt egyidőben munkatársa, további szin- 
műveket, kisregényeket írt és mint a Corvin Árúház reklámosztályának al- 

kalmazottja, nagyszabású kiállításokat rendezett az ország valamennyi 
nagyvárosában. 

Alkotó ereje mégis a költészet területén vált halhatatlanná. Első verses- 
kötete , Kész, mehet!" címmel még Cegléden jelenik meg 1936-ban és pár 
éven belül a harmadik kiadást is megéli. A harmincas évek elejétől bekap- 
csolódik a jobboldali, nemzeti szellemű politikai mozgalmakba, melyeknek 
elkötelezett harcosává válik. 1943-ban megjelent , Csak a gyökér kitartson!" 
című második kötete bombaként robbant az akkori félfeudális uralkodó 
osztály szociálisan érzéketlen köreinek délibábos idilljébe. Világosan látta a 
magyar parasztság sanyarú helyzetét és ennek a nemzetfenntartó rétegnek 
halálsikolya adja az alaphangot verseinek témájához. Ettől kezdve egycsa- 
pásra országosan ismert és elismert költővé válik. Verseit tucatjával közlik a 
nemzeti gondolat megvalósitásáért harcoló lapok. 

Érdeklődése egyre jobban a politika felé fordul és 1944-ben már a Te- 
mesváry László által szerkesztett A NÉP c. hungarista hetilap vezércikkíró- 
ja. Írásai kivétel nélkül a bolsevizmus ellen élethalálharcát vívó magyarság 
dokumentumai. 

1944 október 15. Alföldi Gézát azoknak a táborában találja, akiknek 
jelszava a ,mi harcolunk továbbf volt. 1944 novemberében államtitkári 
rangban a honvédelmi minisztériumban, a nemzetvédelmi propaganda 
osztály vezetőjévé nevezik ki, majd ezután a filmipari alap igazgatósági 
tagjául hívja meg. Egyik tagja lett a filmcenzúra ötös tanácsának. Ő volt a 
magyar-német bajtársi rádió-órák előadója. A végsőkig harcoló magyar csa- 
patokkal került 1945 tavaszán nyugatra. 

Eszmetársai nagy részét Himler Márton kopói összefogdosták és Ame- 
rika örök szégyenére kiszolgáltatták a Magyarországot hatalmukba kerítő 
bolsevista keretlegényeknek, akik egy népbírósági cirkusz kiséretében gon- 
doskodtak róla, hogy valamennyien Bogár keze által fejezzék be földi pálya- 
futásukat... 

Alföldi az elsők közé tartozott, akik felismerték, hogy az emigrációba 
kényszerült nemzeti érzelmű magyarságnak újságra van szüksége, amely a 
világ különböző részeibe történt szétszórtságuk ellenére is összefogja őket 
lélekben. 1948 áprilisában, egy maroknyi elszánt, fanatikus magyar támo- 
gatásával, egy bajorországi kisfalu , tyúkól nagyságú szerkesztőségéből" in- 
dítja útjára Hídverők címmel a később legendássá váló, kéthetente megje- 
lenő lapját. Olyan neves személyiségek támogatják írásaikkal az induló újsá- 
got, mint Nyírő József, Baráth Tibor, Padányi Viktor, Oláh György és 
Milotay István, hogy csak a nevesebbeket említsük. 

A Hídverők Alföldi irányításával a nemzeti emigráció egyik legradiká- 
lisabb szócsövévé válik és 1962-ben bekövetkezett elnémításáig a világ min- 
den sarkában kedvenc olvasmánya a hazához hű magyaroknak. 

Közben Alföldi költői pályája is csúcspontjára érkezik. Sorra jelennek 
meg újabb verseskötetei. Bár a körülmények miatt elég szegényes kiállítás- 
ban, de annál tüzelőbb mondanivalóval. 1948-ban , Krisztusom, én Péter 
nem leszek!f, 1954-ben , A Kárpátokon majd találkozunk, majd 1958-ban 
egymásután négy különböző válogatás, amelyek az elmúlt évek terméseit 
kötik csokorba , Gádoros, az csak Gádorosf, , Pajtás, a hited el ne add!", 
, Áldás! Béke! Húgomasszony!" és , Én tovább nem hazudok!" címek alatt. 

1954-ben a Hídverők szerkesztősége az emigrációs magyarság hathatós 
anyagi segítségével kibérli a bajorországi Icising-kastélyt, ahol Alföldi ve- 
zetésével , Történelmi és Társadalomtudományi Kutatóintézet" létesül, 
melynek egyik fő célkitűzése, hogy a világ közvéleményével az igazságnak 
megfelelően megismertesse a magyar sorskérdéseket és ezáltal minél több 
támogatót találjon a nyugati országokban, egy akkor még reálisnak tűnő, a 
nyugat segítségével megvalósítható felszabadítási küzdelemhez. 

A Hídverők megalkuvást nem tűrő hangvétele természetesen elejétől 
fogva szálka volt a nemzetközi liberálbolsevista körök és kiszolgálóik 
szemében. Több sikertelen kisérlet után 1959-ben elérkezettnek látták az 
időt egy Alföldi elleni összevont támadásra. A harci kürtjelet a New York- 
ban megjelenő ,Az Ember" című magyarnyelvű zsidó revolverlap fújta 
meg, amelynek abban az időben Klár Zoltán, a botrányairól hírhedt nem- 
zetközi szélhámos volt a főszerkesztője. Klár már évek óta ostromolta a né- 
met hatóságokat Alföldi elnémításának érdekében. Most végre szövetsége- 
sekre talált a németországi Szociáldemokrata Párt némely befolyásos 
személyiségénél, akihez faji, vagy szellemi rokonság fűzte. Ettől kezdve 
már szabad volt az út. Egy három évig tartó szélmalomharc veszi kezdetét, 
különböző bíróságok bevonásával, ami felemészti Alföldi idegeit, az anya- 
giakról nem is beszélve. A vádak ugyanazok voltak, amelyekkel ma is 
könnyen szalonképtelenné lehet tenni bárkit: antiszemita, náci, nyilas stb. 
eszmék terjesztése. Végül 1962-ben a Hídverőket jogerős bírósági döntés- 
sel betiltották a német hatóságok, Alföldit pedig 6 hónapi felfüggesztett 
szabadságvesztésre itélték. Mellékbüntetésként kitiltották Németországból. 
A kitiltás végrehajtása azonban elmaradt, mert akkoriban - hála Klár Zoltánék 
propagandájának - nem akadt ország, amely Alföldit befogadta volna. Ez- 
után különböző üzleti vállalkozásokkal - többek között borkereskedelem- 
mel - kezdett foglalkozni, hogy megélhetését valamivel biztosítsa, de min- 

denbe belebukott. A végső döfést az adta, hogy 1967-ben előzetes értesítés 
nélkül - Alföldi adósságaira hivatkozva - a Ieising-kastélyt azonnali árverés- 
re bocsátották. Még arra sem adtak neki lehetőséget, hogy az évek során 
összegyűjtött, felbecsülhetetlen értékű dokumentációs anyagot biztonságba 
helyezze. Két koffert kitevő személyes holmijával és verseinek kézirataival 
távoznia kellett, a gyűjtemény nagyrésze pedig egyszerűen a szemétre 
került. 

Alföldi Géza ettől kezdve megtört ember lett, a politikától teljesen 
visszavonult, verseket nem írt többé és 1991 október 25-én bekövetkezett 
haláláig kimondottan mostoha körülmények között tengette életét. 

Mind a mai napig terjengenek különböző legendák az emigráció egyes 
köreiben Alföldi eltünéséről. Egyesek szerint százezreket, sőt milliókat csalt 
ki a megtévesztett magyarokból és vígan élte világát valahol Dél-Ameriká- 
ban. Mások úgy tudták, hogy második felesége beépített kommunista 
ügynök volt és neki köszönheti a végzetét. Persze ezek a híresztelések mind 
ostoba, rosszindulatú mendemondákon alapulnak, a valósághoz semmi 
közük és javarészt a Klár Zoltán féle sajtó vetette bele a köztudatba. 

1986-ban még megjelent , Jön a Feltámadás!" címmel emigrációs kia- 
dásban egy kis válogatás legismertebb politikai tartalmú verseiből, de teljes 
életműve még kiadásra vár. 

1989 után, amikor átmenetileg otthon is újra lélegzethez juthatott 
néhány nemzeti szellemű gondolat, rövid időre Alföldi Géza is hazatért - 
persze csak néhány verse formájában, amelyeket az azóta már megszünt 
Hunnia, Szent-Korona, ill. Magyar Feltámadás című lapok voltak bátrak al- 
kalomadtán közölni. 

Alföldi Géza a 45-ös emigráció költője volt. Verseivel méltán beírta ne- 
vét nemzeti szellemű irodalmunk aranykönyvébe. Üldözése és agyonhall- 
gatása egy jól ismert nemzetellenes kisebbség érdekében állt és áll mind a 
mai napig. A mai generáció keveset, vagy egyáltalán semmit sem ismer köl- 
tészetéből. Ezzel az életmű kiadással emlékezni és emlékeztetni szeretnénk 
egy tragikus sorsú magyarra - a sok közül -, akinek nem adatott meg a 
dicsőség, csupán, mert magyarnak és nemzetinek vallotta magát. 

Alföldi Géza földi maradványai Németországban, Essenben találtak 
végső menedéket, de nyughatatlan lelke ott bolyong valahol Cegléd vagy a 
Hortobágy fölött, várva az egyre csak késő magyar feltámadást, 
amelyben haláláig töretlenül hitt. 


Dobszay Károly (Magyar Rezervátum, 1996. augusztus) 

ALFÖLDI GÉZA 
A KORTARSAK SZEMEVEL 

A még ketté nem hasadt Hungária glosszarovatában olvastam nem kis megle- 
petéssel az alábbi sorokat: 

,]Nos, mi most bemutatjuk Alföldi Gézát, aki nem más, mint a Cegléden 
született Schilzong József..." 

Hozzátűzi még a — hírlapi támadások történetében példátlanul álló glossza — 
hogy , bizonyosan alapos oka lehetett Alföldi Gézának arra, hogy eredeti nevét 
megváltoztassa..." 

A jupiteri leleplezés gazdáját én, Alföldi Géza gyermekkori barátja, kartársa és 
nagyon sokszor ellenlábasa felszólítom: jelentkezzék nemzeti emigrációnk színe 
előtt! 

Írja le pontosan, hogy hívják és csatolja nevéhez curiculum vitae-jét is. Mert 
mégis csak tűrhetetlen az, hogy valamely emberparány — az ismeretlenség és fe- 
lelőtlenség homályából — orvul megcélozza a magyarság egyik kitoronyló értékét 
és nyílvánvaló politikai elfogultságból úgy dobja oda születési adatait a Hungária 
olvasói elé, mintha valamely betörés vagy gyilkosság takargatása követelte volna 
meg báró Schilzong Józseftől azt, hogy nevét Alföldi Gézára változtassa, ill. hogy 
ezen az írói álnéven jelentkezzék a Magyar Olvasó előtt. Ismétlem és követelem: 
jelentkezzék ez a firkász és ha volt bátorsága legnagyobb élő költőnk arcába fröcs- 
csenteni sárga-kék tentáját, hát tegye csak az Alföldi Géza múltja mellé saját 
, érdemsorozatátő is. Kiváncsian várjuk! 

És most nézzük Alföldi Gézát! Nem érdekesek a részletek. Hogyan került a 
szabadsághős báró Schilzong Péter Magyarországra. Hanem inkább az, hogy lelke 
mélyén éppen az elnyomott, kihasznált magyar népet érezte magához legközelebb. 
Bujdosását magyar hitvestárs osztotta meg vele s a házasságból már magyar fiú vet- 
te át az igazságkeresés apai örökségét. A dédapa házassága után, csak magyar elődök 
neveit jegyzik fel az anyakönyvek s így a szegénysorsú ceglédi polgárban: Schilzong 
Józsefben, Alföldi Géza édesapjában alig van már valamelyes német vér. Ömagában 
csaknem semmi. Alföldi Géza egyik legszebb költeményében (Anyám) megénekelt 
Schilzong néni, Cegléd egyik legősibb családjának sarja s így — Isten bocsássa meg 
— Alföldi Géza tényleg Cegléden született. (Ha a Dob-utcában követte volna el 
ezt a , Hungária"-elleni merényletet, úgy most nem volna szó róla.) 

Vonjunk ezekután egy kis párhuzamot Martoncsik József, alias Mécs László, 
Petrovics Sándor, alias Petőfi Sándor és Schilzong József, alias Alföldi Géza között. 
Vajon milyen sötét gondolattal vehette fel Martoncsik József a Mécs László nevet 
és miért nem maradt meg Petőfi Sándor Petrovics Sándornak? 

Érzi, most legalább, gyügeségét a Hungária glosszaizzadó firkásza? 

Érzi-e azt, hogy milyen egyetemes magyar érdeket kezdett ki olcsó és ostoba tere- 
getésével? 

És tegyük fel, hogy Alföldi Géza nem lenne vérségileg — mint ahogyan az bi- 
zonyítható — szinte abszolút magyar és nem Cegléden, hanem Kiskörösön, tót 
szülőktől született volna... ez esetben is helyes lenne annak a szerencsétlen alkotású 
müncheni glosszaizzadónak Alföldi Géza idegen származására célozni? 

Ha a magyar föld és sorsközösség egy Istentől megáldott zsenit lelkének min- 
den megnyílvánulásában magyarrá tesz, ép ésszel eldobhatjuk magunktól a Gond- 
viselésnek ezt a nagy ajándékát? 

Álljon csak elő, glosszaizzadó tollnok és feleljen erre a kérdésre! 

De nem is folytatom ezt az okfejtést tovább. Megérdemelné az a hepciáskodó 
flótás, hogy a felháborodott magyarok ott, Münchenben letépjék róla sárgacsillagos 
szellemi rövidnadrágját és helybenhagyják, de úgy, hogy legalább tíz évig ne legyen 
kedve a tollra még csak gondolni is! 

Petrovics — Petőfi Sándor üstököse volt a magyar szabadságnak. És dúsan öm- 
lő epikája idegen földön is babérkoszorút font az örök magyar géniusz homlokára. 
Hírt, dicsőséget szerzett Petrovics Sándor a magyar névnek. 

Martoncsik József — Mécs László halálmegvetéssel, a börtön örökös árnyéká- 
ban járta a megszállott Felvidéket és gyújtogatott, tűzeket élesztgetett a magyar lel- 
kekben. Ő volt valóban a Mécs, amelynek lángja mindenűvé eljutott. Ez a nagy- 
szerű férfi százszor és ezerszer dörögte oda a felvidéki magyarságnak, hogy: ,, Hi- 
szek a vérszerződésben!" 

Pedig Mécs László nem zendhitű táltost, hanem a Krisztust követte. Marton- 
csik Józsefnek keresztelték s mégis a magyari népek Mécs Lászlója lett. 

Schilzong József — Alföldi Géza tizenhatéves korában a Ceglédi Napló fő- 
munkatársa; és már ebben az időben is feltünést keltő verseket hoznak tőle főváro- 
si hetilapok, folyóiratok. Színdarabokat ír. Operetteket... s ő a zeneszerző is. Még 
csak egy-két ujjal pötyögteti a zongorát, de máris fülbemászó melódiák hamvas 
csokrai bontakoznak ki hatalmas fantáziájának mélyéről. Magyar levegő, egészséges 
optimizmus hatja át a közönséget a , Csókos huszárok" bemutatóján. Alföldi Géza 
húsz éves fejjel áll a tomboló közönség elé, hogy újból megköszönje a kirobbanó 
ovációt. 

Mi — jómagyar szokás szerint — éppen haragot tartunk. Szerkesztője vagyok a 
Gézával szembenálló újságnak s egy hónapok óta húzódó sajtóvitánkat zárják le 
azok a fránya , Csókos huszárokf... Alföldi Géza észrevesz az újságíró páholyban, 
felsiet és könnyezve nyalábol át: 

Köszönöm, hogy eljöttél! 

És már szó sem esik többé hírlapi harcunkról. Előadás után szűkkörű közös 
vacsora... az első felköszöntőt én mondom. Három személyt méltatok: A színpadi 
szerzőt, a kitűnő tollú újságírót és az egyre inkább népszerű költőt. 

Alföldi Géza, mint újságíró és költő ível merészen előre. Bátor szatírikus 
hangú vezércikkeit, glosszáit valamennyi jobboldali pesti lap hozza. Közben szebb- 

nél szebb verseket olvasunk tőle irodalmi lapokban. Ott van mindenütt, ahol 
magyar érdeket szolgálnak. MOVE-ban, Turul Szövetségben mindenütt az élen jár. 
Majd megismerkedik egy politikussal, aki életének legnagyobb élménye lesz s az 
inkább szépíró Alföldi Géza friss erővel lendül közírói problémák felé. És ezen 
időtől kezdve, párhuzamosan fejlődik benne a költő és újságíró. Az 1945-ben 
bekövetkező nagy tragédiánk a magyar költészet egyik legremekebb kötetét csihol- 
ja ki Alföldi lelkéből: 

, Krisztusom, én Péter nem leszek 

A magyarság küldetésébe vetett rendületlen hit vakmerő lépést érlel meg ben- 
ne és a lengyelzsidó alapítású Hungária bátor ellensúlyozására, megindítja nemzeti 
emigrációnk kitűnő időszaki lapját, a Hídverőket. 

Ellenségeinkhez szegődött magyarok gyűlölködésének pergőtűzében hív 
bennünket, hűségben megmaradt, régi kartársait maga köré s az előfizetők száma 
már 1948-ban eléri az ezret. Megalapítja a Történelmi Okmánytárt s a hangya 
szorgalmával gyűjti a pusztulásra itélt dokumentumokat: lágerekben, elhagyott 
szállásokon heverő könyveket, okmányokat, hírlapokat, fényképeket. És ma már 
egy felmérhetetlen értékű múzeum várja hazatelepítését. Mindez a Cegléden 
született Alföldi Géza műve, akit — a Hungária glosszaizzadó firkásza után — 
most én mutatok be Olvasóinknak szerény szavak keretében. 


pe 


Csűrös Zoltán 
Új Magyarság (Brazilia) 1953 április-május hó 

1944 koratavaszán ismertem meg személyesen Budapesten, az A NÉP című 
hetilapunk szerkesztőségében (Rákóczi út 15, I.2.), amely lapnak akkoriban fő- 
munkatársa volt. Cikkei, versei, tárcái szinessé, érdekessé tették a Hungarista 
Mozgalom akkori egyetlen (és eléggé vérszegény) hetilapját. Megtudtam, hogy he- 
tedikes gimnazista koromban írt első, vidékről fölküldött fogalmazványaimat ő 
korrigálta, ő tette közlésre alkalmassá. De megtudtam azt is, hogy Alföldi Géza — 
valamikor a harmincas évek elején — szintén hetedikes gimnazista volt, amikor el- 
ső irodalmi sikerét aratta a , Csókos huszárok" című három felvonásos népszín- 
művével, amit sajnos csak a vidéki színtársulatok mutattak be. 

1944 október 15-én a Magyar Rádió munkatársa lett. Ama történelmi nap 
estéjén hangzott el először a rádióban a , Csak a gyökér kitartson..." című híres köl- 
teménye, amit megrázó erővel ő maga olvasott fel. 

A hontalanság évei alatt — pontosan 1948-ban — a vesztett háború kábulatá- 
ban és dermedtségében szinte riadóként hatott a HÍDVERŐK. című lapjának 
megjelenése, amely szegényes, fotókópiás eljárással készült ugyan, mégis lap volt és 
az emigrációs jobboldali sajtó úttörője. Új hitet, reményt és vígasztalást nyújtott 

mindnyájunknak, mert akkor arra volt szükségünk. Szinte nem volt a külföldi 
magyar nyelvű baloldali lapok között olyan, amely ne támadta volna a Hídverőket 
és Alföldi Géza személyét. Mégis példamutató kitartással és elszántsággal állotta a 
ráfröccsentett sarat. Ma már elmondhatjuk: éppen ezek a túloldali támadások tet- 
ték népszerűvé és hőssé a mi szemünkben. 

írnunk kell a költészetéről is. Leghelyesebbnek véljük, ha annak ismertetését a 
nálunk hivatottabb tollú Dr. Baráth Tibor professzornak adjuk át, aki Nyugati 
Magyarság című folyóiratának 1950 szeptemberi számában a következőket írta: 


, Érdemes a mai rohanó életben is egy-egy percre megállnunk és felmérnünk, 
hogy temérdek nyomorúságunk, kifosztottságunk és elesettségünk ellenére is 
mennyi kincs birtokában vagyunk mi, száműzött magyarok, kálváriás életünk hato- 
dik esztendejében is. Mert vannak javak, vannak értékek és drága kincsek, amely- 
ektől egy-egy nemzetet, népet, még ha mezítelenre vetkőztették is, mindhalálig 
meg nem foszthatnak. Ezek az elrabolhatatlan javak a szellemiek síkján, az erköl- 
csiek végtelen birodalmában vannak s együttesen alkotják azt a tőkét, amelyből az 
előző nemzedékek szellemi hagyatékával együtt, az ország, ha romokban hever is, a 
nép, ha pillanatra megbénították is, újra felépíthető, újra talpraállítható. 

Ezen értékhordozók és új országépítők közé tartozik Alföldi Géza, az író és 
költő. 

Csak párszor láttam őt: 1944 borús telén, majd a rákövetkező év tavaszán, 
azokban az aggodalommal teli napokban, amikor a végső katasztrófa előestéjén, 
mint űzött vadak, ki az ország egyik, ki az ország másik széléről futottunk össze 
Budapesten, hogy megkiséreljük a lehetetlent... Röviddel utóbb a halál kaszája bor- 
zalmasan közénk suhintott. A megmenekülteket kit erre, kit arra szétszórt a sors. 
Országhatárok és tengerek ékelődtek közénk, de a Nemzet jövőjébe vetett közös 
hit és az iratlan fegyverbarátság töretlenül fennmaradt közöttünk. S amikor két évi 
kényszerű elszigeteltség után egy szép napon bekopogott hozzám egyik régi 
barátom, hóna alatt a Hídverők immár féltucat számával, leírhatatlan lelki élmény 
volt számomra Alföldi Gézával lélekben újra találkozni és hallani a körülötte 
tömörülő írói had riadóját. Egykor velük együtt alkottuk az összeomló Magyaror- 
szág utolsó harcos szellemi gárdáját, s most Alföldiék az elsők között hírdették meg 
a szabag Nyugaton az örök magyar élniakarást. 

Amikor először találkoztunk, Alföldi már ismert költő, Sértő Kálmán barátja, a 
nagypolitikába éppen belépő nemzedék egyik legdinamikusabb harcosa. Barátjával 
együtt a spirituális megújhodás hírdetője, ostromlója az erkölcsi züllésnek, egy- 
szerű kifejezésekkel téve érthetővé a materializmusba süllyedt embereknek szo- 
morú eltévelyedésüket. , Hetivásár" c. verse, amely ezirányú alkotásai közül talán a 
legkiemelkedőbb, jól érzékelteti a magyar irodalom mezején eredetien vágott mes- 
gyéjét. Találóan írta róla Sértő Kálmán éppen tizenöt esztendeje, hogy , Alföldi a 
ma költője, aki a jövő ködében jár előttünk olyan biztosan, amilyen bizonytalanul 
mi ma itt ebben a korban botladozunk..." 

Azóta Alföldi költői palettája a maga színes gazdagságában teljesen kibontako- 
zott előttünk és valóban a ma költője lett. Mi, tollforgató, a történelmet is lapozgató 
és eszmeáramlatokban gondolkodó, , rendszereket" kereső emberek, talán mi bi- 
zonyíthatjuk legjobban Sértő Kálmán meglátásának helyességét. A mai spirituális 
irányban megújhodó korban ugyanis három ellenállhatatlan erővel feltörő eszme 
van, amely , rendszerbe" igyekszik egymással kapcsolódni. Ezek: a mélységes isten- 
hit, az elmélyülő nemzettudat és a mindent átható szociális gondolat. És éppen ez a 
jelenkori vallásos, nemzeti és szociális együttes az, amely Alföldi Géza lelkiségét 
megragadta és ezért lett ő a ma költője, — a mi költőnk! 

Lírájának elemzői a vonások mindegyikét rendre megfigyelték alkotásaiban. Az 
ezekbe szinte egyedülálló erővel megnyilatkozó istenhit — olvassuk róla egyhe- 


lyütt — ,a maga egyszerűségével és egyszerűségükben sodró erejű képeivel az el- 
vont Isten-fogalmat valóságos élővé varázsolja." — Az észrevétel találó, mert e ver- 


sek valóban nem a megszokott vallásos formulákat görgetik, hanem színes képek- 
kel — mint a gótika művészies ablaküvegein keresztül — észrevétlenül és mély 
érzéssel beléringatnak bennünket az emberi mértékkel nem mérhető erő — a 
mennybéli — érzékelésébe. 

De talán mégis korunk elmélyülő nemzettudata talál a legerősebb visszhangra 
Alföldi költői lelkében. Minden alkotásában — akárcsak prózájában — dinamikus 
erővel lüktet ez a gondolat. Magyarságszemlélete átlépi az egyezeresztendős 
európai történetünk határait és kitágul a messze távoli múltba: évtízezredek ködé- 
ben keresi és találja meg a magyart, már a kultúra első megjelenési formáinál. Ki ne 
olvasta volna , János" című versét a Hídverők-ben, amely a nemzeti emigrációban 
nem is olyan régen élénk feltűnést keltett, s amely ezirányú művészi alkotásainak 
egyik legszebb példája. 

A szociális gondolat, mint színező elem, át- meg átszövi Alföldi istenhívő 
magyar lelkét. Kik azok a , szürkék", ,kobakosokő, , a barommunka jármán dactalan 
örlődő magyarok, ha nem a tömeg, — minden magyar testvérünk, akiről a triano- 
ni Magyarország korában kevés szó esett még. Ez az egész társadalom átöleléséig 
szélesedő szeretet, — igen, ez lesz az új Magyarország!, — s ezért is a ma költője, a 
mi költőnk Alföldi Géza. 

Érdekes szintézise található korunk három emlitett uralkodó érzésének Alföldi 
Géza szatirikus verseiben. Ezekben sorra ostromolja az Istentől, Nemzettől, Nép- 
től elrugaszkodott gazember-tipusokat. Ilyen a , Ferenc-gazdaS, , Sintér kutyái", , A 
vén szamár", meg , Én vagyok a nép". 

De még egy vonást róhatunk ehhez az arcképhez. Az igazi művelt emberek 
tisztában szoktak lenni azzal, milyen keveset ölelhetnek fel rövid életük folyamán 
az emberiség roppant szellemi kincséből s mily parányi a tudásuk a végtelenhez ké- 
pest. Ezért a szerénység, a magábafordulás ezeknek gyakran jellemvonásuk, nagy 
energiájuk mellett. Alföldi Géza is az igazi művelt emberek csoportjába tartozik. 
, Inkább beszélőgépnek tartom magam, semmint szerzőnek" — mondotta nekem 
egyszer. , Eszköznek, amelyen keresztül egy magasabb erkölcsiség és szellemiség 

fejezi ki magát". 
Szerény, de tökéletes ez a jellemzés. A nyugatos magyarságnak az új or- 
szágépítéshez éppen ilyen emberekre van szüksége." 


ak 


Amikor az emigrációs évek kezdtek hosszúra nyúlni és egyre reménytelenebbé 
válni, megindult ellene jobboldalról is a szellemi féltékenységből származott táma- 
dás-sorozat. Cikkek, brossurák jelentek meg ellene olyan közismert, jónevű írók 
tollából is, akik lapjának indulásakor munkatársai voltak. A baloldali támadásokat 
igen, de a jobboldaliakat nem tudta elviselni. Természetes, hogy ezekre ő is elveszí- 
tette a türelmét és majdnem alpári hangon válaszolgatott. — Ez volt a magyar nem- 
zeti emigráció legsötétebb időszaka. Az ádáz torzsalkodásnak az 1956 októberében 
Budapesten kitört magyar nemzeti forradalom és szabadságharc vetett véget. 

A forradalom és szabadságharc leverése után 200.000 újmenekült magyar érke- 
zett Nyugatra, emigrációnk létszáma duplájára emelkedett, új lapok jelentek meg, 
új írói és költői nevek kerültek közforgalomba és Alföldi Géza a hatvanas években 
kérlelhetetlenül eltűnt az emigráció nagy süllyesztőjében. Azóta visszavonultan élt 
dél-németországi magányában 1991 októberében — 83 éves korában — bekövet- 
kezett haláláig. — Utolsó útjára nem kisérte más, mint a magyar emigráció hálát- 
lansága. 


Ujlaki Miklós 
ÚT és CÉL, 1992. április 

A KIADÓ UTÓSZAVA 


Alföldi Géza életmű-kiadásával régi hiányt szeretnénk pótolni s egyben 
végső kivánságát is beteljesíteni, hogy javarészt emigrációban írt köl- 
teményei végre eljussanak a hazai magyar olvasóközönséghez is. 

Ezen összeállítás magába foglalja időrendi sorrendben a költő összes 
nyomtatásban megjelent kötetét és ezért méltán nevezhető életmű kiadás- 
nak, annak ellenére, hogy a kötetekben nem szereplő, de különböző újsá- 
gokban megjelent vagy kézirat formájában hátrahagyott további versei egy 
másik vaskos kötetet is kitöltenének. 

Szükséges megemlíteni, hogy a politikától megundorodott és teljes 
viszsszavonultságban élő költőt Dobszay Károly kutatta fel még a 
nyolcvanas évek elején egy Stuttgart melletti kisfaluban. Ekkor már nem írt 
verseket, hanem ételreceptek gyűjtésével tette szinesebbé öreg napjait. Eb- 
ből a találkozásból Alföldi Géza 1991-ben bekövetkezett haláláig őszinte, 
termékeny barátság szövődött. Dobszay Károly 1986-ban Dortmundban 
kiadott egy kis válogatást legismertebb politikai tartalmú költeményeiből, 
majd több éves kutatói munkával összegyűjtötte Alföldi fellelhető verseit, 
prózai írásait, feltérképezte a költő életútját és megőrizte szellemi 
hagyatékát az utókor számára. 

Nem feladatunk Alföldi Géza költészetének megitélése. Ez most már a 
magyar olvasóközönségre tartozik. Döntse el az olvasó, hogy amikor 
huszad-rangú fűzfapoéták vaskos kötetei porosodnak szerte-szét a 
könyvesboltok polcain, akkor nem-e szégyelnivaló dolog, hogy az irodalmi 
hozzáértésükre annyira kényes kiadóink mindeddig nem tartották érde- 
mesnek Alföldi Gézát arra, hogy akár csak egy kis válogatáskötetet is szen- 
teljenek alkotásainak. 

Költészetének ismeretében választ kapunk arra a kérdésre, hogy miért 
ismeretlen és miért elhallgatott a mai napig irodalmi életműve. De azt is 
világosan láthatjuk, hogy 15 évvel az állítólagos rendszerváltás után, még 
mindig milyen irányítás alatt áll a jelenlegi, előszeretettel magyarnak neve- 
zett irodalmi életünk. 


Gede Tibor 

HHoldvilágos:éjszalka sss ssészekáséssűs estre ksd setsákkeslnkntezzb ságok ég bezánbásó 234 

Jaj HEKÜNszgsezetteztt ezzek gszzegzzékébetesjázeesísetalene elkezd net dts alá 391 

Kemény ÍSTÉÜ éssszseészb ages sss uk JÓV elvÉsk esőbe séges b adva aza 995 

KIS BENGG sáért tet bétát ásás tz tétet bine eg kkuedluséné süt kést sásgebtbbtets 262 

KÖVÁGS BAL zzz ése szsssézés szel és mók szét ee TAK éát else A k éz sésttsstasi 297 

MAKÉSLENEMÜ szén szb NN lztosé táska stét Zl zztn Ne ST ESTÉT 293 
Ma nagyot fáradt VAgyOk; eses see ssztessazes rise ássák rek pérekéke ás ekék Kg bab 333 

Megkongatjuk a vészharangokat! ...........................sssss eze eeezeeeere 205 

693 


Mirid: elfmátád .sessséséteédttiédet nég eéeásé ekes ége esés ds dése ére zer ögvedkstuégénesék őjetskes 271 


MiNek Ütazőtá" reszkess át etssz etess evesek akét kát 372 
Mridhattátmi Ül ..sosssssszesesesszsszeztáskséseáséettüsketesketse látens noket kszezérkázeetéke 310 

Ballad ázó zs ssal zkt játék étleyes kez tkegeékegm té 415 
Balóosít AMCTÁS sézezeeséeetéétéetézeé éket ézet éket é ÉSE tését tkésezáktksttes 466 

EINÁSYÁS JAMO Sz sz szg sgt esek E ESEN TA esSÉBLE KK ESZNEK DÉSTE Ket ENG 462 
Vidám egy EmDEÉ " rsszszlszet szgk é teák aeé ketes átáe kásás d ábköjeábáslsakázi 469 
PAJTÁS A HITED EL NE ADD 473 

